
Cuvînt înainte 

Paradoxală Europa! Ca entitate, ea nici măcar nu există, în 
timp ce, pe malurile Mediteranei, înfloreşte civilizaţia greco-la- 
tină. Pînă la sfîrşitul antichităţii, însă, această civilizaţie, care 
va constitui una dintre bazele identităţii europene, nu inter- 
ferează decît parţial cu spaţiul european. Dacă este greu de datat 
începutul existenţei propriu-zise a Europei, se poate spune că 
prăbuşirea Imperiului Roman i-a slujit drept creuzet. Sub lovi- 
turile marilor migraţii, numite „invazii barbare 64 , civilizaţia ro- 
mană pare să dispară într-o totală regresiune. 

Paradoxala Europă, cea care, la acest început de Ev Mediu, 
se naşte gata împărţită. încă din epoca romană, această sfîşiere 
dintre Orient şi Occident se întrezărise, impusă de circumstanţe. 
Distrugerea, în secolul al V-lea, sub loviturile barbare, a Impe- 
riului Roman de Apus, adînceşte încă şi mai mult prăpastia. 
Căci trebuie insistat asupra faptului că, în Orient, în schimb, 
Imperiul Roman va continua încă un mileniu, trecînd prin mai 
multe epoci de aur şi nerenunţînd decît tîrziu şi greu la ambiţiile 
sale de universalitate. E adevărat că acest Imperiu Roman de 
Răsărit dobîndeşte trăsături care-1 îndepărtează tot mai mult de 
modelul său tradiţional, devenind un imperiu grec, metisat cu 
influenţe orientale; e un imperiu creştin care se proclamă „or- 
todox 66 şi rupe definitiv, în secolul al Xl-lea, punţile sale cu 
creştinătatea occidentală. 

Occidentul, la rîndul lui, nu prezintă o unitate politică 
reală. Unităţii romane, Europa, abia pe cale de a se naşte, îi 

urmează o adevărată farîmiţare politică: triburile barbare care 
invadează Occidentul instaurează aici, în urma unor nesfîrşite 
conflicte, state cu frontiere mult timp schimbătoare. Consecinţa 
a fost aceea că, la ieşirea dintr-un mileniu de tulburări politice, 
de războaie neîncetate şi cu nenumărate răbufniri, aici se rea- 
lizează, în cele din urmă, o anume aşezare a popoarelor. Din 
acest amestec confuz s-au născut numeroase state care-şi consti- 
tuie instituţii provenite din zestrea romană. 

S-a întîmplat, fără îndoială, la vremea cînd aceste state 
de-abia se înfiripau, ca cele mai puternice dintre ele să-şi asume 
mitul imperial, dar e limpede că acesta este, în contextul dat, un 
ideal intangibil pentru regii barbari, capabili de a cuceri o parte 
a Europei, dar nu şi de a o supune, ca Roma altădată, unei legi 
comune. Dacă încercările lui Carol cel Mare sau ale lui Otto nu 
sînt fără importanţă, eşecul lor, la puţină vreme după aceasta, 
dovedeşte, în schimb, limitele tentativei lor; titlul imperial 
apare, astfel, oarecum derizoriu, mai ales atunci cînd e purtat de 
mărunţi prinţi germani sau de către unul sau altul dintre suve- 
ranii secolului al XlII-lea, moştenitori ai Imperiului bizantin 
distrus de cruciaţi. 

Paradoxala Europă, cea care vede, începînd cu secolul 
al Xll-lea, graiurile „vulgare 44 depăşind în importanţă limba 
comună care este latina, în timp ce partea orientală a conti- 
nentului continuă să se exprime în greacă. Odată cu avîntul 
limbilor vulgare, Europa îşi desăvîrşeşte farîmiţarea într-un 
întreg şir de entităţi, care adaugă noi clivaje celor rezultate deja 
din împărţirea politică. 

Sîntem, oare, în acestă situaţie, îndreptăţiţi să vorbim des- 
pre o entitate europeană, atît timp cît nici în plan politic, reli- 
gios, nici în plan cultural nu există o unitate, iar evoluţia pare să 
ia calea farîmiţării şi împrăştierii? 

în aceasta constă, de fapt, esenţa însăşi a paradoxului euro- 
pean. Chiar atunci cînd pare a nu fi nimic altceva decît o supra- 
punere de unităţi izolate şi diferite unele faţă de celelalte, se 
vede apărînd din miezul însuşi al acestei farîmiţări o identitate 

europeană autentică, astfel încît n-ar fi exagerat de a situa naş- 
terea Europei în Evul Mediu. 

Din ce este alcătuită acestă identitate? în primul rînd din- 
tr-o moştenire care nu va înceta niciodată să marcheze Europa, 
aceea a civilizaţiei greco-romane. Din punct de vedere cultural, 
Europa este fiica gîndirii greceşti transmise de romani; desco- 
perirea lui Aristotel de către europeni este, în acest sens, un 
moment-cheie al gîndirii occidentale. Din punct de vedere poli- 
tic şi juridic, Europa îşi află adînc înfipte principiile de orga- 
nizare în spaţiul roman. Dincolo de distrugerea entităţii romane 
în Occident, marile monarhii occidentale se formează în jurul 
noţiunii de stat, afirmată de legişti 1 , în timp ce, în Orient, mode- 
lul vine dinspre acel lăstar al Romei care este Imperiul bizantin, 
în sfîrşit şi, poate, lucru esenţial, amintirea unităţii romane îi 
bîntuie pe suveranii europeni, iar tentativele imperiale rezultate 
sînt menite a sublinia persistenţa vie a principiului unitar al 
Imperiului în conştiinţa europeană. Să spunem, simplificînd, că 
această Europă în curs de facere s-a gîndit întotdeauna pe sine 
ca pe o unitate urmînd modelul roman şi că pluralitatea statelor 
a putut fi concepută ca un stadiu tranzitoriu pe care restabilirea 
Imperiului ar fi reuşit să-l depăşească. Nu era, desigur, decît un 
mit, dar a cărui forţă constituie o puternică motivare pentru 
suverani. 

Pe lîngă moştenirea antică, identitatea europeană a Evului 
Mediu prezintă şi o coordonată care transcende frontierele sta- 
tale pe cale de a se crea şi anume aceea a religiei creştine, 
înlocuirea, în Occident, a Imperiului dispărut de către Biserica 
înţeleasă ca principiu organizator al societăţii, convertirea po- 
pulaţiilor barbare la creştinism, puterea funciară şi politică a 
mănăstirilor şi episcopilor fac din Biserică nu numai liantul 
spiritual al popoarelor şi statelor, dar şi un actor important în 
luptele temporale 2 care le învrăjbesc. Implicîndu-se în acest joc, 
Biserica îşi uită, uneori, misiunea principală, aceea de a împărţi 
mesajul evanghelic şi de a-i ajuta pe oameni în găsirea mîntuirii 
lor. De aici decurg multiple şi repetate încercări de reformă, atît 

ale papalităţii, cît şi ale ordinelor monastice, care încearcă să 
readucă Biserica sau ereziile care, periodic, o sfîşie, pe calea 
menirii lor adevărate. 

în ciuda slăbiciunilor sale, însă, Biserica nu este oare, în 
acelaşi timp şi încă de la căderea Imperiului Roman, acel ele- 
ment de unitate la care visează Europa mai mult sau mai puţin 
conştient şi care, dincolo de dispersiunea politică, ar putea 
asigura unitatea comunităţii creştine? încercările, niciodată cu 
adevărat abandonate, de reinstaurare a unităţii creştine după 
secolul al Xl-lea, proiectul teocratic din secolul al XH-lea apar- 
ţinînd papalităţii şi constînd în a-i supune pe suverani Romei, 
traduc, fiecare în felul său, acestă dimensiune creştină a iden- 
tităţii europene. 

Ar mai trebui adăugate, în sfîrşit, elementele mai mult sau 
mai puţin vizibile ale acestei identităţi pe care-o constituie 
asemănarea evoluţiilor şi înmulţirea schimburilor transnaţio- 

A 

nale. In privinţa primului aspect, lăsînd la o parte variaţiile de 
detaliu, istoricii nu pot fi decît frapaţi de faptul că Europa, în 
diversele sale componente, cunoaşte, în Evul Mediu, fenomene 
identice, care depăşesc frontierele statelor în formare: invazii 
barbare, restrîngerea, apoi expansiunea schimburilor, în funcţie 
de fluctuaţiile politicii, o viaţă economică puternic axată pe 
celula de autosubzistenţă seniorală, intense defrişări, feuda- 
litate, rol al Bisericii... în toate aceste privinţe, există o entitate 
europeană a cărei existenţă pare să scape, în mare măsură, de 
sub controlul voinţei deliberate a oamenilor şi care răspunde 
unor mişcări de fond ale istoriei. 

Atenţia acordată exclusiv fenomenelor politice nu trebuie, 
însă, să lase în umbră faptul că există, în privinţa cel puţin a 
anumitor elemente ale societăţii medievale, o realitate trăită a 
Europei, care-i depăşeşte frontierele. Nu se întrevede, deja, o 
Europă a neguţătorilor şi bancherilor, activă mai ales în porturi 
şi bîlciuri, o Europă a mănăstirilor şi ordinelor religioase, o 
Europă a universitarilor şi savanţilor care dezbat raporturile 

dintre credinţă şi raţiune, o Europă chiar a pelerinilor în veşni- 
că mişcare? 

Fărîmiţarea politică nu trebuie, deci, să inducă în eroare. 
Dincolo de clivaj e, războaie, sfîşieri, Europa s-a născut, în anii 
aceştia de diviziune, ca o unitate prezentă în conştiinţe sub 
forma unei identităţi cu conţinut complex, dar profund înră- 
dăcinat, sub forma unor reţele în care se integrează elementele 
dinamice ale societăţii medievale. Sub această formă dialectică 
a aparentei împrăştieri şi a sentimentului permanent al unei 
unităţi subiacente, istoria Europei îşi continuă drumul. 




Capitolul 1 

MIGRAŢIILE ŞI 
REGATELE BARBARE 
ÎN OCCIDENT (SECOLELE V-VIII) 


■ înghesuiţi la frontierele Imperiului Roman , barbarii formea- 
ză două grupuri foarte diferite: populaţiie germanice venite din 
Scandinavia care ocupă partea centrală a Europei pe de-o parte; 
nomazii răsăriţi din stepele Asiei Centrale , care se stabilesc în 
estul continentului , pe de alta. Începînd cu secolul V, presiunea 
acestora din urmă declanşează invaziile germanice , care vor dis- 
truge Imperiul de Apus , în 476 . 

■ Pe ruinele Imperiului se înfiripă regate barbare (regatul os- 
trogot al lui Teodoric în Italia, regatul franc al lui Clovis în 
Galia ... ). După moartea lui Clovis, împărţirea regatului său duce 
la naşterea mai multor principate rivale , în timp ce adevărata 
putere este deţinută de cei mai puternici aristocraţi , majordomii , 
mai cu seamă de moştenitorii lui Pepin de Landen, care formează 
dinastia Pepinidă. 

■ în secolele al Vl-lea şi al VIl-lea y noi valuri de popoare năvă- 
lesc asupra Europei: longobarzii în Italia y avarii şi bulgarii în 
cîmpia Dunării 3 , musulmanii arabi şi berberi care , după ce cu- 
ceresc Spania , pătrund în Galia şi fac incursiuni maritime pe 
coastele Mediter anei occidentale . Aceste invazii perturbă comerţul 
şi aduc cu ele declinul oraşelor . Instituţiile romane concepute 
conform ideii de stat se şterg , treptat , în folosul unei regalităţi 



1 2 


SERGE berstein, PlERRE MlLZA 


ereditare , care devine , de acum încolo , proprietatea personală a 
suveranului . 

■ în ace stă epocă tulbure , Biserica se substituie statului în de- 
clin, în timp ce episcopii devin adevăraţii conducători ai comu- 
nităţilor. Regii îi cultivă , dar ei sînt cei cere-i numesc , desemnîn- 
du-şi fidelii supuşi pentru aceste posturi profitabile. De aici 
rezultă şi un declin temporar al credinţei reîmprospătate de mona- 
hismul răspînditîn Occident de călugărul irlandez Sf. Colomban 
şi, mai ales, de Benedict din Nursia , autor al unei Reguli pe care 
papa Grigore cel Mare, evanghelizator al barbarilor, o supune 
întregului Occident. Cit despre cultura greco-latină, aceasta se 
menţine în Italia prin intermediul literaţilor laici precum Boetius 
şi Cassiodorus. în rest, tot Biserica este cea care salvează ves- 
tigiile, mănăstirile devenind, astfel , locuri de predilecţie ale şti- 
inţei şi păstrătoarele artei şi gîndirii. 


Istoricii de expresie franceză au folosit, în mod tradiţional, 
termenul de „mari invazii 64 pentru a desemna mişcările de popu- 
laţii numite „barbare 66 , care, în secolul al V-lea al e.n., au înlo- 
cuit dominaţia romană în partea occidentală a Europei şi a bazi- 
nului mediteranean. Imitîndu-i pe istoricii de expresie germană, 
astăzi se tinde, din ce în ce mai mult, către abandonarea acestei 
sintagme şi folosirea, în schimb, a celei de „migraţie a popoa- 
relor 66 . Aceste migraţii - a căror principală importanţă constă 
mai ales în faptul că ele au coincis cu decăderea Imperiului 
Roman - nu reprezintă decît un moment privilegiat în imensa 
mişcare migratoare, orientată dinspre est spre vest şi de la nord 
la sud, care a afectat Europa începînd cu secolul al II-lea î.e.n. 
şi pînă în secolul al XlII-lea e.n. 


Primul val (secolele IV-V) 

Grecii, apoi romanii, desemnau prin barbari toate popu- 
laţiile străine civilizaţiei lor. Utilizat de către istoricii con- 
temporani, termenul nu mai foloseşte decît pentru a ascunde o 

profundă ignoranţă asupra populaţiilor trăind dincolo de limes , 
de frontierele Imperiului Roman: oameni ai stepei sau ai pădu- 
rilor, organizaţi în triburi sau confederaţii instabile. Două gru- 
puri principale îşi împart teritoriile Europei nesupuse domi- 
naţiei romane, două grupuri foarte diferite prin modul lor de 
viaţă şi prin cultura lor: grupul populaţiilor germanice şi cel al 
nomazilor veniţi din stepele Asiei Centrale, care ocupă partea 
de răsărit a continentului. 

Populaţiile germanice de nord-est veneau, se pare, din 
Scandinavia meridională. Mult timp opriţi în drumul lor de către 
celţi, ei trec, mai întîi, pe malul sudic al Mării Baltice şi pot fi 
văzuţi, de-a lungul secolelor I şi II ale e. n., stabilindu-se între 
Vistula şi Oder, ca populaţii organizate în puternice confede- 
raţii, care se deosebesc, după cîte se parc, prin caracteristicile 
lor etnice, prin limba şi felul lor de a trăi: e vorba de goţi, 
păstori nomazi din stepă, apoi de burgunzi, vandali etc. 

Printr-o lentă deplasare către sud, ei ajung în cîmpia 
Dunării 4 , unde intră în contact cu alte popoare, de rasă albă şi 
de cultură indo-europeană, ca şi ei: sarmaţii şi alanii. De la 
aceştia învaţă cum să folosească scara de la şa, platoşa pre- 
văzută cu plăci de metal şi lancea în lupta călare. în acelaşi 
timp, între Elba şi Rin, se stabilesc popoarele germanice de 
ramură occidentală: frizii pe malul Mării Nordului şi suevii de-a 
lungul Elbei. Cei mai puternici dintre ei formează trei con- 
federaţii de populaţii: la nord, între Elba şi Weser - saxonii; în 
centru - francii, masaţi pe malurile Rinului; în sud - alamanii, 
în regiunea Rinului superior şi a afluenţilor săi. Presiunea exer- 
citată de către aceste populaţii asupra frontierelor Rinului este 
permanentă încă din vremea domniei lui Augustus. E adevărat 
că, uneori, bariera cedează. Astfel, în 258, o parte din alamani 
trec Rinul şi reuşesc să ocupe Raetia, în timp ce francii in- 
vadează Galia şi nu pot fi respinşi decît cu preţul sfîşierii uni- 
tăţii romane şi cel al formării unui efemer „Imperiu al Galiei“. 

Popoarele germanice stabilite în apropierea Mării Negre şi 
a gurilor Dunării constituie, pe de altă parte, în jurul anului 250, 




14 


SERGE BERSTEIN, PlERRE MlLZA 


un vast imperiu foarte puţin organizat însă: imperiul goţilor. 
Puternici graţie cavaleriei lor grele, ei pornesc la cucerirea 
teritoriului roman. în 250, în apropierea gurilor Dunării, împă- 
ratul Decius moare împotrivindu-li-se şi, astfel, drumul Balca- 
nilor le este deschis fără ca Valerian să se mai poată opune 
înaintării lor. Ei formează, însă, deja, două entităţi politice 
diferite: ostrogoţii, instalaţi în nordul Crimeii, şi vizigoţii, care 
ocupă teritoriile dintre Nistru şi Dunăre. 

în secolul al IV-lea, episcopul Ulfila începe evangheli- 
zarea goţilor, creînd, pentru predicile sale, o limbă gotică lite- 
rară, de care s-a servit şi pentru a traduce Noul Testament. 
Ulfila era, însă, discipolul lui Arius într-o aşa mare măsură, 
îneît, atunci cînd goţii se convertiră în masă la creştinism, ei au 
optat pentru arianism, eveniment încărcat de profunde con- 
secinţe pentru viitoarele relaţii dintre romani şi barbari. 

Al doilea grup de barbari sînt cei ce provin, de astă dată, 
din Asia Centrală. între 374-375, echilibrul precar care se ins- 
talase la hotarele Imperiului se destramă subit din cauza năvă- 
lirii hunilor în Ucraina orientală, unde distrug regatul got al lui 
Ermanaric. De aici, ei pătrund în cîmpia ungară unde se înstă- 
pînesc pentru a purcede la raiduri de cucerire în teritoriul ro- 
man. Hunii, care vorbesc, după toate aparenţele, o limbă turcă, 
sînt călăreţi nomazi originari din stepele Asiei Centrale şi repu- 
taţia de sălbăticie de care se bucură (ei deformează, de exemplu, 
craniul copiilor lor şi îşi omoară bătrînii), nu întîrzie să semene 
spaima printre celelalte popualţii barbare. După 425, ei for- 
mează în jurul Dunării de mijloc un Imperiu semănînd deja cu 
un incipient stat ce va trece sub dominaţia sa un considerabil 
număr de populaţii germanice. 

Din 434 pînă în 453, imperiul hun este condus de Attila, 
personaj mult mai inteligent şi mai puţin dezlănţuit în sălbă- 
ticiile sale decît ni-1 prezintă vulgata istorică tradiţională. Pînă 
în 450, Attila îşi intensifică atacurile în teritoriile Imperiului de 
Răsărit, distrugînd oraşe din Balcani, pustiind aşezări întregi şi 
adunînd nenumărate prăzi. După care, neputînd ajunge la 

Constanţinopol, se aruncă asupra Occidentului, traversează Rinul 
în apropiere de Mainz, distruge Galia, dar eşuează la porţile 
Orleans-ului, fiind înffînt la Cîmpiile Catalaunice în Champagne 
(iunie 451) de o armată compusă din romani şi barbari federaţi, 
comandată de „şeful miliţiei 44 romane, Aetius. în anul următor, 
un nou raid devastator în cîmpia Padului se sfirşeşte prin întîl- 
nirea, pe malul rîului Mincio, a regelui hunilor şi a papei Leon 
cel Mare. întors în Panonia, Attila moare, la scurtă vreme după 
aceea. Imperiul său se destramă de îndată, victimă a rivalităţilor 
dintre fiii săi şi a revoltei populaţiilor satelite germanice. în 
cîteva decenii, hunii dispar, aşadar, din istorie, dar nu şi din 
memoria europenilor, care vor continua timp de secole să evoce 
cu spaimă amintirea „biciului lui Dumnezeu 44 şi a hoardelor sale 
sîngeroase (cuvîntul hun a dat, mai tîrziu, numele ungurilor, dar 
şi substantivul „căpcăun 445 ). în tot acest timp, o altă populaţie 
de călăreţi, iranieni veniţi din Caucaz şi pe care romanii i-au 
botezat alani, traversează Rinul (către 406), devastînd Galia 
(unde Aetius i-a folosit drept mercenari împotriva hunilor), 
înainte de a păşi în Spania, apoi în Africa, unde va dispare 
printre vandali. 

înaintarea hunilor către vest şi sud a declanşat mecanismul 
marilor migraţii germanice. Terorizaţi de reputaţia care le-o ia 
înainte, fără încetare hărţuiţi din spate, mereu în căutare de noi 
pămînturi unde să se fixeze, barbarii trec dincolo de limes şi se 
instalează pe teritoriul Imperiului, obţinînd foarte adesea, din 
partea autorităţilor imperiale sau a reprezentanţilor lor locali, un 
tratat de alianţă (j'oedus ), care le confirmă instalarea, le cedează 
o parte din pămînturi şi le recunoaşte obiceiurile în schimbul 
participării la apărarea comună. 

Primii care fug din faţa ofensivei hunilor sînt vizigoţii de 
la Dunăre. Traversînd fluviul, ei obţin de la romani dreptul de a 
se stabili în Tracia, dar, după mai multe revolte împotriva gaz- 
delor lor, după ce ameninţaseră temporar Constantinopolul, ei 
se deplaseză către vest şi ocupă Iliria. Acolo, în anul 400, regele 
Alaric îşi ridică o armată şi pătrunde pentru prima dată în Italia 

de Nord. La început nu sînt decît scurte incursiuni: armata lui 
Alaric răsare din senin pe malurile nordice ale Adriaticei, jefu- 
ieşte cîteva oraşe, apoi se retrage la bazele sale ilire. încetul cu 
încetul, însă, în timp ce puterea imperială dă dovadă de nepu- 
tinţă, instalarea vizigoţilor se permanentizează. Vandalul Si- 
licon, pe care Teodosius îl aşezase alături de succesorul său 
Honorius, pentru a apăra astfel Occidentul, reuşeşte să stăvi- 
lească pentru o vreme valul barbar. Dar, după ce Honorius îl 
asasinează în 408, nimic nu se mai poate opune înaintării către 
Roma a armatelor vizigote. 

Trei ani la rînd, în timpul verii, Alaric asediază capitala 
Imperiului. în cele din urmă, în 410, reuşeşte s-o supună pră- 
dînd-o, fără a o distruge sau a masacra populaţia. Traumatismul 
moral al locuitorilor Romei este, însă, acelaşi. Sperînd să devină 
stăpîn al grînarelor Romei - Sicilia şi Africa, - el va coborî apoi 
spre sud, în Calabria, unde îşi va găsi, curînd după aceea, şi 
moartea. 

Cumnatul şi succesorul său, Ataulf,- renunţă repede la pro- 
iectul expediţiei maritime al lui Alaric. Căsătorit cu sora lui 
Honorius (Galla Placidia), care i-a cumpărat, astfel, plecarea, 
acesta va părăsi Italia, traversează sudul Galiei, trece prin Cata- 
lonia, instalîndu-se, în sfîrşit, la Toulouse, oraş ce devine capi- 
tala primului regat germanic implantat în pămînt roman şi care 
va cuprinde, în scurt timp, Aquitania şi cea mai mare parte a 
Peninsulei Iberice. în 416, succcesorul său, Wallia, inaugurează 
cu Roma un nou tip de tratat, care atestă coexistenţa pe acelaşi 
teritoriu a autorităţii teoretice a împăratului şi a celei practice, 
reale a regelui barbar. Pînă la începutul secolului următor, regii 
vizigoţi guvernează, astfel, de la Toulouse, cu ajutorul sena- 
torilor romani aliaţi, un vast teritoriu, înzestrat deja cu ade- 
vărate entităti statale. 

* 

Marea răsturnare intervine între 405-406 cînd, împinse de 
huni, alte populaţii germanice năvălesc asupra Galiei. E ade- 
vărat că, pentru început, aceste „mari invazii 44 nu şi-au marcat 
excesiv contemporanii. Triburile barbare erau puţin numeroase, 

iar locuitorii Imperiului erau obişnuiţi să le vadă aşezate ca 
federaţii, dincoace de limes. Armata romană ea însăşi era masiv 
formată din barbari şi comandată de generali aparţinînd ace- 
loraşi triburi ca şi năvălitorii. Printre aceştia din urmă, în sfîrşit, 
erau mulţi cei care, de multă vreme, trăiau în contact direct cu 
lumea romană. 

Un astfel de exemplu îl reprezentau burgunzii. înrudiţi cu 
goţii, fixaţi mai întîi între Oder şi Vistula, apoi în Suabia, 
aceştia traversează Rinul în 406 şi obţin dreptul de a se stabili 
ca federaţi în regiunea Speier şi Mainz unde, în scurt timp, 
adoptă religia creştină sub forma sa ariană, eretică. în 436, 
comandantul armatei, Actius, pune să fie distrus primul regat 
burgund de către aliaţii huni şi-i instalează pe supravieţuitori 
mai în sud (Elveţia şi Savoia), pentru a întări astfel flancul 
Galiei romane împotriva incursiunilor alamanilor. Acolo sc va 
constitui un stat care va adopta civilizaţia romană şi va juca un 
rol important în ultimii ani ai Imperiului. 

Originari din aceeaşi regiune ca şi burgunzii, vandalii, care 
traversează şi ei Rinul în 406, nu fac decît să străbată Europa, 
aducînd, însă, numai prădăciuni şi distrugeri. în 409, sînt în 
Spania, alături de suevi şi alani. Dar, înccpînd cu 418, ci sc 
înfruntă cu regele vizigot Wallia, care, acţionînd în numele 
împăratului, le distruge armata şi o parte din populaţia vandală. 
în timp ce, în nord-estul Spaniei, sc formează un mic stat suev, 
supravieţuitorii se grupează în jurul Cartagenei, de unde trec în 
Africa, în 429, sub conducerea regelui Gcnseric. După ce va fi 
cucerit această provincie şi ocupat Cartagina, el va instala aici 
capitala unui regat de unde vandalii, deveniţi marinari şi piraţi, 
îşi înmulţesc incursiunile către Sicilia, Corsica, Sardinia şi 
Baleare. în 455, Genseric debarcă la Ostia, cucereşte Roma şi o 
jefuieşte, luînd cu el mobilierul palatului imperial şi pe văduva 
împăratului Valentinian III, împreună cu cclc două fiice ale sale. 
Pînă la moartea lui Genseric, în 477, jafurile vor continua şi se 
vor extinde şi în Egipt, Iliria şi Grecia. 

Al doilea val şi sfîrşitul 
Imperiului de Apus (476) 

Rapida decădere a Imperiului hun, care urmează imediat 
morţii lui Attila, eliberează triburile barbare vasale. Ostrogoţii, 
după o absenţă de aproape un secol, reapar în istorie. Reluîn- 
du-şi migraţia către vest, ei ajung în Panonia, unde vor încheia 
un acord de vecinătate cu Imperiul de Răsărit, pentru ca, mai 
apoi, sub conducerea lui Tcodoric, devenit rege în 473, ei să se 
instaleze în Macedonia, de unde, în scurt timp, vor porni să 
cucerească Italia. 

Francii, la rîndul lor, erau bine cunoscuţi romanilor, încă 
din secolul al III-lea, cînd, în două rînduri (258 şi 276), au 
condus expediţii devastatoare pc tot cuprinsul Galiei. La data 
respectivă, se pot deja distinge două grupuri de triburi care 
urmau să se fixeze în Belgia (salienii) şi pe malurile Rinului 
(ripuarii) 6 , pentru a înainta, apoi, treptat, către Mosela şi Escaut. 
Ei furnizează, în acelaşi timp, armatei romane întăriri şi gene- 
rali. în 410 chiar, împăratul Honorius recunoaşte stabilirea lor 
ca federaţi, deşi, pînă în 480, cu aproximaţie, sînt supravegheaţi 
şi blocaţi în înaintarea lor, mai întîi de învingătorul lui Attila, 
Aetius, apoi de regele burgund Gondebaud; în acelaşi timp, 
către vest, ei se lovesc de regatul „roman“ de la Soissons, con- 
dus de Aegidius şi, apoi, dc fiul acestuia, Syagrius. 

Alte populaţii apar, la rîndul lor, în nordul Dunării, luînd 
locul hunilor: rugii, skirii şi herulii, ale căror incursiuni în Iliria 
şi Italia de Nord devin din ce în cc mai dese. Alamanii, care 
participaseră activ la ofensivele din secolul al III-lea, fixîn- 
du-se, apoi, pe malul drept al Rinului, trec şi ei fluviul, insta- 
lîndu-se în Alsacia şi Palatinat: francii îi vor opri în înaintarea 
lor în urma bătăliei de la Tolbiac, în 495. 

Insulele britanice nu sînt nici ele scutite de migraţiile şi 
incursiunile care afectează, la acel moment, întregul Imperiu de 
Apus. Ţinuturile sînt mai întîi pustiite de picţii din Scoţia, 
anunţînd sosirea triburilor germanice venite din regiunea situată 

la gurile Rinului şi în sudul Iutlandei. Anglii, saxonii şi iuţii 
pătrund în Britania (devenită Anglia) şi nu întîmpină nici o 
greutate în a-şi impune dominaţia asupra mărunţilor regi celţi şi 
asupra a ceea ce mai rămăsese din autoritatea romană, ocupînd 
mai întîi zonele de coastă, înaintînd apoi către interior şi consti- 
tuindu-se, în cele din urmă, la sfîrşitul secolului al V-lea, în 
mici regate independente. 

în tot acest timp, Imperiul de Apus a încetat, oficial, să mai 
existe. în cursul secolului al V-lea, împăraţii se succed verti- 
ginos, puterea aparţinînd în fond generalilor barbari, care co- 
mandă armata Italiei. Lui Ricimer (456-472), fiul unui suev şi 
al unei vizigote, îi urmează skirul Odoacru care, pentru a-şi 
întări puterea, a distribuit soldaţilor săi o treime din pămînturile 
Italiei. El este cel care, după ce a cucerit Ravenna, îl depune, în 
476, pe Romulus Augustulus, ultimul împărat al Occiden- 
tului. La Constantinopol, împăratul Răsăritului, Zenon, el însuşi 
nesigur de tronul său şi incapabil de a ţine piept planurilor lui 
Odoacru, nu poate decît să accepte situaţia ca pe un fapt 
împlinit. 7 


Instalarea regatelor barbare 

Ultimele decenii ale secolului al V-lea şi începutul seco- 
lului următor asistă la constituirea, pe ruinele Imperiului Roman 
de Apus, a regatelor barbare, care se molipsesc încetul cu înce- 
tul de civilizaţia învinşilor: cele două mai importante sînt rega- 
tul ostrogot al lui Teodoric şi regatul franc al lui Clovis. Şi unul 
şi celălat, însă, vor cunoaşte o existenţă efemeră. 

Mult timp vasali ai hunilor, ostrogoţii, am arătat-o deja, 
şi-au redobîndit independenţa la moartea lui Attila. în 489, şeful 
lor, Teodoric - crescut la Constantinopol în cultura greco-latină 
- îi propune lui Zenon să-l alunge din Italia pe uzurpatorul 
Odoacru. împăratul acceptînd^, Teodoric năvăleşte în penin- 

sulă, îl zdrobeşte pe Odoacru în apropierea Veronei, îl asediază 
în Ravenna şi, în cele din urmă, pune să fie asasinat, în 493. 

Stăpîn al Italiei, Teodoric se străduie să păstreze aparen- 
ţele supunerii sale faţă de Imperiul de Răsărit. Intru aceasta, 
întreţine cu împăratul o corespondenţă respectuoasă, bate mone- 
dă de aur cu efigia acestuia, respectă privilegiile senatorilor, 
hrăneşte şi amuză poporul roman, ba chiar restaurează unele 
monumente ale Oraşului Etern. De asemenea, el păstrează 
administraţia imperială, legile şi tribunalele de la Roma, îm- 
parte sarcini magistraţilor. La Ravenna, el organizează o curte 
după modelul celei de la Constantinopol şi favorizează împros- 
pătarea civilizaţiei latine, reprezentată de filosoful Boethius şi 
de poetul Cassiodorus. Poziţia sa în Occidentul barbar este, 
astfel, foarte puternică: el apare, într-adevăr, ca urmaş al Auguş- 
tilor în această parte a ex-Imperiului roman şi, cu acest titlu, el 
devine un adevărat protector al regilor germanici, toţi arieni ca 
şi el, cu excepţia principilor franci. La începutul secolului 
al Vl-lea, el ţine sub control înaintarea francilor în Provenţa, 
domină regiunea situată între Durance şi Drome şi impune un 
autentic protectorat asupra regatului vizigot din Spania. Stăpîn 
şi al Dalmaţiei, Panoniei, în Raetia şi Noricum, nu-i mai rămîne 
decît să cucerească Galia pentru a putea, în sfirşit, pretinde 
reinstaurarea tronului imperial de Apus. 

în cea mai mare parte a domniei sale, Teodoric nu a mani- 
festat un arianism foarte militant. Tolerant în privinţa cato- 
licilor 9 , îi lasă să-şi practice cultul în biserici, sub oblăduirea 
episcopilor lor. Dar neînţelegerea religioasă dintre majoritatea 
italienilor rămaşi credincioşi ortodoxiei şi Papei şi o minori- 
tate ostrogotă ariană, în cele din urmă, i-a subminat regimul, 
într-adevăr, în 523, împăratul de Răsărit, Iustin, şi Papa încep 
lupta împotriva ereziei ariene. Teodoric ripostează deîndată şi 
nu întîrzie să cadă pradă unui adevărat delir al persecuţiei. 
Denunţînd intrigile de la Constantinopol, el închide nenumărate 
biserici catolice, îl trimite să moară în închisoare pe Papa Ioan 
I, îi persecută pe reprezentanţii clase senatoriale şi-i execută pe 

doi dintre cei mai vestiţi reprezentanţi ai săi: Symmachus şi 
propriul său prieten, Boethius. La moartea sa, în 526, el lasă o 
moştenire încurcată şi o situaţie de care va profita împăratul 
bizantin 10 Iustinian în întreprinderea sa de a recuceri Italia. 

în timpul ultimilor douăzeci de ani ai secolului al V-lea, 
Clovis, un şef franc salian, fiu al regelui Childcric din Tournai, 
hotărăşte să pună sub autoritatea sa triburile france stabilite la 
nord de Loara. După ce îl va fi învins, la Soissons, pe generalul 
galo-roman Syagrius, el porneşte expediţii războinice împotriva 
burgunzilor, alamanilor, vizigoţilor, zdrobiţi la Vouille în 507, 
înstăpînindu-se astfel asupra celei mai mari părţi a Galiei şi a 
teritoriilor situate la vest şi est de Rin. 

Cu prilejul unui astfel de război, Clovis, care s-a căsătorit 
cu o prinţesă burgundă catolică, se va converti el însuşi la 
catolicism 11 , primind botezul Domnului la Reims, din mîinile 
Sf. Remi. Acesta a fost un eveniment de prim ordin şi cu lungă 
bătaie politică, căci şeful francilor a înţeles cît dc mult interes 
reprezintă pentru dînsul apropierea dc episcopii galo-romani. 
Faptul că francii au îmbrăţişat cu toţii religia suveranului lor, a 
făcut ca acesta să dispună de apărători puternici împotriva do- 
minaţiei altor regi germanici, toţi de credinţă ariană. Asigurat şi 
în privinţa clerului catolic, Clovis poate de-acum înainte conta 
şi pe sprijinul aristocraţiei galo-romane şi al împăratului din 
Răsărit, care vede în franci potenţiali adversari ai lui Teodoric. 
împăratul, de altfel, îi va trimite lui Clovis o diplomă de consul, 
însoţită de toga purpurie. 

Stăpîn al Galiei pînă în Pirinei, cu excepţia Bretaniei, 
Septimaniei (actualul Languedoc) şi a regiunii guvernate de 
burgunzi, Clovis îşi fixează capitala la Paris. Ajutată şi de legă- 
turile religioase, unirea francilor şi a romanilor pare a fi fost aici 
mult mai rapid realizată decît în alte regate barbare. Regele 
franc preia el însuşi administraţia romană, restaurată de Sya- 
grius, păstrează moneda cu efigia împăratului bizantin 12 şi acor- 
dă o mare importanţă scribilor şi tribunalelor romane. Vechile 
obiceiuri germanice sînt, de acum înainte, păstrate în scris. 

Regatul lui Clovis rămîne, cu toate acestea, unul barbar, 
cu o viaţă politică fundamentată pe puterea absolută a regelui - 
şef militar - şi cu un destin dcpinzînd în întregime de buna sa 
voinţă. Astfel, atunci cînd Clovis moare, în 511, împărţirea a 
ceea ce el însuşi considera un bun personal sc face, conform 
cutumelor germanice, între cei patru fii ai săi: Thierry, Clodo- 
mir, Childebert şi Clothar (sau Lothar). Unitatea nu subzistă 
decît în denumirea acestui conglomerat: Regnum Francorum, 
regat al Francilor. 

Cel mai mare dintre fraţi, Thierry, primeşte partea orien- 
tală a pămînturilor france, a cărei capitală este stabilită fie la 
Reims, fie la Metz, în bazinele Rinului şi Mainului. Clodomir, 
rege al Orleans-ului, controlează zona cuprinsă între Loara şi 
Garonna. în ceea ce-1 priveşte pe Childebert, instalat la Paris, el 
domină valea Senei şi Normandia. Iar în sflrşit, Clothar dom- 
neşte de la Soissons peste un teritoriu care corespunde nordului 
provinciei belgiene. Istoria mult prea complicată a acestor patru 
regate, pînă la unificarea lor de către Clothar I în 588, coincide, 
însă, cu o creştere teritorială a „regatului francilor 44 Descen- 
denţii lui Clovis, care spun că se trag dintr-un strămoş legendar 
Meroveu (de unde numele dinastiei Merovingiene), anexează 
ţinutul burgunzilor, îşi extind protectoratul asupra Turingiei, 
Saxoniei şi Bavariei şi pornesc, simultan cu recuceririle bizan- 
tine, expediţii fructuoase către Veneţia şi Italia de Sud. 

După înfrîngerea lor şi după moartea, la Vouille, a regelui 
lor, Alaric al II-lea, vizigoţii învinşi dc franci sînt nevoiţi să se 
retragă către Spania şi să-şi fixeze capitala la Barcelona, apoi la 
Toledo. Supuşi, mai întîi, ostrogoţilor de la Ravenna, apoi inde- 
pendenţi, suveranii vizigoţi îşi dezvoltă o civilizaţie strălu- 
citoare, dar trebuie, în acelaşi timp, să înfrunte numeroase pro- 
bleme interne şi externe: lupte împotriva suevilor, bascilor 
nesupuşi, bizantinilor chemaţi în peninsulă cu prilejul unei 
neînţelegeri în privinţa unei succesiuni; opoziţia religioasă între 
vizigoţii arieni şi hispano-romanii catolici, pînă la convertirea 
regelui Reccared (586) la ortodoxia romană; rezistenţa şefilor 

fostei aristocraţii şi nesupunerea ducilor vizigoţi. Slăbit de neîn- 
ţelegerile între clanurile aristocratice rivale, regatul vizigot nu 
va mai putea rezista, la începutul secolului VII, invaziei musul- 
manilor veniţi din Maroc. 


Merovingieni şi Pepinizi 

După moartea lui Clothar (563), moarte care restabilise 
temporar unitatea stăpînirii france (Regnum Francorwn ), trei 
regate s-au constituit în mod durabil: Austrasia, la est de fluviile 
Somme şi Meuse, Neustria, între Somme şi Loira, şi Burgundia, 
înglobînd regiunea Saone şi Ron, alături de Elveţia şi Alpii 
Occidentali. Aquitania, în sud, rămasă în afara acestor împărţiri 
şi guvernată de duci dizidenţi, era mai ales un teritoriu deschis 
atacurilor de jaf întreprinse de regii barbari. 

In aceste diferite regate, timp de două secole, vor domni 
suverani degeneraţi, vărsători de sînge şi, cel mai adesea, inca- 
pabili; ei înmulţesc războaiele fratricide şi asasinatele sălbatice 
(acela, de exemplu, al reginei Brunhilda, pe care rivala sa Fre- 
degonda a legat-o de coada uni cal). Fac excepţie de la această 
galerie de portrete sinistre Gontran, rege al Burgundiei din 561 
pînă în 593, cel ce-i învinge pe longobarzi, vizigoţi şi basci, şi, 
mai ales, Dagobert, care din 620 pînă în 639, reuneşte sub 
autoritatea sa cele trei regate france şi le guvernează, pare-se, 
cu înţelepciune (cel puţin după spusele legendei născute în 
mănăstirea Saint Denis, al cărei binefăcător a fost), ajutat şi de 
consilierul său Eloi, episcop de Soissons; 

In timpul acestor nesfîrşite conflicte între fraţi duşmani şi 
alţi rivali încoronaţi, suveranii fiecărui regat s-au străduit, pen- 
tru a-şi învinge adversarii, să le ademenească fidelii, stimulînd, 
în acelaşi timp credinţa propriilor lor războinici. Au înmulţit, 
întru aceasta, donaţiile de pămînturi şi s-au ruinat în favoarea 
aristocraţiei, a cărei putere creştea mereu şi care, în schimbul 
protecţiei sale, punea sub directa sa stăpînire pe toţi cei care se 

„recomandau 44 seniorului, obţinînd de la acesta hrană, haine sau 
pămînt. 13 între clanurile aristocratice care s-au format atunci, 
se purtau războaie nesfîrşite, care slăbeau încă şi mai mult 
puterea monarhilor. 

în aceste condiţii, regatele france pot cu greu face faţă 
duşmanilor lor exteriori. La sfîrşitul secolului al Vl-lea, 
Aquitania este pierdută: o parte este ocupată de basci, cealaltă 
este alipită regiunii tulusane şi Septimaniei, sub autoritatea 
ducilor franci independenţi. Armorica este pustiită de popu- 
laţiile celte care fuseseră izgonite din Anglia de către anglo-sa- 
xoni: ei sînt bretoni şi vor da ţării numele lor. La începutul 
secolului al VUI-lea, teritoriile merovingienc se găsesc astfel 
reduse la regiunile situate între Rin şi Loara. 

Ascensiunea în forţă a aristocraţiei france este dublată de 
aceea a majordomilor, mari seniori care, în calitatea lor de şefi 
ai administraţiei, deţin, de fapt, în fiecare regat adevărata pu- 
tere. Cei mai de temut sînt Pepinizii, cci carc-şi trag numele de 
la strămoşul lor Pepin dc Landen, care, încă din vremea lui 
Clothar II şi a fiului său Dagobert, ocupă, timp de douăzeci de 
ani, dregătoria palatului austrasian. Puterea Pepinizilor stă în 
imensitatea şi bogăţia domeniilor lor dintr Rin şi Meuse (în 
actualul Brabant), care le permite să întreţină războinici nume- 
roşi şi fideli. O primă tentativă de a-i uzurpa pe merovingieni 
eşuează în 656, dar, începînd cu 680, Pepin, zis de Heristal, ia 
cu asalt puterea. învingător al majordomului Neustriei la Tertry 
(aproape de Laon), el lasă, la moartea sa (714), cele trei dre- 
gătorii: ale Austrasiei, Neustriei şi Burgundiei, fiului său natu- 
ral, Charles, supranumit Martel, a cărui victorie asupra arabilor 
la Poitiers îl va transforma, în ochii contemporanilor săi, în 
apărătorul creştinătăţii împotriva Islamului. învingător al aristo- 
craţiei neustriene revoltate, stăpîn al Aquitaniei şi deţinător al 
puterii de fapt în cele trei regate france, Carol Martel moare în 
741, după ce va fi deschis calea unei schimbări de dinastie ce se 
va realiza sub semnul lui Pepin cel Scurt. 

Cel de-al treilea val de migratori 
(secolele VI-VII) 

Instalarea regatelor gotice şi france în Europa de Vest este 
concomitentă cu cel de-al treilea val dc năvălitori. Este vor- 
ba, mai întîi, de longobarzi, care, veniţi din Panonia, forţează, 
în 568, întăririle romane de la Friuli şi năvălesc în Veneţia sub 
conducerea regelui lor, Alboin. Originari şi ei, probabil, din 
Scandinavia, au apărut încă din secolul 1 pe cursul inferior al 
Elbei, apoi, în secolul următor, pe cel al Dunării de mijloc, după 
care nu s-a mai auzit vorbindu-se de ci timp de 300 de ani. în 
momentul în care Imperiul dc Apus dispare, ei ocupă Panonia, 
unde, deveniţi călăreţi seminomazi şi adoptînd creştinismul 
arian, îi slujesc pe bizantini în tentativa lor de recucerire a 
Italiei. Ei descoperă aici bogăţia şi slăbiciunea unei ţări pe care 
declinul puterii ostrogoţilor pare să o ofere celor mai îndrăzneţi. 

Suferind ei înşişi presiunile unui alt popor al stepei, avarii, 
longobarzii le vor ceda locul în Panonia, pentru a porni, cu toate 
efectivele lor, spre peninsulă. Aceasta a reprezentat vasta migra- 
ţie a unui întreg popor acoperit dc o avangardă solidă, care, în 
mai puţin de doi ani, va ocupa Veneţia - ai cărei locuitori s-au 
refugiat pe insuliţele de coastă, punct de plecare, pentru mulţi 
dintre ei, al milenarei aventuri veneţiene - şi întreaga cîmpic a 
fluviului Pad împreună cu Milano. în secolul VII, înaintarea lor 
continuă în detrimentul posesiunilor bizantine. Ocupă Genova 
către 640 şi Ravenna, dar numai după un secol, în timp ce 
ducatele longobarde independente de regatul instalat în nord 
de către Alboin se vor constitui în jurul oraşelor Spoleto şi 
Benevent. 

Noii veniţi neavînd, mai înainte, dccît rare contacte cu 
societatea romană, cucerirea longobardă a fost, la început, pen- 
tru Italia o adevărată catastrofa. Abia sub domnia lui Agilulf 
(590-616), longobarzii, convertiţi la catolicism, încep să-şi con- 
struiască un stat, să-şi creeze începuturile unei birocraţii, slu- 
jindu-se de rămăşiţele aristocraţiei romane şi, în sfîrşit, să dea 

primele semne ale unei civilizaţii originale. Către 626, capitala 
a fost fixată la Pavia, oraş care, în secolul al VlII-lea, devine, 
fără îndoială, centrul intelectual cel mai strălucitor al Europei 
occidentale, în timp ce, în jurul palatului regal de la Monza, se 
dezvoltă deja un nou centru literar şi artistic de seamă. Cuce- 
ritorii erau puţin numeroşi, de aceea romanizarea lor a fost 
rapidă, iar limba lor a dispărut rapid în favoarea latinei şi a 
dialectelor sale, regii longobarzi străduindu-se să apere mă- 
năstirile şi pe erudiţii lor, ca, dc exemplu. Paul Diaconul, istoric 
„naţional 64 al longobarzilor, pc care-1 vom regăsi, la sfîrşitul 
secolului, la curtea carolingiană de la Aix-la-Chapelle. în rest, 
descendenţii lui Alboin au dezvoltat instituţii originale, mai ales 
în domeniul dreptului, administraţiei locale (funcţiile ducilor 
sînt creditare), al organizării militare, care se vor perpetua în 
Italia pînă în secolul al Xl-lea. 

Ajunşi în Panonia pc urmele triburilor longobarde, avarii 
erau, în majoritatea lor, turci originari din Altai, care începuseră 
să se facă cunoscuţi la mijlocul secolului al Vl-lea, cînd s-au 
instalat în jurul Dunării. Timp dc două secole, din cîmpia un- 
gară, unde s-au instalat, ei îşi vor înmulţi atacurile devastatoare 
în direcţia Italiei de nord, Bavarici şi mai ales a Balcanilor, 
ruinînd în trecerea lor structurile bizantine şi deschizînd astfel 
calea populării slave. Ei sînt urmaţi dc o altă seminţie de călă- 
reţi, tot de origine turcă: bulgarii, care, trccînd Dunărea, că- 
tre 680, se fixează în Mocsia, undc-şi constituie un stat solid, 

adversar al Bizanţului. 

* 

In sfîrşit, la începutul secolului al VlII-lea, sosesc din 
extremul sud al continentului cuceritorii arabi musulmani: arabi 
şi berberi. în 711, Tarik ibn Ziyad, şef războinic dc origine 
berberă, pătrunde în Spania prin strîmtoarea Gibraltar 14 , chemat 
probabil de un principe vizigot pentru a-1 ajuta să scape de 
vreun duşman. în acelaşi an, trupele sale cuceresc Cordoba şi 
Toledo,în timp ce guvernatorul arab al provinciei africane insta- 
lat şi el în Spania, cucereşte Merida şi Sevilla, proclamînd 
suveranitatea califului omeyyad din Damasc. în cîţiva ani el 

domină cea mai mare parte a peninsulei, pînă la linia Co'imbra / 
Zaragoza / Salamanca, dincolo de care se rcfugiaseră numeroşi 
aristocraţi vizigoţi, care au organizat rezistenţa în Galicia şi 
Asturia. 

Primele decenii ale instalării musulmane pe pămînturile 
iberice au fost cumplite. Noii stăpîni şi-au dat toată silinţa 
pentru a ţine în frîu nemulţumirile berbere şi luptele interne 
dintre şefii arabi. în 756, soldaţii sirieni, chemaţi în ajutor, îl 
întîmpină pe Abd el-Rahmân, scăpat din masacrul asupra di- 
nastiei omeyade de către abbassizi, ca pe emir al Cordobei. Mai 
înainte, arabii începuseră deja să pătrundă în Galia francă unde 
avangardele lor fură respinse şi bătute la Poitiers de către Carol 
Martel (în 732), şi să se avînte, de pe coastele Spaniei şi Africii 
de Nord, în raiduri maritime către Provcnţa, coastele italiene şi 
marile insule mediteraneene occidentale: Sardinia, Sicilia 
şi Corsica. 


Un regres la scară europeană? 

Imaginea clasică a Europei Evului Mediu timpuriu 
(500-1000), îndelung folosită de o istoriografie în alb şi negru 
şi de generaţii întregi de manuale şcolare, este aceea a unui 
continent care a trecut de la o civilizaţie citadină şi strălucitoare, 
răspîndită de romani, la timpurile întunecate ale barbariei şi la 
modurile arhaice de producţie şi schimburi comerciale. Or, dacă 
acest tablou nu este în totalitate inexact, el trebuie nuanţat, căci 
numără nespus de multe excepţii. 

Global, regresul c neîndoielnic. Şi totuşi, dispariţia Impe- 
riului de Apus nu aduce după sine imediat ruina economiei 
comerciale. Drumurile mai sînt încă practicabile şi continuă să 
fie frecventate de neguţători sirieni şi evrei. Navigaţia pe Medi- 
terana nu este decît din cînd în cînd împiedicată de atacurile 
piraţilor. Schimburile pe termen lung se menţin, deci, în secolul 
al Vl-lea. Papirusul egiptean, griul sicilian şi african, uleiul de 

măsline spaniol, mirodeniile Indiei şi Chinei, mătăsurile bizan- 
tine sosesc încă în porturile Mediteranei occidentale şi, de 
acolo, sînt reîmpărţite către nordul Galici, Anglia şi Irlanda. în 
sens invers, sclavii saxoni, destinaţi pieţelor spaniole, italiene 
sau orientale, trec prin Verdun; armele şi sticlăria din ţările 
renane trec pe căile galo-romane. Moneda bizantină şi imitaţiile 
sale locale {solidus - ul de aur sau nomisma ) circulă în toate 
regiunile occidentale barbare. 

Abia în timpul secolului al VH-lea circuitele comerţului 
internaţional cad în amorţeală, pe de o parte pentru că occiden- 
talii nu mai aveau aur pentru a-şi solda cumpărăturile, pe de altă 
parte pentru că războaiele nenumărate şi pirateria arabă fac 
puţin sigure căile terestre şi maritime. Această diminuare a 
schimburilor prelungeşte tendinţa, resimţită încă din timpul 
Imperiului tîrziu în anumite regiuni, de organizare autonomă în 
micro-societăţi locale, în jurul marilor domenii, barbarii 
adoptînd în general şi adaptînd sistemul roman al villa-ci. 

Fie că posesorul său era un membru al vechii aristocraţii 
provinciale sau descendent al cuceritorilor barbari, vil la pre- 
zintă, în centrul său, o zonă cultivată, încercuind locuinţa stă- 
pînului, colibele sclavilor sau ale ţăranilor şi clădirile de ex- 
ploatare - e ceea ce se numeşte ager - şi o fîşie de pămînturi 
necultivate şi de păduri, în care se merge la cules, vînătoare sau 
tăiat de lemne: saltus. Pe lîngă aceste mari domenii, erau păs- 
trate mici exploatări cultivate de ţărani liberi: manşele l5 . 

Insecuritatea permanentă şi declinul activităţilor negusto- 
reşti au determinat declinul oraşelor, foarte inegal, după regiuni, 
în Marea Britanie, odată cu cucerirea anglo-saxonă şi cu germa- 
nizarea puternică a ţării, acestea dispar complet, încetul cu 
încetul. în Galia, majoritatea aglomeraţiilor urbane subzistă, dar 
sub o formă extrem de redusă, locuitorii părăsind cea mai mare 
parte a oraşului pentru a se refugia într-un centru fortificat. La 
Autun, de exemplu, incinta cu un perimetru de 6 km se restrînge 
la ceva mai mult de 1 000 m. La Lutcţia, pe vremuri mult întinsă 
pe malul stîng al Senei, populaţia se repliază pe insula dintre 

cele două braţe ale fluviului. La Nîmes, oraşul se vede redus o 
vreme la arenele sale. Acelaşi lucru se întîmplă în ţările renane 
şi în cele ale Dunării. In schimb, majoritatea oraşelor din Spania 
şi Italia îşi păstrează, dacă nu activităţile din perioada romană, 
cel puţin importanţa. Se nasc, chiar, şi se dezvoltă aglomeraţii 
al căror avînt e legat de alegerea pc care o fac regii barbari 
pentru instalarea capitalei lor: Rcims, Soissons, Orleans şi Paris 
în Galia, Barcelona, Mcrida, Sevilla şi mai ales Toledo în 
Spania, Pavia şi Ravenna în Italia dc Nord. 

Societatea merovingiană ca şi cea a regatelor gotice, se 
situează în prelungirea celei a Imperiului tîrziu, instalarea bar- 
barilor nefacînd dccît să accelereze mişcarea care-i împingea 
demult pe cei slabi să caute protecţia celor puternici. Aristo- 
craţia provincială, supravieţuind prăbuşirii Imperiului, devine 
sprijinul regilor barbari în aflarea cadrelor administraţiilor lor, 
în timp ce bogăţia şi cultura îi permit să monopolizeze funcţiile 
de conte şi episcop. Puţin cîtc puţin, ca tinde să fuzioneze cu 
aristocraţia germanică de origine războinică, constituindu-sc 
într-o nouă nobilime dc funcţii, ce-şi împarte timpul între viaţa 
pe domeniu şi cea de la curte. 

Deşi creştinismul şi legile germanice au încercat să limi- 
teze arbitrariul stăpînilor şi să favorizeze eliberările, sclavia n-a 
dispărut, însă, odată cu prăbuşirea Imperiului dc Apus, alimen- 
tată, în plus, de expediţiile războinice şi dc comerţ. Atîta doar, 
că starea servilă s-a apropiat de aceea a colonilor romani din 
vremea Imperiului tîrziu. Pe lîngă sclavi, al căror număr nu 
încetează să scadă, există o ţărănime liberă, compusă din mici 
proprietari şi posesori, care, legaţi de o exploatare de dimen- 
siuni modeste, aparţinînd domeniului seniorial, sînt constrînşi, 
în schimbul pămînturilor şi al protecţiei ce lc sînt oferite, să sc 
supună dărilor şi corvezilor. 

Se pare că, la nivelul instituţiilor, fuziunea între civilizaţia 
romană şi cea a barbarilor a fost extrem de fragilă. Desigur că 
primele monarhii germanice s-au arătat foarte respectuoase la 

adresa moştenirii imperiale. Dar, foarte curînd, limitele 
influenţei romane au ieşit la iveală, mai cu seamă în domeniul 
succesiunii regale. Noţiunii romane de res publica , a unui stat 
superior indivizilor, i s-a substituit aceea a unei regalităţi abso- 
lute, ereditare şi patrimoniale. în Galia francă, suveranul este 
un şef militar a cărui putere nu face nici un fel de distincţie între 
stat, persoana sa şi bunurile sale. Iată de ce, la moartea sa, 
regatul se vede împărţit între copii, conform legii salice. 

Pentru a-şi asigura sieşi şi curţii sale subzistenţa, regele 
trece de la o villa la alta, însoţit de garda sa personală şi de aceia 
dintre fideli care au în grijă palatul: funcţionarii şi înalţii ofiţeri 
între care nu există încă o diferenţă clară. Cei mai importanţi 
pentru merovingicni sînt refcrcndarul, şef al scribilor şi notar, 
şambelanul căruia îi este încredinţată paza tezaurului, scneşalul 
şi conetabilul, primul fiind mai mare peste servitori, cel de-al 
doilea peste grajduri, mareşalii, în sfîrşit, care se ocupă de 
cavalerie şi de arme. în fruntea acestei societăţi de slujitori se 
afla majordomul, personaj al cărui rol nu va înceta să crească, 
în secolul al VH-lea, în detrimentul suveranului. 

în plan local, permanenţa romană este asigurată de un 
personaj care a apărut încă din timpul Imperiului tîrziu: contele. 
Acesta exercită, în sînul cetăţii, toate puterile regale. El prezi- 
dează tribunalul oamenilor liberi, porneşte la luptă şi comandă 
armata, percepe impozitele etc. Orice om liber este obligat să-şi 
facă serviciul militar. El trebuie să se echipeze pe propria-i 
cheltuială şi să-şi asigure întreţinerea. Sistemul fiscal roman 
supravieţuieşte pînă la sfîrşitul secolului al Vl-lea, însă francii, 
detestînd plata impozitului pe cap de om, orice perccperere 
regulată de impozite dispare de la acea dată, suveranii mul- 
ţumindu-se să trăiască din veniturile domeniilor lor şi din taxele 
de transport sau de vamă de orice fel. 

Criza şi reînnoirea Bisericii creştine 

în timpul perioadelor tulburi de nesfîrşite războaie care 
caracterizează epoca marilor migraţii, Biserica a asigurat, în 
faţa barbarilor, preluarea administraţiilor civile din ce în ce mai 
precare. în fruntea fiecărei cetăţi, episcopul a trebuit să vegheze 
asupra subzistenţei populaţiei, să organizeze spitale şi ospicii în 
care să-i primească pe cei slabi, să întreţină şcoli şi deseori să 
facă dreptate. Astfel, el devine adevăratul şef, nu numai spiri- 
tual, dar şi cel temporal, al comunităţii civice, avînd frecvent, 
graţie averii sale personale şi a celei a catedralei pe care o are în 
subordine, menirea de a menţine legătura cu tradiţiile clasei din 
care provine, în materie de construcţie şi înfrumuseţare a cetăţii. 
Aceasta dobîndeşte funcţia esenţială de a fi un centru al vieţii 
religioase, cu cimitirele şi necropolele sale, cu numeroasele sale 
sanctuare şi cu grupul său catedral, compus din cel puţin trei 
biserici, dintre care una cu rolul de baptisteriu, în sfîrşit, cu 
influenţa sa asupra parohiilor de ţară. influenţa corpului epis- 
copal este atît de mare, îneît regii barbari se străduiesc prin toate 
mijloacele să şi-i apropie. în Galia francă, regele creştin cople- 
şeşte cu danii sanctuarele şi acordă domeniilor bisericeşti privi- 
legiul imunităţii fiscale. 

Şi totuşi, chiar în Galia, unde unitatea religioasă a fost 
păstrată graţie convertirii precoce a francilor la catolicism, 
situaţia Bisericii se degradează în secolul al Vl-lea. într-adevăr, 
Clovis şi urmaşii săi, dorind pe de o parte să-şi asigure sprijinul 
episcopatului, dar şi să dea fidelilor lor sarcini bănoase, preiau 
sarcina de a numi ei înşişi episcopii, pe care-i aleg din anturajul 
lor laic. Conciliile naţionale, care-i unesc pe prelaţi în jurul 
suveranului şi menţin în sînul Bisericii o unitate de direcţie şi 
de disciplină, nu mai sînt convocate. Numeroase sedii epis- 
copale, mai ales în sudul Galiei, rămîn fără titular, în timp ce 
proprietari bogaţi construiesc pe pămînturile lor biserici asupra 
cărora îşi arogă drepturi, chiar şi pe acela de a le numi slujitorii. 

Acest declin al instituţiei episcopale este însoţit de o sensi- 
bilă scădere a nivelului cultural şi de un regres al pietăţii. Multe 
şcoli dispar, iar cele care rămîn- nu dau decît un randament 
mediocru. Nimeni nu mai citeşte, iar limba, ruptă de sprijinul 
scrisului, se îndepărtează pe încetul de latina clasică. Preoţii, cel 
mai adesea analfabeţi, nu mai cunosc nici măcar formulele 
liturgice pc care Ic recită pc dinafară. în timp cc satele rămîn 
mult timp departe de creştinare, în timp cc păgînismul cîştigă 
teren chiar în oraşe, din ce în ce mai mulţi fideli se dedau 
cultului relicvelor, aproape de superstiţie. E venerată o bucată 
de stofa despre care se spune că ar fi fost purtată de un sfînt, 
este purtat cu pioşenie, ca o amuletă, puţin praf cules de pe-un 
mormînt. Dezvoltarea acestei pietăţi naive dă naştere unui ade- 
vărat comerţ, în care mişună şarlatanii. 

Începînd, însă, cu secolul al Vl-lea, apar şi semnele unei 
anume reînnoiri. Răspîndit pînă atunci doar în Orient, mona- 
hismul cunoaşte un mare avînt în partea occidentală a fostului 
Imperiu Roman în secolele al Vl-lea şi al Vll-lea, mai ales în 
forma sa comunitară. Implantat mai întîi pe coastele Provenţei, 
unde, în 410 şi 418, sînt create mănăstirile Scrins şi Sf. Victor 
din Marsilia, mişcarea va cuprinde Italia şi Galia, apoi Irlanda, 
care va deveni unul dintre principalele puncte de difuzare a 
monahismului, faeîndu-şi, astfel, intrarea în istoria europeană. 
Aceste pămînturi, pradă luptelor între clanuri, au fost evan- 
ghelizate de Sf. Patrick, de origine bretonă, fost prizonier, în 
urma unei expediţii irlandeze, şi sclav, timp de şase ani, înainte 
de a îmbrăca rasa monahală şi de a fi numit, de Sf. Germain 
d’Auxerre, episcop al Irlandei, în 432. La moartea sa, în 461, 
creştinarea insulei era terminată, putîndu-se asista la o dez- 
voltare extraordinară a vieţii mănăstireşti, punct de plecare al 
unei acţiuni misionare pe continent, al cărei principal artizan a 
fost Sf. Colomban. 

Născut în 540, intrat de foarte tînăr în ordin şi devenit 
călugăr la Bangor, acesta a părăsit Irlanda în 590, pentru a 
merge în Galia, unde a pus bazele unei prime mănăstiri la 

Luxeuil, căreia i-au urmat cele dc la Remiremont, Jumieges, 
Saint-Omer, Fontaines, Coutances, Jouarrc etc. Regula impusă 
fraţilor călugări de către Colomban era dc o extremă severitate, 
asociind postul permanent cu pedepsele fizice. Ea nu a avut, 
pentru aceasta, mai puţin succes. în relaţii distante cu episcopii 
regatului franc, cărora lc suporta foarte greu autoritatea, el a 
trebuit să se exileze în 610 în Elveţia, apoi în Italia, unde a înte- 
meiat, în 614, mănăstirea Bobbio, sortită să devină centrul de 
predicaţie al longobarzilor şi să aibă o mare influenţă inte- 
lectuală. 

încă şi mai importantă va fi influenţa Sfintului Bencdict. 
Născut în Nursia, în Italia, către 480, acest fiu al unei familii de 
nobili a fost crescut la Roma, unde a primit o educaţie clasică. 
La sfîrşitul secolului al V-lca, cl a hotărît să renunţe la lume şi 
la bunurile sale, pentru a duce aproape dc Subiaco, o viaţă de 
sihastru, pe care o va părăsi cîtva timp la cererea călugărilor de 
Vicovaro (Latium), care doreau reformarea mănăstirii lor. Eşu- 
înd în această privinţă, Bcncdict emigrează, către 529, la Monte 
Cassino, pentru a întemeia acolo marca mănăstire pe care o va 
guverna pînă la moarte (în 547) şi care urma să servească drept 
model tuturor mănăstirilor benedictinc. Alcătuită în latină, re- 
gula care îi poartă numele impune călugărilor obligaţii mai 
puţin severe decît cele ale sf. Colomban. Călugării trebuie să 
depună jurămîntul de castitate şi de sărăcie, să sc supună legii 
tăcerii şi să-şi împartă zilele între rugăciune, muncă manuală 
(pentru a putea răspunde nevoilor mănăstirii) şi meditaţie. Sanc- 
ţionată de Grigore cel Marc, regula bencdictină s-a impus înce- 
tul cu încetul atunci cînd mănăstirile începuseră să atragă în 
toate regiunile vechiului Imperiu dc Apus un mare număr de 
credincioşi dornici să ducă o viaţă pioasă, în sînul unei comu- 
nităţi izolate de lumea profană. 

Salvarea spiritualităţii creştine şi cea a culturii greco-ro- 
mane de către călugări s-a desăvîrşit în paralel cu expansiunea 
creştinismului în Occident, ea însăşi favorizată de progresul au- 
torităţii pontificale, impulsionat de Grigore ccl Mare (540-604). 





ISTORIA EUROPEI 


35 


Născut într-o familie patriciană romană, înzestrat cu o solidă 
cultură clasică şi devenit, în 572, Prefect al Oraşului, acesta din 
urmă a ales, şi el, să-şi vîndă bunurile şi să se dedice vieţii de 
mănăstire, instalînd, în palatul său dc pc colina Caclius, o comu- 
nitate supusă regulii benedictinc. în 590, la moartea papei Pela- 
gius II, Roma se găsea într-o situaţie tragică, răvăşită atît dc 
inundaţiile Tibrului, cît şi de o epidemic dc ciumă, ameninţată, 
în plus, dc noi invadatori - longobarzii arieni. Atunci, Grigore, 
ales papă prin aclamare, acceptă să-şi asume funcţia de pontif 
pentru a salva oraşul. El reorganizează Lateranul, din care ex- 
clude laicii, şi reformează cîntul liturgic, care va deveni cîntul 
gregorian. Infirmîndu-i patriarhului dc Constantinopol dreptul 
de a-şi însuşi titlul de „ecumenic 14 şi numindu-sc pc sine simplu 
„servitor al servitorilor lui Dumnezeu 44 , cl nu cedează întîietatea 
Romei, trimiţînd clerici misionari în privinciile occidentale şi 
afirmîndu-şi vocaţia de păstrător al adevăratei doctrine. Grigore 
cel Mare este, însă, mai ales apostolul convertirii şi al evan- 
ghelizării barbarilor. în Spania vizigotă, regele Rcccared abjură 
arianismul încă din 587, sub influenţa episcopului Leandru de 
Sevilla. în Italia, regele longobard Agilulf, soţ al unei prinţese 
bavareze catolice, se converteşte, în 603, la credinţa romană 
şi-şi botează fiul. în Anglia, Grigore trimite un grup de călugări, 
conduşi de Augustin, care să evanghelizeze populaţiile an- 
glo-saxone, rămase păgîne. Augustin întemeiază o biserică la 
Canterbury, capitală a regatului Kcnt. Acesta este începutul unei 
convertiri care se va continua de-a lungul întregului secol VII. 
Sînt înălţate numeroase abaţii, care devin tot atîtca centre de 
salvare a culturii antice. 

Această convertire este o astfel dc reuşită îneît de-acum 
înainte călugării anglo-saxoni, cărora li sc alătură irlandezii, 
vor fi cei care vor predica Evanghelia pc continent. Cel mai 
activ dintre aceşti misionari dc dincolo de Marca Mînecii a fost 
Wynifrid, canonizat sub numele de Sf. Bonifaciu care, începînd 
cu 715, va duce, dincolo dc Rin, o operă intensă de convertire a 
barbarilor. Sprijinit de majordomii Austrasiei, el a întemeiat 

mănăstiri, a instalat episcopate dcpinzînd de arhiepiscopatul său 
de Mainz şi a reformat Biserica francă, înainte de a fi martirizat 
în Frisia în 755, cu prilejul unei ultime misiuni în ţara păgînă. 


Cultura în timpul monarhiilor barbare 

Aşa cum nu au putut modifica de pe o zi pe alta, activi- 
tatea economică şi societatea Apusului roman, marile migraţii 
nici nu au putut pune capăt, în mod brutal, unui mileniu şi mai 
bine de civilizaţie greco-latină. Dacă, pe de o parte, dialectele 
germanice au cîştigat ceva teren la vest de vechiul limes roman, 
barbarii erau, pe de altă parte, prea puţin numeroşi pentru a 
împiedica - prcsupunînd că şi-ar fi dorit-o - ca latina şi limbile 
vulgare derivate din latină să se impună în faţa populaţiei. 
Legile înseşi barbare, precum Codul lui E uric sau Legea Salică, 
influenţate iniţial de dreptul roman, vor fi redactate în limba 
învinşilor. 

într-o altă ordine de idei, toate părţile fostului Imperiu de 
Apus nu au suferit în mod egal şi la fel de puternic efectele 
invaziilor şi migraţiilor barbare. în Italia, unde contactele cu 
Orientul sînt menţinute, apoi chiar temporar, întărite odată cu 
recucerirea lui Iustinian şi unde creştinismul îşi însuşise o bună 
parte din zestrea intelectuală a antichităţii, literaţi clasici, pre- 
cum Bocthius sau Cassiodorus, au început, încă din secolul 
al Vl-lea, să salveze literele romane. Boethius, fiu al unui con- 
sul roman, cu studii la Atena, prinţ al Senatului sub Teodoric, a 
fost ultimul traducător din greacă în latină al operelor filosofice; 
el îşi scrie, chiar în întunericul închisorii în care îl aruncase 
suveranul ostrogot, Consolarea filosofica , operă în versuri şi 
proză. Ca şi în tratatele sale de aritmetică şi de teorie muzicală 
sau în traducerile din Aristotel, aici el a cules, pentru secolele 
ce urmau, tot ceea ce se putea aduna din ştiinţa şi gîndirea 
antică. Cassiodorus, şi el protejat de Teodoric şi devenit, astfel, 
prefect al pretoriului, s-a retras, către 540, într-un fel de aca- 



ISTORIA EUROPEI 


37 


demie monastică, pe care o întemeiase la Vivarium, în Calabria, 
mai puţin pentru a trăi asemenea unui cenobit supus unei reguli, 
cîtmai degrabă ca un literat, eliberat dc constrîngcrile materiale 
şi înconjurat de cărţile cărora el însuşi şi tovarăşii săi le-au 
realizat copii îngrijite. în lucrarea sa, Institutiones , el s-a stră- 
duit să alcătuiască un program dc studii în două cicluri, trivium 
şi quadrivium, al căror principiu de clasificare a rezistat în tot 
timpul Evului Mediu. 

Regatele vizigote au fost şi ele, în secolele al V-lea şi 
al Vl-lea, centre dc salvare şi reînnoire a culturii antice. 
Toulouse, apoi Tolcdo, au jucat, rînd pc rînd, acest rol, dar mai 
ales la Sevilla s-a dezvoltat, la graniţa secolelor al Vl-lea şi 
al VH-lea, o cultură hispano-romanică, deschisă influenţelor 
străine şi cu precădere bizantine, al cărei reprezentant principal 
este Isidor, succesor al fratelui său Leandru în funcţia de arhi- 
episcop al oraşului în 604 şi restaurator al studiilor în Peninsula 
Iberică. Scrierile sale de teologie, dc exegeză, geografic, nume- 
rologie creştină, de ştiinţă a limbajului şi istoric ( Marea Cro- 
nică , Istoria Goţilor , a Vandalilor şi Suevilor) şi în primul rînd 
Etimologiile sale nu aduc nimic cu adevărat nou gîndirii, dar 
constituie o vastă enciclopedie a cunoaşterii medievale, com- 
pilată cu o grijă extremă şi expusă cu o mare limpezime. 

în Galia, cultura clasică a supravieţuit invaziilor germa- 
nice, mai ales în sud, unde amprenta romană fusese mai tim- 
purie şi mai profundă. Desigur că Grigore din Tours, născut 
într-o familie senatorială din Auvergnc, este departe de a riva- 
liza în erudiţie şi cunoştinţe de latină cu un Cassiodorus sau 
Isidor din Sevilla. Istoria Francilor , însă, carc-i aparţine, înce- 
pută în 575, ca şi cele Şapte cărţi ale miracolelor scot la lumi- 
nă o vie curiozitate a spiritului şi o mare onestitate intelectuală, 
în secolul al Vl-lea, expansiunea regatului franc către sud n-a 
adus cu sine şi o barbarizare a întregii Galii, ci doar o recultu- 
ralizare a Nordului. în timpul regelui Hilperic (539-584), autor 
el însuşi de poezii latine, Poitiers reprezenta centrul cultural al 
Galiei. La cererea reginei Rcdegonda, întemeietoare a mănăs- 

tirii Notre-Damc, poetul italian Fortunatus s-a fixat în acest 
oraş, devenindu-i episcop; aici, el a scris un număr dc opere: 
vieţi dc sfinţi - gen foarte la modă în Gal ia francă un lung 
poem despre Sf. Martin dc Tours şi imnuri pentru întîmpinarca 
solemnă a relicvelor adevăratei Cruci, trimisă dc împăratul 
bizantin Iustin II. 

în secolul al Vll-lea, înmulţirea războaielor în Galia meri- 
dională şi dezvoltarea, în restul regatului franc, a unei noi aris- 
tocraţii, care abandoneză studiile literare, conduc la un regres 
spectaculos al studiilor clasice. Atunci, Anglia şi Irlanda vor 
prelua ştafeta transmiterii culturii romane. Misiunea pontificală, 
care a avut drept sarcină, în 669, să încheie organizarea Biserici 
anglo-saxone, era condusă de Teodor din Tars şi de Hadrian, şi 
unul şi celălat formaţi în spiritul culturii greceşti şi latine, în 
şcolile bizantine din Atena şi Cartagina. Sub impulsul lor, 
şcolile elementare ale abaţiilor din regatele Kcnt, Wessex şi 
Northumberland, unde li se predau deja convertiţilor bazele 
latinei, au adoptat un program dc studii mai profunde, înglobînd 
o cunoaştere extinsă a literelor profane. Noi mănăstiri, ca cea 
dc la Yarmouth sau cea dc la Yarrow, în Northumberland, au 
devenit, astfel, puternice centre de viaţă intelectuală, unde se 
adunau şi se reproduceau texte vechi. La Yarrow, de exemplu, 
Beda Venerabilul (673-735) a predat timp dc 50 de ani şi şi-a 
scris lucrările de gramatică, de ştiinţă şi istorie (între care cităm 
Istoria ecleziastică a naţiunii engleze ), lucrări care fac din acest 
maestru primul marc savant medieval. La York, în sfîrşit, s-a 
dezvoltat, foarte curînd, cel mai marc centru de învăţămînt din 
întreaga creştinătate latină, în timp ce în abaţiilc irlandeze şi 
englezeşti, la sfîrşitul secolului al Vll-lea, erau executate cu o 
fineţe extremă primele capodopere ale miniaturii insulare, ca, 
de exemplu, Psaltirea din Cantcrbury. 

La această dată, avîntul literelor clasice a cucerit întreg 
continentul, importat în Galia dc călugării colombani şi de 
savanţii anglo-saxoni. La mijlocul secolului al Vll-lea, călugării 
au devenit, însă, în această parte a Occidentului, singurii purtă- 

tori ai culturii greco-romane. în cancelariile abaţiilor, se recopie 
opere sacre şi profane, decorate cu miniaturi inspirate atît din 
modelele antice, cît şi din tradiţia insulară sau cca barbară, 
juxtapunînd animale stilizate şi ornamente geometrice. 

Supravieţuirea şi reînvierea culturii antice sînt tot atît de 
evidente şi în domeniul artistic. Fără îndoială, populaţiile ger- 
manice au adus cu ele tehnici şi surse noi de inspiraţie, dar 
acestea nu afectează decîl artele cu adevărat „minore 44 : biju- 
teriile şi aurăria de mici dimensiuni, în care predomină decora- 
ţiunea geometrică şi reprezentarea animalieră. Această artă de 
import, foarte diferită dc estetica romană, va înflori în Galia, 
unde, sub influenţa tradiţiilor locale, va duce la producţii origi- 
nale mai ample, în care îşi face apariţia figura romană stilizată. 

în materie dc arhitectură şi decoraţie monumentală, tradiţia 
romană, însă, se impune, atît în regalele peninsulare, cît şi în 
Galia francă. Nu mai rămînc marc lucru din edificiile religioase 
şi din palatele mcrovingicne, căci majoritatea au fost distruse. 
Ceea ce ne învaţă arheologia şi rarele edificii care au reuşit să 
supravieţuiască distrugerilor şi uzurii timpului, este însă faptul 
că secolele al Vl-lca şi al VH-lca coincid cu o adevărată renaş- 
tere a tehnicilor romane ale construcţiei şi ornamentaţiei. Prinţii 
şi episcopii înalţă mai peste tot biserici al căror model sînt 
bazilicile antice, flancate adesea, la faţade, de clopotniţe carac- 
teristice pentru clădirile din Galia. Zidăria este rudimentară, cu 
fundaţii dc cărămizi. Decorarea interioară este compusă din 
mozaicuri, capiteluri din marmură sculptată în atelierele din 
Pirinei, cu porticuri pictate cu figuri biblice, cu ornamente din 
stuc etc. Stele şi sarcofage sînt ormanentate cu sculpturi, în care 
sc amestecă în mod egal tradiţia clasică, influenţele orientale şi 
estetica babară. 




Capitolul 2 

EUROPA BIZANTINĂ DE LA IUSTINIAN 
LA APOGEUL MACEDONEAN 
(SECOLELE VI-XI) 


■ în timp ce, în Occident, Imperiul dispare, el se menţine în 
Orient, centrat în jurul Bizanţului. împăratul Iustinian, mare 
legislator, preocupat să restabilească unitatea creştină, încearcă 
să impună autoritatea Imperiului bizantin şi în Occident, după ce 
va fi cucerit, în secolul al Vl-lea, Africa, Italia, o parte a Spaniei, 
Sardinia şi Cor si ca. Civilizaţia bizantina se află, în acel moment, 
la apogeul său. Dar urmaşii lui Iustinian moştenesc un stat epu- 
izat, ameninţat de năvălirile barbare, ceea ce face ca ei să renunţe 
la a mai apăra Occidentul. 

■ Începînd cu secolul al VI 1-lea, Imperiul bizantin se regrupează 
în Asia Mică , Grecia şi Traci a, devenind cu adevărat un imperiu 
grec, abandonînd Italia în mîna longobarzilor. Asia occidentală — 
în cea a arabilor, o parte a Balcanilor — într-a slavilor şi bul- 
garilor. In plus. Imperiul este zguduit de o gravă criză religioasă 
(secolele VIII -IX) - iconoclasmul sau disputa asupra icoanelor. O 
primă ruptură cu papalitatea se produce în contextul unei dispute 
religioase între Roma şi Constând no pol; Chirii şi Metodiu , doi 
călugări greci , vor evangheliza atunci popoarele slave şi le vor da 
un alfabet. 

■ între secolele al IX-lea şi al Xl-lea, sub dinastia macedoneană. 
Bizanţul cunoaşte o perioadă de mare strălucire . Puterea impe- 
rială este consolidată, administraţia este reorganizată, iar viaţa 

economică şi comerţul se dezvoltă. Modernizarea armatei şi a 
flotei face posibilă respingerea arabilor în Siria şi Mesopotamia , 
victoria asupra principilor de Kiev y precum şi anexarea statului 
bulgar. 

■ Epoca macedonenilor reprezintă însă şi adîncirea pră paşti ei 
dintre Orient şi Occident. In 1054 are astfel loc schisma dintre 
creştinătatea occidentală supusă Papei şi cea orientală , adunată 
în jurul Patriarhului de Constantinopol. în Imperiul grec cultura 
cunoaşte atunci o nouă vîrstă de aur în domeniul teologiei, filo- 
sofici y istoriei , arhitecturi i y decorării bisericilor. Influenţa civili- 
zaţiei bizantine iradiază în Balcani , în Căucaz , în Ucraina şi chiar 
şi în Italia. 


în timp ce Imperiul de Apus dispărea, cel de Răsărit supra- 
vieţuia migraţii lor hoardelor barbare şi se constituia într-o mare 
putere mediteraneană, organizată în jurul capitalei întemeiate de 
Constantin: Constantinopol sau Bizanţ. în Africa şi în Asia, 
acest imperiu păstra Cyrenaica, Egiptul, Palestina, Siria şi Asia 
Mică, în Europa - Grecia şi Peninsula Balcanică pînă la Dunăre, 
împăraţii de răsărit sc considerau moştenitorii Imperiului 
Roman în întregime. De aceea, ei s-au şi străduit să menţină 
contactele politice cu şefii, apoi regii barbari din Occident, 
atribuindu-le titluri oficiale (dc patrician şi consul), care nu 
alterau cu nimic independenţa reală a acestor prinţi războinici. 


Erezii şi dispute religioase 

Fixîndu-şi în vechiul Bizanţ capitala statului său, 
Constantin gîndise să facă din acest oraş centrul Imperiului 
creştin. Constantinopolul va rămînc, aşadar, profund marcat de 
acestă voinţă şi se va dori întotdeauna apărător al ortodoxiei 
catolice. Astfel, disputele teologice sînt parte integrantă a isto- 
riei bizantine. încă din vremea domniei lui Constantin, am mai 
spus-o, împăratul, el însuşi, intervine în lupta împotriva aria- 

nismului, reunind Conciliul de la Niccea. După moartea lui 
Teodosius, în 395, la vremea cînd cele două imperii se despart 
tot mai mult, Orientul rămînc dominat de controverse religioase, 
întreţinute de şcolile teologice instalate pe lîngă sediile patriar- 
hatelor rivale: Antiohia, Alexandria şi, începînd cu Teodosius, 
Constantinopolul însuşi, care-şi datorează importanţa faptului 
că este capitală. 

Neînţelegerile pornesc întotdeauna în primul rînd de la 
misterul Trinităţii, mai precis de la dubla natură, umană şi di- 
vină, a lui Hristos. în Antiohia, unii preoţi neagă reunirea celor 
două naturi şi afirmă că Hristos este în exclusivitate om, teză 
adoptată de Nestorius, patriarh al Constantinopolului în 428. 
Condamnaţi, în 431, de cel de-al treilea Conciliu de la Efes, 
nestorienii nu vor mai avea prozeliţi dccît în Siria şi, mai tîrziu, 
în Asia ne-bizantină. Dimpotrivă, adunaţi în jurul lui Chirii, 
patriarh al Alexandriei, monofiziţii afirmă predominanţa abso- 
lută a naturii divine a lui Hristos. împotriva acestei noi erezii, 
care, şi ea, îşi va găsi adepţi numai în provinciile orientale ale 
Imperiului şi în Egipt, replica va veni din partea Romei, unde 
Papa Leon I va impune adoptarea unei interpretări care va de- 
veni oficială începînd cu Conciliul din Chalkcdon din 451: 
Hristos are două naturi, divină si umană, unite în el fără a se 
confunda. Dacă ne gîndim că uccm conciliu c&u contemporan 
cu bătălia de la Cîmpiile Catalaunice, putem înţelege cît de di- 
ferite erau preocupările Bizanţului faţă de cele ale Occidentului. 

Desigur, împăratul bizantin nu ignoră existenţa barbari- 
lor. El însă îi deturnează pur şi simplu, cu bună ştiinţă, către 
Occident. Arcadius, fiul lui Teodosius, care domneşte începînd 
cu 395, ignoră chiar cu desăvîrşire această parte a moştenirii 
imperiale. Abia odată cu Leon I, care ajunge la tron în 457, şi 
apoi cu Zenon (474-499) asistăm la o atitudine imperială dife- 
rită, aceea care renunţă la disputele religioase pentru a se ames- 
teca în afacerile occidentale. E însă prea tîrziu pentru a-1 împie- 
dica pe Odoacru ca, în 476, să pună capăt în mod definitiv 
iluziei Romei imperiale. 

După domnia lui Anastasius (499-518), consumată, în 
mare parte, cu înăbuşirea revoltelor pe care le generează poli- 
tica sa religioasă (el este monofizit), la moartea sa, Imperiul este 
liniştit şi prosper; puterea imperială îi revine, în 518, mace- 
doneanului Iustin, un ţăran devenit soldat care, imediat după 
instalarea sa pe tron, îl va desemna drept urmaş pe Iustinian, 
nepotul său, de educaţia căruia se ocupă cu grijă şi pe care-1 
asociază la putere încă din 527, pentru ca, la scurtă vreme, să-i 
urmeze la tron. 


Iustinian şi recucerirea în Occident 

Iustinian va folosi primii ani ai domniei sale pentru a lupta 
împotriva perşilor lui Chosroes I şi a ţine piept greutăţilor inter- 
ne. Aliat cu Papa, el face eforturi să menţină unitatea creş- 
tinătăţii, persecutîndu-i pe creştinii eretici din Egipt şi Siria, pe 
nestorieni, evrei şi chiar pe filosofii greci rămaşi credincioşi 
păgînismului antic. La Constantinopol, conflictele religioase şi 
antagonismele sociale întreţin facţiuni care, în hipodrom, se 
traduc prin opoziţia cumplită dintre „Verzi" (monofiziţii sus- 
ţinuţi depopor) şi „Albaştri" în 532, conflictul se transformă în 
revoltă, obligîndu-1 pe Iustinian să se refugieze în palat. Se pare 
că răscoala Nika („Victorie!", strigăt lansat de răzvrătiţi) l-ar fi 
determinat pe împărat să fugă, dacă n-ar fi fost convins să 
reziste de către energica împărăteasă Teodora, fostă dansatoare, 
care-i stimulează energiile şi lasă în grija generalilor Narses şi 
Belisarie să înece în sînge revolta populară. 

Suveran de drept divin, reprezentat cu capul aureolat, ase- 
meni sfinţilor, în faţa căruia toţi supuşii trebuie să se proster- 
neze, Iustinian are, totuşi, grijă să se pună sub semnul tradiţiei 
juridice romane. Astfel, el încredinţează unei comisii de jurişti 
şi de funcţionari sarcina de a codifica legile străvechi - aceasta 
va da naştere Codului Iustinian care adună legile începînd cu 
domnia lui Hadrian -, legile lui Iustinian însuşi ( Novellae ) şi 

textele marilor jurişti romani ( Digesle ). De aici, el extrage un 
manual simplificat pentru studenţi: Institutes. Acest corpus juris 
civilis constituie baza cunoştinţelor noastre de drept roman. 

Pe lingă acestă operă legislativă care nu este doar o com- 
pilaţie - codul emancipează pe scară largă sclavii, aboleşte 
legile care limitează eliberarea, dă mai multe avantaje soţiei şi 
îndulceşte mult dreptul penal -, Iustinian a urmărit o politică de 
reformare a administraţiei, suprimînd venalitatea funcţiilor şi 
cerînd funcţionarilor să jure pe Evanghelic la intrarea în funcţie, 
o politică de reorganizare a armatei şi de luptă împotriva mari- 
lor proprietari funciari care au acaparat fostele bunuri ale sta- 
tului şi şi-au constituit imense domenii pe care domnesc ca nişte 
stăpîni absoluţi. Pc dc altă parte, dorind să restabilească unitatea 
creştinătăţii şi să-şi atragă favoarea Bisericii, el duce o politică 
neiertătoare împotriva păgînilor, înmulţeşte bisericile şi mănăs- 
tirile şi începe să-i persecute pc monofiziţi, fără alt rezultat, de 
altfel, decît acela de a accentua tendinţele separatiste în Egipt, 
Siria şi Mesopotamia. 

Marea afacere, însă, a domniei acestuia, după ce nemul- 
ţumirile din 532 se vor fi liniştit, este încercarea de restaurare a 
vechiului Imperiu Roman în deplinătatea forţei sale. Pentru a 
duce la bun sfîrşit accstă hotărîrc, care trece prin recucerirea 
privinciilor din Occident, împăratul dispune dc o armată nume- 
roasă, organizată şi comandată de generali dc mare valoare: 
Narses şi Belisaric. Flota îi este fără rival în Mediterana şi-i 
permite să pornească şi să întreţină expediţii îndepărtate. Puter- 
nic, în virtutea acestui arsenal militar, a calmului relativ (şi 
foarte provizoriu) care domneşte la frontiera cu perşii şi a dis- 
putelor dinastice care slăbesc regatele barbare, Iustinian poate, 
începînd cu 533, să-şi lanseze ofensiva împotriva fostelor teri- 
torii romane din Apus. Mai întîi în Africa, unde regatul vandal 
este distrus în urma victoriilor lui Belisarie şi unde este reinsta- 
urată o administraţie romană după model bizantin, apoi în 
Dalmaţia şi Italia. în 535, Belisaric începe cucerirea Sicilici şi a 
Italiei de Sud. Neapole şi Roma sînt ocupate în 536, în timp ce 

un alt atac, lansat asupra litoralului adriatic, îngăduie bizan- 
tinilor să ia în stăpînire teritoriul dintre Emilia şi Lombardia, 
pînă la Milano. Ravenna cade şi ea, în 540. Va trebui aşteptat 
anul 552, însă, pentru ca, după contra-ofcnsiva regelui ostrogot 
Totila - care se reimpune pentru un timp la Roma -, Narses, 
trimis în ajutor cu o armată alcătuită mai ales din contingente 
barbare (huni şi longobarzi) să pună, în sfîrşit, capăt rezistenţei 
gote şi să ocupe întreaga Italie. Cu puţin timp înainte, o expe- 
diţie bizantină, chemată de un principe vizigot, debarcă în 
Spania şi ocupă sud-estul ţării şi Baetica, pînă la Cordoba. în 
cele din urmă. Sardinia şi Corsica, şi ele, vor deveni posesiuni 
imperiale. 

Opera de reinstaurarc a Imperiului întreprinsă de Iustinian 
pare să fi reuşit. O parte din Occidentul roman a fost recuperată, 
mai ales Italia şi Roma, nucleu al fostei puteri imperiale. Rămă- 
şiţele fostelor elite au fost puse în drepturi. în timpul celei de-a 
doua jumătăţi a secolului al Vl-lea, pacea romană domneşte 
asupra Imperiului, de la Eufrat pînă la frontiera Alpilor şi cea a 
deşertului, în vechea provincie africană. Campaniile lui 
Belisarie şi Narses, însă, au golit vistieria, obligîndu-1 pe îm- 
părat să-i lase pe colectorii dc impozite să înmulţească dările. 
Ele au deschis, pe de altă parte, calea virtualilor năvălitori. în 
ciuda „păcii eterne 41 încheiate în 532, armatele lui Chosroes trec 
prin foc şi sabie Siria - ocupînd Antiohia şi masacrîndu-i popu- 
laţia -, Comagene, Mesopotamia bizantină, Armenia şi fosta 
provincie Colchida. Iustinian reuşeşte, fără îndoială, să limiteze 
daunele şi să obţină restituirea teritoriilor ocupate, în urma unei 
păci de 50 de ani încheiate în 561, dar aceasta îl va costa un 
prea scump tribut. 

Prins cu totul dc nevoile sale dc reconstituire a Imperiului, 
Iustinian a neglijat mai ales pericolul pc care-1 constituiau ata- 
curile slave la frontiera de nord. Mult timp paşnice, triburile 
slave, venite din bazinul de mijloc al Niprului, încep să devină 
agresive din momentul în care sînt încadrate şi organizate de 
bulgari. De atunci, ele întreprind atacuri în teritoriul bizantin, 

mai întîi sub Iustin I, apoi sub domnia lui Iustinian. în 547, 551 
şi 552, ele devastează Grecia pînă la Peloponez şi coastele 
Epirului, ameninţă Tesalonicul şi chiar Constantinopolul, în 
timp ce, mai la est, hunii atacă portul Crimeei, distrug Tracia şi 
încearcă, şi ei, să ajungă pînă în capitala Imperiului. Toate 
aceste asalturi sînt respinse, dar Europa bizantină, ruinată şi 
depopulată, este nevoită să accepte, pentru a umple golurile, o 
primă colonizare slavă. 


Urmaşii lui Iustinian 

Iustinian moare în 565, lăsînd urmaşilor săi un imperiu 
stors de colectorii de impozite, sfîşiat dc un Occident legat de 
canoanele de la Chalkedon, care suportă greu autoritatea 
îndepărtatului împărat al Bizanţului, şi un Orient în care înflo- 
resc ereziile; un imperiu, în plus, ameninţat la toate frontierele 
sale de atacurile barbarilor: vizigoţii în Spania, maurii în Africa, 
longobarzii în Italia, avarii şi slavii în Balcani, perşii în Asia. 

Această grea moştenire n-a permis epigonilor săi să-i ducă 
la bun sfîrşit grandioasele proiecte de restaurare a Imperiului, 
aşa cum le gîndise suveranul ilir. Mereu în defensivă, Iustin II, 
apoi Tibcriu, Constantin şi Mauriciu s-au străduit, pînă în primii 
ani ai secolului al VH-lea, să menţină imperiul în limitele fixate 
de Iustinian şi, în acest sens, bătăliile cele mai grele le-au avut 
de purtat în Orient, împotriva perşilor. 

Această activă politică la frontierele Eufratului a avut 
drept consecinţă o mare pasivitate în Occident. Pentru a-i ţine 
în frîu pe gepizii care ocupaseră Sirmium, Iustin II (565-578) îi 
trimite împotriva lor pe vecinii lor din est, avarii, şi apoi pe cei 
din vest, longobarzii. Primii se instalează la Sirmium, reclamînd 
un tribut împăratului, şi devastează Tracia şi Dalmaţia. Ceilalţi, 
profitînd de problemele Imperiului, năvălesc în Italia de Nord şi 
într-o parte a peninsulei, bizantinilor nemairămînîndu-le, din 
cuceririle iustiniene, decît Veneţia, Istria, Ravenna, Roma, 

Neapole şi Calabria. Mauricius (582-602), copleşit de conflic- 
tele în faţa perşilor, încredinţează apărarea şi administrarea 
Africii şi Italiei unor exarhi, un fel de viceîmpăraţi investiţi cu 
toate puterile civile şi militare, şi opune longobarzilor pe francii 
din Austrasia. El va face, astfel, primul pas în procesul care va 
duce, în cele din urmă, la instalarea francilor în peninsulă. 

Dacă grecii sînt alungaţi din Spania dc vizigoţi începînd 
cu 625, trebuind să evacueze şi Magrebul cu jumătate dc secol 
mai tîrziu, sub presiunea atacurilor cuceritorilor arabi, ei vor 
reuşi încă să se mai agaţe de ultimele lor poziţii italiene, şi 
aceasta pînă la mijlocul secolului al VUI-lea. Nu fără mari 
greutăţi, însă, căci atacurilor longobarzilor li sc adaugă rezis- 
tenţa opusă puterii exarhului din Ravenna dc către populaţiile 
italiene, care suferă că trebuie să se supună unor străini şi supor- 
tă greu elenizarea impusă de Iustinian şi urmaşii săi. Ca atare, 
urmează frecvente revolte de care vor profita regii longobarzi, 
pentru a cîştiga teren în interiorul peninsulei, în timp ce bizan- 
tinii se menţin la periferia maritimă. Anumiţi exarhi ambiţioşi 
se vor folosi de aceste nemulţumiri şi de sentimentul patriotic al 
populaţiilor pentru a flutura stindardul revoltei şi pentru a se 
proclama ei înşişi împăraţi. In cele din urmă, după căderea 
Bolognei în 728 şi a Ravennei în 75 1 , Bizanţul nu mai deţine în 
Italia de Nord decît Veneţia. 

în tot acest timp, la Constantinopol şi în provinciile orien- 
tale ale Imperiului, opoziţiile sc exacerbează în confruntarea cu 
politica fiscală şi religioasă a împăraţilor. în 602, izbucneşte o 
gravă criză, care va aduce la putere un ofiţer al armatei de la 
Dunăre, pe jumătate barbar, Focas (602-610), apoi pe fiul exar- 
hului Cartaginei, Hcraclius. în cîţiva ani, acesta redresează 
situaţia foarte precară a diferitelor fronturi ameninţate de bar- 
bari. împotriva perşilor care ocupaseră Antiohia, Ierusalimul şi 
Alexandria, cl va începe o campanie victorioasă, carc-i obligă 
pe adversarii săi să-i restituie toate cuceririle lor. în 629, con- 
sfinţind o evoluţie începută de multă vreme, Heraclius renunţă 
la titulatura romană şi adoptă titlul dc Basileu prin care era 

desemnat pînă atunci, în greceşte, regele persan. Imperiul 
Roman la acea dată devenise, deci, un regat grec, în care latina 
nu mai era folosită. 


Secolul de aur al Bizanţului 

Lunga domnie a lui Iustinian, în ciuda problemelor interne 
şi a asalturilor barbarilor, conicide cu o perioadă de mare 
prosperitate economică şi de strălucite realizări în domeniul 
artelor şi literelor. Din această civilizaţie bizantină, aflată la 
confluenţa romanităţii, elenismului şi tradiţiilor orientale, nu 
vom evoca aici decît aspectele cele mai specific „europene 44 . 

Mai întîi capitala: Constantinopol, centru al Imperiului în 
primul rînd prin poziţia sa, la mijlocul drumului între limes - ul 
dunărean şi marginile orientale ale Asiei Mici. Construit, 
începînd cu 330, de către Constantin după modelul Romei, el 
este apărat dc Teodosius printr-o triplă barieră de ziduri 
inexpugnabile. Oraşul rezumă, am putea spune, întregul 
Imperiu, în sensul în care cl adăposteşte centrul politic, cu 
Palatul imperial, Senatul şi Hipodromul, locul unde se înfruntă, 
prin intermediul echipajelor de curse, facţiunile politice ale 
Verzilor şi Albaştrilor; centrul economic, cu instalaţiile sale 
portuare în Cornul de Aur şi Bosfor, cu magazine în care se 
negociază produse venite din toate părţile Imperiului şi din 
îndepărtatele colţuri ale Occidentului şi Orientului, cu prăvăliile 
artizanilor săi care fabrică stofe şi metale preţioase; centrul 
religios, în sfîrşit, cu Universitatea şi catedrala Sfînta Sofia. 
Ridicată pe locul unei biserici distruse în timpul răzmeriţei din 
532, acest imens edificiu cu un perimetru dc 300 de metri, cu o 
înălţime de 50 şi încoronat cu o cupolă cu un diametru de 3 1 de 
metri, este opera matematicianului Isidor din Milet şi a 
arhitectului Anthemius din Trallcs. Terminată în 539, ea este 
împodobită cu ornamente somptuoase din marmură policromă 
(importată din Asia Mică, Grecia, Etiopia şi Italia) şi mozaicuri 

cu striaţii din aur. La Constantinopol mai sînt încă ridicate şi 
alte edificii, precum Sf. Irina, cu două cupole, şi mai ales 
Biserica Sfinţilor Apostoli, care va fi complet distrusă în 1453, 
odată cu cucerirea oraşului de către turci; prin bogăţia şi dimen- 
siunea sa, însă, Sf. Sofia simbolizează puterea Imperiului şi a 
creştinismului în Răsărit. 

Recucerirea militară a Italiei şi instalarea la Ravenna a 
unei adevărate curţi în jurul cxarhului au fost însoţite de răspîn- 
direa în peninsulă a artei şi civilizaţiei bizantine. La Ravenna, 
devenită a doua capitală a Imperiului, influenţa Bizanţului se 
manifestă deja sub regii barbari şi cu precădere în vremea lui 
Teodoric. Odată cu Iustinian, însă, oraşul este înfrumuseţat cu 
edificii religioase cu superbe ornamentaţii interioare, precum 
Sf. Vital, Sf. Apollinarius-in-Classc şi Sf. Apollinarius-cel-Nou. 
Caracterul pur bizantin al acestor monumente este pus în lumină 
de folosirea cărămizilor şi a grinzilor dc lemn, ceea ce permite 
înălţarea zidurilor şi practicarea dc ferestre mari, de prezenţa 
unui narthex, şi a unei abside poligonale, în absenţa oricărei 
decoraţiuni exterioare (în favoarea bogăţiei ornamentaţiei inte- 
rioare). Mozaicuri formate din mici cuburi de sticlă colorată 
prin acţiunea oxizilor metalici ocupă navele, absidele şi bolţile 
şi se constituie în programe decorative de o foaite mare varie- 
tate, alternînd figuri geometrice, scene din Vechiul şi Noul 
Testament şi reprezentări ale Curţii Imperiale. Un astfel de 
decor este cel de la Sf. Vital, unde Iustinian şi Teodora apar 
însoţiţi de Episcopul Maximian şi dc personaje din suita lor, 
îmbrăcaţi în haine fastuoase. 

O altă caracteristică a acestei arte italiene de epocă bizan- 
tină este absenţa statuarului care contrastează puternic cu tra- 
diţia romană şi care are, probabil, drept cauză interdicţia Bise- 
ricii în legătură cu tot ceea cc putea reaminti civilizaţiile păgînc, 
elenistică sau romană. Sculptura însă nu dispare, ca se rezumă 
numai la basoreliefurile dc pc sarcofage, la dantelăriile care 
împodobesc balustradele corului şi amvoanclor şi apoi la cize- 
larea metalului şi a fildeşului, caracterizînd artele „minore“ Tot 

pentru motive religioase, legate de influenţa monofizită - şi nu, 
aşa cum s-a crezut un timp, de neîndemînarea artiştilor figura 
lui Hristos, în mod voit reprezentată ca Dumnezeu şi nu ca 
personaj uman, ia în arta bizantină un aspect impersonal şi 
hieratic, care rupe complet cu tradiţia clasică. 


Replierea din secolul al Vll-Iea 

Heraclius, care moare în 641, şi urmaşii săi vor trebui să 
înfrunte de-a lungul întregului secol al Vll-lea un asalt al po- 
poarelor riverane ale Imperiului, asalt în urma căruia acesta va 
rămîne mai mic, teritorial vorbind, şi metamorfozat din punct 
de vedere cultural. Dacă Africa recucerită şi prosperă - aşa cum 
ne-o dovedeşte arheologia - rămîne, politic, în sfera bizantină, 
politica religioasă a împăraţilor suscită, însă, aici, puternice 
rezistenţe. Heraclius şi succesorii săi vor, într-adevăr, să impună 
o doctrină de conciliere între monofizism şi ortodoxia fixată la 
Chalkedon. Nu se mai vorbeşte de natura unică a lui Hristos, ci 
de o „voinţă“ (în greacă îhelema) unică: de unde noţiunea de 
monotelism care a fost atribuită acestei definiţii impuse prin 
edict imperial în 638. Clerul african sc va apropia, din acel 
moment, de Roma, pentru ca, în 646, exarhul dc Cartagina să 
preia el însuşi conducerea revoltei. Acelaşi lucru se petrece şi în 
Italia, unde exarhul de Ravenna se revoltă şi el pînă în 652 şi 
unde, pentru a înfrînge rezistenţa pontificală, Constant II pune 
să fie răpit Papa Martin, judecat pentru înaltă trădare şi exilat la 
Cherson. După. care, în dorinţa de a elibera peninsula de domi- 
naţia longobardă, împăratul merge la Roma şi se fixează apoi în 
Sicilia, unde este asasinat în 668. O ultimă tentativă de a resta- 
bili autoritatea bizantină pe întregul teritoriu al Italiei se va 
solda cu un dublu eşec: longobarzii rămîn stăpîni ai teritoriilor, 
iar acestea plătesc scump întreţinerea armatei bizantine. Italia, 
ca şi Africa, sc îndepărtează dc Bizanţ. 

Cartea cea mai grea, însă, pentru basileu se joacă în partea 
de est şi de nord a Imperiului. De două ori în mai puţin de 
douăzeci de ani, Imperiul se vede ciuntit de cele mai bogate 
provincii orientale. Din 612 pînă în 617, perşii lui Chosroes I 
vor pune piciorul în Siria, Palestina şi Egipt. Heraclius le va 
recuceri în urma unor strălucite campanii care-l duc, în 627, 
pînă la Ctesiphon, capitală a Imperiului Sassanid; începînd cu 
634, însă, arabii vor porni la asaltul teritoriilor astfel recuperate, 
în cîţiva ani, ei ocupă Siria, Palestina, Egiptul şi Mesopotamia. 
După moartea lui Heraclius, ei continuă să înainteze în Arme- 
nia, Anatolia, în insulele Egcci, pe coastele Asiei Mici: Rhodos, 
Cipru şi, curînd, în Africa. în 674, ci asediază însuşi Constan- 
tinopolul, port în care flota lor va reapare anual, timp de patru 
ani. Oraşul nu-şi datorează salvarea dccît triplelor sale ziduri 
inexpugnabile şi, mai ales, eficacităţii corăbiilor bizantine, echi- 
pate cu vestitul „foc grecesc 44 , un exploziv proiectat cu ajutorul 
unor „siphones 44 asupra corăbiilor duşmane şi care, în 678, va 
provoca distrugerea flotei califului, obligîndu-1 pe acesta să 
semneze pacea şi să plătească un tribut. Imperiul este salvat, dar 
împuţinat şi slăbit. De-acum înainte, pînă la începutul secolului 
al VUI-lea, situaţia va fi oarecum stabilă. 

La nord de Bosfor, armatele bizantine au trebuit să înfrunte 
adversari la fel de de temut. Avarii mai întîi, care, în 626, ajung 
pînă la Constantinopol, unde sînt, însă, respinşi de patriarhul 
Sergiu. Slavii, apoi, şi bulgarii. Primii pătrund masiv în Mace- 
donia şi Grecia de Nord, împingîndu-şi incursiunile pînă în 
Tesalia şi insule, obligîndu-i pe Constant II şi Iustinian II să 
pornească împotriva lor ofensive care le stăvilesc presiunea, 
aducînd mulţi prizonieri, de îndată trimişi în Asia ca mercenari 
ai Imperiului. Ceilalţi, sub conducerea lui Asparuh, îşi reiau 
în 660 marşul către vest, instalînd în Dobrogea un regat repede 
slavizat şi constrîngîndu-i pe bizantini să părăsească frontiera 
Dunării 16 . La sfîrşitul secolului, alungat dintr-o bună parte a 
Europei balcanice, Bizanţul sc găseşte şi aici în poziţie de 
defensivă. 

Heraclizii vor lăsa, deci, urmaşilor lor din dinastia 
„isauriană“ un imperiu ciuntit. Paradoxal, însă, este un imperiu 
mai omogen, mai bine organizat şi, prin urmare, mai uşor de 
apărat decît cel al lui Iustinian. Pierderea bogatelor provincii 
orientale e resimţită dureros la Constantinopol, unde grabnic 
trebuie găsite alte surse care să înlocuiască grîul egiptean, uleiul 
de măsline african sau ţesăturile siriene; ceea ce determină 
dezvoltarea culturilor cerealiere din Tracia şi Asia Mică. Rup- 
tura cu Orientul n-a avut, însă, numai efecte negative, căci 
Bizanţul a părăsit astfel provinciile care se dovediseră cele mai 
rebele la politica sa religioasă. Replierea asupra Asiei Mici, 
Greciei şi Traciei, îl aşezau în centrul uni bloc mai coerent şi 
mai greu de atacat. 

Apărarea va fi cu atît mai bine organizată cu cît Heraclizii 
vor avea înţelepciunea de a renunţa la visul universalist al di- 
nastiei iustiniene şi de a adapta statul lor la realităţile geo- 
politice ale vremii. Acesta va trece printr-o reformă adminis- 
trativă, care va substitui vechilor provincii, prea mici şi 
numeroase, themele, circumscripţii militare conduse de un stra- 
teg investit cu toate puterile. Administraţia centrală este, şi ea, 
reorganizată. Atotputernica prefectură a pretorului îşi pierde, în 
mod esenţial, atribuţiile în favoarea demnitarilor palatului, ser- 
vitorilor personali ai Basileului, cărora le sînt atribuite mari 
funcţii în stat. Armata, în sfîrşit, vede diminuîndu-se rolul tru- 
pelor mercenare, puţin sigure şi prea costisitoare, în favoarea 
soldaţilor ţărani (, strcitiotes ), cărora le sînt concesionate pămîn- 
turi în schimbul serviciului militar. 

Acest efort de redresare interioară început de primii Hera- 
clizi n-a putut împiedica nici eclipsa evidentă pe care o cunoaşte 
în secolul al VH-lea civilizaţia bizantină, după pierderea 
Antiohiei şi Alexandriei, nici anarhia politică care se instalează 
în Imperiu după moartea lui Iustinian II, în 711. Timp de şase 
ani, în timp ce arabii reiau ofensiva, ocupînd Pergamul, devas- 
tînd Galatia şi pregătind un nou asalt împotriva capitalei, pute- 

rea trece, la Constantinopol, din mînă în mînă, pînă ce, în 717, 
strategul themei Anatoliei, fondator al dinastiei isauriene 
(siriene), va fi încoronat la Sf. Sofia sub numele de Leon III. 


Criza iconoclastă 

Timp de mai bine de un secol, sub dinastiile isauraină şi 
amoriană, Imperiul bizantin este zguduit de o gravă criză reli- 
gioasă: disputa icoanelor carc-i distruge unitatea şi-i pune exis- 
tenţa în pericol în momentul în care duşmanii externi pornesc, 
împotriva frontierelor sale, noi şi grave atacuri. 

Primul atac de acest fel vine din partea arabilor. De îndată 
ce Leon III îşi pune coroana imperială, cl trebuie să ţină piept, 
chiar la Constantinopol, atacului trupelor Califului. Ca şi- 
în 678, acesta va fi respins graţie „focului grecesc 44 şi alianţei 
cu hanul bulgar. Acest lucru nu pune la adăpost Asia Mică dc 
raidurile musulmane, însă pericolul principal este îndepărtat şi, 
începînd cu 746, Bizanţul trece la atac. Constantin V reocupă 
Isauria şi duce campanii în Armenia, Siria şi Mesopotamia, 
capturînd numeroşi prizonieri pc care îi instalează în Tracia. 
Trebuie aşteptat apoi începutul secolului al IX-lea pentru ca 
arabii să redevină ameninţători şi să ocupe Tyana în 806, să sus- 
ţină revolta lui Toma Slavul şi a mercenarilor săi greci şi cauca- 
zieni împotriva lui Mihail II şi să ocupe, în sfirşit. Creta (816), 
Palermo (831), apoi aproape întreaga Sicilic, Taranto şi Bari; ci 
cunosc, însă, eşecuri grave în Asia Mică, unde frecvenţa ata- 
curilor va ruina agricultura şi va provoca importante emigrări. 

în nord, unde triburile slave, puţin cîte puţin elenizate, la 
începutul secolului al IX-lca, încetează să mai fie ameninţă- 
toare, adversarul cel mai de temut rămînc regatul bulgar. Aliat 
al lui Leon III, dar influenţat, la curte, dc un puternic partid ostil 
Bizanţului, hanul intră în război împotriva lui Constantin V, dar 
suferă o grea înfrîngere la Anchialos, pc coastele Mării Negre, 
în 763. Regatul bulgar, însă, nu este distrus. Dc la începutul 

secolului al IX-lea, hanul Krum reia ofensiva, învinge zdrobitor 
armata bizantină în 811 şi-şi face un pocal din craniul împă- 
ratului Nikephoros, după care porneşte la asaltul provinciilor 
bizantine ale Tracici şi Constantinopolului. Succesorul său, 
Omurtag, este, însă, prea absorbit dc lupta sa împotriva lui 
Lothar pentru a mai da importanţă şi Bizanţului cu care, de 
altfel, semnează şi o pace. Marea schimbare a istoriei bulgare 
se situeză în jurul anului 865, cînd regele Boris se lasă botezat, 
gest care aduce după sine convertirea întregului său popor la 
creştinismul grecesc, ceea ce nu implică, însă, şi o apropiere de 
Imperiu. Susţinut de un cler devotat coroanei, regatul bulgar 
este, de-acum înainte, în stare să-şi dispute cu Bizanţul hege- 
monia în Peninsula Balcanică. 

în ciuda pericolului exterior, Imperiul bizantin îşi păs- 
trează, în secolul al VUI-lea, o anume prosperitate datorată mai 
ales reocupării pămîntului din regiunile părăsite ale Asiei Mici, 
unde au fost aşezate populaţii slave. Comerţul, în schimb, de- 
clină, subminat de pirateria arabă din Mcditerana. Din ce în ce 
mai mult, rolul de intermediar între Orient şi Occident, asigurat 
de Constantinopol, îi revine Veneţiei, port bizantin situat la 
întretăierea drumurilor alpine şi a celor maritime meditera- 
neene, a cărui autonomie devine aproape totală în secolul 
al IX-lea. Reforma administraţiei provinciale este continuată dc 
Leon III, care promulgă în 726 un nou cod juridic, Ecloga, 
manual practic extras din Codul Iustinian şi menit a uşura mun- 
ca judecătorului, dar în care apar unele îndulciri faţă de epoca 
iustiniană, mai ales în materie dc drepturi ale femeii şi copiilor. 

Marea problemă, sub dinastia isauriană, este „Disputa asu- 
pra icoanelor“ închinarea la icoanele reprezentîndu-i pe 
Hristos, Fecioara Maria şi alţi sfinţi - icoane al căror rol era de 
a uşura predicile ţinute populaţiilor analfabete - era o practică 
generalizată în Bizanţ şi fusese favorizată dc călugări. Acest cult 
se adresa dc altfel mai puţin personajelor divine reprezentate de 
imagini, cît icoanelor, ele însele, cărora li sc atribuiau puteri 
miraculoase. Cînd duşmanii asediau Constantinopolul, 

patriarhul însuşi prezenta din înaltul meterezelor sfintele icoa- 
ne, menite a-i îndepărta pe năvălitori. în provinciile orientale 
ale Imperiului, unde se suprapunea influenţa religiilor iudaică 
şi musulmană (amîndouă proscriind reprezentarea personajelor 
divine), acest cult popular şi demonstrativ, amintind de prac- 
ticile păgîne, şoca profund elitele, cu atît mai mult cu cît erezia 
monofizită, cu aspiraţia-i caracteristică spre o spiritualitate 
pură, era încă activă în această parte dc lume. 

în disputa iconoclastă sc înfruntă, dc fapt, două concepţii 
asupra religiei şi, dincolo de aspectele pur spirituale ale conflic- 
tului, două culturi, două arii geografice şi două grupuri sociale. 
Sînt de partea iconodulilor (cci care adoră icoanele) toţi cei 
legaţi de o credinţă primitivă şi de o religie sensibilă, numeroşi 
în rîndurile femeilor, călugărilor, reprezentanţilor claselor po- 
pulare, în Grecia, ca şi în capitală. De partea iconoclaştilor (cci 
care sfarîmă icoanele), se află provinciile orientale, dar şi, la 
Constantinopol şi în alte cîteva cetăţi greceşti, nobilimea, înal- 
tul cler şi anturajul împăratului. 

îndemnat de episcopii din Asia Mică bizantină, influenţat, 
poate, şi de o erupţie vulcanică şi un cutremur de pămînt, în care 
împăratul credea că recunoaşte mînia divină, Leon III - el însuşi 
originar din Siria - porneşte o campanie de persuasiune a popo- 
rului, menită a-1 face să abandoneze icoanele. Dar, cînd el dă 
ordin, în 727, să fie retrase primele icoane, la Constantinopol 
izbucneşte revolta, urmată aproape, peste tot, de răscoale popu- 
lare aţîţate de călugări. 

De la Roma, Papa Grigore II protestează împotriva politicii 
iconoclaste a lui Leon III, şi îl denunţă ca eretic, fără însă a rupe 
legăturile cu împăratul. Leon III îi replică, rupînd de jurisdicţia 
Romei, pentru a le alipi patriarhului Constantinopolului, dioce- 
zele bizantine asupra cărora papa îşi mai exercită încă influenţa 
spirituală: Calabria, Sicilia şi Italia. El trimite chiar şi o flotă 
pentru a-1 acosta pe suveranul pontif, dar ea este împrăştiată de 
furtună. Patriarhul Germanus, care refuză în 730 să aprobe un 
edict împotriva icoanelor, este demis. 

Odată cu Constantin V, tiu şi succesor al lui Leon III, 
persecuţia ia amploare şi un caracter feroce. Sprijinit de pro- 
vinciile orientale, dc armată şi de un mare număr de episcopi, 
acest „împărat-tcolog“, autor al mai multor tratate de dogma- 
tică, îşi propune să taie din rădăcină o superstiţie pe care o 
consideră eretică. Populaţii întregi venite din Siria sau Armenia, 
provincii iconodule, sînt deportate în Tracia sau Bizanţ. Icoa- 
nele bisericilor sînt sfarîmatc, frescele distruse, cărţile iconodu- 
lilor arse. Relicvele sînt aruncate şi uneori înseşi bisericile sînt 
dezafectate şi transformate în cazarmc sau grajduri. înalţii func- 
ţionari ai provinciilor occidentale sînt urmăriţi, iar călugării sînt 
cu miile închişi, torturaţi, mutilaţi şi, în cele din urmă, trimişi la 
moarte. în timpul domniilor lui Lcon IV (775-780), Constantin 
VI (780-797) şi, mai ales, a împărătesei Irina, (797-802), o 
ateniană care practica în secret cultul icoanelor, lupta a 
cunoscut o perioadă de calm. în 787, adevărată stăpînă (ea îi va 
scoate ochii fiului său. Constantin, pentru a nu avea rival), Irina 
convoacă^ cu acordul papei şi sprijinul patriarhului aflat la 
ordinele sale, conciliul dc la Niceea, care, în ciuda împotrivirii 
armatei, restabileşte cultul icoanelor plecînd de la noi baze 
teologice şi ordonă restituirea bunurilor confiscate mănăstirilor 
şi bisericilor. Aceasta va stîrni o vie opoziţie care, cumulată cu 
ameninţarea externă şi cu impopularitatea împărătesei, va duce, 
în 802, la detronarea Irinei, înlocuită cu Nikephoros Focas, înalt 
funcţionar care reia deîndată lupta împotriva mănăstirilor. 

Odată cu dianstia amoriană (întemeiată de Mihail II, împă- 
rat din 820, originar din Amorium, în Frigia), persecuţia împo- 
triva adoratorilor de imagini ia un nou avînt, mai ales sub dom- 
nia lui Teofil (829-842). Călugării sînt din nou urmăriţi şi 
torturaţi. Şi totuşi, la puţin timp după moartea lui Teofil, văduva 
sa, Teodora, asigurînd regenţa în timpul minorităţii fiului lor, 
Mihail III, va pune capăt, cu ajutorul fratelui său, Cezar Bardas, 
interminabilei dispute, proclamînd restabilirea solemnă a icoa- 

nelor. Aceasta marchează începutul unei adevărate renaşteri a 
statului bizantin şi a culturii elenistice. 

Domnia lui Mihail III şi a mamei sale este marcată, în 
planul istoriei religioase a Europei, dc două fapte de seamă. 
Primul este legat de raporturile dintre Roma şi Constantinopol. 
în 858, la instigaţiile lui Bardas, împăratul îl destituie pe patri- 
arhul Ignaţiu, considerat prea independent şi prea favorabil 
„zeloţilor“ (adică intransigenţilor, călugări, în special, cei care 
suferiseră cel mai mult de pe urma persecuţiilor iconoclaştilor), 
îl pune în locul său pe cel mai marc savant al vremii, Fotius, pe 
care Papa Nicolae 1 - susţinut dc un conciliu reunit la Latcran - 
îl demite la rugămintea lui Ignatius. Episcopii bizantini ripos- 
tează condamnînd doctrina occidentală asupra Sfintului Spirit. 
Disputa politică degenerează astfel într-o schismă, care su- 
bliniază îndepărtarea celor doi poli ai creştinătăţii şi anunţă 
marea ruptură din secolul al Xl-lca. 

Această afacere coincide cu începutul expansiunii bisericii 
greceşti în Balcani şi în estul Europei. Este, într-adevăr, mo- 
mentul în care, la chemarea unui prinţ dc Moravia, doi fraţi, 
călugări amîndoi, Chirii şi Metodiu, încep evanghelizarea popu- 
laţiilor balcanice. Hotărîrea luată de Ratislav (prinţul Moraviei), 
de a-şi creştina poporul sub semnul Bisericii din Orient, este 
determinată, fără îndoială, de considerente politice. într-adevăr, 
în lupta permanentă cu regatul franc, el este prea puţin doritor 
să accepte ca propriul său popor să fie cvanghelizat de misio- 
narii veniţi din Germania, care ar fi putut stabili în Moravia 
influenţa francă. Oricum, Chirii şi Metodiu vor da Bizanţului 
un impuls şi o forţă de pătrundere considerabile, prin traducerea 
Bibliei în dialectul slav vorbit de moravi, creînd, întru aceasta, 
o scriitură - cea glagolitică - şi celebrînd liturghia în acestă 
limbă, ceea ce asigură predicii lor un succes imediat. 

Este o scurtă victorie a Bizanţului, c adevărat! Influenţa 
francă e deja atît de puternică îneît, pentru a asigura perenitatea 
operei lor, cei doi fraţi trebuie să ceară sprijinul Papei. Ceea ce 
nu însemnă că, puţin mai tîrziu, instalarea clerului franc în 

Moravia nu a avut loc, însoţită de expulzarea discipolilor lui 
Chirii şi Metodiu şi de revenirea Moravici sub jurisdicţia roma- 
nă. Influenţa bisericii greceşti a început, totuşi, să se afirme în 
teritoriile populate de slavii de sud. în acelaşi moment, primii 
misionari bizantini apar în mijlocul ruşilor, a căror existenţă i-a 
fost brusc revelată Imperiului dc atacul capitalei în 860. 


Dinastia macedoneană 

O nouă dinastie ajunge la putere în 867, odată cu Vasile I, 
ucigaş şi al lui Bardas şi al lui Mihail III, binefăcătorul său, 
Vasile, fiu al unor ţărani dc origine armeană, stabiliţi în Mace- 
donia - de unde şi numele dc „macedonean 44 dat, prin extensie, 
întregii dinastii - era un bădăran tară cultură, dublat de un 
intrigant feroce; sc va arăta, însă, de la începutul domniei sale, 
un excepţional administrator şi un şef militar dc talent, inaugu- 
rînd pentru Bizanţ o lungă perioadă dc prosperitate, de expan- 
siune şi răspîndire culturală. 

Istoria dinastiei macedonene (867-1057), ca şi cea a fami- 
liei Ducas care, inaugurată de domnia lui Isaac I Comnenul, 
prelungeşte acţiunile macedonenilor pînă în 1081, este un lung 
şir de domnii strălucite, întrerupte dc asasinate şi uzurpări pe 
care nu avem spaţiul a le evoca aici, nici măcar în rezumat. Nu 
vom reţine decît anumite trăsături generale, absolut necesare 
înţelegerii perioadei şi a formării a ceea ce numim astăzi, într-o 
manieră prea largă, Europa Orientală. 

Mai întîi numele cîtorva foarte mari suverani: Leon VI cel 
înţelept (886-912), retor, poet şi teolog, elev al lui Fotius, dar şi 
mare legislator; Roman I Lecapene (920-944), bun strateg şi bun 
diplomat; Constantin VII (împărat după 33 de ani de domnie 
teoretică, din 945 pînă în 959), şi el mare erudit, istoric, geograf 
şi enciclopedist; Nikephoros II Focas (963-969), loan I Tzi- 
miskes (969-976) şi mai ales Vasile II (976-1025), învingător al 
bulgarilor şi poate cel mai mare dintre împăraţii bizantini. 

Să trecem la importanţa operei interne, marcată de o regu- 
laritate a succesiunii dinastice şi o întărire a statului. Puterea 
împăratului autocrat, campion al ortodoxiei religioase, se afirmă 
din ce în ce mai mult, simbolizată printr-un ceremonial riguros 
codificat. împăraţii macedoneni sînt, pe de altă parte, preo- 
cupaţi de pericolul pe care-1 constituie, atît pentru echilibrul 
social, cît şi pentru perenitatea domniei lor, consolidarea marii 
proprietăţi laice şi ecleziastice în detrimentul ţărănimii libere. 
Astfel, în 922, sînt promulgate mai multe edicte menite a frîna 
concentrarea pămînturilor în mîinile celor mai bogaţi. 

întărirea puterii centrale sc însoţeşte de noi progrese ale 
sistemului administrativ. Numărul themelor creşte. Statul bizan- 
tin este de-acum înainte prevăzut cu un adevărat buget stabilit 
de un serviciu autonom şi cu un autentic „minister dc finanţe“, 
al cărui responsabil controlează toate sursele intrărilor fiscale, 
inclusiv ale bunurilor împăratului. 

Toate acestea nu pot dccît să favorizeze o activitate econo- 
mică stimulată, de altfel, dc reluarea unei activităţi ofensive în 
Mediterana, de greutăţile întîmpinate de concurenţii franci şi 
arabi ai puterii bizantine, ca şi de creşterea demografică, care 
pare să caracterizeze, în secolul al Xl-lea, partea europeană a 
Imperiului, determinînd dezvoltarea a numeroase oraşe: Tesalo- 
nicul, Corintul, Teba, Sparta, Patras etc. Artizanatul se dezvoltă 
şi el, mai ales în mediul urban, fie că e vorba de metalurgie 
(unelte agricole, ancore marinăreşti, instrumente chirurgicale, 
arme şi diverse alte unelte), fie de ceramică, sticlărie sau textile. 
Pentru a asigura calitatea producţiei, şi în special aceea a mătă- 
sii - mare specialitate bizantină -, statul controlează îndea- 
proape corporaţiile şi le desemnează responsabilii. 

Comerţul, şi el, este foarte activ. La întretăierea marilor căi 
şi drumuri maritime care leagă Europa de Nord şi bazinul medi- 
teranean de Orientul Apropiat şi de Asia, Constantinopolul con- 
trolează schimburile în direcţia de est şi de nord, pînă în Rusia 
şi Scandinavia. La vest, hegemonia sa maritimă începe să fie 
pusă în umbră de ascensiunea porturilor italieneşti, dar, pînă la 

sfîrşitul secolului al X-lea, cele mai active dintre ele se află tot 
în sfera de influenţă a Bizanţului, fie că c vorba de Bari, Amalfi 
sau Veneţia. 


Recucerirea bizantină 

O nouă reorganizare a armatei, împărţită în corpuri de 
gardă imperială, compusă din greci şi mercenari barbari, şi în 
unităţi regionale, cantonate în fiecare themă şi compuse din 
soldaţi dotaţi cu bunuri militare, va permite bizantinilor să 
oprească atacurile arabe şi bulgare la frontiere şi-apoi să treacă 
la ofensivă pe toate fronturile. Pentru a duce la bun sfîrşit pro- 
iectul de recucerire la care visează toţi împăraţii macedoneni 
începînd cu 920, ei dispun şi dc o flotă puternică, afectată 
themelor maritime şi care numără, sc pare, un efectiv de cel 
puţin 50000 de oameni. 

Ofensiva împotriva arabilor, care au continuat, în timpul 
primelor două decenii ale secolului al IX-lca, să-şi înmulţească 
raidurile în Mediterana şi care, în 904, au distrus şi prădat 
Tesalonicul, este purtată în Mesopotamia şi Siria de către: gene- 
ralul Ioan Curcuas. Ea este continuată în Armenia, în timp ce 
Creta, apoi Ciprul, sînt reocupate către 960. După Antiohia, în 
968, este rîndul Damascului să fie eliberat de Ioan Tzimiskes, 
ceea ce e un preludiu la eliberarea Ierusalimului, eliberare care 
va deveni, un secol mai tîrziu, datoria occidentalilor. 

In Europa, situaţia e mai complexă. Căci Imperiul trebuie 
să înfrunte aici pe arabi, dar şi ambiţiile ottoniene sau voinţa de 
indepenţă a Papei. In Italia, Vasile I şi urmaşii săi recuceresc o 
parte din poziţiile pierdute în sudul peninsulei şi malul Adriati- 
cei. Dar, partida esenţială se joacă, totuşi, împotriva bulgarilor. 

Venirea la putere a celui mai mare suveran bulgar 
(893-927), Simeon, şi primele sale atacuri asupra Bizanţului au 
loc sub domnia lui Leon VI, împărat al Orientului din 866 pînă 
în 912. Timp de aproape 20 dc ani, Simeon îşi înmulţeşte 

cuceririle, asediind Constantinopolul în 913, ocupînd Balcanii 
şi Adrianopolul şi înaintînd, în 918, pînă la Golful Corint. Pute- 
rea sa este atît de mare, încît Patriarhul Nicolae Misticul, care 
asigură regenţa lui Constantin VII, trebuie să-ţi recunoască titlul 
de basileu şi al bulgarilor şi să accepte să-l încoroneze. Simeon, 
însă, monarh al unui regat creştin, vrea mai mult, aspiră, nici 
mai mult nici mai puţin, la coroana împăratului romanilor. 
Pentru a-şi învinge adversarul extrem de periculos, bizantinii îi 
vor instiga mai întîi împotriva sa pe unguri, pe de altă parte vor 
suscita opoziţia croaţilor şi sîrbilor, instalînd bine aceste două 
popoare pe orbita imperială. Regatul bulgar sc va consuma 
astfel în nesfîrşite războaie şi, mai apoi, după moartea lui 
Simeon, în 927, în crize interne care îl vor determina pe 
succesorul acestuia, Petru, să semneze un tratat de prietenie cu 
Bizanţul. Imperiul cunoaşte dc atunci o perioadă de calm la 
frontierele sale nordice, cu atît mai mult cu cît, după o nouă 
tentativă împotriva Constantinopolului, în 941, ruşii vor alege 
mai degrabă comerţul, decît războiul în relaţiile lor cu Bizanţul. 

Nu pentru mult timp, însă. Treizeci de ani mai tîrziu asis- 
tăm la confruntarea dintre basileul Ioan Tzimiskes şi prinţul 
Kievului, Sviatoslav, care, după ce va fi distrus regatele khaza- 
rilor şi bulgarilor, îi va găsi pe greci în drumul său. Înfrînt, 
Sviatoslav trebuie să semneze un tratat cu Bizanţul (971) şi să 
se retragă către nord (unde va fi, dealtfel, ucis, ceva mai tîrziu, 
într-o luptă împotriva nomazilor pecenegi), în timp ce Tzi- 
miskes, profitînd de greutăţile interne ale Bulgariei (agitaţia 
aristocraţiei funciare şi revolta bogomililor, sectă religioasă 
profesînd credinţe maniheiste), va anexa această ţară, în 972. 

Ultimul act se joacă sub Vasilc II. în timpul anilor grei 
care definesc începutul domniei sale, un nou „Imperiu Bulgar“ 
s-a format în jurul Orhidrei, în Pind, compus din Macedonia, o 
parte din vechea Bulgarie, Epirul, Tesalia şi Albania. Ţarul 
Samuel, care domneşte peste acest vast conglomerat, nu întîrzie 
de a adopta şi el politica agresivă a lui Simeon, anexînd prin- 
cipatele slave din Balcani, aliate cu Bizanţul, şi pornind atacuri 

în Grecia continentală. De aceea, cînd problemele ridicate de 
monarhia anterioară şi de pericolul arab vor înceta, Vasile II 
hotărăşte să încheie definitiv socotelile şi cu bulgarii. După ce 
va năvăli în Macedonia, după ce-1 va bate pc Samuel la Skoplje, 
în 1004, şi după ce se va război, timp de 15 ani, cu principalul 
duşman al Bizanţului, el sfîrşeşte prin a-i încercui, în 1014, 
armata în regiunea Strymon, masacrînd o parte a soldaţilor lui 
Samuel care reuşeşte să fugă şi luînd (după spusele cronicarilor) 
aproape 15000 de prizonieri. Acestora li se vor scoate ochii şi 
numai unul dintr-o. sută rămîne doar chior, toţi aceştia din urmă 
trebuind să conducă pînă la Samuel rămăşiţele mutilate ale 
armatei sale. In urma acestei umilinţe, ţarul va muri de un atac. 
Acest înfiorător episod, căruia Vasile II îi datorează supranu- 
mele de Bulgaroctonul („ucigătorul de bulgari 14 ), marchează 
sfîrşitul dominaţiei bulgare în Balcani. Patru ani după extermi- 
narea armatei ţarului Samuel, Bulgaria devine o parte com- 
ponentă a Imperiului. 


Orientul împotriva Occidentului 

Cînd, în 1025, Vasile II moare, Imperiul dc Răsărit sc află 
la apogeul său. Poziţia Bizanţului este puternică în Italia de Sud 
şi în Mediterana. Slavii din Balcani sînt supuşi ai Imperiului. 
Frontiera bizantină atinge din nou Eufratul şi, lucru esenţial, 
lumea slavă cunoaşte hegemonia spirituală a Constantinopo- 
lului. Acesta va avea asupra Europei Orientale o înrîurire care 
va supravieţui Imperiului însuşi. 

Preţul plătit acestei influenţe este prăpastia din ce în ce 
mai adîncă care se cască între Bizanţ şi Occident. Contactele 
dintre cele două lumi se reduc la comerţ, aflat în mîinile inter- 
mediarilor veneţieni, sirieni, varegi ctc., în timp ce relaţiile 
politice şi religioase se află sub semnul unei ostilităţi crescînde. 
Papa, mediator, în virtutea funcţiei sale, .între cele două frac- 
ţiuni ale fostului Imperiu Roman, ia, la începutul secolului 

al VUI-lea, hotărîrea de a sc folosi de sprijinul francilor. încoro- 
narea ca împărat a lui Carol cel Marc, în 800, nenumăratele 
conflicte dintre Roma şi Constantinopol, atît de profund semni- 
ficative în privinţa diferenţelor de mentalitate, pecctluicsc defi- 
nitiv îndepărtarea unul de celălalt a celor două Imperii care îşi 
împart Europa. 

Ignoranţa şi dispreţul reciproc apar în mod făţiş după înco- 
ronarea ca împărat a lui Otto al Germanici. Acesta trimite în 968 
la Nikephoros Focas un ambasador, pc arhiepiscopul de Cre- 
mona - Liutprand, pentru a pune la punct problema posesiunilor 
italiene ale Bizanţului căzute în mîinile noului împărat al Apu- 
sului şi pentru a-i propune Basileului o alianţă matrimonială 
între propriul său fiu, viitorul Otto II, şi o soră a tînărului Va- 
sile II. Desfăşurarea demersului diplomatic dovedeşte perfect 
cît de mult dispreţ nutreau interlocutorii unul faţă de celălalt. 
Tratat ca un suspect, emisarul lui Otto refuză să se închine în 
faţa Basileului. Atunci cînd împăratul, care contestă vehement 
titlul imperial al lui Otto, va declara că „Papa este un ignorant, 
el nici măcar nu ştie că Sfîntul împărat Constantin a transferat 
la Constantinopol şi sceptrul, şi întreg Senatul, şi miliţia roma- 
nă, lăsîndu-i la Roma doar pe robii cei mai umili... arhi- 
episcopul va replica, la rîndul său: „Ştim bine că împăratul 
Constantin a venit aici. Dar de vreme ce v-aţi schimbat limba, 
obiceiurile şi straiele, Sfîntul Papă a crezut că numele romanilor 
vă displăcea profund/ 4 Şi cum, în sfirşit, Nikephoros Focas 
repetă cu aroganţă că Otto nu este nici împărat, nici roman, ci, 
ccl mult, un rege barbar căruia ar fi cu neputinţă să-i dai de soţie 
o prinţesă imperială, Liutprand izbucneşte furios: „Noi ceilalţi, 
lomgobarzi, saxoni, franci, lotharingi, bavarezi, sucvi, burgunzi, 
îi dispreţuim pe romani în aşa măsură îneît, pentru a-i jigni pe 
duşmani, îi numim romani, căci acest nume cuprinde toate 
relele de pe pămînt 44 . 

Divorţ politic, deci, dar, din ce în ce mai evident, şi divorţ 
religios. Neînţelegerile asupra interpretării textelor sfinte şi 
diferenţele de ritual îi despărţeau de multă vreme pe orientali de 

occidentali. Sc mai adăugau la toate acestea importante pro- 
bleme de întîietate, probleme în care împăratul bizantin, care 
numea patriarhii, îşi vedea implicate autoritatea şi prestigiul. 
Patriarhul de Constantinopol se voia egalul Papei. Acesta înţe- 
legea să-şi pună în evidenţă întîietatea în calitatea sa de urmaş 
al Sfîntului Petru. 

Din conflict în conflict, se ajunge, la mijlocul secolului 
al Xl-lea, la o ruptură completă şi definitivă. în 1054, Mihai 
Cerularios, Patriarh al Constantinopolului, excomunicat de Papa 
Leon IX, îi aruncă la rîndul lui anatema şi ridică împotriva lui 
populaţia capitalei bizantine. O schismă ireparabilă va dezbina 
de-acum înainte creştinătatea: Biserica romană de rit latin 
recunoaşte autoritatea Papei în materie spirituală, în timp ce 
Biserica greacă ortodoxă va depinde dc Patriarhul de la 
Constantinopol. 


Apogeul civilizaţiei bizantine 

Redresarea politică, externă şi internă, care caracterizează 
epoca macedoneană, este însoţită dc o nouă vîrstă de aur a 
culturii bizantine, definită atît prin respectul faţă de tradiţia 
antică, cît şi prin convingerea pc care grecii Imperiului de Răsă- 
rit o au despre originalitatea civilizaţiei lor. 

Literele şi artele au profitat de climatul care domnea la 
curtea împăraţilor Leon VI şi Constantin VII. Primul a fost în 
acelaşi timp şi un mecena şi un erudit, pasionat dc cultură şi 
filosofie. Fiul său îl întrece în valoare. Vorbind mai multe limbi, 
avînd vaste cunoştinţe, artist şi poet, suflet al unui grup de 
literaţi împreună cu care a construit un vast monument enciclo- 
pedic, din care nu ne mai rămîn dccît fragmente, el a lăsat 
posterităţii mai ales un tratat - Despre administrarea Imperiului 
- şi o Carte de ceremonii care constituie o sursă de nepreţuit 
pentru cunoaşterea instituţiilor şi a societăţii bizantine. 

Cele două mari nume ale teologiei şi filosofiei sînt ale lui 
Fotius (-820—895) şi Mihail Psellos (1018-1078). Născut 
într-o mare familie bizantină şi desemnat, în 858, de către împă- 
rat spre a-1 înlocui pe Patriarhul Ignatius, Fotius nu este cunos- 
cut numai pentru gîlceava cu Sfîntul Scaun şi pentru rolul jucat 
în lungul proces care va duce, în secolul al Xl-lea, la ruptura 
definitivă cu Roma. Acest mare om dc cultură a lăsat opere de o 
mare erudiţie - Myrobolion sau Biblioteca , ansamblu de cărţi 
citite de membrii grupului său, dintre care multe au dispărut - şi 
opere teologice care alcătuiesc o parte esenţială din instru- 
mentarul conceptual folosit de Biserica greacă în polemica sa 
cu Roma: Tratat asupra Sfîntul ui Spirit , împotriva Latinilor etc. 

Mihail Psellos este de origine mai modestă: mic burghez 
parvenit pînă la funcţii dintre cele mai înalte, erudit, ca şi 
Fotius, dar mai degrabă cunoscător al retoricii şi literaturii 
profane, el s-a afirmat atît prin dcsăvîrşirea unei anumite specii 
de proză inspirată de modele clasice, cît şi prin căutarea unei 
filosofii vizînd unificarea ştiinţei conform unei scheme plato- 
niciene. Învăţămîntul variat , opera sa, încerca astfel să realizeze 
sinteza istoriei, filosofiei, ştiinţelor naturale şi teologiei. Din 
această întoarcere la Platon, discipolii lui Psellos vor face, sub 
domnia Comnenilor, fundamentul interpretării raţionale a dog- 
mei care, prost văzută la Bizanţ, în cercurile conducătoare, va 
contribui în Occident la naşterea scolasticii. 

Pe lîngă aceşti doi maeştri ai gîndirii bizantine, trebuie 
menţionate, ca evidenţiindu-se într-un imens corpus, opere de 
erudiţie şi compilaţie, precum Lexicul lui Suidas şi Antologia 
lui Constantin Kefalas (-900), opere dc hagiografie {Monologul 
lui Simeon Metaphrastos), de istorie - Viata lui Vasile /, alcătu- 
ită de însuşi Constantin VII, sau Cartea Regilor de Iosif Gene- 
sios. Literatura istorică îşi cunoaşte anii de glorie mai ales sub 
ultimii macedoneni - odată cu Mihail Psellos - şi mai tîrziu sub 
Comneni, cînd nu trebuie uitată imensa contribuţie în domeniul 

compilaţiei, a codificărilor şi pedagogiei dreptului. Revenirea la 
prosperitate şi stabilitate politică a favorizat şi evoluţia artelor. 
In timp ce ornamentarea palatelor şi a vilelor aristocratice se 
inspiră din modele clasice şi elenistice readuse în actualitate de 
umanismul ambiant şi amestecă teme şi forme antice cu teme 
ale unui Orient cu care Bizanţul reintrase în contact pe vremea 
recuceririi macedonene, arhitectura religioasă îşi află echilibrul 
şi desăvîrşirea în biserica în cruce greacă, formată din două 
nave egale şi perpendiculare, deasupra întretăierii cărora se 
înalţă o mare cupolă, iar deasupra celor patru colţuri - patru 
cupole mai mici. îmbinarea dc cărămizi şi uneori de molon este 
împodobită cu un decor foarte sobru, format din arcade oable, 
din vute şi colonete. Dimensiunile rămîn modeste, dar decora- 
ţiunea interioară păstrează aparenţa fastuoasă a epoci iustiniene, 
cu marmorele sale preţioase, cu frescele şi mozaicurile sale 
policrome. 

Odată cu sfîrşitul crizei iconoclaste, icoanele şi-au redo- 
bîndit locul în biserică, dar acest loc este strict codificat, într-o 
perspectivă care este aceea a predării dogmei mai mult dccît cca 
a istoriei sfinte. Elementele pur narative, detaliile inutile şi, în 
general, tot ceea ce este ancdoctic şi uman este interzis. Ti- 
purile sînt ordonate conform unei ierarhii foarte severe: 
Hristos-regelc, Pantocrator, este înconjurat de îngeri şi profeţi 
şi deasupra-i se înalţă cupola centrală; Fecioarei Maria rugîn- 
du-se sau purtînd copilul Iisus - îi corespunde absida. Navele 
sînt rezervate scenelor din viaţa lui Hristos, iar porţile joase ale 
absidei - marilor preoţi şi Vechiului Testament şi primilor pă- 
rinţi ai Bisericii. 

Răspîndirea civilizaţiei bizantine depăşeşte cu mult limi- 
tele lumii „greceşti 44 şi imperiale. în Balcani, sîrbii şi bulgarii se 
inspiră din arta religioasă bizantină, a cărei influenţă este la fel 
de bine resimţită în ţările Caucazului şi încă şi mai mult în 
principatul Kievului, unde se dezvoltă tînărul stat rus. în Italia, 

însă, influenţa artiştilor greci este foarte importantă, fie că e 
vorba de abaţia de la Monte-Cassino, unde abatele Desiderius a 
pus să fie aduşi, pentru a decora mănăstirea, mozaicari bizan- 
tini, fie în Sicilia sau la Veneţia, unde basilica San Marco a fost 
reconstruită în secolul al Xl-lea după modelul bisericii 
Sf. Apostoli din Constantinopol. 




Capitolul 3 

IMPERIUL CAROLINGIAN 


■ Fiu al lui Carol M artei, Pepin cel Scurt se proclamă , în 751 , 
rege al francilor cu ajutorul Papei care caută un aliat împotriva 
longobarzilor. Aceştia din urmă vor fi învinşi de noul rege care îl 
recunoaşte pe Papă ca moştenitor legitim al împăraţilor romani 
din Occident . 

■ Carol cel Mare , fiu al lui Pepin , se aruncă , de la începutul 
domniei sale (771), într-o serie de cuceriri: îi zdrobeşte pe longo- 
barzi şi se proclamă rege al lor, cucereşte B avar ia şi Saxoni a, îi 
învinge pe frizoni şi-i supune pe avari, creează mărci care să 
apere Imperiul la frontiera cu Spania, Bretania şi Normandia . 
Instalat la Aix-la-Chapelle, el este protectorul Papei de la Roma 
şi este încoronat de acesta „împărat al Romanilor “ în anul 800 . 

■ Imperiul lui Carol cel Mare rămîne, totuşi, un regat barbar, 
sub-administrat, fiecare popor păstrîndu-şi obiceiurile. Admi- 
nistraţia centrală nu este decît formală, armata nu este perma- 
nentă, impozitele aduc prea puţin. Administraţia comitatelor se 
află în mîinile aristocraţiei locale. 

■ După moartea lui Carol cel Mare (814), fiul său. Ludovic cel 
Pios, devenit împărat, încearcă să unifice Imperiul. Revoltele 
fiilor săi, apoi, după moartea sa (840), războaiele care-i opun pe 
urmaşii săi, slăbesc Imperiul Carolingian. Cu atît mai mult cu cît 
secolele al IX-lea şi al X-lea văd Europa supusă unor noi invazii: 
sarazinii în Mediterana occidentală şi în Italia, maghiarii veniţi 

din Panonia şi, mai ales , vikingii în Anglia şi Gal ia. Imperiul 
Carolingian se destramă dînd naştere la trei noi entităţi , odată cu 
împărţirea de la Verdun (H43). 

■ in acest context, comerţul internaţional se menţine la scară 
scăzută, dar societatea are tendinţa de a trăi prin propriile A mij- 
loace, între frontierele marilor domenii. Nevoia de protecţie duce 
la dezvoltarea relaţiilor vasalice între oamenii liberi, ceea ce face 
din administratorii locali adevăraţi oameni ai puterii. Sub Carol 
cel Mare şi Ludovic cel Pios, viaţa culturală cunoaşte o anume 
înflorire, manifestată prin dezvoltarea şcolilor, reforma clerului, 
renaşterea unei arte oficiale a palatelor şi bisericilor, în timp ce, 
în defavoarea latinei, limba „ vulgară “ şi mai ales gr aiurii e roma- 
ne evoluează tot mai mult. 


Cînd, în 737, moare mcrovingianul Thicrry IV, Carol Mal- 
tei, Majordom al Palatelor Austrasici, Neustrici şi Burgundiei, 
nu consideră necesar să-i caute un succesor în dinastia dom- 
nitoare. Se comportă cl însuşi ca un suveran, lcgiferînd, confis- 
cînd bunuri ale Bisericii, acordînd în scris protecţie Sfîntului 
Bonifaciu, asemeni unui rege, însărcinat de Sfîntul Scaun să-i 
evanghelizeze pe păgînii din Germania. Prestigiul de care se 
bucură în lumea creştinătăţii este atît de mare, îneît Papa Gri- 
gore III, în relaţii distante cu împăratul de Răsărit, face apel la 
persoana sa ca la singura salvare posibilă împotriva atacurilor 
longobarzilor. Carol refuză categoric să intervină împotriva 
acestora din urmă, care-i fuseseră aliaţi împotriva musulmanilor 
din Provenţa, cererea Papei, însă, pune în lumină locul pe care 
îl ocupă deja în Europa stăpînul real al „Regatului franc“. 


Pepin cel Scurt, rege al francilor 

După moartea lui Carol, în 741, regatul este împărţit între 
cei doi fii ai săi: Carloman şi Pepin (supranumit „ccl Scurt“, 
fără îndoială din cauza micii sale înălţimi). Primul moşteneşte 

intendenţa Palatului Austrasiei, întregită cu Turingia şi Ala- 
mania; cel de-al doilea - Ncustria şi Burgundia, cărora li s-a 
adăugat Provenţa. Timp de aproape zccc ani, ei domnesc cu 
prudenţă, acţionînd, cu orice prilej, ca nişte adevăraţi suverani. 
Ei trebuie să ţină piept unei serii de revolte, mai ales, ale ducilor 
de Aquitania, de Bavaria şi de Alamania, care consideră puterea 
lor ca ilegitimă şi încearcă să devină independenţi. Pentru a-şi 
marca intenţiile, cei doi fraţi instalează pe tronul neocupat încă 
din 737, un nou merovingian, Childeric III. Această părere de 
rege nu-i împiedică nici să guverneze după bunul plac şi nici să 
vorbească în capitulariile lor de „regatul lor“. Urmînd exemplul 
tatălui lor, ei susţin cu întrega lor putere misiunea de evanghe- 
lizare a Sfîntului Bonifaciu în Turingia, în Hcssen şi Bavaria. 
La îndemnurile acestuia din urmă. Biserica francă este reorga- 
nizată, iar problemele iscate de confiscările de bunuri ale Bise- 
ricii de către Carol Martel sînt, în sfirşit, rezolvate. 

în 747, Carloman hotărăşte să-şi termine zilele într-o mă- 
năstire şi, ca atare, intră, ca simplu călugăr, la Monte-Cassino, 
lăsîndu-i fratelui său întreaga putere. Stăpîn al Regatului franc, 
Pepin nu are, însă, nici un alt titlu, în afara celui de Majordom 
al Palatului lui Childeric III. Începînd cu 749, mesageri pornesc 
spre Roma pentru a-1 întîlni pe noul Papă Zaharia, în vederea 
unei schimbări de dinastie. Conjunctura este cu atît mai favo- 
rabilă pentru Pepin, cu cît misionarii cărora nu le-a precupeţit 
nici un sprijin (şi în primul rînd Bonifaciu) văd în el un adevărat 
rege. în plus, Papa, care rupsese relaţiile cu împăratul Răsă- 
ritului, Leon III, din cauza disputei iconoclaste, este lipsit de 
ajutor în faţa atacurilor longobarde. Evenimentul este plin de 
consecinţe. Pentru prima oară, succesorul Apostolilor face apel, 
în apărarea sa, la un prinţ care nu este urmaşul lui Constantin. 

Sosirea ambasadorilor franci la Roma coincide şi cu cea a 
unui ambasador longobard, Aistulf, care pare hotărît să continue 
politica agresivă, abandonată pentru scurt timp, a predeceso- 
rului său Liutprand (cel care, în 725, îi va izgoni definitv pe 
bizantini de la Ravenna). Fără îndoială că acest eveniment a 




74 


SERGE berstein, pierre milza 


influenţat puternic răspunsul Papei Zaharia la întrebarea mesa- 
gerilor lui Pepin: „ ...în ceea ce-i priveşte pe regii care, în 
Franţa, la vremea aceea, nu aveau putere regală, aşa era bine 
sau nu?“. Zaharia sc pare că ar fi răspuns „că era mai bine să se 
numeasă rege mai departe cel care avea, decît cel care n-avea 
puterea regală“. 

împuternicit prin chiar asentimentul Papei, în timp ce ulti- 
mul merovingian dispare într-o mănăstire, Pepin se proclamă, 
în 751, rege al francilor şi este uns, se pare, dc însuşi Sfîntul 
Bonifaciu. Regele francilor devine astfel, ca în vremurile bibli- 
ce, alesul lui Dumnezeu. Ceea ce, însă, pentru istoria Europei 
este, fară-ndoială, mai important dccît venirea la putere în 
Franţa a unei noi dinastii - cea a Carolingicnilor - este noua 
atitudine a Papei care, în faţa ezitărilor împăratului dc Răsărit, 
acţionează ca şi cum ar fi fost, în Occident, urmaş al împăraţilor 
romani şi, în numele lui Dumnezeu, împarte coroane regale. 

Cînd longobardul Aistulf pune piciorul în Latium şi ame- 
ninţă capitala creştinătăţii, Papa Ştefan II, care-i urmează lui 
Zaharia, apelează în egală măsură la împăratul bizantin şi la 
noul rege al francilor. De la Constantinopol îi vine ordinul de 
a-i da lui Aistulf ultimatumul dc a părăsi imediat teritoriile 
cucerite. Din Galia sosesc doi soli însărcinaţi să-l conducă pe 
Papă la Pepin. în drumul său, Ştefan II sc opreşte la Pavia, unde 
primeşte refuzul categoric al regelui longobard la ultimatumul 
imperial, după care-şi urmează calea spre capitala francă, unde 
stă o bucată de vreme în compania lui Pepin, pe domeniul său 
de la Ponthion, instalîndu-se, în cele din urmă, la mănăstirea 
Saint-Denis. Acolo îl va unge el însuşi pe noul rege devenit, în 
virtutea titlului de patriciu al romanilor, protector al creştinătăţii 
şi papalităţii (în 754). Pepin, în schimb, se angajează să „dea 
înapoi“ papei exarhatul Ravennei. 

într-adevăr, în sprijinul pretenţiilor sale, Ştefan II emite un 
document care va cunoaşte un destin aparte: „Donaţia lui Con- 
stantin“. Acest fals, capodoperă a cancelariilor pontificale, 
fabricat de circumstanţă, se prezintă ca un act emis de împăratul 

Constantin şi adresat Papei Silvestru I în semn de recunoştinţă 
pentru învăţăturile care i-ar fi îngăduit să îmbrăţişeze credinţa 
creştină. Tot programul de revendicări pontificale se găseşte 
justificat prin acest fals. Constantin acordă Papei întîietatea 
asupra celor patru sedii episcopale - Antiohia, Alexandria, Con- 
stantinopol (care datează de pe vremea lui Teodosius) şi Ieru- 
salim. îi dăruieşte palatul de la Latcran şi Biserica Vaticanului, 
îi permite să poarte însemnele imperiale, să-şi numească func- 
ţionarii, patricienii şi consulii. în sfirşit, îi dă suveranitatea 
Romei, Italiei şi întregului Occident. Dacă el însuşi îşi strămută 
capitala la Bizanţ, e pentru a nu deranja, în Occident, autoritatea 
Bisericii. Altfel spus, asumînd ruptura intervenită în Imperiul 
Roman, identificat cu Imperiul creştin, Papalitatea se instituie, 
în Occident, ca moştnitoare a puterii imperiale. 

Supunîndu-se acordului încheiat cu Ştefan II, Pepin cel 
Scurt îşi conduce, în 755, armata în Italia. îi bate uşor pe lon- 
gobarzi, îi înşeală pc ambasadorii împăratului care-i cer să rein- 
staureze autoritatea bizantină în teritoriile recucerite şi, după o 
nouă descindere în peninsulă, în 756, îi impune lui Aistulf să-i 
dea Papei un anumit număr de oraşe din vechiul exarhat al 
Ravennei şi în Pentapole (actuala Romagna). La moartea lui 
Aistulf, tot Pepin este cel care-1 numeşte, impunîndu-1, ca rege 
al longobarzilor, pc candidatul dorit de Ştefan II, Desiderius, 
care promite Papei să-i dea noi teritorii: Marca Anconei şi Emi- 
lia. împreună cu Ducatul Romei, deja între posesiunile Papali- 
tăţii, aceste regiuni desăvîrşesc constituirea statelor Bisericii. 

Arbitru al situaţiei în Italia - unde ostilităţile între Papă şi 
regele longobard nu vor întîrzia să apară -, protector în drepturi 
al pontifului roman, rege al francilor prin voinţa lui Dumnezeu, 
Pepin apare, în 767, în culmea puterii sale. A întregit, printre 
altele, în regatul său, şi opera lui Carol Martel. Cu ajutorul 
vizigoţilor, el i-a alungat pe musulmani din Scptimania. A reuşit 
să-i elimine pe ducii de Aquitania, mereu doritori să se elibereze 
de tutela regilor franci din nord. Saxonii redevin un popor tribu- 
tar şi relaţiile cu ducele de Bavaria rămîn bune. Cînd primul 

suveran carolingian moare, în 768, regatul franc, unul dintre 
marile regate barbare ale Occidentului, parc a fi atins apogeul 
puterii sale. 


Carol cel Mare şi expansiunea francă 

Fidel obiceiului francilor, înainte de a muri, Pepin şi-a 
împărţit statele între cei doi fii ai săi: Carol, care stă la Nyon, şi 
Carloman, care stă la Soissons. împărţirea corespunde atît de 
puţin decupajelor obişnuite ale Regatului francilor, îneît con- 
temporanii înşişi nu o înţeleg. Teritoriile, juxtapuse din aroape 
în aproape, sînt dispuse în aşa fel îneît regatul lui Carol for- 
mează o semilună în jurul celui al lui Carloman, care se întinde 
de la Soissons pînă la Mediterana şi dc la Toulouse pînă-n Alpi. 
Această coexistenţă a două regate astfel îmbucate unul într-altul 
pare să fie însă pentru cci doi fraţi o permanentă sursă de ne- 
mulţumiri, pînă cînd, în 771, Carloman moare, lăsîndu-i lui 
Carol în posesiune întrega moştenire a lui Pepin. 

Noul rege, descris în culmea gloriei sale şi tară prea multă 
bunăvoinţă de către biograful său Eginhard, este un om „cu o 
statură masivă şi robustă, destul de înalt, fără însă a depăşi 
măsura“, cu gîtul „prea scurt“ şi cu burta „prea voluminoasă“, 
dar cu pasul ferm şi cu alura bărbătească. Este, în schimb, un 
personaj înzestrat cu o mare energie, cu o inteligenţă meti- 
culoasă, preocupată de amănunte, cu o judecată sigură. Citeşte 
în latină fără prea multă greutate, înţelege puţin greaca şi, spirit 
curios, este interesat de ştiinţe şi arte. A învăţat tîrziu să scrie şi 
a rămas întrega viaţă neîndemînatec în această privinţă. Este 
curios şi în materie de teologie. Dar, înainte de toate, el este şi 
un şef războinic, mereu pe cîmpul de luptă, domnia sa cores- 
punzînd celei mai mari expansiuni a Regatului francilor: un 
regat care, cu excepţia Angliei saxone şi a Spaniei musulmane, 
se identifică practic cu Occidentul. 

După ce a restabilit autoritatea regală, după cc i-a păcălit o 
dată în plus pc ducii dc Aquitania, Carol cel Mare porneşte 
într-o serie de cuceriri menite a asigura pe de-o parte securitatea 
frontierelor regatului, dar şi a extinde limitele creştinătăţii. 
Primii care suportă consecinţele acestei politici sînt longobarzii. 
în 773, după ce regele Didier a invadat, în ciuda tuturor angaja- 
mentelor sale, teritoriile pontificale, după ce a pătruns în Roma 
şi supus Papalitatea, Carol răspunde apelului noului pontif, 
energicul Adrian I, îşi alungă soţia, fiică a regelui longobard, 
traversează Alpii şi cucereşte Pavia şi Verona. Didier este arun- 
cat în închisoare, în timp ce fiul său fuge la Bizanţ şi suveranul 
franc îşi pune coroana dc fier a regilor longobarzi. Stăpîn al 
Italiei de Nord, el îi încredinţează stăpînirea fiului său Pepin şi 
creează aici o nouă nobilime, francă. 

Cucerirea teritoriilor aşezate în nordul şi estul Galiei vor 
cere mai mult timp şi eforturi, fie şi numai pentru că suveranul 
franc nu dispune de o armată permanentă. într-adevăr, dacă toţi 
oamenii liberi sînt, în principiu, obligaţi să-şi îndeplinească 
serviciul militar, obligativitatea nu-i priveşte, dc fapt, decît pe 
proprietarii de terenuri - singurii care pot să plătească şi să 
întreţină costisitorul echipament de războinic cavaler - dar care 
nu pot rămîne departe de domeniile lor, mai mult dc două, trei 
luni pe an. Sînt, deci, în fiecare an, adunaţi în preajma punctului 
de pornire a campaniei pentru o scurtă incursiune în teritoriul 
duşman, operaţie care trebuie repetată de îndată cc duşmanul îşi 
reface puterea şi redevine ameninţător. 

Faţă de Bavaria, ţară de mult creştinată, dar ai cărei duci 
manifestă o tenace dorinţă de independenţă, Carol cel Mare se 
arată mai întîi răbdător. Dar cum ducele Tassilo refuză să-şi 
îndeplinească îndatoririle de vasal, el sfîrşeşte prin a interveni, 
intră în campanie împotriva bavarezilor în 787, îl condamnă pe 
Duce la moarte în anul următor, comutîndu-i, apoi, pedeapsa în 
obligaţia de a se retrage la mănăstire; prin aceasta, ducatul este 
anexat statului franc şi-şi menţine, astfel, unitatea admi- 
nistrativă şi religioasă. 

Cu saxonii, triburi germanice păgîne din partea cărora 
francii suportau nesfîrşite atacuri devastatoare, Carol va acţiona 
cu mai multă duritate. Începînd cu 772, timp de aprape treizeci 
de ani, el va purta împotriva lor campanii repetate, pe care le 
conduce el însuşi, iernînd împreună cu armatele sale pentru a 
putea reataca primăvara. Sarcina este cu atît mai complicată cu 
cît triburile saxone au în fruntea lor şefi hotărîţi şi valoroşi, care 
resping creştinismul şi rezistă cu disperare dominaţiei carolin- 
giene. Cel mai de temut este Widukind, care zdrobeşte, în 782, 
o armată francă, dar este înfrînt, trei ani mai tîrziu, şi constrîns 
să vină să depună jurămînt de credinţă la Attigny, reşedinţă 
regală în Ardeni, unde primeşte, de altfel, şi botezul lui. Ţara 
saxonă este mai apoi supusă ocupaţiei france şi unei evan- 
ghelizări obţinute prin teroare: orice refuz de botezare, orice 
violare a bisericii sau chiar orice atentat neînsemnat la adresa 
religiei creştine sînt pedepsite cu moartea. Rezultă din aceasta, 
în 793, o revoltă generală care se manifestă prin distrugerea 
bisericilor şi prin masacrarea soldaţilor şi misionarilor franci. 
Carol cel Mare trebuie astfel să recucerească ţara în care rein- 
staurează un regim de excepţie, deportînd triburi întregi în inte- 
riorul regatului şi înlocuindu-i prin franci. Cu acest preţ, dar şi 
în urma unor măsuri mai blînde adoptate în ultimii ani ai seco- 
lului, Saxonia este, în sfirşit, liniştită. De acum înainte, frontiera 
orientală a lui Regnum Francorum se află de-a lungul Elbei. 

între gurile Rinului şi estuarul fluviului Weser, în Frisia, 
alte triburi păgîne, apropiate de saxoni, ameninţaseră multă 
vreme frontierele france. Refractari evanghelizării, frizonii îl 
făcuseră, în 754, prizonier şi-l martirizaseră pe Sfîntul Boni- 
faciu. Tutela francilor asupra teritoriului lor era doar teoretică 
şi, de aceea, în 784, ei s-au alăturat revoltei saxone. Va fi ultima 
manifestare a independenţei lor. Zdrobiţi în 785, ci vor trebui să 
depună armele. Teritoriul lor este împărţit în comitate şi conver- 
siunea lor este realizată în mod sistematic. 

Dincolo de ţările germanice, se întinde domeniul triburilor 
slave şi al nomazilor avari. Carol se mulţumeşte să-i ţină pe cei 

dintîi la respect, fără a încerca să-i integreze regatului său. 
Singuri obodriţii, în nord, sînt aliaţi şi au rolul să păzească 
frontierele, în timp ce la sud carintienii sînt evanghelizaţi. Cît 
despre avari, stabiliţi între Dunăre şi Tisa, chiar dacă nu mai 
sînt la fel de puternici ca pe vremea cînd ameninţau Constan- 
tinopolul, continuă să se avîntc, sub conducerea haganului lor, 
în incursiuni de pradă al căror rezultat este adus într-o tabără 
fortificată: ring. în 791, apoi în 796, armata francă pătrunde în 
inima pămînturilor avare, cucereşte ringul şi bogăţiile sale, 
ruinînd astfel puterea haganului. Urmează convertirea progre- 
sivă şi vasalizarca acestui popor, al cărui hagan va veni 
personal, în 811, să-i facă jurămînt de credinţă împăratului în 
palatul său de la Aix-la-Chapelle. 

în faţa musulmanilor din Spania, sarazini sau mauri, ale 
căror atacuri se înlănţuie în sudul Galici şi în Italia, acţiunea lui 
Carol ccl Mare este mai puţin reuşită. în 778, la chemarea 
guvernatorului Barcelonei, revoltat împotriva emirului de Cor- 
doba, trece în peninsulă cu două armate, asediază fără succes 
Saragossa şi se retrage, în cele din urmă - la vestea unei răs- 
coale în Saxonia. în timpul retragerii, ariergarda francă, pe care 
o conduce ducele Mărcii de Bretania, Roland, este masacrată în 
defileul Roncevaux de muntenii basci. în timpul următoarelor 
două decenii, Carol reuşeşte să ocupe totuşi principalele oraşe 
ale Cataloniei - Gerona, în 795, Barcelona, în 801, Tortosa, 
în 81 1 - şi să stabilească între Pirinci şi Ebru o zonă controlată 
de franci - Marca Spaniei. De asemenea, numeroasele expediţii 
împotriva bretonilor, la fel de puţin dispuşi să vadă Armorica 
supusă regatului franc, nu duc, la sfîrştul secolului, decît la 
întărirea Mărcii Bretaniei. 

în sfîrşit, Carol trebuie să organizeze, la finalul domniei, 
apărarea coastelor regatului său împotriva incursiunilor celor 
care încep să fie cunoscuţi sub numele de Norlhmanni - adică 
normanzi - şi care nu vin din Norvegia, ci din Danemarca. 
Începînd cu 799, incursiunile lor pe coastele de nord şi vest ale 
Galiei se repetă în fiecare an. Pentru a încerca să-i oprească, 

Carol va crea în nordul Elbei Marca Normanzilor, însă mijloa- 
cele navale de care dispune regatul franc sînt insuficiente pentru 
a-i împiedica pe scandinavi să vină regulat să jefuiască ţara. 
Odată cu dezmembrarea Imperiului, pericolul normand va de- 
veni una dintre principalele preocupări ale urmaşilor lui Carol. 


Restaurarea Imperiului de Apus 

La sfîrşitul secolului al VUI-lca, Carol Cel Mare se află în 
fruntea unui imens Imperiu care se întinde de pe malurile Elbei 
pînă pe cele ale Ebrului şi care înglobează, aşadar, cea mai mare 
parte a Occidentului. Centrul dc gravitaţie al puterii france, fixat 
altădată de Clovis în Ile-de-France, sc află la acea vreme între 
Meuse şi Rin, în regiunea de unde îşi trage obîrşiile familia 
carolingiană. Tot acolo se va instala şi Carol cel Mare, mai 
întîi temporar, apoi definitiv, înccpînd cu 806, facînd din 
Aix-la-Chapellc capitala politică şi culturală a regatului. Stăpîn 
în egală măsură şi al Romei, capitala sa religioasă, al cărei 
protector este împreună cu Papa, regele francilor apare ca şeful 
incontestabil al Creştinătăţii, stăpîn al Occidentului şi adevărat 
urmaş al lui Constantin. Nu-i mai lipseşte decît titlul pentru ca, 
astfel, să fie recunoscut drept moştenitor al Auguştilor. 

Pontificatul lui Lcon III (795-816) îi permite să rezolve şi 
acestă problemă. Preot de origine modestă, ales pe neaşteptate 
la moartea lui Adrian I, acesta din urmă este incapabil de a 
opune regelui francilor pînă şi cca mai mică rezistenţă. încă de 
la instalarea sa pe tronul Sf. Petru, el a recunoscut protectoratul 
lui Carol. în schimb, acesta nu şi-a precupeţit sfaturile spiri- 
tuale, povăţuindu-1 să trăiască cinstit şi să respecte canoanele 
bisericeşti, lăsîndu-i suveranului franc grija de a asigura apă- 
rarea Sfîntului Scaun şi propagarea credinţei creştine. Altfel 
spus, ca pe vremea lui Constantin, Carol ccl Mare se consideră 
„episcopul dinafară", nelăsîndu-i pontifului decît sarcini spiri- 
tuale. Leon III se afla, de altfel, în neputinţa de a înţelege la ce-1 

angajează un astfel de program. Are multe dc făcut, la Roma, 
chiar, unde alegerea sa nu a entuziasmat aristocraţia locală. 
Trebuie să facă faţă unei conjuraţii şi, în aprilie 799, este atacat, 
în . Piaţa San Lorenzo în Lucina, bătut şi aruncat în închisoare. 
Eliberat de trimişii lui Carol, el face apel la acesta ca la singurul 
protector posibil şi merge pînă în Saxonia pentru a-i implora 
ajutorul şi protecţia. Reiese limpede că, prin aceasta, Carol a 
devenit arbitrul lumii occidentale. Prăbuşirea Papalităţii, eclipsa 
lentă a Imperiului de Răsărit - în Bizanţ, Constantin VII a fost, 
să ne amintim, înlăturat - fac din monarhia francă singura 
garantă a lumii creştine, iar din Carol - urmaşul firesc al lui 
Constantin. 

în acestă calitate, de apărător al creştinătăţii de Apus, re- 
gele franc va porni pe drumul către Roma, unde, patriciu al 
oraşului, este chemat să judece o neînţelegere care opune pe 
Leon III - acuzat de supuşii săi de fals jurămînt şi adulter - 
aristocraţiei romane. Luîndu-şi rolul în serios, el conduce per- 
sonal ancheta şi, în 23 decembrie 800, după ce i-a impus pon- 
tifului un jurămînt expiatoriu, pronunţat în faţa unei întregi 
adunări de prelaţi şi demnitari, cl îl declară pc Leon III eliberat 
de orice bănuială. Două zile mai tîrziu, în bazilica Sf. Petru, 
el este proclamat de popor „împărat al romanilor 44 şi este înco- 
ronat de Papă. 

Această încoronare imperială, nicicum impusă regelui 
francilor, aşa cum o vor pretinde analiştii oficiali ai Regatului, 
ci, dimpotrivă, pregătită îndelung de clericii care se află în jurul 
lui Carol, consacră, de fapt, o situaţie care există în Occident de 
multă vreme. în clipa în care Carol porneşte către Italia pentru 
a răspunde chemării lui Leon III, noţiunea de imperium chris- 
tianum (imperiu creştin) sc născuse deja de cîţiva ani buni de 
sub pana învăţaţilor din palatul de la Aix-la-Chapelle (a lui 
Alcuin, de exemplu), ca o moştenire a Imperiului Bizantin, mai 
exact a perioadei de sfîrşit a Imperiului roman: un imperiu al 
cărui şef unic şi atotputernic, ales de Dumnezeu şi vicar al lui 
Hristos, avea datoria să susţină şi propage credinţa creştină. 

Intrarea provizoriu în umbră a puterii imperiale a Bizanţului n-a 
putut decît să uşureze şi să accelereze evenimentele, simpto- 
matic fiind faptul că, în ajunul încoronării sale de către Papă, 
Carol cel Mare ia primul cheile şi stindardul Sfîntului Mormînt, 
trimise de Patriarhul Ierusalimului. 

Cît de mult a intrat în acest joc regele francilor? A înţeles 
el cu adevărat, schimbarea, de dimensiuni istorice, pe care o 
conferea domniei sale evenimentul de la Crăciunul anului 800? 
Visase el, într-adevăr, rcunificarca cea mai completă a lumii 
romane, punînd alături, în persoana sa, cele două coroane - a 
Orientului şi a Occidentului? E posibil ca, văduv a patra oară, 
Carol să fi nutrit speranţa de a se căsători cu Împărăteasa Irina, 
trimiţind, pentru aceasta, soli la Constantinopol. Dacă aşa au 
stat lucrurile, proiectul n-a avut timp să se realizeze, Nikc- 
phoros detronînd-o pe împărăteasă şi uzurpînd puterea impe- 
rială în Orient (802). Carol va rămîne, deci, „screnissim Augus- 
tus, încoronat de Dumnezeu ca mare şi paşnic împărat, 
guvcrnînd Imperiul Roman şi, prin mila lui Dumnezeu, rege al 
Francilor şi Longobarzilor 44 Totul lasă de înţeles că el a văzut 
în acest titlu mai ales o nouă onoare, un fel de încununare a 
„carierei 44 sale, mai puţin adevărată, poate, decît coroana de fier 
a regilor longobarzi. Contemporanii atestă că, deşi a hotărît 
construcţia, la Aix-la-Chapelle, a unui palat sacru, după ima- 
ginea celui din Bizanţ, Carol cel Marc nu şi-a schimbat nimic 
din felul de-a trăi obişnuit, nu a schimbat nimic fundamental în 
politica sa. Dispoziţiile succesorale luate în 806 de către Carol 
dovedesc, dacă mai era nevoie, că împăratul nu-şi consideră 
titlul decît ca pe o onoare personală, iar Imperiul ca pe-o rea- 
lizare momentană, menită a dispărea odată cu el. După vechea 
tradiţie francă, el prevede, într-adevăr, împărţirea statelor sale 
celor trei fii ai săi, fiecare guvernîndu-şi propriul regat, în bună 
înţelegere cu fraţii săi. Cît despre titlul imperial, nici nu mai 
poate fi vorba. 

Dacă Imperiul a supravieţuit fondatorului său, aceasta a 
fost o pură întîmplarc. în 810, Pepin, cel dc-al doilea fiu al lui 

Carol, moare, urmat în 811, de fratele său mai marc, Carol. 
Nobilii franci îl forţează pe împărat să-şi asigure succesiunea. 
Ca atare, în 813, cedînd insistenţelor marilor nobili şi clerici de 
la curte, Carol cel Mare îl încoronează împărat pe cel mai tînăr 
dintre fiii săi, Ludovic - care va fi supranumit cel Pios sau cel 
Bun, acordîndu-i şi fiului acestuia, Bemard, titlul de rege al 
Italiei. Coroana imperială supravieţuieşte aşadar morţii titu- 
larului său (în ianuarie 814) şi, odată cu ea, ideea unui imperiu 
universal; dar pc ce baze putea lua fiinţă această idee, odată 
dispărută puternica personalitate în care ca se întrupase, în 
contextul foarte specific şi precar, în acelaşi timp, al hege- 
moniei Regatului francilor? 


Guvernarea şi administrarea Imperiului 

Mai consistent şi mai bine organizat dccît cel al mero- 
vingienilor, „Statul carolingian“ este, totuşi, departe de modelul 
roman. în zadar clericii se străduiesc să facă să renască noţiunea 
romană dc respublica, adăugîndu-i pe aceea de creştinătate: 
Respublica Christiana , asociind ideca dc bun public cu cea de 
apărare a religiei; monarhia carolingiană îşi păstrează trăsăturile 
care provin direct din moştenirea francă, şi mai ales legătura 
personală dintre suveran şi vasali. Jurămîntul de fidelitate faţă 
de suveran, instituit în 780 şi a cărui repetare Carol cel Mare o 
pretinde de mai multe ori, traduce foarte bine ambiguitatea 
construcţiei statale carolingicne: pe dc o parte afirmarea legă- 
turii de la om la om între rege şi supuşii săi, pe de alta datoria 
universală de a rămîne credincios (toţi supuşii liberi în vîrstă de 
peste 12 ani sînt supuşi acestui jurămînt) celui care întrupează 
legea şi, deci, bunul comun. 

Acestei timide voinţe de unitate a statului îi răspunde grija 
pe care au avut-o împăraţii de a unifica legislaţia. La ceasul 
adunării anuale a oamenilor liberi în Cîmpul lui Marte, care 
precedă expediţiile militare - ceea ce se numeşte „convocarea 

generală" Carol cel Mare face să-i fie încuviinţate hotărîrile 
de către mai marii regatului, laici şi ecleziastici, apoi le pro- 
clamă şi consemnează în scris, capitol după capitol {capitulă). 
Aceste capitularii, avînd statut de lege erau, mai apoi, aplicabile 
în întreg regatul. Ele aveau în vedere mai ales probleme de 
ordin regulamentar. Fiecare popor păstra, într-adevăr, în inte- 
riorul Imperiului - alt semn al ambiguităţii sistemului - dreptul 
şi legea sa: romanii, ca şi francii, vizigoţii din Septimania, ca şi 
burgunzii, longobarzii, ba chiar şi saxonii şi frizonii, cărora 
Carol cel Mare le-a făcut legea. Accstă menţinere a persona- 
lităţii legilor a constituit principalul obstacol în calea unificării 
Imperiului. 

Practica puterii, însă, a evoluat sub Carol cel Mare şi 
Ludovic cel Pios, în sensul unei mari eficacităţi a mecanis- 
melor guvernării. Palatul, pe vremuri itinerant, s-a fixat la 
Aix-la-Chapellc, unde se constituie incipient şi o administraţie 
centrală. Desigur, distincţia dintre sarcinile publice şi cele pri- 
vate conferite marilor funcţionari rămînc ambiguă, dar primele 
tind din ce în ce mai mult să prevaleze asupra celorlalte, în timp 
ce numărul de funcţionari creşte (seneşal, conetabil, contele 
palatului, cameriarul ctc.), iar rolul Capelei şi al personalului 
clerical care-o deserveşte devine din ce în ce mai pregnant, 
atribuţiile acestora constînd, pe lîngă problemele ecleziastice, 
din expedierea corespondenţei oficiale şi promulgarea diplo- 
melor regale. 

Pentru a-şi impune autoritatea pe lîngă supuşii şi vasalii 
săi, suveranul dispune, în virtutea drepturilor sale regaliene, în 
primul rînd de armată. Teoretic, am mai spus-o, toţi oamenii 
liberi trebuie să-şi efectueze serviciul militar pc propria lor 
cheltuială, dar, în practică, sînt chemaţi sub arme - prin rotaţie 
sau fiind preferaţi doar cei care locuiesc în apropierea punctului 
de plecare la luptă - numai indivizii capabili de a întreţine un 
costisitor echipament militar. Infanteriştii sînt cei mai numeroşi 
(între 6000 şi 1 0000 în fiecare dintre cele patru armate operative 
din 81 1, de pe Elba, Dunăre, Ebru şi în Bretania), însă cavalerii 

sînt cel mai greu înarmaţi (2500-3000 în fiecare armată, dintre 
care 800 cuirasaţi) şi au rol de decizie. Nu există, aşadar, armată 
permanentă şi nici o finanţare regulată a cheltuielilor în acest 
sens. Impozitul roman direct, devenit o obişnuinţă ce se men- 
ţine, se pare, sub diferite forme, aduce prea puţin. Amendele 
judiciare, taxele de trecere, taxele pentru desfacerea mărfurilor 
în iarmaroace etc. nu sînt neglijabile, dar sursa principală finan- 
ciară a suveranului rămîne venitul domeniilor sale (fiscul), me- 
reu crescut sub domnia lui Carol cel Marc, datorită cuceririlor 
sale şi, dimpotrivă, tot mai scăzut sub domnia succesorilor săi, 
datorită donaţiilor făcute vasalilor sub formă de uzufruct viager, 
la început, apoi sub forma deplinei proprietăţi. 

Administraţia locală, gaj al menţinerii ordinii interioare şi 
al aplicării hotărîrilor imperiale, face obiectul unui interes 
aparte. Unitatea de bază este comitatul, cl însuşi împărţit în pagi 
şi gau. Există aproximativ 300 dc comitate în Imperiu, fiecare 
condus de către un comite ( comes , graf), care, numit de rege şi, 
prin aceasta, devenit locotenent al său direct, administreză cir- 
cumscripţia, prezidează tribunalul regal ( mallus ’) asistat de bani 
homines („oamenii buni“), convoacă şi conduce armata. Contele 
şi subordonaţii săi sînt remuneraţi prin veniturile bunurilor 
funciare imperiale de a căror folosinţă se pot bucura asemeni 
titularilor vastelor administraţii provinciale care au fost insti- 
tuite în anumite regiuni puţin sigure şi la frontiere (mărci): 
prefecţi, duci sau margrafi, investiţi cu întreaga putere. 

Toate aceste sarcini nu privesc decît un număr mic de 
persoane: o mie, cel mult, în timp ce administraţia unui singur 
oraş roman depăşeşte uneori această cifră. Imperiul este, deci, 
subadministrat. Realitate la care se adaugă şi faptul că, adesea, 
regele a trebuit să încredinţeze sarcinile comitale reprezen- 
tanţilor nobilimii locale, înzestraţi cu importante domenii, cu o 
clientelă numeroasă şi dispuşi să-şi transmită funcţia descen- 
denţei lor, devenind astfel potentaţi ereditari. Pentru a-i supra- 
veghea, pentru a-i împiedica să sc organizeze în dinastii locale 
scăpate de pe orbita puterii, Carol ccl Mare întăreşte instituţia 

celor numiţi missi dominici : trimişi ai regelui, aleşi dintre cei 
mai credincioşi, călătorind cîtc doi sau trei (ccl mai adesea un 
conte şi un episcop) şi însărcinaţi să inspecteze domeniile şi 
comitatele, să ancheteze eventualele abuzuri, să prezideze tri- 
bunalele şi să propună pedepse. Ei sînt cei care asigură impe- 
riului un minimum de coeziune. 


Imperiul împărţit 

La moartea lui Carol cel Mare, în ianuarie 814, dispoziţiile 
luate de împărat cu un an înainte intră în vigoare: fiul său unic, 
Ludovic - ce va fi supranumit ccl Pios - devine împărat al 
Apusului. Ludovic este un personaj foarte diferit de tatăl său. 
Impulsiv şi pasional, foarte credincios, cl suferă în mod preg- 
nant influenţa mediului său şi mai cu seamă pe aceea a clericilor 
din Aquitania (el fusese rege al Aquitanici sub domnia lui 
Carol), care l-au urmat şi la Aix-la-Chapelle. Prima sa preo- 
cupare, odată ajuns pe tronul imperial, este să reformeze modul 
de viaţă al Palatului: fetele lui Carol ccl Mare sînt rugate să 
intre la mănăstire, iar clericii să respecte, în modul lor de viaţă, 
canoanele bisericeşti. Educat de către aceştia, Ludovic are, în 
plus, o concepţie asupra titlului imperial diferită de cea a lui 
Carol: adică mai apropiată dc modelul roman. în acest sens, el 
renunţă, în titulatura sa oficială, la titlurile de rege al francilor 
şi longobarzilor, pentru a nu şi-l păstra dccît pe cel de „împărat 
august“. Ceea ce nu înseamnă că, în sînul Imperiului creştin 
unificat, nu mai există regate ce se bucură de o mare autonomie; 
ele, însă, nu mai pot fi altceva decît provincii ale Imperiului. 
Astfel, în 817, cînd Ludovic cel Pios îşi hotărăşte, cu mult 
înainte, succesiunea, el prevede ca fiul său mai mare, Lothar, să 
fie încoronat ca împărat şi asociat, încă din timpul vieţii tatălui 
său, la exercitarea puterii; ceilalţi doi fii ai săi vor primi: Pepin 
- coroana Aquitaniei, Ludovic - pe cca a Bavariei (Bernard păs- 
trînd-o pe cea a regatului Italiei), dar - şi în aceasta constă 




88 


SERGE berstein, pihrre milza 


noutatea revoluţionară faţă de practicile francilor - toţi vor 
guverna sub autoritatea împăratului prezent şi viitor, singur 
suveran al poporului creştin. 

Opera de unificare astfel începută împlineşte perfect dorin- 
ţele clericilor. Unii dintre aceştia, entuziasmaţi de atitudinea 
noului împărat care, încă mai mult decît Carol cel Mare, întru- 
pează unitatea lumii creştine occidentale, vor merge chiar şi mai 
departe. Arhiepiscopul dc Lyon, Agobard, va cere o totală „fran- 
cizare“ prin aplicarea legii salice france întregului Imperiu. Fără 
a accepta aceasta. Ludovic va purcede la o operă de unificare 
juridică a statelor sale, facînd din religie liantul unităţii lor 
politice, ceea ce va conduce la modificarea politicii sale faţă de 
Papă, recunoscîndu-i acestuia, la început, o totală independenţă 
în statele sale, reluînd, mai apoi, şi întărind, programul tatălui 
său, pentru a sfîrşi, în 824, prin a reduce statul pontifical la 
rangul de protectorat franc. în acest timp, consilierii ecleziastici 
ai lui Ludovic - spaniolii Benedict de Aniana şi Agobard, aba- 
tele Corbiei - Adalhard şi fratele acestuia, Wala, îl vor trimite 
la Roma pentru a fi încoronat şi uns împărat dc către Pascal I 
(823), ca şi cum titlul imperial era legat de această dublă ce- 
remonie şi nu putea fi conferit decît în Italia, de către Suve- 
ranul pontif. 

Această voinţă de unificare trebuia neîndoielnic să se lo- 
vească de rezistenţa celor ale căror interese erau, prin aceasta, 
lezate. A fost vorba, mai întîi, de nepotul împăratului, regele 
Italiei, Bemard, care, împins din urmă de unii nobili nemul- 
ţumiţi şi de cîţiva episcopi, a ridicat armele împotriva unchiului 
său. Revolta a fost repede înăbuşită, iar promotorii săi au primit 
o pedeapsă exemplară, începînd cu Bernard însuşi, căruia i s-au 
scos ochii (818). Regatul Italiei a fost suprimat şi legăturile 
între diferitele părţi ale Imperiului au fost strînse încă şi mai 
mult, în schimb Ludovic, determinat de consilierii săi ecle- 
ziastici, a trebuit să facă, în 822, la Attigny, o penitenţă publică. 

în 830, rebeliunea a venit din partea fiilor înşişi ai împă- 
ratului. Cîţiva ani mai înainte, acesta sc însurase a doua oară cu 

o prinţesă bavareză, Judith, care, dîndu-i un fiu - viitorul Carol 
cel Pleşuv - a obţinut în 829 din partea soţului său regal să se 
revină asupra împărţirii din 817. Astfel, un teritoriu compus din 
regiunea Alamană, Retia, Alsacia şi o parte din Burgundia fu 
atribuită tînărului prinţ. în acelaşi timp, influenţa lui Lothar, 
foarte puternică pe lîngă tatăl său pînă în acel moment, ca şi cea 
a consilierilor ecleziastici ai lui Ludovic, favorabili unităţii 
Imperiului, a început să fie pusă în umbră, la curte, de clanul lui 
Judith şi al favoritului său, contele Septimaniei - Bernard, în 
timp ce ceilalţi doi fii ai împăratului, Pepin şi Ludovic, încercau 
să-şi mărească partea. în două rînduri, în 830 şi 833, cei trei fii 
ai lui Ludovic cel Pios se revoltă în mod făţiş împotriva tatălui 
lor, obligîndu-1 mai întîi s-o trimită pc Judith într-o mănăstire 
(de unde va fi repede chemată şi repusă în drepturi), apoi să 
abdice, să facă penitenţă şi să se retragă şi el într-o mănăstire, 
lăsîndu-i lui Lothar coroana imperială. Nu pentru multă vreme, 
căci pretenţiile fiului cel mai în vîrstă al lui Ludovic nu vor 
întîrzia să-i instige împotrivă pe ceilalţi doi fraţi. în 835, o 
adunare de episcopi îi înapoiază lui Ludovic cel Pios titlul 
imperial, ceea ce nu pune însă capăt intrigilor şi conflictelor de 
familie. Cînd, în 840, Ludovic moare. Imperiul pare pe punctul 
de a se prăbuşi în anarhie şi războaie civile. 


Noile invazii 

Situaţia va deveni cu atît mai îngrijorătoare cu cît, în cur- 
sul deceniilor următoare, războaiele neîncetate între urmaşii lui 
Carol cel Mare şi ai lui Ludovic cel Pios coincid cu noi valuri 
de invazii şi incursiuni în teritoriu creştin venind din Scan- 
dinavia, Ungaria şi zonele controlate de musulmani. 

în Sud, suveranii carolingieni trebuie să facă faţă presiunii 
„sarazinilor". Pe uscat, cavaleria musulmană a fost definitiv 
blocată în secolul al VUI-lca, dar frontierele maritime sînt foarte 
vulnerabile. în Mediterana occidentală, plecînd de la baze de 

operaţiuni mai mult sau mai puţin independente, situate în 
Spania sau în Africa, arabii devin stăpînii Balearelor, Corsicei, 
apoi ai Siciliei (total ocupată în 902). Dc acolo, ei ocupă cîte- 
va poziţii în Italia de Sud (Bari, Taranto) şi în Provenţa 
(La Garde-Freinet) şi-şi înmulţesc raidurile pe coastele penin- 
sulei şi în Galia meridională. în 842, ei distrug Arles, în 846 - 
atacă Roma, care rezistă, şi pradă bazilica Sf. Petru. în 932, ei 
ocupă Genova. în interiorul teritoriilor pe care le jefuiesc pînă 
la păsurile alpine, ei devastează mănăstiri şi vînează sclavi. Pe 
oriunde trece teroarea sarazină, locuitorii părăsesc cîmpiile de 
coastă pentru a se refugia pe înălţimi. La sfirşitul secolului al 
X-lea, majoritatea fortăreţelor musulmane sînt rccîştigate, dar 
nesiguranţa rămîne vie, pentru multă vreme încă, de-a lungul 
coastelor mediteraneene. 

La est, pericolul vine din Panonia, unde poporul stepei, 
maghiarii veniţi de pe coastele de sud-est ale Uralilor şi împinşi 
dc către turci (cu care, de altfel, s-au amestecat) şi de pecenegi, 
vin să se instaleze aici după dislocarea puterii avare. Dc aici, ei 
lansează, în timpul primei jumătăţi a secolului al X-lea, raiduri 
devastatoare într-o mare parte a Europei Occidentale, ajurigînd 
pînă la gurile Weser-ului, în sud-vcstul Galici şi Italia meri- 
dională, prădînd mănăstirile şi oraşele. După ce ţin în şah mult 
timp cavaleria carolingiană, ei sînt în cele din urmă zdrobiţi 
în 955 în bătălia de la Lechfeld de către regele Germaniei, 
Otto I, şi alungaţi înapoi în Panonia, unde se şi fixează. în 996, 
regele lor, Vaik, sc converteşte la creştinism, sc însoară cu fiica 
ducelui Henric de Bavaria şi primeşte din partea Papei Sil- 
vestru II, sub numele de Ştefan, o coroană care va servi, de 
atunci încolo, la încoronarea regilor maghiari: coroana Sfîntului 
Ştefan, primul care a purtat-o fiind canonizat în 1083 17 

în sfîrşit, din Europa de Nord sosesc vikingii. în secolul 
I î.e.n, deja, Galia, Spania şi Italia septentrională fuseseră 
devastate de bande venite din Scandinavia: cimbrii şi teutonii. 
Scandinavii sînt amestecaţi cu triburile germanice în tot timpul 
perioadei migraţiilor din secolele al V-lca şi al Vl-lea. Mai apoi, 

însă, pînă în secolul al VlII-lea, lumea scandinavă rămîne izo- 
lată, neîntreţinînd raporturi decît cu popoarele vecine: frizonii, 
anglo-saxonii şi celţii din Irlanda. Cei care, în curînd, vor fi 
numiţi „normanzi" cunosc la această dată o civilizaţie înflo- 
ritoare. In ciuda runelor gravate pe numeroase pietre de mor- 
mînt, născute din alfabetul runic străvechi, folosit de germa- 
nici, şi a acelor saga care datează din secolele al XH-lea şi 
al XlII-lea, se ştiu puţine lucruri despre istoria lor. Se ştie doar 
că societăţile scandinave primitive erau dominate de o aris- 
tocraţie formată din căpetenii de clanuri, mari proprietari fun- 
ciari care conduceau adunarea oamenilor liberi şi, în caz de 
nevoie, războaiele. Mai sus în ierarhic urmau jar!, şefi regionali 
ereditari şi regii, destul de asemănători omologilor lor ger- 
manici. Se ştiu, de asemenea, puţine lucruri despre religia lor. 

Nu există mult mai muie informaţii nici despre motivele 
care au împins aceste popoare dc războinici şi de marinari să se 
angajeze în expediţii care îi vor conduce în toate părţile Europei 
şi, fără îndoială, chiar şi în America. Unul ar putea fi atracţia 
prăzii, dar de ce la acel moment anume? Suprapopulare relativă 
conducînd la conflicte sociale şi politice; dar care a fost punctul 
de plecare al acestor răsturnări de conjunctură demografică? O 
încălzire a climei, poate, permiţînd munca cîmpului în zone pînă 
atunci sterile? Cert este că între sfîrşitul secolului al VlII-lea şi 
mijlocul secolului al IX-lea, popoarele scandinave intră în isto- 
rie în modul cel mai violent cu putinţă. Progresele tehnicii 
navale şi ale artei de a naviga le permit să înainteze foarte mult 
în larg. Ei folosesc pentru aceasta corăbii cu coca lată, îmbinînd 
pînzele cu vîslele şi putînd duce cu ele 40 pînă la 100-200 de 
oameni - snekkja , care poartă la pupa şi la prova un cap de 
dragon ( draklcar ). Astfel, aceste corăbii pot, graţie şi cunoş- 
tinţelor astronomice, naviga foarte mult în larg, departe de ţăr- 
muri. Suedezii, norvegienii şi danezii şi-au părăsit, astfel, ţăr- 
murile lor familiare pentru a călători, fie ca negustori şi 
exploratori, fie ca războinici, semănînd în drumul lor dis- 
trugerea şi teroarea, spre orizonturile cele mai diverse. 

Suedezii fac parte, în majoritatea lor, din prima categorie. 
Numiţi varegi de către orientali, ci pot fi întîlniţi, încă din 
secolul al Vl-lea, pc coasta estică a Balticii. De acolo, ei urcă 
cursul fluviilor şi lacurile Cîmpiei Ruse, ducîndu-şi bărcile pe 
interfluvii, pînă la Nipru şi Marea Neagră, atingînd Marea 
Caspică, schimbînd aici sclavi şi blănuri pc produse orientale, 
servind uneori şi ca mercenari în favoarea bizantinilor şi a 
locuitorilor oraşelor slave presărate pc drumul lor: Novgorod, 
Smolensk şi, mai ales, Kiev. Se pare că unul din şefii lor, Olcg, 
este cel care, în secolul al IX-lca, întemeiază principatul 
Kievului, embrion al statului rus 18 . în secolul al X-lea, atunci 
cînd legăturile lor cu Suedia încep să se extindă, ei se vor 
converti la creştinism prin intermediul Bizanţului. 

Norvegienii sînt cu precădere marinari de cursă lungă şi 
colonizatori în teritorii sălbatice. în secolul al VUI-lca, ci apar 
pe coastele Angliei şi ale Scoţiei, instalîndu-se în insulele Shet- 
land sau în Orcade, ca şi în Irlanda, unde întemeiază mici prin- 
cipate de coastă. Puţin mai tîrziu, ei ajung în Islanda, regiune 
neştiută de cei vechi, unde sc stabilesc în 860, apoi în Groen- 
landa, colonizată un secol mai tîrziu, şi, în sfîrşit, pe coastele 
canadiene, descoperite de Lcif Ericson în jurul anului 1000 şi, 
mai apoi, complet uitate. 

Danezii, însă, sînt cei care, sub numele generic şi im- 
propriu de „normanzi 44 , vor face să se vorbească despre ei în 
Europa secolelor al IX-lea şi al X-lea. Războinici de temut şi 
jefuitori, ei apar în Anglia şi în Galia în prima jumătate a seco- 
lului al IX-lea, prădînd şi incendiind mănăstiri şi oraşe - 
Quentovic în 842, Nantes în 843, Bordeaux în 844, Hamburg în 
845 etc. - instalîndu-şi taberele la gurile fluviilor, pentru ca, de 
acolo, să-şi îndesească raidurile în interior şi să impună pute- 
rilor locale şi suveranilor plata unui greu tribut, Dane gel d, apoi 
concensionarea unor vaste teritorii. Incursiunile, la început limi- 
tate la regiunile riverane ale Mării Nordului şi Mînecii, sc 
extind curînd către interiorul teritoriului - danezii pot fi găsiţi 

la Cambrai, la Sens, ba chiar şi la Clermont, în Auvergne -, pe 
malurile Atlanticului, apoi în Mediterana. 

Puţin cîte puţin, loviturilor devastatoare li se substituie 
colonizarea prelungită. în Anglia, o armată daneză se instalează 
în Northumbria în 876 şi, repede, constituie, în jurul York-ului, 
un adevărat regat. Acesta va dispare în 954, dar la sfîrşitul 
secolului al X-lea şi începutul secolului al Xl-lea, noi cuceritori 
danezi, Harald Dinte-Albastru, Sven Barbă-Despicată şi Knut 
cel Mare ocupă Anglia, dominînd asupra unui vast imperiu care 
conţine şi cea mai mare parte a Scandinaviei. în ţara francă, 
singurul stat normand care n-a avut o existenţă efemeră este cel 
constituit în 91 1 în jurul lui Rollon. Acest şef dc bandă viking, 
originar din Orcade, a obţinut, într-adevăr, prin tratatul de la 
Saint-Clair-sur-Epte, semnat de regele franc Carol cel Simplu, 
regiunile din jurul Senei dc Jos, care vor deveni „Normandia“, 
deşi colonizatorii săi vor adopta repede limba, religia şi 
instituţiile Galiei carolingiene. 


Dislocarea Imperiului 

Cînd Ludovic cel Pios dispare, în 840, cei trei fii care mai 
sînt încă în viaţă, Lothar, Ludovic şi Carol, intră imediat în 
luptă pentru a impune împărţirea care i se părea fiecăruia mai 
avantajoasă şi pentru a-şi asigura cea mai bună parte. Lothar, 
împuternicit de titlul său de împărat şi baricadat foarte bine în 
Italia, îşi adună un anume număr de fideli şi clerici încă legaţi 
de ideea de unitate. Carol, care guvernează partea occidentală a 
Imperiului, şi Ludovic, ale cărui teritorii sînt situate mai ales în 
Germania, se aliază pentru a face faţă pretenţiilor imperiale ale 
celui mai mare, şi se sprijină, pentru aceasta, pe particularităţile 
ţărilor pe care le controlează. Deşi îl înving pe Lothar, în 841, 
la Fontenay-en-Puisaye, dar neputincioşi în a profita de victoria 
lor, ei hotărăsc, pentru a scăpa definitiv de duşmanul lor frăţesc, 
să creeze o alianţă durabilă. Reuniţi la Strasbourg, la 14 

regiunile de limbă germană situate la est dc Rin: e vorba de 
Francia orientalis. Cît despre partea lui Lothar, Francia media , 
dacă ea înglobează, între Meuse şi Rin, leagănul familiei caro- 
lingiene, mai este compusă şi din teritorii mult mai disparate şi 
nu se întemeiază, ca celelalte două, pe bază lingvistică. 

Unitatea Imperiului este, aşadar, sfîşiată. îndemnaţi şi de 
cler, cei trei fraţi pot foarte bine să sc angajeze să menţină între 
ei înţelegerea în faţa pericolelor care ameninţă poporul creştin - 
în acest sens au loc întîlniri periodice, la diferite intervale de 
timp, la Thionville în 844, la Mersen în 847 şi 851 însă aceste 
promisiuni nu vor dura mult timp în raport cu logica împărţirilor 
şi cu angajamentele mult mai presante luate de fiecare suveran 
în faţa „fidelilor" săi. La moartea lui Lothar, în 855, ruptura se 
accentuează. „Lotharingia" (cuvînt ce va da naştere Lorrenei) 
este împărţită, mai tîrziu, între cei trei fii ai lui Lothar: cel mai 
mare, Ludovic II, primeşte Italia şi titlul imperial, Lothar II - 
Frizia şi Austrasia, iar Carol - Provenţa. 

între cei doi fii rămaşi în viaţă ai lui Ludovic cel Pios şi 
cei trei nepoţi ai lor, neînţelegerile se instalează foarte repede, 
aţîţate de ambiţiile şi aviditatea fiecăruia. Ludovic Germanicul, 
chiar, se va năpusti, în 855, asupra regatului lui Carol cel Ple- 
şuv, găsind sprijin în nobilime şi eşuînd doar în faţa fermei 
atitudini a clerului Franciei Occidentale, condus de Arhiepis- 
copul de Reims, Hincmar. încă o dată, Biserica se ridică în 
apărarea a ceea ce mai poate ti salvat din unitatea Imperiului 
creştin. Ea impune chiar celor doi fraţi duşmani o declaraţie de 
pace, în 860. La fel ca şi sub Ludovic cel Pios, momentul se 
află sub semnul influenţei Bisericii. în faţa dispersării auto- 
rităţii, a anarhiei, a incursiunilor devastatoare ale normanzilor 
şi sarazinilor, Biserica întrupează un principiu unitar. Papa 
Nicolae I înmulţeşte eforturile în acest sens: el intervine în 
afacerile ecleziastice ale fiecărui regat, fără să ţină seama de 
protestele suveranilor carolingieni şi-i oferă sprijinul lui Ludo- 
vic II în lupta îndîrjită pe care acesta din urmă o duce în Italia 
de Sud împotriva musulmanilor. 

Domnia lui Ludovic II marcheză o scurtă pauză în procesul 
de descompunere a Imperiului carolingian. Campaniile sale 
neobosite împotriva sarazinilor îl fac să apară ca apărătorul 
creştinătăţii şi dau, pentru ultima oară, un anume sens titlului 
imperial. In timp ce cei doi unchi ai săi îşi împart Lotharingia, 
el cucereşte, în 871, Bari, mare bază musulmană a Italiei, şi mai 
slăbeşte puţin strînsoarea sarazină din peninsulă. El visează 
atunci nu numai să-şi impună autoritatea în întreg Imperiul de 
Apus, dar să se impună şi „prcascumpului său frate spiritual 
Vasile“, care domneşte la Constantinopol, în numele unei întî- 
ietăţi a Imperiului „Roman“ asupra celui Bizantin. Or, începînd 
cu 875, visul se risipeşte odată cu asaltul dat de musulmani 
asupra Romei - unde Papa Ioan VIII trebuie să plătească cu 
propria-i persoană pentru a îndepărta primejdia - şi odată cu 
moartea lui Ludovic. 

După aceea, coroana imperială va trece din mînă în mînă, 
după bunul plac al negocierilor cu papalitatea, întîi lui Ludovic 
II cel Bîlbîit, tiu al împăratului mort, apoi, după o pauză de trei 
ani, lui Carol cel Gros (dc la 881 la 888), fiu al lui Ludovic 
Germanicul, care se dovedeşte repede incapabil şi este detronat 
de către mai marii Germanici, la iniţiativa unui bastard al lui 
Carloman, Amulf. Acesta este ultimul suveran carolingian care 
este încoronat ca împărat la Roma, după două descinderi în 
Italia, în 894 şi 895. După aceasta, picrzîndu-şi orice semnifica- 
ţie, coroana nu va mai fi purtată decît de prinţi mărunţi. Lambert 
de Spoleto, Ludovic de Provenţa, Berengar de Friuli etc., aştep- 
tînd ca, în 962, să treacă în mîinile lui Otto I al Germaniei. 

în secolul al X-lea, asupra unor regate mai mult sau mai 
puţin întinse, mai mult sau mai puţin descompuse sub loviturile 
conjugate ale năvălitorilor normanzi sau sarazini şi cele ale 
deţinătorilor locali ai puterii funciare şi militare, mai domnesc 
încă urmaşi îndepărtaţi ai Pepinizilor. Franţa, Germania, Italia 
se nasc, astfel, din ruinele construcţiei statale ivite de pe urma 
alianţei tronului Sf. Petru cu cel al puterii france. Imperiul 
Carolingian este mort. începe istoria Europei feudale. 

Economia şi societatea 
în epoca carolingiană 

Ca şi cea de pe vremea merovingicnilor, economia epocii 
carolingiene rămîne profund agrară. în această privinţă există 
prea puţine diferenţe faţă de secolele al VH-lea şi al VUI-lca. 
Tehnicile agricole rămîn, în mare parte, neschimbate. Hamul pe 
gît nu permite animalelor de tracţiune, prea puţin robuste, de 
altfel, să facă eforturi prea mari. Plugul cu cuţit de fier, folosit 
pentru a răsturna profund pămîntul, este puţin răspîndit, căci 
metalul este scump şi rezervat fabricării armelor. Aratul tra- 
diţional nu face decît să zgîrie pămîntu] care, în prealabil, tre- 
buie dislocat cu tîrnăcopul. Inexistenţa îngrăşămintelor şi băle- 
garul insuficient (animalele sînt hrănite mai ales în aer liber) îi 
obligă pe ţărani să lase în fiecare an o altă bucată a pămîntului 
lor să se odihnească. Astfel, randamentul este mediocru (în 
medie, două boabe, uneori trei pentru o sămînţă), ceea ce face 
ca prezenţa şi exploatarea pădurii să tic absolut necesare pentru 
supravieţuirea comunităţilor săteşti. Aşa sc explică defrişările 
rare ale pămînturilor virgine şi, sporadic, într-un spaţiu euro- 
pean care rămîne slab populat, fenomenele de suprapopulare 
relativă care caracterizează această perioadă. 

Sistemul agricol se bazează, mai mult ca niciodată, pc 
marele domeniu, ajuns la forma sa cea mai desăvîrşită între Rin 
şi Sena, graţie registrelor funciare ţinute de arendaşi - polipticuri 
-, şi mai ales ccl al lui Irminon, abate dc Saint-Germain-des-Pres, 
la începutul secolului al IX-lca. Şi aici, sc observă mici 
schimbări în raport cu epoca precedentă, doar o perfecţionare a 
sistemului şi, bineînţeles, o creştere în suprafaţă a domeniilor 
deţinute de suveran (fiscurile), şi dc marii seniori laici şi de 
mănăstiri. Altfel, stăpînul continuă să ocupe centrul domeniului 
- exploatat în mod direct - unde curtea (cor tis) cumulează 
clădiri în care se locuieşte şi se produce; el continuă, de 
asemenea, să-şi cultive celelalte loturi dc pămînt cu ajutorul 
posesorilor lor care trebuie să achite redevenţe în bani, în natură 

şi muncă (robota). Aceste mici loturi, gîndite ca suprafeţe 
aproape egale, trebuind să asigure subzistenţa unei familii de 
ţărani, au cunoscut o puternică evoluţie în secolele al IX-lea şi 
al X-lca, din cauza vînzărilor şi partajurilor succesorale. în 
regiunea pariziană, suprafaţa lor variază de la 1 la 1 5 hectare, şi 
de la 15 la 40 de hectare în Flandra şi Frizia. 

în general, marele domeniu carolingian îşi asigură singur 
subzistenţa. Cele mai multe villae îşi au chiar proprii lor arti- 
zani, care fabrică haine, oale, butoaie şi instrumente agricole. 
Villae-le care pot da un excedent stăpînului - laic sau ecleziastic 
care astfel să-şi poată achiziţiona produsele de lux ale mare- 
lui comerţ, sînt rare. Cu atît mai mult cu cît anumite cumpă- 
rături nu pot fi evitate: fierul pentru unelte şi arme, sarea pentru 
conservarea cărnii, vinul - în regiunile unde viţa-de-vie nu este 
cultivată etc. Nu există, deci, autarhic absolută: comerţul inte- 
rior se menţine şi parc, chiar, să fi cunoscut o anume dezvoltare 
în timpul domniilor lui Carol cel Marc şi Ludovic cel Pios. 
Pieţele urbane şi rurale se înmulţesc. Ţăranii vin să schimbe în 
oraşul lor vecin produsele creşterii animalelor domestice cu cele 
ale artizanului urban sau să cumpere la mîna a doua stofe şi 
obiecte diverse. De la o regiune la alta, se schimbă cereale şi 
vinuri, peşte afumat sau uscat şi metale. în sfîrşit, pînă la data 
ofensivelor normande şi sarazine, care încearcă şi uneori chiar 
paralizează schimburile pe distanţe mari, între regiunile înde- 
părtate ale imperiului şi între lumea carolingiană şi periferia sa 
orientală sau barbară, se constată, de asemenea, un avînt al 
comerţului „internaţional" 

Anumite produse importate, precum papirusul egiptean, 
fructele exotice şi uleiul de măsline dispar încetul cu încetul de 
pe pieţele occidentale, înlocuite de produsele locale precum 
untul, ceara şi pergamentul. Continuă, în schimb, să fie aduse 
arome pentru îmbunătăţirea felurilor de mîncare, parfumurilc, 
stofele preţioase folosite atît ca podoabe pentru nobilii caro- 
lingieni, cît şi pentru veşmintele liturgice. Datorită pirateriei 
musulmane, marile căi maritime comerciale s-au deplasat către 

est, favorizînd porturile Adriaticei şi, mai ales, Veneţia, unde 
sosesc mirodenii din Alexandria, mătăsuri din Constantinopol, 
lemn şi sclavi de pe continent, sare şi peşte din Adriatica. 

în nordul Galiei, noi porturi se dezvoltă la gurile marilor 
fluvii pe unde trec griul germanic, vinul, sclavii, lemnul şi 
blănurile venite din Scandinavia. Duurstede şi Quentovic la 
gurile rîului Canche, Dorestat pe Rinul inferior, fac comerţ cu 
ţările Mării Nordului şi ale Balticii, în timp ce Gand-ul, la 
confluenţele lui Lys cu Escaut, Tournai pe Escaut, Brugcs la 
capătul estuarului Zwyn-ului dezvoltă, în jurul micilor lor aşe- 
zări comerciale ( portus ) - cheiuri pc care se debarcă şi depo- 
zitează mărfurile venite pe cale fluvială o intensă activitate 
de schimb, punct dc plecare în extinderea şi îmbogăţirea acestor 
aşezări. Pe Sena şi Rin, negustorii saxoni şi frizoni urcă pînă la 
Paris şi pînă la tîrgul de la Saint-Dcnis sau pînă la Strasbourg, 
Basci şi Constanz. în sfîrşit, la frontierele orientale ale Europei, 
folosindu-se de marile fluvii ale cîmpiei ruse, varegii stabilesc 
o legătură directă cu ţările Mării Negre, schimbînd lemn, sclavi 
şi blănuri pe produse orientale, pe care le aduc, pe aceeaşi cale, 
pînă în insula Gotland, în Baltica. Dc aici, le aduc, la rîndul lor, 
negustorii franci şi frizoni, pentru a le redistribui, mai apoi, în 
întregul Imperiu de Apus. 

în principiu, achiziţiile efectuate în ţările orientale erau 
prea puţin compensate de exporturile în afara graniţelor Impe- 
riului. Şi cum stocurile de aur ale Occidentului erau epuizate 
încă din secolul al VlII-lca sau investite în obiecte preţioase 
aparţinînd tezaurelor bisericilor, c greu de înţeles cum se făceau 
plăţile internaţionale. în fond, se parc că, în ciuda numeroaselor 
interdicţii impuse de Biserică şi dc puterea regală, au avut loc 
fructoasc schimburi clandestine de arme şi sclavi, care reduceau 
deficitul dc metale preţioase. Ceea ce, în primul rînd, însă, a 
permis Occidentului să dispună de un instrument de plată inter- 
naţional a fost politica tenace carolingiană de restaurare şi stabi- 
lizare a monedei de argint, dinarul de argint, de pildă, a fost 
reevaluat cu 25 % de către Carol însuşi. 

Evoluţia socială începută în epoca lui Carol continuă. La 
baza piramidei, soarta sclavilor, din ce în ce mai rari şi integraţi 
societăţii creştine (ci pot primi împărtăşania), se apropie de cea 
a „colonilor 44 , a căror condiţie se degradează şi a căror perso- 
nalitate juridică de oameni liberi parc să sc şteargă. Incepînd cu 
domnia lui Carol ccl Marc, colonii pot fi întîlniţi pe loturile de 
pămînt aservite şi sclavii pc loturile libere. Altfel spus, trecerea 
de la sclavie şi colonat la un stadiu intermediar de semi-liber- 
tate, numit şerbie, sc face pe nesimţite. Cît despre micii proprie- 
tari liberi - al căror pămînt începe să fie numit alodiu chiar 
dacă nu dispar, rămîn, totuşi, prea puţine informaţii despre ci. 

In epoca lui Carol cel Mare, însă, sc pun bazele, mai ales, 
a ceea ce mai tîrziu se va numi feudalitate, fapt care reprezintă, 
în fond, încheierea unei lungi evoluţii, ce începe în Imperiul 
roman tîrziu, prin practica sa numită „patronat 44 Am văzut cum, 
pe vremea merovingienilor, decăderea puterii publice şi nesi- 
guranţa pc care o aducea cu sine determinaseră un număr de 
oameni liberi să se pună sub protecţia cuiva mai puternic şi cum 
mai marii se obişnuiseră să adune în jurul lor fideli, cărora le 
plăteau serviciile prin donaţii dc pămînt: beneficiul. Astfel s-a 
dezvoltat practica închinării, prin care protejatul (vasalul) se 
angaja, mai ales, în schimbul acestui beneficiu, consimţit cu 
titlu viager, să-l urmeze pe senior la război. Mai multe alte 
circumstanţe au accentuat, sub carol ingicni, această evoluţie. 
Mai întîi, necesităţile războinice şi accentuarea costurilor echi- 
pamentelor militare i-au obligat pc suverani să confere vasalilor 
lor înlesniri încă şi mai mari, deci să sc sărăcească în favoarea 
celor din urmă, întărindu-le, astfel, cu atît mai mult, puterea. 
Apoi, în ciuda controlului efectuat dc missi dominici , agenţii 
puterii regale - conţi, vicari, duci ctc. -, şi-au transmis tot mai 
mult îndatoririle descendenţilor şi s-au străduit să facă creditare 
demnităţile şi funcţiile (onores) care le erau în principiu atribu- 
ite cu titlu viager şi, confundîndu-le cu propriile lor bunuri. în 
sfîrşit, Carol cel Mare el însuşi a determinat generalizarea siste- 
mului închinării, acesta legînd printr-un întreg lanţ de jurăminte 

toţi oamenii liberi, de la vasalii regali care se închinau, încre- 
dinţîndu-se în mîinile suveranului, şi pînă la modeştii vasali 
obişnuiţi. 

Aceste instituţii vasalice, trebuie precizat, s-au răspîndit cu 
precădere în lumea germanică, între Rin şi Loara. In Galia de 
Sud şi în Italia de Nord, ele s-au menţinut într-un stadiu embri- 
onar. Exista un jurămînt de fidelitate, dar beneficiul nu însoţea 
acest jurămînt decît în cazul reprezentanţilor suveranilor. Tot 
Imperiul, însă, cunoaşte, în secolul al IX-lea, dezvoltarea şi 
influenţa marilor proprietari, deveniţi administratori locali cu 
titlu ereditar. Dispunînd de mari domenii şi de numeroşi vasali, 
crescîndu-şi războinicii din rîndul propriilor lor „oameni** şi 
ţărani, uzurpînd puţin cîtc puţin o parte a puterilor regale, ei au 
ajuns să aibă, în regiunea lor, o marc autoritate. Cînd, în timpul 
urmaşilor lui Carol cel Marc, puterea imperială a slăbit, popu- 
laţiile s-au îndreptat supuse nu către suveran, ci către contele 
sau ducele, seniorul lor imediat. 


O înfrumuseţare culturală 

* 

Domnia lui Carol cel Marc şi apoi cea a lui Ludovic cel 
Pios coincid cu o renaştere a literelor şi artelor căreia istoricii, 
cxagcrînd, poate, i-au dat numele de „Renaşterea carolingiană* 4 . 
Instrumentele, dacă nu chiar iniţiatorii acestei înnoiri culturale, 
sînt, fără îndoială, clericii, deţinători în exclusivitate ai cunoş- 
tinţelor şi tehnicilor de transmitere a cunoştinţelor. Iată de ce 
reforma Bisericii şi eforturile întreprinse pentru a dezvolta ins- 
truirea prelaţilor şi călugărilor au fost determinante; orice-ar fi, 
însă, iniţiativa revine suveranului carolingian. 

Reforma Bisericii implica mai întîi o mai bună repartizare 
a bogăţiilor sale, întotdeauna considerabile, în ciuda faptului că 
Regele Carol Martel se înfruptase substanţial din ele. Bogăţiei 
cpiscopilor şi abaţilor, proveniţi, cei mai mulţi, din înalta aris- 
tocraţie, i se opunea condiţia precară a călugărilor şi preoţilor 

mărunţi. Pentru a-i pune la adăpost de nevoi, Carol cel Mare 
instaurează dijma (orice producător trebuia să rezerve Bisericii 
a zecea parte din recolta sa), iar Ludovic cel Pios decide să 
împartă bunurile abaţiale în două: un lot rezervat folosinţei 
exclusive a abatelui, celălat întreţinerii comunităţii şi mănăs- 
tirii. Pentru a reinstala disciplina, foarte tolerantă sub mero- 
vingieni, s-a recurs la o reformă a clerului: substituire a arhie- 
piscopiilor metropolelor dispărute, autoritate a episcopului 
extinsă asupra întregului cler al diocczei, eliminare a prelaţilor 
scandaloşi, înlocuiţi cu un personal mai bine format şi moral- 
mente ireproşabil, regrupare a preoţilor din aşezări în comu- 
nităţi de clerici constrînşi la viaţa colectivă, impunere în toate 
mănăstirile regatului a regulii bencdictinc, în spiritul comen- 
tariului foaite strict stabilit de Bcncdict. de Aniana ctc. 

Punerea în aplicare a acestor reforme, chiar şi a celor care 
vizau formarea unor mai buni administratori, trecea prin dezvol- 
tarea instrucţiunii clericilor şi, deci, printr-o restaurare a cul- 
turii. Sarcina nu era chiar uşoară, căci, la sfîrşitul perioadei 
merovingiene, asistăm, în acest domeniu, ca şi în multe altele, 
la o dezintegrare într-o parte largă a Galici france a tot ceea ce 
se dobîndise în perioda precedentă. Pentru a ridica nivelul cul- 
tural al clericilor, a trebuit să se facă apel la literaţi originari din 
regiuni unde se menţinuseră importante focare de cultură latină. 
La Palatul imperial de la Aix-la-Chapellc, adevărat centru de 
formare a clericilor şi de difuzare a culturii astfel restaurate, au 
venit maeştri vestiţi din Italia de Nord (grămăticii Petru din Pisa 
şi Paulin din Aquileea, istoricul Paul Diaconul), din Spania 
(teologul Theodulf, investit mai apoi episcop de Orleans), de 
la mănăstirile anglo-saxonc - Alcuin, de exemplu, profesor 
la şcoala episcopală din York, pe care Carol cel Mare îl va fa- 
ce abate de Saint-Martin de Tours, însărcinat să organizeze 
învăţămîntul. 

Şcoli parohiale, episcopale şi monastice au fost, astfel, 
create în întreaga Galic. La nivel elementar, un capitular din 
789 impunea ca „fiecare episcop, în fiecare mănăstire, să predea 

psalmii, notele, cîntul, socotelile, gramatica şi fiecare să aibă 
cărţile bine corectate. “ Mai exigent, programul conceput de 
Alcuin prevedea un ciclu de studii pe două niveluri: trivium - 
conţinînd învăţarea gramaticii, retoricii, dialecticii -, apoi 
quadrivium - menit să dea elevului cunoştinţe enciclopedice de 
geometric, aritmetică, astronomic şi teorie muzicală. La vîrful 
său, şcoala dc la Palat constituie un fel de Academie, unde vin 
să predea erudiţi în trecere şi unde eclcziaşti îşi desăvîrşesc 
formarea. 

Această imensă operă pedagogică a fost completată prin 
două reforme de o mare importanţă. Pe dc o parte, unificarea 
liturghiei, odată cu adoptarea în 786 a sacramentului gregorian 
care permite introducerea în întreg regatul a liturghiei romane 
şi eliminarea liturghiilor locale, ceea ce a favorizat revoluţia 
muzicală însoţită dc inventarea polifonici. Pe dc altă parte, 
punerea la punct, dc către scribii abaţici dc la Corbic, plecînd 
de la o literă minusculă anglo-saxonă, a unei minuscule rotunde, 
pe care o numim carolină, şi care va uşura munca de copiere a 
manuscriselor. Cum literaţii italieni şi englezi au adus cu ci 
numeroase texte vechi, acestă revoluţie scripturală este însoţită 
de un uriaş efort dc reproducere. 

Rezultatele acestei „renaşteri 41 culturale trebuie, desigur, 
relativizate. Prima generaţie dc literaţi care au impulsionat-o 
sub Carol cel Marc a produs, ca însăşi, puţine opere cu adevărat 
originale: „manualele şcolare 44 ale lui Alcuin, Istoria longo- 
barzilor dc Paul Diaconul, poemele lui Theodulf, poezia de 
curte a lui Angilbert, Analele redactate în mănăstiri. Toate sînt 
producţii ale clericilor, cu excepţia clasicei biografii a lui Carol 
cel Mare scrisă de Eginhard (770-840), literat, savant, dar şi 
arhitect (el, de exemplu, a participat la conducerea lucrărilor 
palatului de la Aix-la Chapcllc). Rolul lor a fost, mai ales, acela 
dc a păstra patrimoniul literar antic şi dc a cizela instrumentele 
intelectuale care vor permite înflorirea culturală din secolul 
al IX-lea. 

într-adevăr, odată cu cea dc-a doua generaţie, reînnoirea 
literelor şi artelor se afirmă şi se dezvoltă la un număr tot mai 
mare de abaţii şi capitlurii 19 . Poezia religioasă, stimulată şi de 
reînnoirea muzicală, este ilustrată de Walafrid Strabon, de irlan- 
dezul Sedulius Scott şi de călugărul saxon Gottschalk. Jonas din 
Orleans, Agobard din Lyon, Adalhard din Corbie redactează şi 
difuzează tratate despre raporturile temporalului şi spiritualului 
etc., în timp ce Ioan Scotus Eriugcna, care preda teologia la 
palatul lui Carol cel Pleşuv, compune mai multe opere în spi- 
ritul platonician şi în cel al dialecticii aristotelice, care, ţinute 
sub semnul suspiciunii dc Biserica Romană, tind către un anu- 
me panteism, ba chiar agnosticism. în sfîrşit, pentru a ne rezu- 
ma doar la figurile cele mai reprezentative, Nithard, abate de 
Saint-Riquier şi tovarăş dc arme al lui Carol cel Pleşuv în tim- 
pul bătăliei de la Fontenoy-en-Puisayc (841), scrie, la cererea 
suveranului, o Istorie a fiilor lui Ludovic cel Pios , care dove- 
deşte o reală preocupare pentru autenticitate şi graţie căreia a 
fost păstrat textul jurămîntului dc la Strasbourg. 

Paradoxal, această înviorare a culturii latine s-a petrecut 
exact în momentul în care începeau să se afirme limbile zise 
„vulgare 44 : dialectele romanice, ele însele împărţite foarte cu- 
rînd în Galia în „langue d’oYl 44 în nordul Loirei şi „languc d’oc“ 
în sud, mai apropiată de latină, italiană, catalană şi, pe de altă 
parte, dialectele provenite din ramura germanică. în aceste dife- 
rite limbi şi în contact cu poporul, se nasc noi forme literare, 
prin care încep să fie exprimate specificităţile etnice şi culturale 
care se vor întrupa mai tîrziu în „naţiune 44 Carol cel Mare pune 
să fie transcrise în limba francă cele mai vechi poeme epice 
germanice; din păcate, însă, nu s-a mai păstrat nimic din ele. 
Epopeile de limbă romanică, precum faimoasa Chanson de 
Roland, sînt transmise oral din generaţie în generaţie. în sfîrşit, 
o întreagă cultură populară orală trebuie să fi existat, din care 
aproape nimic n-a ajuns pînă în zilele noastre. 

„Renaşterea carolingiană 44 s-a afirmat, de asemenea, în 
domeniul artistic. Restabilirea puterii regale, apoi imperiale a 

făcut să renască o artă oficială care a înflorit în grandioa- 
sele construcţii ale palatului Aix-la-Chapclle, Quierzy-sur-Oise, 
Ingelhcim, din care nu au mai rămas, din păcate, decît ruine. 
Arhitectura monastică se transformă, aşa cum o dovedesc noile 
aşezări de la Sanct-Gall sau Fulda, dispuse în jurul unei mănăs- 
tiri şi alipite unei biserici unice. Dezvoltarea capitlurilor în 
oraşele episcopale s-a tradus prin construirea de noi clădiri 
destinate vieţii în comun a canonicilor. 

O statistică publicată în 1965 pune în lumină extraordi- 
nara dezvoltare a edificiilor religioase în epoca carolingiană: 
pentru perioada cuprinsă între 768 şi 855, apar 27 de noi cate- 
drale şi 417 aşezări monastice. Influentele cele mai diverse se 
amestecă în concepţia arhitecturală şi în decorarea bisericilor 
carolingiene, cu o pronunţată influenţă bizantină, provenită din 
provinciile italiene ale Imperiului, apărînd atît în capela pala- 
tină de la Aix, puternic inspirată dc biserica Sf. Vital din Ra- 
venna şi de biserica Sf. Mormînt din Ierusalim, cît şi în Orato- 
riumul construit de episcopul Theodulf la Germigny-des-Pres 
(lîngă Orleans). Marea severitate a exteriorului contrastează cu 
splendoarea ornamentelor interioare, în care alternează stu- 
catura, marile compoziţii pictate (Miistair în Grisons, 
Sf. Germain dc Auxcrre în Vicnnc) şi mozaicurile (absida de 
la Germigny-lcs-Pres, Sf.Cecilia şi Sf. Praxcdru la Roma). 
Sculptura reapare în biserici, nu numai în decorul capitelurilor, 
dar şi în liniile care fac trecerea de la un plan la altul, pe balus- 
tradele de la cor. 

Lucrul fildeşului, marcat şi cl dc influenţe bizantine, cel al 
pietrei şi al metalelor preţioase folosite în ornamentarea racle- 
lor, relicvariilor şi potirelor, dar şi pentru fabricarea bijuteriilor 
şi diverselor ornamente ating o înaltă perfecţiune în epoca caro- 
lingiană, asemenei artei miniaturilor, complet înnoită de ames- 
tecul cultural care sc opera în sînul „Şcolii palatine 44 , atelier al 
palatului din Aix-la-Chapelle, unde s-au născut capodopere 
precum Evangheliarul lui Godelscalc sau cel al Sf. Mcdard 
din Soissons. în toate domeniile, arhitectură şi decoraţiuni 

exterioare sau interioare ale bisericilor, arta metalelor sau filde- 
şului, miniaturi înfrumuseţînd manuscrisele, psaltirile, extrasele 
din Evanghelii, lucrul bijuteriilor şi orfevreriei, în toate artiştii 
carolingieni au ştiut să se pătrundă de tradiţiile cele mai diferite 
- romană, bizantină, orientală, francă ctc. - nu pentru a copia 
umil modelele ce li se ofereau, ci pentru a extrage, plecînd de la 
ele, producţii, tehnic şi plastic vorbind, originale, din care 
întreaga artă medievală occidentală posterioară anului 1000 se 
va inspira profund. 




Capitolul 4 

EUROPA FEUDALĂ 
(SECOLELE X-XII) 


■ Sistemul feudal intră în funcţie încephul cu secolul al Xl-lea. 
Societatea se organizează în jurul castelului şi al seniorului ca- 
re-şi protejează supuşii. Legăturile de vasalitate se concretizează: 
suzeranul dă vasalului său un feud în schimbul căruia acesta 
trebuie să-l ajute şi să-l sfătuiască. Această ierarhie feudală tinde 
să se confunde cu instituirea unei nobili mi a războinicilor profe- 
sionişti, a cavalerilor. în jurul fortăreţei, concepută pentru a 
rezista asediilor îndelungate, o întreagă viaţă nobiliară se desfă- 
şoară avînd în centrul ei ca unică raţiune a lor de a fi războaiele 
seniorule. Seniorul nu poate duce acestă viaţă brutală şi nelu- 
crativă decît pentru că ţăranii de pe domeniul său îl hrănesc. 
Ţărani deseori reduşi la şerb ie; în schimbul dreptului de folosinţă 
pe care-l deţin , ei dau seniorului redevenţe în bani şi în natură , 
efectuînd în plus şi diverse munci. 

■ Biserica , ea însăşi proprietară a unor imense domenii funciare, 
intră şi ea în procesul de feudal izare, disciplina şi moravurile ei 
îndulcindu-se , odată cu intervenţia crescîndă a laicilor în numirea 
episcopilor şi abaţilor. Biserica , însă , încearcă să îmblînzească 
brutalitatea societăţii feudale prin instituţii precum Pacea Dom- 
nului sau Armistiţiul Domnului. Are loc chiar şi o mişcare de 
reformă a Bisericii, în secolele al X-lea şi al Xl-lea, marcată mai 
ales de crearea ordinelor de la Cluny, Chartreux şi Cîteaux. In 
sfîrşit, în secolul al Xl-lea, Papalitatea hotărăşte să dirijeze 

înnoirile din sînul Bisericii romane , pentru a o sustrage , astfel 
influenţei laice (reforma gregoriană). 

■ Această independenţă a Papalităţii va duce o lungă luptă cu 
Imperiul , în secolele Xl-XII. Deţinători ai titlului imperial Otto I 
şi urmaşii săi se străduiesc să reducă libertatea marilor baroni 
germani şi să-i respingă , pe slavi şi unguri , disputîndu-şi , în ace- 
laşi timp cu Papalitateay întîietatea asupra „ Imperiului creştin**. 

■ în tot acest timp f două state răzbat , scăpînd tutelei imperiale: 
Franţa şi Anglia. împărţită în nenumărate principate , Franţa 
vede cum , începînd din secolul al XI-lea y o nouă dinastie — cape- 
ţiană — îşi impune autoritatea , în timp ce cucerirea Angliei de 
către ducele Wilhelm de N ormandia duce la naşterea unui puter- 
nic regat. 


Sistemul feudal, care reprezintă originalitatea societăţii 
Occidentului medieval începînd cu secolul al Xl-lea, combină, 
am văzut deja, un număr de date observabile încă înainte de 
anul 1000, dar care, la acea vreme, dobîndesc un caracter defi- 
nitiv, în ciuda importantelor decalaje de la o regiune la alta a 
creştinătăţii. Se va vorbi atunci de feudalitate pentru a desemna 
ansamblul raporturilor omului cu semenul său, raporturi care 
domină corpul social, începînd cu cele pe care le întreţin suve- 
ranii cu marii seniori laici şi ecleziastici a căror putere riva- 
lizează cu a lor pînă la micii vasali care, deţinînd, la nivelul lor 
mărunt, o putere doar de comandă (bannum), îşi exercită auto- 
ritatea în sînul senioriei. 

Naşterea şi avîntul feudalităţii 

Dislocarea Imperiului de Apus, farîmiţarea regatelor în 
mari principate teritoriale, hărţuirea continuă exercitată de jefu- 
itorii sarazini şi normanzi, apoi lenta creştere demografică care 
începe să se manifeste odată cu secolul al X-lea, în timp ce 
activitatea comercială îşi reia avîntul - în Adriatica, marea 
Nordului, Baltica şi de-a lungul căilor continentale care trec 




ISTORIA EUROPEI 


109 


prin Champagne şi Germania - şi oraşele ies cu încetul din 
amorţire, toate acestea au făcut ca sistemul carolingian al mari- 
lor domenii să evolueze. Rezerva s-a micşorat, cedată în folo- 
sinţa ţăranilor sau dislocată prin partajurile succesorale. 
Exploatarea directă a cedat în faţa muncii retribuite. Loturile de 
pămînt suprapopulate ale ţăranilor dependenţi s-au divizat. Sis- 
temul care se impune treptat, treptat în cea mai mare parte a 
Occidentului este cel al castelului dominat de un senior care-i 
poate judeca pe ţăranii instalaţi pe pămînturile sale, exercita 
asupra lor dreptul de comandă ( bannum ), asigurîndu-le, în 
schimb, protecţie, ca şi celor carc-1 înconjoară în mod direct 
(familie, slujitori, oameni dc arme), graţie fortăreţei pe carc-o 
construieşte. 

în virtutea lungii evoluţii care le dă naştere, senioria şi 
feudalitatea apar, aşadar, într-o lume caie, deşi pradă anarhiei 
politice, nu se caracterizează printr-o rcstrîngerc, pur şi simplu. 
Vikingii şi musulmanii au distrus mult, c drept, şi viaţa rurală a 
fost în nenumărate locuri afectată de abuzurile lor. Dar nume- 
roase aşezări au scăpat jafului, iar cele care au suferit cel mai 
mult s-au redresat fără întîrzicrc. Înccpînd cu a doua jumătate a 
secolului al X-lea, devin evidenţi indicii unei anumite creşteri 
demografice, însoţite de defrişări masive (Mâcon, Auvergne), 
de asanări (Flandra) şi dc rccultivarca unor pămînturi lăsate în 
paragină (Spania de Nord, Latium). Feudalitatea apare astfel ca 
o adaptare a societăţii occidentale la o evoluţie dc lungă durată, 
şi nu ca efect al unei simple replieri într-o conjunctură de ase- 
diu, legată ea însăşi de „noile invazii" din secolele al IX-lea şi 
al X-lea. Insecuritatea şi violenţa există, desigur, în Europa 
născînd instituţiile feudale. Ele sînt deja omiprezente şi au mai 
degrabă tendinţa de a creşte în intensitate, atacatorii sarazini şi 
normanzi nefiind decît în parte responsabili de generalizarea 
fenomenului. „Protecţia 44 pe care seniorul ar trebui s-o asigure 
celor care depind de el a fost, în general, impusă acestora cu 
forţa şi de aceea ea nu-i apără împotriva brutalităţii decît în 
măsura în care există posibilitatea militară care să-i ferească de 

rapacitatea vecinilor. Istoricii Evului Mediu subliniază astfel 
astăzi că insecuritatea „feudală 44 , despre care depune mărturie, 
în anumite regiuni ca Beziers sau Provenţa, proliferarea cas- 
telelor, începe cînd iau sfîrşit marile invazii. 

Ultimele transformări ale sistemului vasalic în interiorul 
sistemului feudal s-au efectuat în secolul al X-lea, între Rin şi 
Loara, în inima ţării france şi a ceea ce a fost puterea caro- 
lingiană. Pe lîngă cuvîntul beneficiu apare atunci cuvîntul fief 
( feodum , din vechiul germanic feohu , care desemna un obiect 
preţios pe care erau pictate caractere magice şi care, odată 
oferit, crea o legătură de prietenie 20 ). Confundînd de-acum 
înainte onoruri şi beneficii, fieful face obiectul unui jurămînt de 
recomandare, prin care cel care-1 depune devine „omul 44 cuiva, 
în cadrul unei ceremonii care ia numele dc „omagiu 44 în secolul 
al XH-lea, ritualul este aproape stabilit. Viitorul vasal se pre- 
zintă cu capul descoperit, îngenunchiază, îşi aşază mîinile în 
cele ale seniorului (gest care simbolizează dăruirea de sine şi 
aminteşte, după toate aparenţele, amestecul dc sînge al vechilor 
confrerii germane). Apoi, după ce va fi schimbat cu suzeranul 
„sărutul păcii 44 (alt semn de prietenie şi de fidelitate mutuală, 
valabil mai ales în Franţa şi în Anglia normandă), vasalul depu- 
ne jurămînt pe cărţile sfinte sau pc o raclă conţinînd relicve, 
conferind jurămîntului de fidelitate un caracter religios şi sacru, 
în sfîrşit, seniorul îi dă vasalului un obiect care simbolizează 
bunul dat drept fief: o grămăjoară de pămînt, o creangă de copac 
etc.: aceasta este învestitura. Abia atunci, contractul care îi 
leagă indestructibil pc vasal şi suzeran intră în vigoare, cu toate 
sarcinile şi îndatoririle care revin fiecăruia. 

Primul (vasalul), stăpîn al fiefului său, trebuie, în primul 
rînd, să acorde ajutor militar: serviciul dc oaste (serviciu militar 
datorat de vasali suzeranului lor), menit a asigura, în mod per- 
manent, securitatea teritoriului scnioral; serviciul călare pentru 
expediţiile ofensive în exterior; serviciul de escortă, de pază a 
castelului etc. El mai datorează şi ajutor judiciar (fidelul ser- 
veşte drept sfătuitor, asistent al stăpînului său) şi ajutor finan- 

ciar, puţin cîte puţin limitat, în Franţa şi Anglia, la doar patru 
cazuri: plata răscumpărării suzeranului cînd e făcut prizonier; 
cînd suzeranul îşi mărită fata cea mai marc; cînd îşi armează 
cavaler feciorul cel mai mare şi cînd pleacă în cruciadă. Datoria 
de sfătuitor înseamnă serviciul la curte (cu ocazia marilor săr- 
bători liturgice sau a evenimentelor importante ale vieţii senio- 
rului şi familiei sale), iar serviciul de asistare la judecata senio- 
rială implică participarea la şedinţele tribunalului. în sfîrşit, 
cînd fiul vasalului moşteneşte fieful, el trebuie să achite 
seniorului dreptul de răscumpărare. La rîndul său, suzeranul 
trebuie să-şi protejeze vasalul cînd este atacat, să-i facă dreptate 
şi să-l ajute să se întreţină, fie aşczîndu-1 la masa lui, fie 
concesionîndu-i un fief. 

Paralel cu această evoluţie instituţională a legăturilor de la 
om la om, se accelerează procesul de substituire a vechii nobi- 
limi carolingiene, ea însăşi formată prin lenta fuzionare a vechii 
aristocraţii senatoriale şi a elitei războinice barbare, cu o nouă 
clasă de profesionişti ai războiului, milites , a căror apariţie este 
legată de transformările tehnice şi mentale care tind să confere 
cavaleriei grele un rol hotărîtor în bătălii şi să facă din cavalerie 
elita societăţii: toate acestea tară ca o soluţie de continuitate 
între vechea nobilime şi noua aristocraţie a armelor să fi avut 
loc, aşa cum s-a afirmat multă vreme. Cu timpul, structurile 
familiale ale acestui grup au evoluat către o descendenţă patri- 
liniară, moştenirea fiefului (altădată conferit, să ne amintim, cu 
titlu viager), exercitarea dreptului de comandă ( bemnus 2l ) şi, 
mai ales, exaltarea vocaţiei războinice înclinînd în sensul trans- 
miterii pe linie masculină a calităţii nobiliare. 

Expansiunea cavaleriei nu a avut loc nici la fel, nici în 
acelaşi ritm în toate regiunile Europei creştine. în Franţa, în 
centrul fostului Imperiu carolingian, asimilarea s-a făcut devre- 
me între seniorul deţinător al unui fief moştenit ereditar, exer- 
citîndu-şi, la nivelul său, fie el şi modest, o parte din preroga- 
tivele care, pînă atunci, fuseseră de autoritate publică (justiţia, 
taxele fiscale, serviciile de pază, de apărare) şi luptătorul călare, 

echipat şi dotat cu arme grele. Introducerea scării de şa a permis 
ca greutatea armurii să crească - zale, coif, scut sau pavăză, 
spadă, toporişcă -, ceea ce a condus la o nouă practică a luptei, 
vizînd dezechilibrarea adversarului şi scoaterea sa din luptă cu 
ajutorul lancei lungi, exerciţiul cerînd o forţă fizică şi o dexte- 
ritate dobîndite din prima tinereţe, printr-un antrenament inten- 
siv. De aici şi tendinţa aristocraţiei armelor de a se constitui 
într-o castă închisă, într-o nobilime de drept, beneficiind de un 
statut juridic şi de privilegii transmise ereditar. 

în alte părţi, transformarea a fost mai lentă şi uneori chiar 
incompletă. în ţările germanice, distincţia dintre cavalerie şi 
nobilime continuă pînă în secolul al XlII-lea, graţie faptului că 
această cavalerie era servilă. în Spania, permanenţa războiului 
în timpul Reconquistei (secolele VIII-XII) şi nevoia de a recruta 
mereu noi milites au împiedicat ca nobilimea să sc transforme 
în castă. în Anglia, ca rămînc deschisă fără discriminare şi 
oamenilor liberi, posesori deja ai unei anumite suprafeţe de 
terenuri. Există, aşadar, diferenţe regionale sau, dacă vrem, 
„naţionale 44 , care apar la fel dc bine şi în procesul de feudalizare 
a societăţii. Rapid, între Rin şi Loira, acolo unde metodele de 
guvernare carolingicne s-au impus ccl mai devreme - mari res- 
ponsabilităţi acordate conţilor, încurajarea dc către suveran a 
practicilor recomandării şi vasalităţii, instalarea unei nobilimi 
palatine -, acest proces a pătruns, în schimb, mult mai lent şi 
mai puţin adînc în regiunile unde bogăţia şi puterea rămîneau 
concentrate în oraşe, acolo unde sc menţineau încă solide tra- 
diţii romane şi unde încă mai subzistau nuclee importante ale 
unor proprietăţi private, libere de orice legătură vasalică: 
alodiile. în Franţa de Sud, în Spania şi, mai ales, în Italia, acolo 
unde influenţa romană se adăuga celei a Bizanţului, feudalitatea 
s-a lovit de puternice rezistenţe. în Italia de Nord şi Centrală, 
asocierea dintre fief şi serviciul militar este prea puţin prezentă, 
într-atît îneît nobilimea feudală nu constituie aici o castă răz- 
boinică. Fieful tinde să devină o proprietate privată care poate 
fi înstrăinată. în regiunile dc limbă germanică, unde instituţiile 

imperiale carolingiene au rezistat mai mult decît în alte părţi şi 
au luat un nou avînt odată cu Sfîntul Imperiu, feudalitatea nu a 
pătruns decît tîrziu, la fel ca şi în Saxonia, Frizia şi mai ales 
Anglia şi Italia dc Sud, unde sistemul feudal impus de cuce- 
ritorii normanzi s-a suprapus în mod aproape artificial struc- 
turilor sociale şi politice ţinînd de o cu totul altă tradiţie. 


Seniori şi seniorii 

Oricît de importante ar fi diferenţele care disting insti- 
tuţiile feudale şi delimitările clasei scnioralc în cele patru col- 
ţuri ale Creştinătăţii de Apus, nobilii şi cavalerii care alcătuiesc 
aristocraţia războinică se caracterizează toţi printr-o funcţie 
socială, un gen de viaţă şi o mentalitate identice. 

Milites sînt prin excelenţă războinici. Or, am văzut, încc- 
pînd cu Carol ccl Mare, arta războiului s-a transformat funda- 
mental. Cavaleria s-a perfecţionat şi a devenit mai mult ca 
niciodată arma decisivă a unei victorii. Urmînd exemplul cava- 
lerilor stepei, cei ai Occidentului adoptă şi ei scara de şa şi un 
nou gen de harnaşament. Bine instalat pe şaua sa, cavalerul 
poate de acum folosi lancea lungă pentru a-şi dezechilibra ad- 
versarul, graţie şi unui elan pe care i-1 dă un cal masiv de bătaie: 
calul de luptă. Pe de altă parte, cavalerul nu luptă singur. El face 
parte dintr-un grup de aproape 30 dc bărbaţi care atacă împre- 
ună formînd o linie strînsă (le convoi ). Pentru a rezista asaltului 
adversarului, armele defensive se dezvoltă şi ele. Fiecare com- 
batant poartă coif cu vizieră, o cămaşă de zale grea, coiful 
simplu (cască conică care-i apără capul), apoi scutul, pavăză de 
lemn întărit în centrul său dc o armătură metalică. 

Această nouă scrimă cavalerească impune, pe lîngă un 
echipament costisitor, care face necesară posedarea unui fief, 
calităţi atletice şi un antrenament care se dobîndcsc dc foarte 
devreme. La şapte ani, deci, băiatul menit carierei armelor 
învaţă să încalece. Cînd ajunge la 12 ani, el pleacă să locuiască 

la castelul seniorului căruia tatăl său îi este vasal. Se exersează 
în atacul colectiv, în compania altor băieţi de aceeaşi vîrstă cu 
el care, mai tîrziu, vor fi tovarăşii săi de arme. Devine repede 
scutier, adică duce scutul seniorului pe cîmpul de luptă. în 
sfîrşit, către vîrsta de 18 ani, primeşte dc la naşul său, care este 
tot un cavaler, armamentul complet. Şi aceasta în timpul unei 
ceremonii solemne numite investitură ( udoubemeni ’). După ce i 
se dau armele, naşul îl loveşte peste ceafa (ciclouber înseamnă a 
lovi) cu latul palmei: aceasta este acolada. Noul cavaler face, 
mai apoi, o demonstraţie a forţei şi a îndemînării sale, stră- 
pungînd din galop manechine în chip dc duşmani. 

Viaţa cavalerului se desfăşoară, în ceea cc arc ea mai esen- 
ţial, în cadrul familial al micului teritoriu din jurul castelului, 
care înglobează şi un anumit număr de sate. în secolul al IX-lea, 
primele castele fortificate oferă adăpost populaţiei în faţa ata- 
curilor scandinave, musulmane sau maghiare. Fortăreaţa se 
compunea la vremea aceea dintr-un turn de lemn, donjonul, 
înălţat pe un deal uneori artificial - movilă înconjurată de o 
palisadă protectoare. Aceste construcţii sînt, aşadar, extrem de 
vulnerabile, cel care le asaltează putînd uşor să treacă de primul 
obstacol şi să dea foc donjonului. Ele sînt repede înălţate la loc 
cu ajutorul ţăranilor din împrejurimi, rechiziţionaţi pentru a tăia 
şi transporta copacii din pădure. încetul cu încetul, aceste con- 
strucţii precare sînt înlocuite cu altele, impunătoare, din piatră, 
care sub diverse forme, se răspîndcsc în întrega Europă şi chiar 
şi în Pămîntul Sfint. 

La începutul secolului al XlI-lea, fortăreaţa devine un 
complex de fortificaţii care înmulţesc obstacolele în faţa posi- 
bililor atacatori. Aceştia din urmă trebuie mai întîi să escaladeze 
fără acoperire pantele abrupte ale înălţimii pe care se înalţă 
castelul. Ei se lovesc apoi de prima incintă, formată dintr-un 
şanţ foarte lat plin de apă şi săpat la picioarele unui foarte gros 
zid prevăzut cu turnuleţe şi o curtină, în vîrful căreia şerpuieşte 
drumul de gardă. Unica ieşire care străpunge incinta este prevă- 
zută şi ea cu o triplă protecţie: placa grea de lemn a podului 

mobil, ridicat la perete cu ajutorul unor lanţuri, apoi poarta 
zăbrelită, enorm grilaj metalic urmat dc o poartă barată cu fier. 
Prin ferestruicile asemenea unor strimte fante practicate direct 
în zidul turnurilor, apărătorii aruncă săgeţi (mai tîrziu cu aju- 
torul arbaletelor) asupra atacanţilor ochiţi, astfel, din flanc. Prin 
găurile podelei meterezelor, galerii construite în afara şi dea- 
supra zidurilor, se aruncă pietre mari sau se lasă să curgă smoală 
topită, astfel împiedieîndu-se escaladarea incintei. Dacă totuşi 
inamicii forţează prima incintă, ci nu ajung decît în „ograda“ 
castelului, rezervată staulelor şi locuinţelor servitorilor. Mai 
trebuie ca aceştia să mai depăşească şi a doua incintă pentru a 
ajunge astfel la ultima redută defensivă, donjonul, enorm turn 
cu ziduri groase, străpunse dc fante şi reprczcntînd locuinţa 
seniorului în vremuri obişnuite. Pivniţe săpate sub donjon as- 
cund muniţia şi bogate provizii care îngăduie supravieţuirea în 
cazul unui asediu prelungit. Acestea toate dovedesc încă o dată 
că fortăreaţa e aproape inexpugnabilă, dacă nu c la mijloc vreo 
trădare sau vreun atac neprevăzut. 

Războinic profesionist, hrănit de ţărani, cavalerul duce, în 
tot acest cadru, o viaţă activă, dar brutală. Războaie personale 
izbucnesc foarte des între castelani vecini, din cauza cine ştie 
cărei posesiuni, a cine ştie cărei parcele dc pămînt sau, alteori, 
pentru motive chiar şi mai puţin importante. în clipele sale de 
pace, cavalerului îi place să se întreacă în turn iruri, divertisment 
bărbătesc care atrage o marc mulţime dc avizi ai aventurilor 
cavalereşti. La război, ca şi la turniruri, scopul cavalerului e mai 
ales să-l hărţuiască pc adversar şi să-l facă prizonier, pentru a-i 
putea cere, astfel, o răscumpărare, deşi riscul de a muri sau de a 
fi grav rănit este foarte mare pentru fiecare. De asemenea, vînă- 
toarea este adorată, atît ca plăcere, cît şi ca necesitate, atîta 
vreme cît vînatul este un complement nelipsit al alimentaţiei 
obişnuite. în imensele păduri foşnind de atîta vînat, cavalerii 
atacă mistreţul cu toporişca sau ţepuşa, ceea ce reprezintă un 
exerciţiu periculos care, şi el, duce la numeroase accidente. 

Această viaţă aspră şi destul de lipsită de ocupaţii este 
întreruptă de evenimente domestice şi dc întîlniri prieteneşti, cu 
ocazia nunţilor, turnirurilor etc., care sînt prilej de petreceri 
nesfîrşite. Uneori, ursari sau jongleri îi distrează cu aita lor pe 
locuitorii castelului. Alteori, trubaduri (sau truveri în nordul 
Loirei) vin să povestească aventurile cavalerilor generoşi, cura- 
joşi, credincioşi, puţin preocupaţi de averea şi viaţa lor, de 
vreme ce sînt în primul rînd fideli seniorului lor, ca în Cîntecul 
lui Rotând , unde se povesteşte, transformînd-o în mit, epopeea 
tovarăşului de arme al lui Carol ccl Marc, ucis într-o luptă a 
ariergardei în defileul de la Roncevaux. Înccpînd cu secolul 
al XH-lea, sub influenţa bisericii şi a instituţiilor păcii, mora- 
vurile se mai îndulcesc. Cavalerul ideal, cîntat dc poeţi, este 
acela care, prin aventurile şi curajul său, caută să cîştige inima 
doamnei gîndurilor sale, găsind astfel drumul către virtute şi 
bine. Dragostea „curtenească 44 îşi face apariţia în texte care 
devin mărturia unei evoluţii încă timide în raporturile dintre 
sexe. Acest ideal cavaleresc, adevărată cultură dc clasă, împăr- 
tăşită dc toţi reprezentanţii lumii nobiliare, înalţă între aceasta 
şi lumea celor „grosolani 44 o barieră din ce în cc mai de netrecut. 

în secolul al Xl-lea, cca mai mare parte a Occidentului, de 
la Italia dc Nord şi pînă la Anglia, dc la Pirinci şi pînă la mar- 
ginile orientale ale lumii germanice, adoptă regimul senioral. 
Desigur, ţăranii liberi nu au dispărut de peste tot, adunaţi pe 
pămînturi puse în colectiv, alodiile, unde reuşesc să-şi menţină 
autonomia şi obiceiurile. Numărul acestor proprietari liberi, 
însă, nu încetează să scadă în majoritatea regiunilor, de la 80 %, 
de exemplu, în Calabria, la 10 % între 990 şi 1130, şi de la 80 % 
la 8 % în regiunea Chartrcs, între 940 şi 1 1 30, stabilizîndu-se, 
mai apoi, cam peste tot la acest nivel maxim, cu excepţia ţărilor 
scandinave şi a regiunilor mediteraneene, unde comunităţile 
ţărăneşti, eliberate de dependenţa seniorială, sînt ceva mai 
numeroase, se pare. 

în funcţie de regiuni, puterea seniorilor asupra supuşilor 
lor s-a accentuat între secolele X-XIII, dar a şi slăbit sau, mai 

degrabă, şi-a schimbat natura. Senioriei funciare clasice, care, 
am văzut, a cunoscut importante răsturnări începînd cu epoca 
carolingiană - dezmembrare a marilor domenii, ştirbire a rezer- 
vei, distribuită ca loturi unor noi arendaşi sub formă de con- 
tracte perpetue sau contracte de arendare şi de arendare mixtă 
(, melayage ), farîmiţarea loturilor dc pămînt ale ţăranilor depen- 
denţi (manşe), transformate în loturi mai restrînse (masures, 
casaux, villainage ), pentru care seniorul percepe o redevenţă 
fixă în bani (cens) sau în natură (champarl), loturi care, însă, 
tind să devină ereditare şi inalienabile - acestei seniorii, deci, i 
s-a adăugat un nou tip, numit „banal“, adică supus dreptului de 
comandă al seniorului (ban). Odată cu slăbirea monarhiei caro- 
lingiene, seniorul a substituit cam peste tot - dar în Franţa mai 
mult ca în Germania sau Anglia - autoritatea sa celei a statului, 
treeînd în propriul său patrimoniu ansamblul puterilor de con- 
ducere care-i fuseseră temporar transferate de către suveran, 
începînd cu puterea judiciară exercitată de tribunalul senioral şi 
deseori contestată de un alt senior sau de autoritatea ecle- 
ziastică. Numai în virtutea acestor puteri, seniorii pot impune 
supuşilor lor constrîngeri, sarcini şi diverse taxe. 


Condiţia ţăranului 

Fie că e desemnat ca „manant“ (din latinul mânere = a ră- 
mîne), ca „villan“ (locuitor al unei villae) sau ca „şerb“, ţăranul 
medieval duce o viaţă dură şi grea. Toţi ţăranii sînt supuşi unui 
stăpîn, seniorul proprietar al domeniului, care, desigur, îi apără, 
dar, mai ales, îi conduce, îi pedepseşte şi profită în mod esenţial 
de munca lor. 

Istoricii specialişti în Evul Mediu au dezbătut îndelung 
originile şerbiei şi natura însăşi a statutului de şerb. Istoriografia 
clasică, ilustrată în special de Marc Bloch, voia ca şerbia, puţin 
răspîndită în secolul al IX-lea, să-i fi înglobat, progresiv, pe toţi 
descendenţii sclavilor carolingieni, ai colonilor incapabili de a 

rezista presiunii stăpînilor şi chiar pe proprietarii unui alodiu, a 
căror situaţie economică s-a degradat continuu. La sfîrşitul 
secolului al Xl-lea, şerbii se pare că ar fi constituit marea masă 
a populaţiei de la ţară, universal integrată între limitele impuse 
de seniorie şi constrînsă la trei sarcini precise: „chevage“ - 
măruntă sumă de bani pe care şerbul o dădea seniorului în chip 
de recunoaştere a condiţiei sale inferioare; „formariage“ - taxă 
datorată de către şerb stăpînului său atunci cînd dorea să se 
căsătorească cu fata unui şerb aparţinînd unui alt domeniu decît 
al său; „la mainmorte“ - un fel de drept dc succesiune dat 
seniorului de către moştenitorii vreunui şerb, în caz contrar, 
bunurile defunctului revenind seniorului. 

Lucrări mai recente au demonstrat că aceste sarcini apăsau, 
de fapt, asupra altor categorii dc rurali dccît şerbii şi că şerbia 
ea însăşi, născută sau nu din sclavia carolingiană, prezenta faţă 
de aceasta şi, încă mai pronunţat, faţă de sclavia antică, dife- 
renţe notabile, care variau considerabil de la o regiune la alta a 
creştinătăţii. Dacă nu era cu adevărat un sclav, şerbul medieval 
nu era nici un om liber. îi era interzis să devină călugăr sau 
preot. Nu putea da în judecată, nici să dispună liber de bunurile 
sale. Nu era recrutat în serviciul dc oaste, cu excepţia Ger- 
maniei, unde exista, după cum am văzut, o cavalerie servilă. Nu 
putea să se mişte liber, fiind legat de senior printr-o legătură 
personală, apoi de pămînt (de „ glie " ) în cazul şerbiei autentice 
(legat de concesionarea unei posesiuni servile), şi ameninţat în 
permanenţă de stăpîn în virtutea dreptului dc urmărire. în afara 
sarcinilor menţionate mai sus, seniorul putea, după bunul său 
plac, să-i impună şerbului munci de tot felul - corvezi şi dări 
care se constituiau în aşa-numita „taillc“ (dare excepţională). 
Toate aceste îndatoriri erau ereditare şi făceau din şerb un om 
inferior, dispreţuit de toată lumea, chiar şi dc ţăranii din veci- 
nătate, care se bucurau de ceva mai multă libertate decît el. 

Nu toţi ţăranii, într-adevăr, erau supuşi „înjositoarei şer- 
bii“. în afara proprietarilor liberi, care scăpau, cum am mai 
spus, îndatoririlor seniorale, încă un mic număr de ţărani depen- 

denţi ( villani ) mai rămîneau, în principiu, stăpîni pe mişcările 
lor. Adică se puteau căsători şi-şi puteau transmite bunurile 
liber, plătind doar o taxă minimă. Depindeau însă de senior în 
privinţa pămînturilor lor, care lc fuseseră concesionate. Textele 
nu permit estimarea exactă a locului pe care-1 ocupau cele două 
statute în senioriile Occidentului. Întîi pentru că între şerbi şi 
oamenii liberi existau o întreagă scrie de statute intermediare; 
apoi, pentru că această realitate a variat mult în timp şi spaţiu. 
Se ştie, de exemplu, că regiuni precum Picardia, Normandia, 
Lombardia şi Saxonia nu au cunoscut şerbia, că ca s-a implantat 
cu greu în Germania, dar că, în shimb, numărul dc şerbi a fost 
aici cu mult mai marc dccît oriunde altundeva. Atîta vreme cît 
seniorul avea nevoie dc mînă de lucru agricolă masivă, el extin- 
dea practica şerbiei, ceea cc-i îngăduia să-şi menţină ţăranii pe 
domeniu. Mai tîrziu, cînd progresul economie şi gustul crescînd 
pentru produsele de lux i-au incitat pc seniori şă-şi înmulţească 
disponibilităţile financiare, ei au hotărît să-i elibereze pe şerbi, 
fie individual, fie colectiv, sub forma charlelor de eliberare ale 
prinţilor, regilor, oraşelor şi comunităţilor religioase. 

Păstrîndu-şi dreptul dc preemţiune ( dominium eminens) 
asupra posesiunilor pe care le concesiona ţăranilor săi, seniorul 
primea, de pe fiecare lot (manşa), o taxă în bani sau natură: 
censul. In virtutea, apoi, a dreptului său de comandă ( banmis ), 
el putea impune ţăranilor dependenţi (şi o facea dc fiecare dată) 
să participe la apărarea colectivă a domeniului, efcctuînd gratuit 
anumite munci obligatorii: construirea baricadelor, repararea 
zidurilor castelului, întreţinerea drumurilor şi şanţurilor, servicii 
domestice faţă de cavaler ctc. Şi tot cu titlu dc „banalităţi 41 , el îi 
putea obliga să folosească, în schimbul unei taxe, moara, cup- 
torul sau teascul senioral. 

Nevoiţi să dea o parte din slaba lor recoltă seniorului, 
ţăranii duceau, deci, o viaţă mizeră, ccl mai mic incident putîn- 
du-i arunca într-o mizerie încă şi mai adîncă. O perioadă de 
secetă sau de inundaţii putea, astfel, distrugîndu-le recolta, să 
determine sărăcia lucie, foametea, urmate adesea de multiple 

epidemii. Puţini erau cei care puteau scăpa condiţiei lor pentru 
a trece în categoria aşa-numiţilor ministerialei, în care şerbi sau 
villani sînt folosiţi de senior pentru a supraveghea munca celor- 
lalţi, pentru a colecta taxele, a apăra pădurea împotriva braco- 
nierilor. Instalaţi şi hrăniţi la castel sau pe o posesiune, aceştia 
erau urîţi de ţărani; puteau, în schimb, dobîndi avere şi putere, 
ba chiar, în anumite ţări precum Germania şi Italia, puteau fi 
admişi în rîndul cavalerilor. Mulţi dintre ei au fost, însă, primele 
victime ale violentelor revolte ţărăneşti - jacqueries - care au 
însîngerat periodic satele Occidentului începînd cu anul 1000 şi 
care, peste tot, au fost reprimate cu o sălbăticie pe măsură. 


Biserica în societatea feudală 

în viziunea medievală a ierarhici sociale, concepută, după 
imaginea cetăţii lui Dumnezeu, de clerici şi de reprezentanţii 
aristocraţiei, milites sau bellatores (cci care luptă) şi laba - 
ratores (cei care muncesc) formau două din cele trei „ordine“ 
impuse de legea divină. Cel de-al treilea era ccl al aşa-numiţilor 
oratores : cei care se roagă pentru salvarea sufletelor tuturor. Or, 
Biserica, al cărei rol era, în principiu, acela de a defini spiritual 
poporul creştin, de a-1 instrui şi ajuta, s-a implicat încetul cu 
încetul în procesul de „feudalizare“ a corpului social - prinţi, 
suverani -, dar şi al micilor vasali de orice nivel şi grad; Bise- 
rica a făcut toate acestea străduindu-se să-şi păstreze autoritatea 
asupra supuşilor şi bunurilor sale. 

Pentru a întreţine clerul şi edificiile pe care le are în sar- 
cină, Biserica nu poate renunţa la sursa sa principală de venituri 
pe care o constituie domeniile funciare. Episcopii şi mănăstirile 
au dobîndit, dc-a lungul secolelor, numeroase pămînturi, de cele 
mai multe ori prin donaţii, mulţi laici înccrcînd să obţină, în 
clipa morţii, iertarea păcatelor şi sprijinul binevoitor al clerului, 
garanţie a mîntuirii şi a unei vieţi preafericite în lumea de din- 
colo. Deţinători ai unei imense bogăţii funciare, clericii din 




ISTORIA EUROPEI 


121 


vremea merovingienilor nu aveau însă nici un mijloc de a se 
apăra împotriva abuzurilor suveranilor şi uzurpărilor laicilor, 
altul decît acela de a se implica şi ci în sistemul închinării, apoi 
în cel al omagiului. Multe dintre domeniile ecleziastice au fost 
astfel transformate în domenii laice, episcopii şi abaţii devenind 
vasali ai unuia mai puternic, putînd, la rîndul lor, primi omagiul 
unor vasali mai modeşti. Deveniţi şi ci „seniori 41 , ei sc folosesc 
de dreptul lor de comandă ( bcmniim ) pentru a bate monedă, a 
împărţi dreptatea şi a percepe toate redevenţcle care depind de 
această prerogativă. 

Conferirea episcopatelor, altădată monopol al suveranului 
(care substituise el însuşi simplei alegeri a prelaţilor hotărîrea 
sa autoritară), se vede uzurpată ca şi celelalte drepturi regale, 
de ducii, conţii şi chiar vasalii dc rang mai modest. In scurt 
timp, beneficiile ecleziastice vor cădea sub influenţa feudalilor 
care-şi impun voinţa, controlează investiturile şi nu ezită, în 
anumite regiuni (în Franţa mai mult decît în Germania), să 
hotărască soarta scaunelor episcopale şi abaţialc, ca şi cum ar fi 
fost vorba de o funcţie transmisă ereditar descendenţei lor. 
în cazuri extreme şi numai atunci cînd episcopul provine din 
aceeaşi familie ca cea a contelui, cl îşi poate conduce propriii 
oameni în oastea regală sau princiară, şi atunci, într-adevăr, 
nimic nu-1 mai deosebeşte de un senior laic. 

Această inserţiune a Bisericii în sistemul feudal este dubla- 
tă de o slăbire a disciplinei, a moravurilor, şi chiar a senti- 
mentului religios în sînul clerului. Simonia, adică traficul cu 
beneficiile ecleziastice şi sfintele taine, ia amploare, proprie- 
tarul bisericii sau episcopatului vînzînd titlul de paroh sau 
episcop postulantului, oficiantul extoreîndu-i la rîndul lui pe 
credincioşii speriaţi de focul Gheenei. Este dc deplîns şi absen- 
teismul clerului, ignoranţa crcscîndă a preoţilor mărunţi şi 
degradarea treptată a moravurilor (nicolaismul) la toate nivelele 
ierarhiei ecleziastice. Papalitatea ea însăşi nu este capabilă de a 
oferi un exemplu în acest sens. Astfel, în secolul al X-lea, 
Sergiu III devine amantul frumoasei Marozia, fata unui înalt 

reprezentant al aristocraţiei romane, senatorul Teofilact. Din 
unirea lor se naşte un fiu natural care va deveni Papă în 93 1 sub 
numele de Ioari XI (predecesorul său Ioan X fiind aruncat ceva 
mai devreme în închisoare şi sufocat cu o pernă), al cărui fiu, 
Ioan XII, va ocupa şi el Sfintul Scaun din 935 pînă în 964. Tre- 
buie aşteptată intervenţia împăraţilor ottonieni în treburile Bise- 
ricii pentru a regăsi în fruntea creştinătăţii pontifi mai demni, 
chiar şi cu riscul dc a fi supuşi stăpînului Sfintului Imperiu. 

Acestor tare, care ruinează morala Bisericii şi-i deturnează 
pe oficianţi de la sarcinile lor spirituale, li se adaugă renunţa- 
rea în multe comunităţi la regulile monastice, abaţiile deve- 
nind şi ele puncte de atracţie şi de traficuri diverse. Un alt semn 
prevestitor de vremuri grele este şi afirmarea în forţă, favo- 
rizată de permanenta nesiguranţă, de violenţele repetate şi teme- 
rile de Judecata de Apoi din jurul anului 1000 (extrem de exa- 
gerate), a unei religii populare, alcătuită din superstiţii şi rituri 
mai mult sau mai puţin magice şi încurajînd cultul relicvelor şi 
al sfinţilor. 

încă de la sfîrşitul secolului al X-lea, au fost însă făcute 
eforturi care au încercat să-i redea Bisericii întîietatca sa spiri- 
tuală, să-i reformeze moravurile şi s-o elibereze, cel puţin par- 
ţial, de influenţa lumii feudale. Ea a contribuit puternic mai întîi 
la relativa rafinare a moravurilor, iniţiativa venind din partea 
clericilor oficiind înjumătăţea sudică a Franţei, regiune în mod 
deosebit afectată de anarhia feudală, dc războaiele personale, de 
foamete şi de alte calamităţi. Indignaţi dc spectacolul cîmpurilor 
pustiite de războinici, de pericolul care îl oprimă pe cel slab şi 
de furturile comise de seniorii laici împotriva lor şi a bunuri- 
lor lor, unii dintre ei hotărăsc să se reunească în iunie 989 la 
Charroux, lîngă Poitiers, într-un conciliu care să-i pună sub 
ameninţarea excomunicării pe toţi cei care se fac vinovaţi dc a 
fi lovit vreun cleric sau de a fi spoliat vreun ţăran de bunurile 
sale. Această adunare, urmată dc alte concilii, ţinute la Puy, la 
Narbonne, apoi în întregul Occident, inaugura mişcarea Păcii 
lui Dumnezeu. La Bourgcs, în 1038, a fost chiar înfiinţată o ligă 

a păcii, dotată cu o forţă capabilă în principiu să-i pedepsească 
pe vinovaţi. La Adunările păcii, care erau conduse de un epis- 
cop şi la care erau invitaţi seniori şi burghezi, fiecare trebuia să 
depună jurămînt pe relicve cum că va respecta regulile stabilite: 
interdicţia de a-i ataca pe clerici şi bunurile lor, de a-i sechestra 
pe ţărani şi negustori, de a lc fura animalele, dc a le incendia 
casele sau tăia viţa-de-vie... 

în paralel cu acestă mişcare, sc dezvoltă o alta, vizînd să 
limiteze chiar în sînul lumii războinicilor violenţa. De accstă 
dată, episcopii din sudul Franţei au fost cci care, în prima jumă- 
tate a secolului al Xl-lca, au impus regula „armistiţiului lui 
Dumnezeu 44 , extinsă, mai apoi, în cea mai marc parte a creş- 
tinătăţii occidentale: interdicţia dc a sc bate în anumite perioade 
ale anului, iar în restul timpului, numai patru zile pc săptămînă 
(de joi pînă luni). 

Nici una dintre aceste practici nu a fost, desigur, uşor 
impusă celor a căror viaţă şi cultură nu aveau sens decît prin 
practica războiului. în Franţa de Nord, unde înaltul cler era, mai 
mult decît oriunde altundeva, integrat sistemului feudal, rezis- 
tenţele au venit deseori din partea cpiscopilor înşişi; atunci 
cînd, în sfîrşit, au acceptat aceste practici, totul s-a petrecut în 
deplină înţelegere cu marii feudali, conţii de Flandra sau ducii 
de Normandia, de exemplu, mai puţin dintr-o grijă anume de a-i 
apăra pe cei slabi şi mai mult pentru a limita răzbunările care 
decimau familiile cavalereşti şi ameninţau, astfel, dominaţia lor 
asupra satelor. Oricum, fie că a fost cu adevărat motorul unei 
schimbări de mentalitate, fie că n-a fost decît instrumentul unei 
simple voinţe de instituţionalizarc a ceea ce exista deja, mai 
exact, voinţa cavalerilor de a-şi legitima dominaţia printr-o 
ideologie care facea din ci „nobili 44 şi nu briganzi, Biserica a 
jucat un rol considerabil în dezvoltarea acestor mişcări. Ea a 
contribuit la modificarea idealului de cavalerism, valorizînd 
apărarea celor slabi, intervenind în ceremoniile de iniţiere a 
tînărului războinic (veghea petrecută în rugăciune, binecuvîn- 
tarea armelor), facînd să pătrundă în etica războinicilor de 

meserie virtuţile creştine. Toate acestea în aşteptarea momen- 
tului în care spiritul lor de aventură şi nevoia lor de glorie şi 
pradă se vor îndrepta către cruciade. 

Al doilea aspect relevant în privinţa înnoirii Bisericii este 
cel al ordinelor monastice, aspect manifest în întreaga creştină- 
tate, dar pe care-1 pune în lumină mai ales reforma cluniaccnsă. 
La originea acestei mişcări se află, pc dc o parte, influenţa 
monahismului grec asupra călugărilor şi mănăstirilor din Italia 
de Sud (Calabria, Pouilles, Montc-Casino) pe care lc-au frec- 
ventat reformatorii clunisicni, pe dc altă parte răspîndirea 
cîtorva mari şcoli episcopale şi abaţiale în Franţa, în Imperiu şi, 
mai ales, în Lorrcna, datorită acţiunilor întreprinse de Gerard de 
Brogne (880-959) şi dc Jean, abate dc Gorze (către 950), menite 
a reda vieţii monastice caracterul său ascetic şi mistic. 

Aceste multiple încercări, de exemplu cele apărute la 
Reims, graţie lui Gerbert d’Aurillac, viitorul papă Silvestru II, 
la Flcury-sur-Loire, în jurul Sf. Maximin din Trcvi şi, dc aici, în 
Bavaria, Franconia, Austria etc., nu au, însă, amploarea puter- 
nicei mişcări monastice care pleacă, în secolulal X-lea, de la 
Cluny, abaţic fondată în 910 de ducele dc Aquitania - Wilhelm 
cel Pios, dar căruia, primul său abate, Bcrnon, îi obţine inde- 
pendenţa faţă de tutela laicilor. Deplina proprietate a mănăstirii 
aparţine tronului Sf. Petru, abatele este ales dc călugări şi nu se 
află sub jurisdicţia obişnuită a episcopului de Mâcon, privilegii 
de independenţă care sînt confirmate de Papa Ioan XI. în cursul 
deceniilor următoare, Bcrnon, apoi urmaşii săi Odon (926-942) 
şi Maieul (954-994) traversează Franţa şi Italia de Nord, intro- 
ducînd în numeroase mănăstiri regula Sf. Benedict, reformată 
în sensul unei reduceri a muncii manuale şi, apoi, în sensul 
acordării unei importanţe masive sarcinilor spirituale şi rugă- 
ciunii, în primul rînd, cîntului coral şi celebrării slujbelor reli- 
gioase. Sarcinile materiale sînt, în majoritatea lor, abandonate 
unei mulţimi de coloni, şerbi, muncitori agricoli care depind de 
mănăstire şi fac din aceasta o adevărată seniorie. 

La începutul secolului al Xl-lea, cînd Odilon ajunge abate 
(994-1049), Cluny este deja un ordin religios foarte centralizat, 
afirmînd o guvernare ale cărei puteri depăşesc limitele diocc- 
zelor şi statelor, numărînd aproape 40 dc mănăstiri în Franţa şi 
Italia de Nord. Un secol mai tîrziu, ele sînt în număr de 1500, 
repartizate în aceleaşi ţări, dar, în plus, şi în Spania, Flandra, 
Anglia şi pe teritoriu Imperiului. 

La acestă dată, există multe voci care le reproşează totuşi 
abaţiilor clunisiene bogăţia, puţin conformă idealului evan- 
ghelic, precum şi o anumită destindere a vieţii monastice 
(Sf. Bernard critică mai ales laxismul alimentar al călugărilor). 
Noi ordine se vor crea, astfel, tocmai pentru a reinstaura idealul 
de penitenţă şi de sărăcie al monahismului originar. Este vor- 
ba de cel al călugărilor de la Chartrcux, fondat, în regiunea 
Grenoble, de un canonic din Rcims - Sf. Bruno - a cărui regulă, 
extrem de severă, impune tăcerea aproape totală, abstinenţa de 
la carne şi repunerea în onoruri a muncii pămîntului. Apoi, 
despre cel de la Cîteaux, dc la numele abaţici fondate în 1098, 
în regiunea Dijon, de călugării care fug de viaţa prea simplă şi 
uşoară a abaţiei Molesmcs. Sub influenţa primilor săi doi abaţi, 
Robert de Molesmes şi Aubri, şi mai ales sub aceea a unui tînăr 
nobil - viitorul Sf. Bernard ajuns în 1112 la Cîteaux cu 
aproape 30 dc tovarăşi, devenit, mai apoi, abate de Clairvaux 
înainte de a sc afla, în 1112, în fruntea ordinului, ordinul s-a 
răspîndit, ca şi cel de Cluny, dar cu o organizare mai suplă, în 
întreaga creştinătate. Supuşi unor reguli foarte severe, călugării 
cistercieni trebuie să renunţe la orice bogăţie, să ducă o viaţă 
ascetică (la Clairvaux hrana are la bază frunzele şi fasolea bob) 
şi să-şi consacre o bună parte din timp muncilor pămîntului. 
Neobosiţi defrişatori, ei vor construi pînă în Polonia şi Scan- 
dinavia biserici şi abaţii cu linii sobre şi fără artificii. 

Voinţa Bisericii de a scăpa dc sub dominaţia laicilor se 
manifestă, însă, în mod concret, odată cu reforma gregoriană. în 
cea de-a doua jumătate a secolului al Xl-lea, mai mulţi Papi de 
valoare se vor angaja pe acest drum. Lcon IX (1048-1054) pune 

să fie condamnate de adunări întregi dc cpiscopi simonia şi 
căsătoriile preoţilor. Ştefan IX, abate dc Monte-Cassino şi frate 
al ducelui de Lorrena, este ales pe tronul Sf. Petru fără ca împă- 
ratul Henric III să fi fost consultat. în tratatul pe care-1 redac- 
tează în 1058 pentru a-i condamna pe simoniaci, cardinalul 
Humbert îi neagă suveranului germanic dreptul de a interveni 
în desemnarea cpiscopilor şi proclamă superioritatea puterii 
spirituale a Romei asupra puterii imperiale. în anul următor, 
noul papă Nicolae II (1059-1061) impune unui conciliu reunit 
la Lateran hotărîrea ca alegerea pontifului să fie încredin- 
ţată unui colegiu de cardinali ai Romei. Astfel, desemnarea 
Papei este sustrasă influenţei laicilor, fie că sînt din popor sau 
nobili romani, fie că e vorba chiar de deţinătorul coroanei Sfin- 
tului Imperiu. 

Reforma hotărîtoare se operează în timpul lui Grigore, un 
fost călugăr clunisian, Hildcbrand, originar din Toscana, deve- 
nit unul dintre capii mişcării reformiste şi inspirator al politicii 
pontificale sub Alexandru II. Ales papă în 1073, Grigore se 
apucă neîntîrziat să reformeze Biserica Romană în profunzime. 
După ce condamnă, şi el, traficul de beneficii ecleziastice şi 
moravurile desfrînate ale anumitor prelaţi şi după ce-i depune 
pe mulţi dintre ei prin emisari speciali - legaţii -, el interzice în 
mod absolut practica învestiturii cpiscopilor dc către laici, refu- 
zînd suveranilor dreptul dc a interveni în numirea lor. într-o 
scrie de propoziţii formulate în 1075, Dictatus Papae , el afirmă 
întîietatea romană asupra tuturor celorlalte puteri, inclusiv a 
împăratului, Papa avînd „singur dreptul dc a folosi însemnele 
imperiale“ de vreme ce moşteneşte, în plan spiritual, funcţiile 
universale ale împăratului Roman. Aceste pretenţii asupra unui 
imperiu universal şi faptul că Papa se comportă, dc atunci îna- 
inte, ca un adevărat monarh nu întîrzie să ridice împotriva lui 
prinţi şi suverani, cel mai îndîrjit în păstrarea dominaţiei tem- 
porale asupra Bisericii fiind împăratul Sfîntului Imperiu Roman 
Germanic, aflat atunci în plină glorie. 

împăratul împotriva Papei 

Una dintre primele caracteristici ale primei vîrste feudale 
constă în farîmiţarea autorităţii publice, consecinţă a destră- 
mării Imperiului carolingian şi în afirmarea marilor principate 
fundamentate cînd pe un particularism regional legat de vechile 
regate, cînd pe amintirea unei comunităţi etnice originare, cînd, 
în sfîrşit, pe unica putere a unui prinţ, duce sau conte, care reu- 
şeşte să concentreze în mîna sa fiefuri şi fidelităţi multiple. Din 
acest ansamblu se nasc cîteva regate care se vor constitui încetul 
cu încetul în puteri teritoriale şi politice, între primele figurînd, 
chiar dacă încă fragil, Sfîntul Imperiu Roman Germanic. 

Cînd Ludovic IV Copilul, fiul lui Arnulf, moare în 911, 
dinastia carolingiană dispare în Germania. Ţara se împarte în 
ducate „naţionale 44 autonome, dintre care cclc mai importante 
sînt Saxonia în nord, Franconia în centru, Suabia şi Bavaria în 
sud. Conştientă totuşi de pericolele care ameninţă Germania, 
legate de năvălitorii unguri, slavi şi danezi, care fac presiuni la 
frontiere, aristocraţia germană alege, în 919, ca succesor al lui 
Conrad I, duce al Franconici şi fiu al unei prinţese carolingene, 
pe ducele de Saxonia, Henric Păsărarul, care nu mai are nici o 
legătură cu descendenţa lui Ludovic Germanicul, dar care pare 
cel mai capabil în a evita pericolele. Hcnric I se grăbeşte să 
recunoască autonomia ducatelor „naţionale 44 , dar recuperează 
Lorrena în 925, îi bate pe unguri, slavi şi danezi, transmiţîndu-i, 
astfel, fiului său, Otto, întemeietor al unei noi dinastii, un regat 
înconjurat, desigur, de năvălitori barbari, alături de duşmani 
franci, pradă rivalităţilor dintre marile familii ducale, dar, teri- 
torial, un regat intact şi predispus a-şi extinde dominaţia către 
estul Europei. 

Domnia lui Otto I cel Mare începe printr-o luptă fără milă 
a regelui saxon, cu ajutorul cpiscopilor şi marilor abaţii regale, 
împotriva acelor duci care nu acceptă reconstituirea unei puteri 
suverane. Mai multe revolte izbucnesc astfel, revolte pe care, 
întotdeauna, Otto reuşeşte să le înăbuşe: atunci anexează coroa- 




ISTORIA EUROPEI 


129 


nei Saxonia, fracţionează Lorrena şi două ducate şi instalează 
în fruntea marilor principate teritoriale laici şi ecleziastici din 
propria sa familie. Persistenţa pericolului exterior, ca şi abi- 
litatea şi hotărîrea sa, îi permit să păstreze unitatea regatului, 
în 955, aflat în fruntea unei armate compuse din toţi baronii 
germani, Otto îi înfruntă pe unguri şi le zdrobeşte armata la 
Lechefeld, victorie hotărîtoare în lupta împotriva acestui popor 
predator, alungat înpoi, în Panonia, care îl face pe Otto să apară 
ca un nou Carol cel Mare, campion al Occidentului creştin 
împotriva barbarilor: imagine mitică - cu atît mai surprinzătoare 
cu cît Carol cel Mare le distrusese altădată poporul, punînd 
capăt independenţei sale -, pe care dinaştii saxoni o vor cultiva 
de acum înainte cu grijă. 

în acelaşi timp, Otto extinde influenţa germanică dincolo 
de frontierele regatului său, pe trei direcţii principale. La est, el 
îi supune pe slavii de pe Elba şi Oder. Pentru a preveni orice 
ameninţare din acestă parte, el stabileşte frontiere de-a lungul 
cărora înfiinţează episcopate şi instalează colonişti germani. 
Este chiar începutul extinderii germanice către est, Drang nach 
Oslen, ce va continua şi se va accentua în timpul secolelor 
următoare. La vest, după ce va fi desăvîrşit opera predece- 
sorului său în Lorrena, smulsă slabului rege al Franţei, el îşi 
întinde suzeranitatea asupra regatului de Burgundia care va fi 
anexat Germaniei în 1032. în sud, în sfîrşit, profitînd de anarhia 
italiană, el intervine în peninsulă, este încoronat ca rege al 
longobarzilor la Milano, în 961, şi se însoară cu ultima regină 
legitimă a regatului, Adelaida, văduva lui Lothar. 

Chemat în ajutor de Papa Ioan XII, care încearcă să scape 
de sub tutela aristocraţiei romane, Otto intră în capitala creş- 
tinătăţii, fiind încoronat la 2 februarie 962 şi reînnodînd, astfel, 

A 

o tradiţie inaugurată de Carol cel Mare: îşi ia titlul de „împărat 
August“ şi promulgă un edict care face din jurămîntul faţă de 
împărat condiţia sine qua non a consacrării pontificale. Cît 
despre Imperiul „roman“, Otto nu domneşte din acesta decît 
peste Germania şi Italia. Şi însăşi această parte, a cărei arie 

meridională rămîne în sfera de influenţă bizantină, este pradă 
revoltei prinţilor italieni şi a Papilor. Ii vor trebui împăratului 
mai multe incursiuni pentru a deveni cu adevărat stăpîn al ţării, 
pentru a cuceri regiunea Pouille şi Calabria, să-şi ungă fiul, 
Otto II, obţinînd pentru el mîna prinţesei bizantine Theophana, 
fiică a lui Ioan Tzimiskes. Cînd moare, în 973, Otto I este, 
incontestabil, suveranul ccl mai puternic al Europei, dar „Sfîn- 
tul Imperiu 44 asupra căruia domneşte rămîne, în mod funda- 
mental, un imperiu germanic. 

Legitimitatea acestui imperiu în ochii contemporanilor sau 
cel puţin grija pentru legitimitate a celor care, în anturajul 
suveranului, teoretizează bazele puterii şi ambiţiile sale de a 
aspira la un imperium universal, sc bazează pc un simbolism al 
încoronării şi pe o teologie politică care face ca statul ottonian 
să fie un stat sfînt, înzestrat cu un suveran întrupat în două 
persoane (aşa cum şi Hristos are două naturi), împăratul şi Papa, 
cel de-al doilea trebuind să se supună celui dintîi. Acestui fun- 
dament teologic al puterii, i sc adaugă, pentru ottonieni, spri- 
jinul necondiţionat care le este acordat dc o ierarhie ecleziastică 
total supusă împăratului, ajutorul oraşelor şi posesiunea unui 
vast domeniu dinastic în regiunile Rinului şi Mainului, în 
Saxonia, Franconia, Lorrena, Italia şi în teritoriile obţinute la 
est de la slavi. 

în timpul domniilor lui Otto II (973-983) şi Otto III 
(996-1002), domnii separate dc lunga regenţă a Theophanei, 
imperiul cunoaşte mari greutăţi, împăratul neputînd să lupte în 
acelaşi timp împotriva revoltelor feudale, a asalturilor slavilor 
şi francilor şi împotriva musulmanilor şi bizantinilor cu care îşi 
dispută Italia meridională. Acordînd întîictatc „visului italian 44 , 
mizînd pe prietenia lui Gcrbert d’ Aurillac, devenit Papă în 999, 
sub numele de Silvestru II (pc care împăratul îl consideră, de 
asemenea, un subordonat), înmulţindu-şi expediţiile în penin- 
sulă, Otto III - care a primit de la mama sa o educaţie clasică - 
sfîrşeşte prin a-şi instala capitala la Roma, într-un palat cons- 
truit pe Aventin. Aici, cl se înconjoară de o curte strălucitoare şi 

adoptă ceremonialul romano-bizantin, purtînd hlamida de pur- 
pură şi diadema de aur, alături de globul de aur ce simbolizează 
imperium - ul universal. Dorindu-se în egală măsură moştenitor 
al lui Constantin şi al lui Carol cel Mare, el visează la un impe- 
riu care să fie o federaţie de regate, reprezentînd summum-ul 
piramidei feudale. El chiar acţionează în acest sens, favorizînd 
instalarea bisericilor naţionale în Polonia, unde Boleslav ia 
titlul de „frate şi colaborator al Imperiului, prieten al poporului 
roman 44 , şi în Ungaria, unde Ştefan primeşte de la împărat o 
coroană regală. 

Mirajul constantinian nu va supravieţui morţii premature a 
lui Otto III, în 1002, urmată, un an mai tîrziu, de aceea a Papei 
Silvestru. Dificultăţile succesiunii şi presiunea slavilor îi vor 
rechema pe împăraţi în Germania, centru al puterii lor, în aştep- 
tarea lungii „dispute a investiturilor 44 , ce va începe la mijlocul 
secolului al Xl-lea. 

După domnia lui Henric II cel Sfînt (1002-1024), care 
a trebuit să accepte emanciparea Poloniei şi retragerea ger- 
manizării la est de Elba, apoi, după domnia lui Conrad II 
(1024-1039), fondator al unei noi dinastii numită „salică 44 , de 
fapt francă, şi după aceea a fiului său Henric III (1039-1056), 
abia odată cu Henric IV (1056-1106) izbucneşte conflictul cu 
Papalitatea. în timpul întregii minorităţi a tînărului suveran (la 
moartea tatălui său, el nu avea decît 6 ani) şi a regenţei mamei 
sale, Agnes de Poitiers, Papalitatea a avut mînă liberă să treacă 
în fapt la tendinţele reformiste, în timp ce cardinalii au avut 
posibilitatea de a-i desemna drept pontifi pe aceia care erau 
partizani ai totalei independenţe a Sfîntului Scaun faţă de 
împărat: Ştefan IX în 1057, apoi Nicolae II (1059-1061). în 
1073, călugărul Hildebrand, după cum ştim, partizan hotărît al 
reformei spirituale a clerului şi al întîietăţii pontificale, accede 
la tronul Sf. Petru. Henric IV avea pe atunci 23 de ani. Dornic 
să restaureze autoritatea coroanei imperiale, el reacţionează cu 
extremă violenţă atunci cînd, doi ani mai tîrziu, Grigore VII 
publică un decret interzicînd învestitura laică, după ce va fi 

impus printr-un conciliu principiul teocraţiei pontificale şi va fi 
trimis în Germania legaţi însărcinaţi să-i depună pe clericii 
simoniaci. 

Atunci începe o interminabilă luptă între cele două puteri, 
temporală şi spirituală, fiecare dintre ele străduindu-se să-şi 
impună propria concepţie asupra Imperiului Creştin şi găsin- 
du-şi, întru apărarea cauzei, atît în Italia cît şi în Germania, 
aliaţi în principi, episcopi şi chiar în oraşele înseşi. Prima fază 
a fost defavorabilă împăratului. Ameninţat cu excomunicarea de 
către Grigore, pentru a fi continuat după bunul plac să dis- 
pună de episcopatele vacante, el va riposta depunîndu-1 pe Papă 
printr-un conciliu de episcopi germani. Excomunicat, depus la 
rîndul său de către pontiful care decretează anularea jurămîn- 
tului de fidelitate pronunţat de supuşii săi, el trebuie să facă faţă 
unei revolte generale a feudalilor germani şi este constrîns să se 
umilească, solicitînd iertarea de păcate a lui Grigore. Refugiat, 
în ianuarie 1077, la castelul de la Canossa, în Emilia, pro- 
prietate a contesei Mathilda de Toscana, Papa îl va face pe 
suveranul german să aştepte trei zile şi trei nopţi, în costumul 
său de penitent şi cu picioarele goale în zăpadă, înainte de a-i 
acorda iertarea şi de a-1 primi, „eliberat de lanţurile anatemei, 
în harul comuniunii 44 . 

Henric IV nu întîrzie, însă, să-şi ia revanşa. Mai întîi în 
Germania, unde feudalii revoltaţi aleseseră deja un anti-rege, pe 
Rudolf de Suabia, ale cărui armate sînt înfrînte de împărat. Apoi 
în Italia, unde lupta are de întîmpinat multe impedimente. Din 
nou excomunicat de Grigore, Henric îl depune în 1080 printr-un 
conciliu aflat la ordinele sale, care-1 alege, în locul său, pe 
Guibert de Ravenna, sub numele de Clement III. Apoi, în 1084, 
el descinde în peninsulă, reuşeşte să cucerească Roma, îl insta- 
lează aici pe anti-papă - nume dat celor care revendică titlul de 
Papă, dar pe care tradiţia ecleziastică nu-i recunoaşte - şi pri- 
meşte din mîinile sale coroana imperială. Grigore VII, baricadat 
în castelul San-Angelo, este eliberat de şeful normand Robert 
Guiscard şi se exilează singur la Salerno unde şi moare, învins 

şi amărît, în 1085. Începînd cu 1094 totuşi, unul dintre succe- 
sorii lui Grigore, Urban II (1088-1089), reuşeşte să se reins- 
taleze la Roma, în timp ce Henric IV revine în Germania, unde 
urmează să înfrunte o nouă revoltă a nobililor, încurajată de 
episcopii gregorieni şi condusă de această dată de fiul regelui, 
prinţul Henric. 

Cînd penitentul de la Canossa moare în 1 106, după ce va fi 
abdicat în favoarea fiului său, înfrîngerea împăratului pare con- 
sumată. Marii feudali fac dc acum înainte legea în Germania. 
Baronii germani sînt excluşi de la cruciada cerută de Urban II. 
în Italia, acesta din urmă reuşeşte să ridice împotriva partiza- 
nilor împăratului (ghibelinii) o coaliţie a oraşelor nordice, Liga 
Lombardă, aliată cu ducii de Bavaria, Welfii (de unde numele 
de guelfi dat partizanilor Papei). Moartea lui Clement III (1100) 
pune capăt schismei şi noul pontif. Pascal II, face noi progrese 
reale în legislaţia canonică, în legătură, mai ales, cu inves- 
titurile. Cearta, însă, nu întîrzic să izbucnească iar. Henric V 
(1106-1125) manifestă, odată restabilită situaţia în Germania, 
aceeşi intransigenţă ca şi tatăl său, numind cpiscopi după bunul 
plac şi investindu-i cu toiagul şi inelul. Războiul reîncepe, deci, 
presărat încă o dată dc victorii şi eşecuri într-o tabără ca şi în 
cealaltă. Pascal II, închis pentru scurt timp dc Henric într-un 
castel din cîmpia romană, trebuie să accepte să-l încoroneze 
împărat la Roma (1 1 1 1) şi să legitimizeze investiturile laice. în 
anul următor, el dă înapoi, susţinut de protestul majorităţii 
episcopilor şi abaţilor din Occident, pentru ca, mai apoi, să-l 
excomunice pe Henric V, în 1115. în 1118, împăratul declan- 
şează o nouă schismă, opunînd un nou anti-papă (Grigore VIII) 
succesorului lui Pascal: Gelasius II. în cele din urmă, abandonat 
încă o dată de o parte a nobilimii sale şi de episcopatul său, 
pradă revoltei baronilor din Lorrena dc Jos şi Saxonia, învins 
de armatele acestora, împăratul trebuie să accepte, el, de data 
aceasta, să negocieze, cu papa Calixt II, Concordatul de la 
Worms (1 122). Episcopii vor fi de acum înainte aleşi liber, dar 
în prezenţa suveranului şi cu posibilitatea de arbitraj din partea 

superiorului diocezan. Cît despre investitură, obiect principal al 
neînţelegerii, ca este acordată de Papă cu titlu spiritual (prin 
remiterea toiagului şi a inelului) în timp cc suveranul îşi păs- 
trează dreptul de investitură a bunurilor temporale ale epis- 
copatului (prin sceptru). 

Compromisul de la Worms nu a pus dccît provizoriu capăt 
„luptei dintre Saccrdoţiu şi Imperiu 44 Timp de aproape treizeci 
de ani, Germania trece prin tulburări grave, datorate înfruntării 
a două clanuri rivale carc-şi dispută o putere regală foarte slă- 
bită, cel puţin la momentul acela: guclfîi, partizani, după cum 
am văzut, ai Wclfîlor de Bavaria, se opun ghibelinilor (de la 
Weiblingen, nume al unui castel aparţinînd familiei adverse, de 
Hohcnstaufen). în 1 152, prinţii germani care doresc pacea îl 
aleg pe Frcdcric Barbarossa, un Hohcnstaufen înrudit, însă, prin 
mama sa, cu familia Welf. Noul suveran german este un per- 
sonaj excepţional: de o inteligenţă foarte vie, el este, în egală 
măsură, şi un brav cavaler, generos, de o marc pietate, care nu 
ezită să plătească cu propria-i persoană şi care va face din 
cruciadă (participă la a doua şi moare în a treia) un mijloc de a-i 
egala pe marii împăraţi ai pax romana-ci. 

De la începutul domniei sale, Fredcric reprimă cu energie 
orice veleitate de revoltă a celor mari. Sfătuit şi asistat de can- 
celarul Rainald de Dasscl, el îşi manifestă dorinţa de a restaura 
Sfîntul Imperiu, de a face din el un stat organizat şi unit, căruia 
să-i revină dominium muncii , pe scurt, să reînnoade tradiţia 
inaugurată de auguştii romani şi reluată de Carol cel Mare, 
împărat pc care monarhul de Hohcnstaufen îl va canoniza în 
1 165 cu ajutorul anti-papei Pascal III. Această ambiţie aduce cu 
sine, inevitabil, şi amestecul în conflictul cu Roma, căci, ncsu- 
portînd nici o autoritate alta dccît a sa în propriile state, el 
intervine în alegerile episcopale şi refuză să-i recunoască pe 
unii dintre candidaţi. Acestă ambiţie îl conduce, dc asemenea, 
spre hotărîrea de a distruge voinţa de independenţă a oraşelor 
italiene şi, prin aceasta, a puterilor comunale care s-au instalat 
aici în absenţa structurilor feudale solide, ca şi, dc altfel, a 




136 


SERGE berstein, pierre milza 


puterii regatului normand, pe care Roger II, conte de Sicilia, 
cuceritor al regiunilor Pouille şi Calabria, îl face recunoscut de 
către Papă. 

în 1154, Frederic Barbarossa trece în Italia, începe lupta 
împotriva miliţiilor urbane şi cucereşte Roma unde agitatorul şi 
reformatorul Arnaldo de Brescia organizează un fel de resu- 
recţie a Republicii Romane, cu un senat, un tribunat şi un ordin 
ecvestru care încearcă să restabilească libertăţile civile şi să 
reformeze clerul. Frederic primeşte aici, în 1115, coroana impe- 
rială din mîinile Papei Adrian IV, în timp ce Arnaldo de Brescia 
este omorît şi ars. Dar, imediat ce porneşte pe drumul de întoar- 
cere spre Germania, populaţia oraşelor se revoltă chiar sub ochii 
săi, în timp ce Milano, inima rezistenţei, face o alianţă cu Papa 
şi cu regele Siciliei, Wilhelm cel Rău. 

în anul următor, Barbarossa trece din nou Alpii. în 1158, 
la Dieta de la Roncaglia el reafirmă drepturile imperiale cu 
ajutorul juriştilor bolognezi care extrag din principiile şi textele 
dreptului roman materialul de care împăratul are nevoie pentru 
a-şi impune puterea absolută. Metodă imediat reluată de către 
adversarii săi în încercarea lor de a legitima, la rîndul lor, cauza 
Papei şi a oraşelor italiene. Puterea regală italiană este reor- 
ganizată de o echipă de clerici germani condusă de Rainald de 
Dassel. După care Frederic întreprinde o serie de campanii 
militare pentru a supune oraşele revoltate. Această serie se 
încheie în 1162 cu cucerirea Milano-ului care este distrus din 
temelii şi ai cărui locuitori sînt deportaţi. în sfîrşit, Frederic 
trebuie să numească, împotriva Papei Alexandru III (juristul 
Roland Bandinelli), ales în 1159, doi anti-papi - Victor IV 
(1159-1164) mai întîi, apoi Pascal III (1164-1 168), în timp ce 
pontiful oficial recunoscut de întreaga lume creştină se refu- 
giază în Franţa. 

Asumîndu-şi responsabilitatea unei noi schisme, Barba- 
rossa îşi ridică împotrivă majoritatea oraşelor italiene. Începînd 
cu 1165, Alexandru III se întoarce la Roma. Doi ani mai tîrziu, 

cetăţile guelfe se unesc pentru a constitui o ligă lombardă care, 
aliată cu pontiful roman, cu Veneţia şi cu normanzii din Sicilia, 
încep lupta împotriva lui Hohenstaufen, a cărui armată este 
înfrîntă şi decimată de către o epidemie. Cînd, în 1 174, Frederic 
Barbarossa revine în peninsulă, are de înfruntat o serie de eşe- 
curi culminînd cu zdrobitoarea înfrîngere de la Legnano. Pacea 
semnată la Veneţia în 1177 pune capăt schismei, împăratul 
trebuind să se prosterneze în faţa Papei Alexandru III, primind, 
în schimb, sărutul păcii. 

Nu este, însă, încă totul jucat. După ce a folosit în repetate 
rînduri forţa, împăratul schimbă tactica şi recurge la diplomaţie. 
Se împacă cu oraşele lombarde, recunoscîndu-le autonomia prin 
pacea de la Constanz (1183), apoi îşi reinstaurează autoritatea 
asupra tuturor ducatelor germane. în cele din urmă, îşi 
căsătoreşte fiul, pe viitorul Henric VI, cu o prinţesă siciliană, 
moştenitoare potenţială a tronului regilor normanzi. Astfel, dacă 
tentativa de a atrage Italia de Nord a eşuat în linii mari, auto- 
ritatea imperială nu este aici complet absentă: ea îşi găseşte 
chiar o anumită consistenţă în Toscana, în ducatul de Spoleto şi 
al Mărcii de Ancona. Papa este complet izolat. Aceasta, desigur, 
cu preţul unui recul al puterii împăratului chiar în Germania, 
unde Frederic a trebuit să cumpere pacea vasalilor săi şi tri- 
miterea de către aceştia a unor contingente înarmate cu preţul 
unor concesii grave. 

în momentul plecării sale în cea de-a treia cruciadă, auto- 
ritatea sa pare ameninţată, atît în Germania, unde puterea prin- 
ţilor nu încetează să se consolideze, cît şi în Italia (ca şi în 
Germania), unde autonomia oraşelor negustoreşti se afirmă din 
ce în ce mai mult. Frederic Barbarossa nu va avea timp să afle 
dacă imensul prestigiu pe care înţelege să-l dobîndească în urma 
expediţiei în Pămîntul Sfînt îi va permite să anihileze toate 
aceste forţe centrifuge. Conducînd armata cruciaţilor, el îşi află 
moartea, la 10 iunie 1190, pe drumul către Ierusalim, traversînd 
un fluviu din Anatolia. 

Fiul şi succesorul său, Henric VI, va culege roadele abilei 
politici practicate, la sfîrşitul domniei sale, de Barbarossa, la fel 
ca şi pe cele ale carismei tatălui său, aproape imediat tran- 
sformat de fervoarea populară într-un erou mitic. încoronat la 
Roma, învingător, în Germania, al partizanilor guelfului Henric 
Leul, căruia Barbarossa îi dăduse înapoi Bavaria şi care îşi 
extinsese între timp puterea teritorială către est, începînd cu 
Saxonia şi cu ducatul de Braunschweig, dar carc-1 părăsise, mai 
apoi, pe împărat cu ocazia asediului Alexandriei (cctate-fortă- 
rcaţă lombardă, înălţată de Liga Lombardă pentru a împiedica 
înaintarea armatelor imperiale şi botezată astfel în onoarea lui 
Alexandru III), Henric VI restituie o parte din pămînturile sale 
ducelui de Bavaria în semn de pace. Aliat al oraşelor Pisa şi 
Genova, ale căror flote îi sînt necesare în reuşita planului său, 
el îl învinge, în 1 197, pe Tancred de Lcccc, fiul natural al 
regelui Siciliei, Wilhelm cel Bun, şi uzurpator al tronului în 
complicitate cu papa Clement III, şi cucereşte astfel insula. 
Rcluînd politica tatălui său, cl îşi afirmă din nou dreptul la 
dominiitm mitndi şi încearcă să obţină un jurămînt dc vasalitate 
din partea suveranilor occidentali. Regele Ciprului acceptă, dar 
nici Richard Inimă-de-Leu, pc care l-a făcut prizonier în 
Austria, la întoarcerea din cruciadă, nici Filip August nu se lasă 
convinşi. La moartea sa, în 1 197, în momentul în care se pre- 
gătea să plece el însuşi către Pămîntul Sfînt, dornic de a cuceri 
Ierusalimul, stabilind astfel o monarhie universală, el lasă un 
Imperiu în aparenţă reconstituit şi puternic, o Papalitate izolată 
şi o Italie provizoriu liniştită. Moştenitorul tronului, însă, 
Frederic-Roger, care va deveni Frcderic IJ, nu arc dccît trei ani 
şi timp de aproape 15 ani teritoriile pc care lc moşteneşte vor 
rămîne pradă revoltelor şi anarhiei. Frcderic sc va impune, în 
cele din urmă, în 1216, dar, odată cu el, sc va naşte şi o cu totul 
altă concepţie asupra Imperiului, axată pc Mediterana şi Italia. 

Monarhia feudală în Franţa şi Anglia 

în timp ce Sfîntul Imperiu, principala putere în Occident în 
secolele al Xl-lea şi al Xll-lea, îşi consumă ultimele forţe în 
lupta împotriva Papalităţii, urmărind mirajul italian, două state, 
Franţa. şi Anglia, renasc încet pc minele fostului Imperiu caro- 
lingian, înainte de a se înfrunta într-o luptă care le va opune 
timp de mai bine de 100 dc ani. 

Francia Occidentală, care va deveni regatul Franţei şi care 
e compusă în mare din regiunile situate la vest de Mcusc, Saone 
şi Rhone, îşi alege, după moartea lui Carol ccl Pleşuv, nu un 
rege carolingian, ci pe contele Eudcs, care sc afirmase la Paris 
în 885 în lupta împotriva normanzilor. Timp dc un secol, des- 
cendenţii săi şi cci ai carolingianului Carol cel Pleşuv se 
perindă pe tronul Franţei pînă în clipa în care, în 987, coroana 
trece definitiv celor dintîi, în persoana lui Hugo Capet - fiu al 
lui Hugo cel Marc -, care a beneficiat dc ajutorul clerului, de 
cel al lui Adalberon, arhiepiscop dcRcims şi al secretarului său, 
Gerbert. Hugo este proclamat rege la Noyon, pc 9 iunie, şi uns 
la Reims, două zile mai tîrziu. 

în secolul al Xl-lea, regatul Franţei este încă o construcţie 
fragilă, fără nici un fel de unitate. De o parte şi de alta a liniei 
care porneşte de la Gironda şi se sfirşeşte în Alpii dc Nord, 
există două culturi distincte, care sc opun. La nord, unde mora- 
vurile rămîn severe şi feudalitatea omniprezentă, se vorbeşte 
limba d’o'il, fiind folosite în procesele judiciare reguli transmise 
oral şi provenite din obiceiurile germanice. în sud, ţară a limbii 
d’oc , amintirile antichităţii romane sînt încă vii. Oraşele sînt 
aici mai numeroase şi viaţa mai rafinată. Ca atare, influenţa 
suveranului capeţian este foarte slabă. Peste tot, de altfel, ea 
trebuie să înfrunte pc marii feudali, ducii dc Burgundia, de 
Aquitania, Brctania, Normandia, conţii dc Flandra, Champagne, 
Mâine, Anjou, Vermandois ctc., care, toţi, au o putere deseori 
superioară celei a lui Hugo Capet. 

Regelui îi este greu, la început, să se impună chiar pe 
domeniul său, devenit domeniu regal, întins în jurul oraşelor 
Orleans şi Paris. La adăpostul donjoanelor lor, seniorii de 
Monthlery, de Montfort, de Coucy se comportă ca nişte adevă- 
raţi bandiţi, luîndu-i ostateci, pentru a-i răscumpăra, apoi, pe 
călători, semănînd spaima printre ţărani şi membrii clerului, ba 
chiar stînjenind deplasările suveranului şi ale „curţii“ sale (ser- 
vitori şi oameni de arme). Căci regele încă nu are, la vremea 
aceea, o capitală stabilă. Pentru a-şi hrăni anturajul, el trebuie 
să ducă o viaţă itinerantă, trecînd de la un castel la altul, pînă la 
terminarea produselor smulse ţăranilor. 

Hugo Capet moare în 996, iar primii săi urmaşi, Robert cel 
Pios (996-1030), Henric I (1031-1060), Filip I (1060-1108) 
continuă să joace un rol foarte modest în comparaţie cu anumiţi 
feudali ai regatului, care pot fi, de altfel, şi vasali ai imperiului 
pentru unele dintre domeniile lor. Totuşi, suveranii capeţieni 
vor şti să profite de anumite avantaje: bogăţia pămînturilor din 
lTle-de-France, aflate în centrul domeniului regal; domniile 
lungi care le permit să-şi asigure succesiunea alegîndu-şi, încă 
în viaţă fiind, fiii mai mari cu ajutorul marilor seniori ai rega- 
tului; intervenţia în afacerile vasalilor lor, ca aplicare a 
dreptului de justiţie care le este conferit de statutul lor de 
suzeran suprem etc. în curînd, principiul de alegere a regelui de 
către nobilii şi prelaţii regatului nu mai este decît teoretic, 
Capeţienii introducînd încetul cu încetul principiul moştenirii 
coroanei în propriile lor familii. Ceremonia încoronării, mai 
ales, în cursul căreia regele proaspăt uns primeşte, din mîinile 
arhiepiscopului de Reims, „oncţiunea regală“, face din el 
„alesul lui Dumnezeu", ceea ce-i conferă un imens prestigiu 
speculat de cleri-cii din anturajul său - Abbon, abate de 
Sully-sur-Loire, şi, mai ales, Suger, abate de Saint-Denis care 
pun primele fundamente ale unei teorii asupra puterii regale 
suverane şi independente de Imperiu. 

în secolul al XH-lea, doi suverani vor întări puterea şi 
autoritatea monarhiei franceze. Ludovic al Vl-lea cel Gros 

(1108-1 137) îşi petrece cea mai mare parte a domniei luptînd 
împotriva seniorilor-bandiţi din Ile-de-France şi din regiunile 
apropiate de domeniul regal, dărîmîndu-le donjoanele (cel de la 
Monthlery, de exemplu) şi readucîndu-i, nu fără greutate, la 
ascultare şi la respectul legilor pe timp de pace. Susţinut de 
clerul condus de prietenul său, abatele de Saint-Denis, Suger, 
care administrează cu înţelepciune domeniul regal, el dobîn- 
deşte destul prestigiu pentru ca marii vasali să hotărască a se 
înrola sub însemnele sale atunci cînd, în 1124, împăratul 
Henric V, exasperat de sprijinul pe care Ludovic VI i-1 dăduse 
Papei, crede că poate invada Champagne, trebuind, însă, să se 
resemneze a ceda în faţa ripostei unanime a baronilor. Succe- 
sorul său, Ludovic VII (1 137-1 180), continuă neabătut aceeaşi 
politică ajutat de Suger şi-i susţine, împotriva seniorilor, pe 
ţăranii care vor să se elibereze de şerbie şi pe burghezii oraşelor 
angajaţi în mişcarea comunală. Căsătoria sa cu Alienor, fiica 
ducelui de Aquitania şi moştenitoarea acestui imens ducat, ar fi 
trebuit să asigure coroanei capeţiene expansiunea domeniului 
regal pînă la Pirinei. Ar fi trebuit, pentru aceasta, ca cei doi să fi 
avut un fiu care să moştenească pămînturile rămase proprietatea 
personală a lui Alienor. Or, aceasta nu i-a dat lui Ludovic VII 
decît fete, ceea ce face ca regele s-o repudieze, în 1152. Trei 
săptămîni mai tîrziu, ea se va mărita cu Henric Plantagenetul 
care avea să devină rege al Angliei în 1154. 

La acea dată, regatul de dincolo de Canalul Mînecii devine 
şi el o realitate politică, cu care vor trebui să se confrunte toţi 
ceilalţi actori ai Europei feudale. Să ne amintim că, la începutul 
secolului al X-lea, scandinavii lui Rollon obţin de la regele 
Franţei, Carol cel Simplu, un tratat care le recunoaşte pose- 
siunea asupra unor teritorii pe care le ocupaseră de-o parte şi de 
alta a Senei inferioare. După aceea, şeful lor se converteşte la 
creştinism, ia titlul de duce şi devine vasal al regelui Franţei. 
Timp de un secol, ducii normanzi îşi consolidează puterea asu- 
pra propriilor lor vasali şi-şi îmbogăţesc domeniul devenit, între 
timp, centrul unei strălucitoare civilizaţii monastice. Cînd, însă, 

în 1035, ducele Robert, plecat în Pămîntul Sfînt, îşi va afla 
moartea în Asia Mică, fiul său Wilhelm, prea tînăr încă pentru 
a-şi asuma sarcina guvernării, nu poate împiedica familiile 
seniorale să se înfrunte în nesfîrşite răzbunări de clan. Pot fi 
văzute grupuri autonome de vikingi rezistenţi creştinării care se 
instalează şi refuză autoritatea ducală. Abia la mijlocul seco- 
lului al Xl-lea, Wilhelm, susţinut de regele Franţei, Henric I, 
reuşeşte să-şi reimpună autoritatea în ducat. Căsătoria sa cu 
Mathilda, fiica contelui de Flandra, pătrunderea în sfera sa de 
influenţă a unor domenii aparţinînd puternicului duce dc Anjou 
şi anexarea comitatului Mâine, toate acestea fac din Wilhelm 
unul dintre cei mai puternici seniori au Europei feudale. 

Atunci, după ce va fi trebuit mai întîi să renunţe la a intro- 
duce în sfera sa de influenţă Bretania, Wilhelm porneşte întru 
revendicarea moştenirii engleze, mai exact a celei a regelui 
anglo-saxon Eduard Confesorul, care, mort în 1066, fără moş- 
tenitor, pare a-i fi promis succesiunea. într-adevăr, în Anglia, 
moartea lui Knut cel Mare şi dislocarea vastului şi puternicului 
său imperiu nordic a lăsat teren liber nobililor anglo-saxoni 
care, în 1042, au adus la putere pe unul dintre ai lor, Eduard, 
care, în vremea năvălirilor daneze, găsise refugiu, împreună cu 
fratele său, Alfred, la curtea Normandiei. La întoarcerea sa în 
insulă, Eduard a adus cu el o scamă dc nobili şi sfetnici nor- 
manzi - printre care şi abatele de Jumieges, Robert, care va 
deveni episcop al Londrei, apoi arhiepiscop de Canterbury 
odată cu care pătrunde aici şi influenţa occidentală, toate aces- 
tea, în detrimentul aristocraţiei anglo-saxonc, repede hotărîtă să 
ridice împotriva lui Eduard stindardul revoltei şi să-l susţină pe 
contele de Wessex, al cănii fiu, Harold, este ales rege la moar- 
tea lui Eduard de către un consiliu format din şefii principa- 
lelor familii. 

îndreptăţit de promisiunile pe care Eduard şi chiar Harold, 
trimis cu o ambasadă în acest sens în 1064, i le-ar fi făcut, cel 
care mai este încă numit Wilhelm Bastardul şi care mai tîrziu va 
deveni „Cuceritorul 41 hotărăşte să intervină în insulă pentru a se 

încorona aici rege. în septembrie 1066, corăbiile sale, trans- 
portînd o armată de 10000 de oameni, trec Marca Mînecii; la 
14 octombrie, în urma unei bătălii mult timp incerte, cavaleria 
sa îi zdrobeşte la Hastings pc pedestraşii lui Harold, care moare 
cl însuşi în toiul derutei anglo-saxonc. 

îi vor trebui trei ani lui Wilhclm pentru ca, după încoro- 
narea sa la Wcstminster în ziua dc Crăciun a anului 1066, să 
devină cu adevărat stăpîn al Angliei, instalîndu-şi aici puternic 
autoritatea. Cuceritorul implantează în insulă o feudalitate de 
import, care nu distruge însă complet vechile tradiţii locale. 
Cavalerii săi normanzi nu s-au instalat de îndată pe fiefuri, ca în 
Normandia, ci s-au grupat în castele, în comunităţi războinice, 
facînd un apel substanţial la miliţia oamenilor liberi locali, 
pedestraşi, de cele mai multe ori, care vor da armatei regale o 
anume specificitate şi o netă superioritate asupra celor de pe 
continent. Abia încetul cu încetul cavalerii normanzi s-au „aşe- 
zat“, înzestrîndu-se cu domenii confiscate învinşilor şi deseori 
împrăştiate, ceea ce nu poate decît favoriza centralizarea regală. 
Wilhelm îşi controlează îndeaproape vasalii şi percepe de pe 
fiecare domeniu taxe minuţios înregistrate într-un registru, 
Domesday Book , ţinut de agenţii săi. Autoritatea şi mijloacele 
sale de acţiune sînt mult superioare celor ale regelui Franţei. 

La moartea lui Wilhelm, moştenirea sa a fost împărţită 
celor trei fii ai săi: Robert Courteheuse primeşte Normandia, 
Wilhelm Roşcatul - Anglia şi Henric - o sumă de bani. Wilhelm 
Roşcatul, însă, era un despot mărginit, care a provocat repede 
revolta baronilor, murind, de altfel, asasinat. Hcnric i-a urmat la 
putere sub numele dc Henric I Beauclcrc, nu fără a fi făcut, însă, 
concesii nobilimii. Dispariţia sa, în 1135, a fost urmată de o 
lungă criză a succesiunii, care a slăbit regatul şi care n-a luat 
sfirşit decît în 1154, cînd coroana regatului îi revine fiului 
contesei Mathilda, nepoată a Cuceritorului şi a unui mare senior 
continental, Geoffroy Plantagenet, conte dc Anjou şi de Mâine, 
apoi duce al Normandiei. în curînd, noul rege Henric II se vede 
în fruntea unui adevărat „imperiu 14 , format din regatul Angliei, 

dar şi din Normandia, Mâine, Anjou, Touraine. Căsăto- 
rindu-se cu Alienor, pe care regele Franţei tocmai o alungase, 
Ludovic VII, el mai primeşte ca zestre şi Aquitania, ceea ce 
înseamnă un sfert din regatul Franţei. El controlează, în sfîrşit, 
şi Bretania, depăşind cu mult puterea Capeţienilor împotriva 
cărora va intra în luptă, căci le rămîne vasal pentru toate teri- 
toriile sale continentale. 

Deşi locuieşte mai mult pe domeniile sale angevine, decît 
în Anglia, unde se simte străin şi căreia nu-i vorbeşte limba - e 
adevărat că, de la cucerirea normandă, franceza este, în Anglia, 
limba funcţionarilor şi a persoanelor instruite -, Henric Planta- 
genetul nu rămîne, însă, străin şi de afacerile regatului său 
insular. Foarte autoritar, el restaurează aici cu duritate puterea 
regală slăbită de revoltele seniorale. El aşază, în fiecare comitat, 
agenţi regali, şerifii avînd misiunea de a impune respectul faţă 
de justiţia regală şi de a ridica impozitele în numele său. Aceşti 
fucţionari sînt ei înşişi tot timpul supravegheaţi de anchetatori, 
de judecători itineranţi, ceea ce nu-i împiedică totuşi să se lase 
influenţaţi de marii seniori locali. Servicii specializate, pro- 
venite din Curia Regis , îl ajută pe suveran să-şi conducă bine 
afacerile. E vorba, mai ales de Curtea Tribunalelor Comune, 
apoi de Băncile Regelui, care judecă afacerile care îl privesc pe 
monarh; Cancelaria, apoi, care este însărcinată cu întreaga 
corespondenţă regală şi Eşichierul (de la numele tablei formate 
din căsuţe pe care se faceau socotelile), care se ocupă de admi- 
nistrarea finanţelor. 

Marii seniori şi prelaţii suportă greu autoritatea regelui. Cu 
totul aparte este rezistenţa arhiepiscopului de Canterbury, 
Thomas Beckett, care-i reproşează lui Henric II de a se înver- 
şuna împotriva privilegiilor Bisericii şi a prerogativelor Romei, 
în 1170, cavaleri din anturajul suveranului îl asasinează pe 
prelat în catedrala sa, ceea ce provoacă indignarea întregii creş- 
tinătăţi. Reîmpăcat cu Biserica după ce va fi supus la o peni- 
tenţă publică, Henric II şi-a recucerit, la moartea sa, în 1189, 
întreaga autoritate şi prestigiul. 





Capitolul 5 


AVÎNTUL ŞI EXPANSIUNEA 
OCCIDENTULUI 
(SECOLELE XI-XII) 


■ Secolele al Xl-lea şi al XlI-lea sînt , pentru Occident , o perioadă 
de avînty marcată de o accentuată creştere demografică . Comerţul 
internaţional se dezvoltă în Mediterana, Flandra , Germania de 
Nord şi în regiunile renane , iar tîr gurile iau amploare . 

• Ca o consecinţă a acestei reînnoiri economice, oraşele iau şi 
ele avînt. Puterea aici este deţinută de către cei bogaţi , membri ai 
unei aristocraţii funciare sau comercianţi prosperi . Ei se cons- 
tituie într-o adevărată oligarhie de patricieni care îşi substituie 
autoritatea , în cadrai autonomiei comunale , celei a suveranului 
şi a agenţilor săi. Dar, în afară de Italia , unde oraşele constituie 
„ republici “ autonome , ele nu dobîndesc decît prerogative econo- 
mice sau juridice, rămînînd politic dependente de puterea regală. 

■ Acest dinamism pe care-l regăseşte Occidentul îl va conduce 
către o atitudine ofensivă, chiar expansionistă. Mai întîi în raport 
cu creştinătatea greacă, alungată de normanzi din Italia meri- 
dională. Apoi, în întîmpinarea musulmanilor care cunosc un 
reflux în Marea Tireniană şi mai ales în Spania, unde 
Reconquista catolică îi împinge către sud, limitîndu-i, la începutul 
secolului al XIII -l ea, la Regatul Granadei. 

■ Semnul cel mai spectaculos al acestui avînt al Occidentului 
constă, însă, în fenomenul cruciadelor. Motivaţiilor religioase li 

se adaugă , întru aceasta , spiritul de aventură şi atracţia cîştigului 
care-i împinge pe seniori şi ţărani să pornească la recucerirea 
Pămîntului SJînt . împăraţii bizantini îi încurajează , căutînd un 
sprijin împotriva năvălitorilor care se înmulţesc şi fac presiuni la 
frontierele Imperiului de Răsărit . Cerută de cler în 1095, prima 
cruciadă ajunge să cucerească Ierusalimul în 1099, ducînd la 
crearea primelor principate france în Orient . Tensiunea mereu 
crescîndă, însă, între împăratul bizantin şi cruciaţi conduce, în 
1204, la cucerirea Constantino polului şi la alegerea unui împărat 
latin . Banalizat prin acest episod, spiritul de cruciadă decade în 
secolul al XII 1-lea. 

■ în Europa Orientală, popoarele slave, deja fixate, cunosc şi ele 
in fluenţa indirectă a dinamismului occidental, odată cu presiunile 
germanilor. Cavalerilor Teutoni şi ale Cavalerilor Gladiferi. 


Cristalizarea practicilor şi instituţiilor feudale coincide în 
Europa cu o lentă, dar profundă mutaţie a economiei şi a socie- 
tăţii. Populaţia creşte în ciuda calamităţilor naturale şi a răz- 
boaielor. Pădurea şi landa se retrag în faţa ţăranilor şi a călu- 
gărilor defrişatori, comerţul şi activitatea artizanală se dezvoltă 
în toate regiunile creştinătăţii, stimulînd reînnoirea oraşelor în 
care se impune o nouă elită, în luptă deja cu puterea seniorală, 
dar şi cu „poporul mărunt“. Acest avînt al Europei se însoţeşte 
de voinţa de a cuceri şi recuceri, voinţă a cărei manifestare 
spectaculoasă o reprezintă Cruciada şi instalarea occidentalilor 
în Pămîntul Sfînt. 


Creşterea demografică şi defrişările 

Istoricii au discutat îndelung şi emit încă şi astăzi ipoteze, 
nu întotdeauna unanime, asupra motorului acestor transformări 
în lanţ. Ei nu se pun, de exemplu, de acord asupra continuităţii 
sau discontinuităţii dintre „înfrumuseţarea 44 primei etape caro- 
lingiene şi marele avînt care se operează în primul sfert al seco- 

lului al Xl-lea. Ei fac să prevaleze cînd redeschiderea căilor 
maritime în Mediterana şi în mările septentrionale după zăvo- 
rîrea lor de către sarazini şi normanzi, cînd „injectarea 44 aurului 
islamic care dă avîntul iniţial economiei occidentale, cînd, în 
sfîrşit, influenţa exercitată asupra Europei feudale de către 
modelele orientale, vectori ai zestrei culturale şi ştiinţifice an- 
tice. Ei insistă asupra progresului tehnologic pe care l-ar fi 
constituit, se pare, îmbunătăţirile în domeniul tracţiunii animale 
şi al carelor (potcovirea şi căpăstrul de lemn pe spinare pentru 
înhămarea cailor, jugul frontal pentru boi), utilizarea morii de 
apă, punerea la punct şi înmulţirea forjelor, permiţînd obţinerea 
unui mai bun randament şi a unei mai bune calităţi în pre- 
lucrarea metalelor şi înlocuirea, în sfîrşit, a plugului fără avan- 
tren cu plugul cu cuţit metalic şi cu comană. 

Specialiştii în istorie medievală care-şi fundamentează 
analiza nu numai pe texte, dar şi pe date mai recente de arheo- 
logie, palinologie (studiu al polenului), pe examinarea turbă- 
riilor şi pe istoria climei, se străduiesc să demonstreze că majo- 
ritatea parametrilor sînt, în fond, incerţi. Potcoava, cuţitul de 
plug asimetric, furnalul cu ardere internă există deja în Boemia, 
Moravia şi Silezia în secolele al VUI-lea şi al IX-lea şi n-au dat 
naştere nici unei dislocări a activităţilor rurale. Jugul frontal şi 
căpăstrul atelajului, ca şi moara de apă şi plugul cu comană sînt 
cunoscute din antichitate şi sînt prezente în Europa de Est şi în 
Scandinavia înainte de secolul al X-lea. Deci nu invenţia sti- 
mulează producţia, ci mai degrabă cererea crescîndă este cea 
care - într-un moment în care sclavajul, care fusese timp de 
milenii prima forţă productivă, decade - îi împinge pe oameni 
să difuzeze şi perfecţioneze tehnici pînă atunci cunoscute numai 
de unii, dar puţin sau deloc folosite. 

Or această cerere este legată de creşterea numărului locu- 
itorilor care, desigur, este imposibil de stabilit în mod precis, 
avînd în vedere insuficienţa surselor scrise (lucru care nu va 
putea fi făcut decît în secolul al XlV-lea), dar care arată, aşa 
cum se subînţelege din documente precum fragmentele 

genealogice şi aluziile din cronici, din densitatea necropolelor, 
din observaţiile făcute în cimitirele epocii în Germania şi Scan- 
dinavia de exemplu, că durata medie a vieţii creşte, loturile 
servile se farîmiţează şi apar noi aşezări. Toate regiunile par să 
fi fost afectate de acest avînt demografic, pe care unii istorici 
americani au încercat să-l cifreze la scara Europei (a cărei 
populaţie ar fi trecut, după Russel, de la 23 milioane în 950 la 
50 milioane în 1300, iar după Bennett de la 42 de milioane în 
anul 1000 la 69 de milioane în 1250), dar care nu poate fi 
sesizată într-o manieră mai precisă, decît la o scară mai redusă. 

Constatarea aceasta, a unei prime „explozii“ demografice, 
nu face decît să deplaseze problema. Oamenii sînt mai nume- 
roşi, dar de ce? Pentru că numărul naşterilor creşte sau pentru 
că cel al deceselor scade? Fără îndoială că ambii parametri au 
avut importanţa lor (al doilea chiar mai mult decît primul?), dar, 
iarăşi, de ce? Aceasta ne aduce, din nou, la motorul iniţial, 
pentru care două tipuri de explicaţii, complementare, par să se 
impună. Una, cea pe care o propune Georges Duby, pentru care 
„decalajul 44 Occidentului rezultă din instalarea unei perioade de 
calm (cu totul relativ) în Europa* prima de acest fel începînd 
din secolul al III-lea. Cealaltă, la care aderă Robert Fossier (Le 
Moyen Âge, 1 / L’Eveil de i Europe, 950-1250 , Paris, A. Colin, 
1990, pp. 9-10), situează în centrul schimbării oscilaţia clima- 
tică de lungă durată ce a afectat emisfera de nord începînd cu 
secolul al X-lea şi ale cărei efecte pozitive în Europa de mijloc 
se traduc printr-o creştere a nivelului apelor, popularea şi fer- 
tilitatea sporită a solurilor, o mai mare regularitate a perioa- 
delor însorite, în timp ce, dimpotrivă, stepa cîştigă teren în 
Maghreb şi Spania. 

Oricum, europenii sînt mai numeroşi. Ei trăiesc, în medie, 
ceva mai mult. O stare mai bună a scheletului, avîntul evident 
al uneltelor, creşterea volumului de seminţe atestă că foametea 
aproape permanentă scade în secolul al Xll-lea. Ceea ce nu 
elimină vulnerabilitatea extremă a culturilor în faţa variaţii- 
lor climatice pe termen scurt (secete, inundaţii) şi aceasta cu 

atît mai mult cu cît populaţia de hrănit este mai numeroasă. 
Grave crize de subzistenţă lovesc ca atare Europa întreagă 
în 1005-1006, 1031-1033 - dată la care, la Tournus, dacă ar 
fi să credem afirmaţiile lui Raoul de Glaber, s-ar fi vîndut 
carne de om -, 1050, 1090, după care foametea mai slăbeşte 
în intensitate. 

Nevoia de a hrăni un număr mai mare de oameni a avut 
drept efect de a suscita un imens efort de defrişare. întreprins la 
o scară relativ modestă în Germania şi în Franţa încă din 900, 
întrerupt apoi de invaziile normande şi maghiare, el este reluat 
într-un cu totul alt ritm în primul sfert al secolului al Xl-lea şi 
constituie unul dintre evenimentele majore ale istoriei europene 
de pînă în anii 1250-1280. Peste tot, occidentalii fac să avanseze 
civilizaţia agrară în detrimentul pădurii, parţial tăiată şi pre- 
sărată de luminişuri destinate culturii sau creşterii animalelor, 
în detrimentul landei şi al mlaştinilor secate şi asanate, al zo- 
nelor de litoral inundabil, protejate de diguri (poldere, în actu- 
alele Ţări de Jos) etc. Munca este întreprinsă uneori de ţărani 
care acţionează individual, fie mărindu-şi propriul teren, înain- 
tînd pe pămînturi virgine, fie stabilindu-se în regiuni încă nelo- 
cuite, unde instalează mici aglomeraţii legate prin drumuri şi căi 
care dau anumitor zone ale Occidentului o fizionomie pe care-o 
vor păstra pînă tîrziu. 

Acestor iniţiative modeste le răspund cele ale seniorilor, 
laici sau ecleziastici, ale suveranilor, ale oraşelor comerciale, 
numeroase în Italia, care vor cu toţii să-şi întărească astfel 
dominaţia politică asupra ţinuturilor înconjurătoare, în detri- 
mentul aristocraţiei feudale, asigurîndu-şi, în acelaşi timp, şi 
aprovizionarea cu seminţe. Ordinele monastice, Clunisienii, 
Cistercienii, ordinele militare joacă un rol esenţial în acest 
imens efort de colonizare rurală. Toţi ţin să-i stabilizeze pe cei 
ce vin să-şi ofere forţa de muncă, „oaspeţi i“ cărora li se oferă 
multiple avantaje: diminuare a taxelor seniorale, eliminare a 
corvezilor, îngrădire a pămînturilor cedate gratuit, scutire de 
taxe pentru mulţi ani, libertate personală acordată şerbilor etc. 

Cistercienii, cărora regula le interzice să perceapă redevenţe 
fixe în bani şi servicii, îşi lucrează singuri pămînturile defrişate 
- hambarele -, cu ajutorul doar al fraţilor converşi (lais) şi a 
lucrătorilor salariaţi, ceea ce implică pentru ei obligaţia de a-şi 
procura bani, deci de a-şi vinde produsele şi de a se specializa 
(vii, stîne). 

Defrişările se află la baza naşterii multor sate, oraşe şi 
tîrguri de dimensiuni variate, a căror origine transpare încă şi 
astăzi în toponimia franceză: Villefranche („Oraş liber“), 
Villeneuve, Neuville („Oraşul nou“), Bastide (,,Cetatea“), Les 
Essarts etc. şi în echivalentele sale italiene, spaniole, engleze, 
chiar germane sau de altă limbă. întrega creştinătate este, în 
fond, afectată de această puternică mişcare de cucerire a noi 
pămînturi, de colonizare agrară şi de grupare a populaţiilor în 
aglomerări sedentare, unele legate încă de o clasică idee caste- 
lană, altele constituindu-se în comunităţi mai puţin dependente 
de regimul senioral. Rezultă din toate acestea un formidabil 
amestec de populaţii rurale pe întreg teritoriul Europei (francezi 
în Aragon şi Navarra, flamanzi, olandezi, rhenani în estul 
Germaniei etc.) 

Acestă dilatare a spaţiului cultivat este însoţită de o creş- 
tere a randamentelor favorizate de progresele realizate în dome- 
niul înhămării, aratului, pregătirii pămîntului, practicilor agro- 
nomice (în secolul al XlII-lea, asolamentul se face o dată la trei 
ani pe mănoasele pămînturi noroioase ale Bazinului parizian), 
în cel mai bun caz, e adevărat, nu se depăşeşte un raport de 1 la 
4 pentru ovăz, de 1 la 5 pentru grîu cîrnău, de 1 la 7 sau 8 pentru 
secară sau ovăz, media însă, se situează, în general, mult mai 
jos. Chiar şi aşa, aceasta permite producătorilor să realizeze 
cîteva rezerve pentru vremuri grele şi, mai ales, să se integreze 
unei economii de schimb. Ei asigură aprovizionarea oraşului 
vecin, care le furnizează, în schimb, obiecte ale artizanatului şi 
comerţului său de redistribuire. Acolo unde surplusul este 
important şi unde producţia se specializează, ei alimentează 
comerţul destinat aprovizionării marilor centre urbane cu grîu, 

vin, materii prime pentru industriile lor (lină, lemn, in, cînepă, 
piele, plante producătoare de pigmenţi vegetali precum roiba, 
garanţa etc.). Exploatările forestiere, viticultura, creşterea ovi- 
nelor tind astfel, în secolele XII-XIII, să introducă la sate un 
embrion de economie capitalistă, punînd în raport direct intere- 
sele marilor proprietari cu cele ale neguţătorilor şi bancherilor. 


Avîntul marelui comerţ internaţional 

Instalarea musulmanilor de jur împrejurul Mediteranei şi 
raidurile normande în Europa de Nord-Est au stînjenit mult 
comerţul maritim şi fluvial. Războaiele personale dintre seniori, 
operaţiunile de briganzi ale multora dintre ei îndreptate împo- 
triva comercianţilor, pe care îi devalizează sau cărora le cer 
răscumpărări, au dăunat şi ele schimburilor comerciale pe care, 
pe de altă parte, le mai paralizează şi lipsa occidentală de mone- 
de de aur şi de argint. Aceste condiţii se modifică încet, înce- 
pînd cu secolul al Xl-lea, în clipa în care se pune în mişcare 
puternicul val al colonizării agrare despre care tocmai am vor- 
bit. Scandinavii se instalează în centrul Franciei Occidentale, 
înainte de a cuceri Sicilia şi Anglia. Italienii şi francii recu- 
ceresc bazinul mediteranean. Odată cu progresul autorităţii mo- 
narhice şi cu influenţa pacifică a Bisericii, drumurile devin ceva 
mai sigure. în sfîrşit, contactele cu Orientul vor dobîndi un 
caracter permanent odată cu primele cruciade. 

Securitatea redobîndită, creşterea demografică, progresul 
agriculturii, dezvoltarea oraşelor au pregătit şi stimulat avîntul 
marelui comerţ. La aceasta trebuie adăugate progresele tehnice 
realizate în domeniul transporturilor maritime, împrumutate cel 
mai adesea din Orient. Cîrma etamboului, aşezată pe o piesă 
mobilă îndărătul corăbiei şi folosirea pînzei latine fac astfel ca 
nava să fie cu mult mai uşor de mînuit. Introducerea în Occident 
a busolei şi astrolabului, ca şi apariţia primelor hărţi maritime, 
permit, pe de altă parte, o mai bună orientare pe mare. Omul 

este acum capabil să construiască nave mai mari, mai rapide, 
care se pot îndepărta de coaste şi pot asigura transportului măr- 
furilor o deplasare mai sigură şi mai puţin costisitoare. 

Teza lui Pirenne, care facea din „închiderea Mediteranei“ 
de către arabi cauza esenţială a închiderii în sine a Occidentului 
şi din Carol cel Mare produsul unei evoluţii impulsionate de 
Mahomed, oricît de atrăgătoare ar fi, nu corespunde decît par- 
ţial realităţii. într-adevăr, amorţirea economiei care caracte- 
rizează global Occidentul între secolele al V-lea şi al Xl-lea nu 
a împiedicat porturile italiene să-şi menţină şi chiar să-şi dez- 
volte activitatea. Unele dintre ele rămîn, desigur, în tot acest 
timp sub dependenţa mai mult sau mai puţin directă a Bizanţului 
şi practică un comerţ activ şi avantajos cu Imperiul de Răsărit: 
Neapole, Gaeta, Amalfi, Bari şi, mai ales, Veneţia, ai cărei 
locuitori, bine apăraţi de apele lagunei împotriva raidurilor 
barbare şi a dominaţiei lombarde, au de foarte devreme o flotă 
care le permite să stabilească relaţii comerciale atît cu Constan- 
tinopolul, cît şi cu musulmanii. 

Practicînd, mai întîi, un comerţ „în triunghi* 4 , neguţătorii 
veneţieni ajung în Alexandria, unde schimbă lemnul, sclavii şi 
armele cumpărate în Europa occidentală pc produse orientkle. 
De aici, ei se îndreaptă către Constantinopol unde-şi au pro- 
priile cheiuri şi un cartier rezervat şi unde-şi completează încăr- 
căturile cu mirodenii, mătăsuri, produse de lux, revîndute, mai 
apoi, în Occident. 

în curînd, însă, Veneţia se va lovi de concurenţa porturilor 
de la marea Tireniană: Pisa şi Genova, care, şi ele, îşi instalează 
pe malurile orientale ale Mediteranei şi pînă la Marea Neagră 
mici filiale comerciale, pe care le frecventează caravanele negu- 
ţătorilor orientali. în secolul al XH-lea, instalarea cruciaţilor în 
Pămîntul Sfînt şi crearea mai multor state „latine“ este însoţită 
de un mare avînt al porturilor din Siria şi Palestina, pe care le 
controlează pisanii, genovezii şi veneţienii. în 1204, vom ve- 
dea, aceştia din urmă vor deturna, în favoarea lor sensul celei 
de-a IV-a cruciade, edificînd pe ruinele Imperiului de Răsărit 

un efemer dar enorm domeniu maritim. La sfîrşitul secolului 
al XlII-lea, prăbuşirea Imperiului Latin pare să marcheze sfîr- 
şitul hegemoniei veneţiene, în favoarea celei a genovezilor (care 
i-au ajutat pe greci să cucerească Constantinopolul), dar graţie 
abilei lor diplomaţii, veneţienii recuceresc terenul pierdut şi 
împart privilegiile comerciale cu rivalii lor liguri. în acel mo- 
ment, ei intră în contact şi cu mongolii, stăpîni, de la Gengis 
Han încolo, ai celei mai mari părţi a Asiei, ceea ce îngăduie 
celor mai aventuroşi comercianţi italieni să călătorească pînă în 
Extremul Orient. Marco Polo, de exemplu, plecat de la Veneţia 
la vîrsta de 15 ani în tovărăşia tatălui şi unchiului său, a revenit 
20 de ani mai tîrziu, cu o avere fabuloasă. 

în porturile italiene se dezvoltă industrii care transfor- 
mă materiile prime importante în produse destinate vînzării. 
Curînd, ele nu mai ajung să satisfacă numeroasele cereri. Ora- 
şele de interior - Florenţa, Siena, Lucea, Piacenza, Milano - 
preiau ştafeta Genovei şi Veneţiei, fabricînd, la rîndul lor, ţesă- 
turi din mătase sau lînă, arme, obiecte de lux. Neguţătorii 
italieni asigură schimburile între aceste cetăţi şi cele ale coastei. 
Unii dintre ei merg chiar în Franţa, Spania, Anglia, unde vînd 
produsele orientale şi cele ale industriei italiene şi de unde se 
întorc cu lînă, postav brut, obiecte produse de artizanatul local. 

înnoirea comerţului mediteranean aduce beneficii între- 
gului Occident, unele zone, însă, vor profita în mod special. Mai 
înainte de toate Flandra (unde se fabrică dc multă vreme pos- 
tavuri celebre), care se bucură de condiţii extrem de favorabile: 
apropierea de Marea Nordului şi debuşeu pentru mari axe flu- 
viale precum Escaut, Meuse şi Rin, ceea ce permite o comu- 
nicare uşoară cu Franţa, Anglia şi regiunile germanice; creşterea 
rapidă a populaţiei, progrese tehnice agricole şi bogate pămîn- 
turi; o voinţă, în fine, nemaipomenită de independenţă, susţinută 
cu o mare energie de poporul flamand. Începînd cu secolul 
al XlI-lea, această regiune devine al doilea centru economic al 
Creştinătăţii. Negustori de toate naţiile străbat drumurile şi 
rîurile Flandrei, facînd halte în marile sale oraşe „postăvării“ - 

Bruges, Gând, Douai, Ypres, Arras, Saint-Omer, unde se sta- 
bilesc bancheri şi corespondenţi ai companiilor de comerţ italie- 
neşti şi unde activitatea industrială se concentrează din ce în ce 
mai mult în mîinile cîtorva mari „postăvari-întreprinzători“. 

O a doua zonă cuprinde Germania de Nord şi zonele 
rhenane, ale căror oraşe se află în relaţie cu ţările baltice şi 
din Europa de Est. E vorba de domeniul Hansei teutonice , o 
asociaţie de negustori care se constituie la sfîrşitul secolului 
al XH-lea şi care-i reuneşte pe toţi oamenii de afaceri ai noilor 
oraşe întemeiate pe malurile Balticei de colonizatorii germani: 
Liibeck, Stettin, Danzig, Riga etc. In secolul al XlII-lea, por- 
turile de la Marea Nordului - Hamburg şi Bremen ca şi cele 
de pe Rhin - precum Koln, - se alipesc şi ele acestei alianţe. 
După ce-i vor fi eliminat pe neguţătorii şi marinarii scandinavi 
şi-şi vor fi instalat oraşe comerciale în principalele porturi din 
zonă - la Londra, Bruges, Duisburg, pînă şi la Novgorod chiar 
- comercianţii hanseatici vor exercita o adevărată hegemonie 
comercială în nordul Europei. Ei schimbă griul polonez, peştii 
şi lemnul răşinos din Scandinavia, pieile de veveriţă, de vulpe, 
de zibelină din Rusia, smoala din Pomerania, pe postavurile 
flamande şi rhenane, pe pînzeturile de la Rouen, lîna engle- 
zească, sarea şi vinul coastei atlantice. 

Printre centrele de dezvoltare industrială şi comercială, 
trebuie să mai cităm încă şi oraşele din Germania de Sud, pre- 
cum Augsburg şi Niimberg, cetăţile de pe coasta atlantică ce 
practică comerţ cu vin şi sare (Nantes, La Rochelle, Bordeaux), 
în sfîrşit, porturile Mediteranei occidentale, precum Montpellier 
şi Barcelona. 

Numeroşi sînt, însă, negustorii care, pînă în secolul 
al XlV-lea, preferă să o apuce pe drumurile terestre, în ciuda 
pericolelor ce se puteau ivi pe parcurs, şi aceasta deoarece 
condiţiile de navigaţie pe Atlantic sînt grele. Pentru a scurta 
traseele, oamenii de afaceri din nord (flamanzi şi germani) şi 
din sud (italieni, catalani, francezi din sud) au obiceiul de a se 
aduna pentru a-şi schimba produsele fie la marile intersecţii ale 

drumurilor, fie în oraşele situate, aproximativ, la jumătatea 
drumului dintre cei doi poli principali ai Europei marelui negoţ. 

Anumite tîrguri au importanţă exclusiv regională, lega- 
tă strict de specializarea lor: cele de lînă englezească de la 
Northampton, Winchester, Stanford şi Boston, cele de postav 
flamand de la Ypres, Thurout şi Messina, cele ale animalelor 
din Languedoc sau Spania - la Montpellier şi Medina del 
Campo, cele de metale de la Milano, Frankfurt, Novara şi 
Niirnberg, cele de stofe uşoare şi de fierărie de le Reims, Pavia, 
Saint-Gilles, Saint-Denis. Altele, în schimb, au o adevărată 
funcţie de redistribuire internaţională şi ocupă un loc important 
în organizarea schimburilor în Occident. Sînt unele foarte pros- 
pere - la Niirnberg şi pe domeniul capeţian (Lendit), dar cele 
mai frecvente sînt cele pe care le organizează pe teritoriul 
său contele de Champagne, la Troyes, Lagny, Provins şi 
Bar-sur-Aube. Ele formează un ciclu ce se întinde pe cea mai 
mare parte a anului şi oferă neguţătorilor italieni, langue- 
docieni, catalani, flamanzi, provensali care le frecventează o 
protecţie care depăşeşte limitele comitatului, o jurisdicţie şi o 
administraţie însărcinată cu alcătuirea, în favoarea lor, a/ con- 
tractelor executorii de pe întreg întinsul Occidentului, locuinţe, 
în sfîrşit, unde ei se adună pe „naţionalităţi", sub conducerea 
unui consul. Astfel, se organizează un mediu de afaceri „inter- 
naţional", care contribuie substanţial la omogenizarea societăţii 
occidentale şi în care fiecare se obişnuieşte cu practicile co- 
merciale introduse în Europa de italieni, în mod special de 
florentini, piacentini şi sienezi: folosirea biletelor de tîrg, a 
biletelor la ordin, a contractelor de schimb etc. 

Apogeul tîrgurilor din Champagne este atins în jumătatea 
secolului al XlII-lea. La începutul secolului al XlV-lea, cămă- 
tarii şi bancherii italieni le părăsesc pentru a se instala în 
Flandra, Anglia sau la Paris (care devine, graţie „lombarzilor", 
o mare piaţă financiară), în timp ce noi drumuri comerciale se 
deschid între Italia şi Flandra, pe cale terestră, străbătînd Alpii 
elveţieni, şi pe cale maritimă, cu legăturile stabilite de vene- 

ţieni şi genovezi. La toate acestea se adaugă circumstan- 
ţele politice care încetează de a mai fi favorabile polului 
Champagne: anexarea acestei provincii domeniului regal are 
drept urmare creşterea fiscalităţii care apasă pe umerii negus- 
torilor. E adevărat că, la această dată, oamenii de afaceri itine- 
ranţi fac loc comercianţilor sedentari, solid instalaţi în oraşe şi 
deveniţi membri cu drepturi depline ai patriciatului urban. 


Avîntul oraşelor din Occident 

în toate regiunile creştinătăţii occidentale, oraşele cunosc, 
între secolele al X-lea şi al XlV-lea, un avînt spectaculos. La 
originea sa, însoţită de transformări sociale, politice şi culturale 
considerabile, Pirenne (ale cărui lucrări au reprezentat pentru 
multă vreme o autoritate printre medicvişti) aşeza, în Occident, 
reluarea activităţilor comerciale, consecinţă directă a* încheierii 
invaziilor normande şi maghiare şi mai ales a recuceririi bazi- 
nului mediteranean, devenit, începînd cu secolul al VUI-lea, un 
„lac musulman 44 

Din această perspectivă, oraşele se pare că au suferit, de la 
acea dată, un profund declin şi o restrîngere a activităţii lor 
comerciale, care n-a lăsat să supravieţuiască decît două tipuri 
de aglomerări urbane: cetăţile episcopale, moştenitoare ale fos- 
telor reşedinţe ale diocezelor romane din Imperiul tîrziu, şi 
burgurile sau castra , înălţate pentru a ţine piept năvălitorilor. 
Începînd cu secolul al Xl-lea, în contextul relansării comerciale, 
cei care au determinat în mod esenţial reînvierea oraşelor şi 
rapida lor dezvoltare au fost negustorii care-şi instalează antre- 
pozitele şi activitatea în jurul aglomerării iniţiale, (sau care încă 
mai subzistă), mai precis în jurul por tu s - ului atunci cînd oraşul 
se află în apropierea unui fluviu sau al periferiei tîrgului (foris 
burgus care a dat „faubourg 44 în franceză). Ar exista, deci, o 
ruptură în istoria şi în topografia oraşului, apoi ruptură în natu- 
ra populării sale. Pentru Pirenne, într-adevăr, aceşti negustori 

refondatori ai oraşelor ar fi fost exclusiv străini, urmaşi ai col- 
portorilor, ai acelor mercatores sirieni şi evrei din secolele 
al VUI-lea şi al IX-lea, acele „picioare prăfuite 44 fără domiciliu 
fix şi fără rădăcini. Tocmai aceşti nomazi, pe care nimeni nu s-a 
sfiit să-i exploateze şi persecute în timpul negrelor secole ale 
„anarhiei feudale 44 , şi-au fixat în cele din urmă, atunci cînd 
averea lor şi securitatea le-au fost asigurate prin constituirea 
asociaţiilor de apărare şi într-ajutorare - frăţii, companionaje, 
„keures 44 etc. -, şi-au fixat, deci, locuinţele în noile cartiere, ce 
vor deveni centrele dinamice ale creşterii urbane. 

S-a spus că acestă schemă este atrăgătoare şi că anumite 
aspecte, privitoare mai ales la procesul de dezvoltare a aglo- 
merărilor urbane pornind de la portus şi foris burgus, nu sînt 
lipsite de pertinenţă. Lucrări mai recente, însă, i-au adus corec- 
tări majore, mai întîi în ceea ce priveşte caracterul foarte relativ 
al rupturii care ar fi avut loc în secolele al VUI-lea şi al IX-lea 
în sînul schimburilor comerciale din Occident şi, apoi, cvasî-pa- 
ralizia care ar fi urmat invaziilor scandinave. Nu mai revenim 
asupra acestui lucru. Au mai apărut apoi corecturi cu privire la 
originea şi compunerea grupului de negustori. Că a fost sem- 
nalată, în secolul al X-lea şi ulterior, supravieţuirea unor mici 
grupuri de mercatores străini oraşelor, acesta este o evidenţă. 
Dar nu e mai puţin evident că ei au fost marginalizaţi în raport 
cu masa autohtonilor portus - urilor şi periferiilor, în timp ce 
aceştia din urmă sînt, dimpotrivă, legaţi strîns de oraş şi de 
ţinutul care eventual îl înconjoară: ei nu sînt însă nici străini, 
nici noi îmbogăţiţi, ci reprezentanţi ai acelor categorii înstărite 
care şi-au început ascensiunea socială cu una sau două generaţii 
mai înainte: membri ai anturajului cpiscopilor, ministeriales 
însărcinaţi de seniorul laic sau ecleziastic să vîndă surplusurile 
agricole ale domeniului, ţărani îmbogăţiţi prin vinderea pro- 
priilor lor surplusuri sau artizani de ţară veniţi să se stabilească 
la oraş, unii dintre ei nerenunţînd, de altfel, la activitata agri- 
colă. Poate şi „imigranţi 44 , veniţi dintr-un alt oraş sau dintr-o altă 

regiune şi pe care Pirenne i-a reţinut cu precădere în funda- 
mentarea demonstraţiei sale, deşi aceştia sînt minoritari. 

La dezvoltarea oraşelor vechi şi la crcara altora noi au mai 
dus şi alte motive decît instalarea aici a negustorilor: nevoia de 
securitate şi pace a populaţiei (Veneţia), implantarea unei mari 
mănăstiri (Saint-Omcr, Malines), preocupările strategice legate, 
de pildă, de colonizarea germană, cele ale suveranilor şi prin- 
ţilor în zonele încă în conflict (Castilia, Scoţia sau Ţara Galilor) 
etc. Oricum, aceste rectificări aduse schemei pirenniene nu 
modifică o constatare de ansamblu care pune în lumină o creş- 
tere continuă a spaţiului urban, încercuit în incinte concentrice, 
şi o puternică înmulţire a orăşenilor. 

Această evoluţie este cu atît mai evidentă în regiunile cu o 
intensă activitate economică, în Flandra şi Italia în primul rînd, 
dar şi în Champagnc, Normandia, Germania de Nord şi în regiu- 
nea rhenană„în Spania sau sudul Franţei. în interiorul acestor 
zone şi chiar şi în afara lor, nu toate oraşele cunosc o evoluţie 
identică; tinde să se creeze o ierarhie care depinde de multitu- 
dinea funcţiilor lor şi de multe alte criterii. Cele mai numeroase 
sînt tîrgurile rurale care trăiesc în funcţie dc piaţa săptămînală, 
de cîteva activităţi artizanale şi care nu numără mai mult de 
2000-3000 de locuitori. Mai sus se află capitalele de provincii 
sau de dioceze, cu activităţi mult mai diverse, iar în vîrf - marile 
cetăţi comerciale şi industriale, a căror populaţie poate atinge, 
ba chiar depăşi, în secolul al XH-lea, 100000 de locuitori: Mila- 
no, Veneţia, Paris; Florenţa şi Bologna nu cu mult în urmă, în 
timp ce oraşele Flandrci şi Germaniei dc Nord nu depăşesc 
30000-40000 de locuitori. 

Această populaţie a oraşelor din Occident este departe, 
desigur, de a fi omogenă. Pe de o parte, avîntul categoriilor 
sociale legate de comerţ, de „industrii" şi de mînuirea banului, 
n-a făcut să dispară - în ciuda „emancipării comunale" - pe 
vechii deţinători ai puterii şi anturajul lor: episcopi, enoriaşi ai 
parohiilor, canonici ai bisericii catedrale, călugări, măicuţe, 
seniori, cavaleri, mezini ai familiilor nobile care au emigrat în 

oraşe etc. Pe de altă parte, există mari diferenţe de avere între 
membrii celorlalte grupuri sociale. Alături de patriciatul aris- 
tocratic (cuvîntul, aplicat de Pirenne ansamblului populaţiei de 
avuţi, nu corespunde) şi de marii „burghezi" îmbogăţiţi prin 
negoţ şi bănci, a căror avere se ridică pe baza pămînturilor pe 
care le-au obţinut în zonele limitrofe, a posesiunilor dc mărfuri, 
imobile, obiecte preţioase şi bani, poate fi deja remarcată 6 
„burghezie de mijloc", a artizanilor, micilor negustori, biro- 
craţilor de orice fel (magistraţi, notari, avocaţi etc.). Ucenici şi 
slujbaşi, deseori originari din satele învecinate, formează, în 
sfîrşit, „poporul dc jos". Soarta acestuia nu este adesea de invir 
diat. în ultimul rînd vin excluşii societăţii citadine: ţărani dezră- 
dăcinaţi, şerbi fugari, zilieri în căutarea unei munci necalificate, 
victime ale foametei sau ale nesiguranţei care domneşte în afara 
oraşelor. Majoritatea trăiesc din pomeni sau hoţii, aşteptînd să 
fie expulzaţi de autorităţile municipale. 

După cum se poate bine vedea, nu există o ruptură clară, 
netă între oraş şi sat, între o categorie socială - cea a negu- 
ţătorilor - care vine la oraş practicînd un comerţ dc lungă durată 
înainte de a se stabili la porţile sale, pentru a i se integra apoi 
complet, şi puterea ecleziastică sau laică, seniorală în ambele 
cazuri, căreia această „clasă în ascensiune" i sc va opune ireme- 
diabil şi total. Toate lucrările recente arată că dacă importanţa 
comerţului în dezvoltarea oraşelor medievale este dc netăgăduit, 
esenţialul s-a jucat, totuşi, la nivelul comerţului local, în cadrul 
unei economii de piaţă dominată dc senior sau episcop, şi aceas- 
ta atît în Germania, cît şi în Anglia sau Franţa de Nord ori Est. 
Contrar unei idei preconcepute şi mult timp susţinute pentru 
raţiuni ideologice evidente, oraşul nu sc opune satului, ci tră- 
ieşte în comuniune cu acesta. „Burghezia" nu-i smulge „nobi- 
limii" independenţa şi libertăţile pentru că ambele categorii 
sociale sînt părţi active într-un proces care tinde să păstreze 
puterea municipală în mîinile celor bogaţi; şi în centrul acestui 
proces, cei ce au iniţiativa nu sînt negustorii, ci aristocraţia 
funciară. 

Cucerirea unei autonomii municipale dorite de burghezi şi 
impuse prin forţă seniorului local ţine deci de o legendă. Sau, 
cel puţin, generalizarea abuzivă, operată plecînd de la cîteva 
exemple, culese în secolele al Xl-lea şi al XH-lea în Franţa de 
Nord, la Saint-Omer, Le Mans, Gând, Lille şi, mai ales, de la 
cel al nefericitului episcop de Laon, masacrat dc propriii săi 
supuşi în 1111, aşa cum ne-o pevesteşte Guibcrt de Nogent, 
paroh al oraşului şi martor ocular al evenimentului. 

în Italia, lucrurile sînt relativ mai simple. Nu există pute- 
re „burgheză 44 care să se impună în oraşe începînd cu secolul 
al Xl-lea, nu există asociaţii profesionale - ghilde - care să 
impună puterea comercianţilor şi să smulgă suveranului privi- 
legii şi libertăţi. Aici există aşa-numitele consorlerie pc bază de 
descendenţă, altfel spus o aristocraţie funciară căreia suveranul 
sau episcopul i-au delegat autoritatea - marchizi, viconţi, vice- 
dominici , avocaţi - care, cu ajutorul propriei lor clientele şi al 
funcţionarilor episcopali raliaţi cauzei lor, îşi impun privilegiul 
imunităţii juridice şi administrative, punct dc plecare al unei 
autonomii care aşază efectiv oraşul în afara sferei de influenţă a 
agenţilor suveranului. Aceasta este, în această parte a Europei, 
originea mişcării „comunale 44 , comuna ( communio , communa, 
militium, compagna communis) fiind la început un pact voluntar 
între toţi cetăţenii - situaţi astfel pc picior de egalitate - şi 
pecetluit de un jurămînt menit a asigura pacea şi securitatea 
cetăţenilor oraşului. în cetăţile comerciale ale peninsulei, e 
adevărat că acestă comună îşi trage originea din „companie 44 
( compagna ) sau „companii 44 pc care oamenii dc afaceri le-au 
constituit pentru a-şi conduce expediţiile îndepărtate. Ca atare, 
lumea comercianţilor şi a bancherilor nu se opune celei a pro- 
prietarilor funciari şi a milites : ca este o emanaţie a acesteia din 
urmă, capitalul funciar, puterea de decizie şi manifestarea unor 
diverse drepturi feudale fiind la Veneţia, Genova, Florenţa sau 
Sienna la baza marilor averi ale negoţului. Aceasta şi explică de 
ce, deşi dominată de familii nobile, comuna italiană a funcţioriat 
pe modelul întreprinderilor comerciale. Ea este guvernată de 

consuli , sau, ca la Florenţa, de priori , desemnaţi de un colegiu 
foarte puţin numeros, fundamentat pe criterii topografice, fie- 
care cartier fiind dominat de cîte o mare familie. 

Mişcarea comunală nu determină, aşadar, „democraţia 
urbană“, cum s-a spus de atîtea ori, ci doar substituirea unei 
puteri oligarhice colegiale, ea însăşi acaparată de familiile 
„patriciene 44 , adică de nobili, în locul puterii tradiţionale a suve- 
ranului şi reprezentantului său local. Această comună aristo- 
cratică nu se opune, trebuie s-o repetăm, sistemului feudal: ea 
se integrează, extinzîndu-şi dominaţia asupra contado , ţinutului 
înconjurător, impunînd un jurămînt de vasalitate micilor seniori 
de prin împrejurimi, creîndu-şi o pecete şi bătînd monedă. Mai 
există încă, pentru a salva aparenţele unui consens „comunal", 
o adunare a poporului, balia , şi un „căpitan 44 al poporului care, 
teoretic, păstrează dreptul de a observa cooptările de priori şi 
consuli; aceste instituţii sînt, însă, în afara Romei, în timpul 
scurtei „dictaturi democratice 44 instaurate de Arnald de Brescia, 
o pură formalitate. 

Dacă situaţia e aceeaşi în majoritatea ţărilor meditera- 
neene, în Spania ca şi în sudul Franţei, evoluţia este diferită în 
nordul Loarei şi al Alpilor. Aici, oraşele sînt mai puţin nume- 
roase şi importante, aristocraţia mai slab ancorată în perimetrul 
urban şi mai degrabă înclinată spre compromisuri. Negustorii 
vin mai des ca în alte părţi din afară şi Biserica, mai sigură de 
sprijinul suveranilor, este mai puţin dispusă ca în Italia să re- 
nunţe la prerogativele sale juridice. Iniţiativa mişcării şi con- 
ducerea comunelor aparţine, deci, mai ales asociaţiilor pro- 
fesionale, ghildelor, hanselor sau meseriilor dominate, însă, în 
continuare, de oligarhia „burghezilor 44 ( burgensens ) aliaţi deo- 
camdată cu aristocraţia locală. La început, nimic revoluţionar 
nu apare în revendicările lor, formulate, mai ales, în cadrul 
parohial: se solicită dreptul de obsevator în privinţa taxelor şi 
pieţelor. Abia rezistenţa episcopilor, cărora li se fac plîngeri în 
regiunile cuprinse între Sena şi Rhin, va conduce la formarea 

unei uniuni mai strînse între burghezi şi aristocraţia locală, 
materializată prin jurămîntul de întrajutorare (conjur atio). După 
care, în cel mai bun caz, adică în majoritatea cazurilor, se nego- 
ciază cu episcopul condiţiile emancipării comunale care poate 
fi cumpărată. în cel mai rău caz, se intră în conflict cu el, uneori 
chiar violent, ca la Laon, deşi regula este mai ales alegerea căii 
paşnice. Este stabilită o Cartă care fixează modalităţile acestei 
emancipări. Oraşul va avea palatul său comunal, tumul său 
principal, simbol al libertăţii, clopotul sau - care anunţă şi 
pericolele, şi ritmul normal al vieţii cetăţii - şi pecetea sa. 
Burghezii - cel puţin cei mai bogaţi - vor desemna un primar şi 
magistraţi municipali, responsabili cu lucrările publice, cu jus- 
tiţia măruntă şi medie, cu înmulţirea taxelor. Seniorul păstrează 
dreptul justiţiei sîngelui, ca şi forţa armată, transferată, în bună 
parte, burgheziei sub forma dreptului de pîndă şi al miliţiei. 

Cu excepţia Italiei, unde se constituie „republicile 44 auto- 
nome, adevărate cetăţi-stat, oraşele Occidentului nu sînt nicio- 
dată independente. Ele au faţă de rege, faţă de prinţi şi împărat 
aceleaşi obligaţii ca şi ceilalţi vasali şi trebuie, în caz de război, 
mai ales, să furnizeze contingente militare. La est de Rhin, cu 
excepţia poate a oraşelor baltice, autonomia care le este acor- 
dată nu depăşeşte niciodată domeniul economic şi juridic. Pe 
domeniile continentale ale Plantageneţilor, în Aquitania sau în 
Normandia, ca şi pe cele de dincolo dc mare, controlul monar- 
hiei - reprezentat în oraşe de şerifi sau viconţi - rămîne încă 
apăsător. El va fi tot astfel, în secolul al XlII-lea, pe teritoriile 
Capeţienilor, regele intervenind din ce în ce mai des pentru a 
ţine sub control finanţele şi ordinea publică, pentru a revizui 
statutele breslelor şi a reduce scutirea de taxe. La acea dată, 
„comuna 44 , care-i uneşte prin jurămînt pe toţi locuitorii unui 
oraş, devine, de altfel, secundară, dacă nu chiar caducă. în 
cadrul statelor care renasc, doar puterea regală sau princiară 
poate asigura menţinerea păcii, în timp ce oligarhia, avînd în 
sarcină instituţiile municipale, caută mai ales să le folosească 




166 


SERGE BERSTEIN, PlERRE MILZA 


cît mai bine în folosul său, ceea ce arc drept ef cct revolta popo- 
rului mărunt şi de mijloc. Numeroase oraşe cunosc atunci tulbu- 
rări care anunţă criza generală a secolului al XlV-lea. 


Contraofensiva creştină 
în Mediterana occidentală 

Cucerirea Italiei de Sud de către normanzi marchează, 
dacă nu o victorie a creştinătăţii asupra păgînilor, cel puţin un 
avantaj al creştinătăţii occidentale asupra rivalei sale greceşti, 
de vreme ce teritoriile pe care le-au cucerit fiii lui Tancred de 
Hauteville au fost smulse bizantinilor. Unul dintre ci, Robert 
Guiscard, reuşeşte chiar să-i expulzeze din Italia Meridională, 
cucerind Bari în 1071, după ce se face acceptat ca duce de 
Calabria şi de Pouilles dc către Papa Nicolae II. Odată cu cuce- 
rirea Siciliei de către succesorii săi, Occidentul marchează un 
punct în plus, de această dată, însă, înaintarea normandă se face 
în detrimentul sarazinilor; în 1 1 30, cînd Rogcr II, care a pus sub 
autoritatea sa toate posesiunile normande, obţine de la anti-papa 
Anaclet coroana regală, o adevărată putere controlează, în faţa 
bizantinilor şi musulmanilor, sudul peninsulei şi pivotul bazi- 
nului mediteranean. în timp cc flota normandă supraveghează 
strîmtorile şi înmulţeşte atacurile în Grecia şi Africa (cucereşte 
Corfu şi atacă Constantinopolul, în 1 149), Curtea de la Palermo 
devine un strălucitor centru de civilizaţie, în care se amestecă 
influenţe occidentale, greceşti şi arabe. 

în acelaşi timp cu ofensiva normandă în Italia de Sud are 
loc şi recucerirea Mării Tyreniene şi a malurilor sale de că- 
tre republicile comerciale, unele sub control normand, precum 
Amalfi şi Neapole, altele pe cale de a se transforma în puteri 
autonome, precum Pisa şi Genova. întreprinse iniţial de corsarii 
acţionînd pe cont propriu, expediţiile puse la cale de pisani şi 
genovezi duc, la începutul secolului al Xl-lea, la implantarea lor 
pe litoralul liguric, ca şi în Sardinia, în Corsica şi, ceva mai 

tîrziu, în Baleare, unde mai intervin şi catalanii, împreună cu 
provensalii. La sfîrşitul secolului al Xl-lca, în momentul în care 
Papa Urban II predică prima cruciadă, Mcditerana încetează să 
mai fie acel „lac musulman 44 dc care vorbea Pirennc, occiden- 
talii aflîndu-se de-acum încolo pe poziţii ofensive. 

începuturile Reconquistci spaniole pun în evidenţă aceeaşi 
voinţă de a îndepărta ameninţarea sarazină, blocată de cîteva 
secole deja pe linia Ebrului. Aici, totuşi, mobilurilor materiale 
şi strategice care i-au determinat pc normanzi şi pc marinarii 
italieni să treacă la ofensivă, li se adaugă motivaţii religioase. 
Cucerirea musulmană lăsase încă nedistrusc, în regiunile de 
munte, cu acces greu, din nordul Spaniei, mici state creştine: 
regatele Leon şi Navarra, comitatele de Aragon şi Barcelona, 
state pe care incursiunile sarazine le menţineau într-o stare de 
permanentă insecuritate. Înccpînd dc pc la mijlocul secolului 
al Xl-lea, acestea încep o luptă dîrză împotriva sarazinilor, 
profitînd de dezmembrarea califatului dc Cordoba în mici regate 
numite taifas şi susţinute în acţiunea lor de Papalitate, dc călu- 
gării clunisieni şi dc baronii franci, burgunzi, gasconi şi 
poitevini, în multe privinţe, expediţiile întreprinse astfel de 
cavalerii de dincolo dc munţi - între 1063 şi 1120 - anunţă 
Cruciada, în sensul că Papa Alexandru I acordă soldaţilor 
Reconquistci indulgenţe care vor fi, foarte curînd, acordate 
pelerinilor înarmaţi în drum spre Pămîntul Sfînt. Mari caval- 
cade îi permit, astfel* lui Fcrdinand, Rege al Castiliei şi 
Leonului, apoi al Navarrci, şi, mai tîrziu, fiului său, Alfonso VI, 
să reocupe jumătatea de nord a Spaniei pînă la Toledo, recucerit 
în 1085, după un asediu dc doi ani. 

Invazia almoravizilor, la sfîrşitul secolului al Xl-lea, pune, 
pentru o clipă, sub semnul întrebării recucerirea creştină. Încc- 
pînd cu 1114, însă, înaintarea este reluată, stopată încă o dată 
de invazia almohadă de la jumătatea secolului al XH-lea. Abia 
la începutul secolului următor supremaţia regilor creştini se 
impune definitiv. Papa Inocenţiu III îi încredinţează arhiepis- 
copului de Toledo misiunea de a organiza, o cruciadă care să 

adune cavaleri veniţi din întrega creştinătate şi care, sub con- 
ducerea regilor de Castilia, Aragon şi Navarra, sfarîmă, în 1212, 
la Navas de Tolosa, armata califului almohad. împinşi înspre 
sudul peninsulei, musulmanii nu mai rezistă decît în Regatul 
Granadei, de unde vor fi, de asemenea, alungaţi, în 1492. 


Cruciadele secolului al XlI-lea 

Odată cu cruciada în Pămîntul Sfint, recucerirea occiden- 
tală se preschimbă, încetul cu încetul, într-o adevărată încercare 
de colonizare care, prin cucerirea Constantinopolului de către 
cruciaţi în 1204, sfirşeşte prin a fi complet deturnată de la 
obiectivele sale iniţiale. 

In secolele al X-lea şi al Xl-lca, numeroşi sînt creştinii 
care, pentru a-şi răscumpăra păcatele şi a-şi asigura salvarea 
eternă a sufletului, întreprind lungi şi grele călătorii către locu- 
rile sfinte ale creştinătăţii. Foamea, setea, oboseala, frica de 
atacurile briganzilor sînt tot atîtea încercări pe care ei le acceptă 
cu bucurie, pentru că ele constituie un fel de repetare a patimilor 
lui Hristos. 

între toate pelerinajele, mai pline de preţ sînt acelea 
care-1 conduc pe credincios la Saint-Jacques (Santiago) de 
Compostella, în Spania, la Roma, la Monte Gargano şi, mai 
ales, la Ierusalim, unde se află mormîntul lui Iisus Hristos. 
Stăpîni peste Palestina, arabii sînt, în general, toleranţi faţă de 
pelerini, însă cucerirea Pămîntului Sfint de către turcii 
selgiucizi, care ocupă şi Siria şi o marc parte a Asiei Mici, 
provoacă un şoc psihologic în Occident. în timp ce pelerinajul 
se transformă astfel, puţin cîte puţin, într-o mică expediţie 
armată, ideea unui „război sfînt“ împotriva musulmanilor îşi 
face loc în cadrul războaielor Reconquistei spaniole. 

Faptul religios este, deci, indiscutabil. El constituie, fără 
urmă de îndoială, resortul principal al celor care acceptă să 
renunţe şi la confortul şi la puterea lor - atunci cînd nu este 

vorba despre bieţi sărmani care n-au nimic de pierdut în această 
aventură decît viaţa pentru a deveni soldaţi ai lui Hristos şi 
a-şi vedea astfel absolvite toate păcatele. Fenomenul, de altfel, 
nu este nou şi nu derivă din predica lui Urban II. Temerile în 
legătură cu anul 1000 nu sînt prea îndepărtate şi, chiar dacă au 
fost mult exagerate de cronicari, au lăsat în spirite urme adînci, 
care fac, din tema Apocalipsei, din plin răspîndită de sihaştrii 
din sate, una din temele majore ale liturghiei şi iconografiei. A 
pleca către Pămîntul Sfînt ţine, aşadar, de o datorie sfîntă a 
creştinului în aşteptarea Judecăţii de Apoi şi răspunde, desigur, 
unei nevoi mistice şi mesianice. Or, unde în altă parte, „semnele 
timpurilor trebuie să sc arate‘\ după cum spune Raoul Glaber în 
cronica sa, dacă nu la Ierusalim? 

Este limpede, însă, că alte preocupări au contribuit la trans- 
formarea simplului pelerinaj într-o expediţie armată legată de 
recunoaşterea creştină, aşa cum s-a dovedit că stăteau lucrurile 
în Italia şi Spania. în cca de-a doua jumătate a secolului 
al Xl-lea, cînd puterea califală se prăbuşeşte în Siria şi în 
Palestina, şi pe cînd cucerirea turcă nu începuse încă, doar arma- 
tele în adevăratul sens al cuvîntului au curajul de a se aventura 
pînă la Ierusalim: de exemplu, cca pe care o conduc, în 1065, 
trei episcopi germani - Gunthcr de Meinz, Otto de Regensbug şi 
Wilhelm de Utrecht. Unele dintre aceste motivaţii sînt de ordin 
politic, mergînd de la apelul împăraţilor bizantini ameninţaţi de 
noul val islamic şi pînă la grija manifestată de Papă dc a-şi lărgi 
sfera de acţiune. Altele au un caracter psihologic: de pildă, gus- 
tul pentru aventură şi război, dorinţa dc a cuceri, dincolo de 
mare, prestigiu şi avere, toate trăsături definitorii ale unei clase 
de cavaleri constrînse în Occident de cler să respecte noile 
instituţii ale păcii. 

în sfîrşit, chiar dacă nu sînt considerate ca determinante în 
procesul iniţial, mai e vorba de preocupările economice care 
sfîrşesc prin a juca un rol important. Astfel, ceea ce-i deter- 
mină pe cavalerii normanzi să se instaleze, la mijlocul secolului 
al Xl-lea, în Italia de Sud şi Sicilia este lipsa de teritorii şi, de 

asemenea, numai pentru a asigura comerţului lor drumuri mai 
sigure, marinarii genovezi, pisani şi veneţieni se reinstalează în 
marile insule ale Mediteranei occidentale, preludiu al instalării 
lor în „schelele 44 Levantului. Cruciada, după cum se vede, se 
înscrie, aşadar, în cadrul unei ofensive generalizate către est şi 
sud a Creştinătăţii occidentale, aflată în plin avînt demografic. 
Nu trebuie făcut din presiunea demografică în Occident, încă 
modestă, de altfel, în secolul al Xl-lca, cauza majoră a cru- 
ciadelor. Demografia nu determină fenomenul: ea îl aduce cu 
sine, şi e foarte mult deja, avînd în vedere marile sîngerări pe 
care le vor cunoaşte în Pămîntul Sfînt şi pe drumurile care îi vor 
conduce acolo, cei mai vestiţi cavaleri ai Occidentului. 

în noiembrie 1095, cu ocazia unui conciliu reunit la 
Clermont, pe domeniile contelui dc Toulousc, papa Urban II îşi 
face publică intenţia de a organiza recuceriră Pămîntului Sfînt 
de la păgîni. Cu cîteva luni mai devreme, cu prilejul altui con- 
ciliu ţinut la Piacenza, în martie 1095, suveranul pontif primise 
o solie bizantină venită să-i ceară ajutorul împotriva necre- 
dincioşilor, „în numele apărării Sfintei Biserici 44 Trimisul 
Basileului nu se sfii să zugrăvească tabloul în culori şi mai 
sumbre, anume pentru a smulge Papei adeziunea, pe care acesta 
din urmă, puternic impresionat dc cele relatate, i-o şi acordă, 
emoţionat, dar şi interesat dc ideea de a putea aduna, în lupta 
împotriva păgînilor, creştini ai Orientului şi-ai Occidentului, 
oficial separaţi de la mijlocul secolului. 

în realitate, situaţia Imperiului dc Răsărit s-a ameliorat 
simţitor de la sfîrşitul dinastici macedonene. în 1081, Alexie I 
Comnenul ajunge la putere şi se confruntă de la bun început cu 
problema majoră a Imperiului: apărarea frontierelor atacate din 
toate părţile, la nord de pecenegi, unguri şi sîrbi, la est de turcii 
selgiucizi, instalaţi în Asia Mică, la sud şi vest, în sfîrşit, de 
normanzii lui Robert Guiscard. Aceştia din urmă par cei mai 
periculoşi. Căci ei pătrund în Iliria, cuceresc Dyrrachium 
(Durazzo) şi ameninţă însuşi Constantinopolul. Pentru a-i res- 
pinge, Alexie trebuie să ceară ajutor Veneţiei, din partea căreia 

primeşte sprijin naval în schimbul unui cartier rezervat la Con- 
stantinopol. Moartea lui Robert Guiscard (1085), apoi sprijinul 
flotei veneţiene îi permit să-i ţină pe normanzi în expectativă şi 
să redobîndească Dyrrachium. Rămîn însă toţi ceilalţi duşmani 
care nu-şi slăbesc incursiunile în Imperiu; printre ei, în primul 
rînd, turcii, pe care Basileul nu poate spera să-i învingă fără 
ajutorul occidentalilor. De aici, negocierile cu Papa, care se 
deschid în 1089 şi care vor conduce, şase ani mai tîrziu, la 
iniţiativa Papei Urban II, negocieri ce se constituie într-o înţele- 
gere bazată, în fond, pe o neconcordanţă între cele două părţi: 
occidentalii se gîndesc, în mod absolut, la eliberarea Locurilor 
Sfinte; împăratul de Răsărit arc nevoie de mercenari, pe care-i 
va folosi după placul inimii şi pe care-i va solicita acolo unde i 
se va părea că pericolul e prea marc: împotriva turcilor, bine- 
înţeles, dar şi împotriva pecenegilor şi sîrbilor. Cît despre uni- 
tatea lumii creştine, ca nu pare să fi fost o preocupare majoră. 

La chemarea lui Urban II, un prim val pleacă deîndată, 
compus din două grupuri principale, unul format mai ales din 
germani, sub conducerea lui Waltcr cel Sărac, celălalt condus 
de un călugăr, Petru Ermitul, amîndoi reunind oameni simpli, 
însufleţiţi de o adîncă credinţă, ce se va trasforma curînd în 
fanatism şi va determina cumplite pogromuri în calea crucia- 
ţilor. Această expediţie populară, indisciplinată şi prea puţin 
obişnuită cu meseria armelor, va fi decimată de foamete şi 
căldură, înainte de a fi exterminată de turci în 1096, pe malul 
asiatic al Bosforului. Baronii nu pleacă decît în 1 097, sub con- 
ducerea cîtorva mari seniori: ducele Lotharingici - Godefroy de 
Bouillon, fratele său Balduin de Boulognc, contele Raymond IV 
de Toulouse, normandul Bohemund însoţit de nepotul său 
Tancred, toţi avînd drept scop mărturisit eliberarea Pămîntului 
Sfînt. Greutăţile sînt, însă, mari: lungimea călătoriei, între- 
prinsă, în funcţie de grupuri, pe pămînt sau pe mare, rigoarea 
climei, puţina bunăvoinţă a împăratului Alexie în a-i ajuta pe 
cruciaţi să treacă Strîjntorile, contra-atacuri ale musulmanilor în 
Asia Mică etc. 

Rivalitatea, mai ales dintre şefii expediţiei, nu întîrzie să 
facă să pălească frumosul elan al cruciaţilor, unii încercînd, 
dincolo de toate, să-şi croiască principate în Siria şi Palestina, 
în cele din urmă, după un lung asediu al Antiohiei şi cucerirea 
sa, ei ajung la Ierusalim, îl iau cu asalt şi îl jefuiesc, în iulie 
1099. 

Intenţia noastră nu este de a relata în amănunt istoria epo- 
peii occidentale pe pămînturile Islamului. Să reţinem numai că 
învingătorii au creat aici patru mici state feudale: comitatele de 
Edessa - repede recucerit de musulmani - şi de Tripoli, princi- 
patul Antiohiei şi regatul Ierusalimului, al cărui prim suveran 
este Godefroy de Bouillon. Relaţiile lor cu musulmanii vor fi, 
cel mai adesea, foarte bune, iar porturile de coastă (Tyr, Acera) 
cunosc o intensă activitate economică dc care profită negustorii 
italieni şi republicile maritime din peninsulă. Marca slăbiciune, 
însă, a statelor „latine“ provine din caracterul feudal al orga- 
nizării lor şi dezbinarea profundă a baronilor. într-o mare rrtă- 
sură, apărarea Pămîntului Sfînt va fi opera noilor ordine mili- 
tare: Ospitalierii Sf. Ioan din Ierusalim, Templierii, Cavalerii 
Teutoni, care construiesc vaste şi puternice fortăreţe şi se con- 
stituie în adevărate puteri. 

Spiritul cruciadei, mereu treaz în Occident în timpul seco- 
lului al XlI-lea, păleşte repede la nivelul principatelor din 
Pămîntul Sfînt. Începînd cu 1 150, odată cu apariţia lui Nur 
al-Din, se afirmă, în plus, şi contra-ofensiva musulmană. 
Aceasta îl determină pe Sf. Bernard, după pierderea comitatului 
de Edessa, să predice la Vezelay, apoi în Flandra şi în Ger- 
mania, a doua cruciadă pe care o conduc, din 1 149, împăratul 
Conrad III şi regele Franţei Ludovic VII. Rău pregătită, slăbită 
de trădarea bizantinilor şi de divergenţele dintre baroni, ea 
suferă o primă înfrîngere la Doryleea, în Asia Mică (1147), 
înainte de a eşua, în anul următor, în faţa Damascului. La sfîr- 
şitul secolului, o a treia cruciadă este din nou predicată, atunci 
cînd prinţul musulman Salah al-Din (din care noi am făcut 
Saladin), fondator al unui vast regat, recucereşte Ierusalimul. 

Noua expediţie - împărţită, în fond, în mai multe grupuri - îi 
are drept conducători pe împăratul Fredcric Barbarossa, care 
piere în Asia Mică, regele Franţei Filip August şi Plantagenetul 
Richard Inimă-de-Leu. Cruciaţii rccuccrcsc Acera, reuşesc să 
salveze cîteva rămăşiţe ale vechii puteri teritoriale france - 
Antiohia în nord, o mică fîşie de coastă între Tripoli şi Jaffa, 
insula Cipru - Ieruslimul, însă, rămînc în mîinile musulmanilor. 


Occidentul împotriva Bizanţului: 
a patra cruciadă 

încă de la prima trecere a cruciaţilor pc malurile 
Bosforului, Basileul s-a ferit de occidentali şi a practicat, în 
privinţa lor, o politică ambiguă, utilizîhdu-lc toate forţele spre a 
recupera o parte din teritoriile cucerite de selgiucizi - Niceea, 
Cilicia, Bithynia, provinciile de pc malul Egeei -, fără să se 
grăbească, însă, să-i aprovizioneze sau să lc aducă, la fiecare 
contraatac musulman, întăriri, deci cu atît mai puţin să le des- 
chidă porţile capitalei sale. Sub domniile lui Alexie I Comnenul 
(1081-1 1 18) şi a fiului său Ioan II (1 118-1 143), Imperiul a putut 
astfel, menajîndu-şi energiile, să-şi redreseze situaţia la fron- 
tiere, să-şi îndepărteze adversarii cei mai periculoşi şi să-şi facă 
recunoscută suzeranitatea de către coloniile france din Levant. 
Sub Manuel Comnenul, care domneşte între 1143 şi 1180, 
Imperiul Bizantin redevine o putere respectată şi pare în măsură 
să pornească la recucerirea altor teritorii, pierdute încă din 
secolul al X-lea, mai ales cele care au trebuit părăsite în mîinile 
normanzilor. 

Cu ocazia, însă, a celei de-a doua cruciade, Manuel 
Comnenul nu va dovedi abilitatea bunicului său în folosirea 
armatelor occidentale şi extinderea recuceririi bizantine pînă în 
Asia Mică. încheind un fel dc pace cu vecinii săi selgiucizi şi 
reuşind să recupereze Antiohia, el face eforturi pentru a zădăr- 
nici cruciada, refuzînd să acorde dreptul dc trecere pe teritoriul 

statelor sale armatei lui Conrad, refuzînd să o aprovizioneze şi 
avertizîndu-i pe turci de planurile latinilor, lăsîndu-i, în fine, pe 
oamenii lui Ludovic VII să fie masacraţi în cîmpia de la Adalia, 
după ce sînt abandonaţi de toţi ghizii lor greci. Cruciaţii au 
nutrit o vie şi profundă ură faţă dc împărat. 

Paradoxal însă, influenţa latină asupra curţii Basileului a 
fost extrem de puternică tocmai în timpul domniei lui Manuel 
Comnenul. Puţini împăraţi bizantini au fost atît de apropiaţi de 
suveranii occidentali. Mare admirator al împăraţilor romani, el 
visează să reediteze epopeea iustiniană şi să readucă Italia sub 
aripa Bizanţului, profitînd de ostilitatea Papei şi a oraşelor 
lombarde faţă de intenţiile lui Fredcric Barbarossa. între timp, 
el populează curtea dc la Constantinopol cu „latini“, introduce 
moda occidentală (aceea a turnirului, dc pildă), angajează în 
armata sa numeroşi cavaleri franci, burgunzi, germani. El în- 
suşi se căsătoreşte cu o prinţesă germană, rudă cu împăratul 
Conrad III şi leagă cu acesta o alianţă dirijată împotriva duş- 
manului lor comun, regele normand al Siciliei, Rogcr II. Izo- 
larea bizantină ia astfel sfîrşit, Imperiul de Răsărit părînd chiar 
să adere la concertul politic european. 

Eşecul celei dc-a doua cruciade face, însă, ca această 
politică să fie cu greu continuată. Dezastrul militar, mai 
ales, din 1176, în faţa armatelor sclgiucidc, victorioase la 
Myriokephalon, pune capăt viselor îndrăzneţe ale Comnenului. 
Manuel moare patru ani mai tîrziu, lăsînd un moştenitor minor 
şi o regenţă susţinută de mercenari latini. Iată dc ce bizantinii 
aduc la putere un văr al împăratului defunct, Andronic Comne- 
nul, cu totul ostil occidentalilor, împotriva cărora dezlănţuie 
furia maselor din Constantinopol. Apoi, după c$ va fi omorît pe 
împărăteasa Maria şi pe fiul său, Alexie II, el se căsătoreşte cu 
văduva celui din urmă - o prinţesă franceză de numai 13 ani - 
pornind la persecutarea aristocraţiei rebele. în 1185, este ucis în 
cursul unei revolte şi rupt în bucăţi dc mulţime şi mercenarii 
latini. 

în timpul scurtei uzurpări a lui Andronic, Cilicia a tre- 
buit să fie din nou evacuată, ceea ce face ca şi protectoratul asu- 
pra statelor latine să cadă şi el. Succesorii uzurpatorului, din 
dinastia Anghelos, nu reuşesc să stabilizeze situaţia. Isaac II 
(11 85-1 195) reuşeşte să oprească năvălirile normande din preaj- 
ma Thessalonicului, dar nu poate recupera Insulele Ionice. 
Sîrbii şi bulgarii îşi redobîndesc independenţa, apropiindu-şi 
frontiera de Rhodope. Eşecul celei de-a treia cruciade înăspreşte 
tensiunile cu occidentalii şi mai ales cu dinastia dc Hohen- 
staufen. Cînd Frederic Barbarossa dispare, succesorul său, 
Henric VI, ocupă Sicilia şi preia proiectele normanzilor privind 
Bizanţul. Noul împărat, Alexie III, care-şi detronează fratele şi 
pune să fie orbit, trebuie să accepte să plătească un tribut pentru 
a evita invazia. în sfirşit, dispunînd dc-o flotă mediocră, Basi- 
leul nu poate să-i împiedice pe piraţii genovezi sau de alte 
seminţii să-şi înmulţească atacurile dc coastă şi să ocupe cîte- 
va insule. Pradă decadenţei şi anarhiei, Bizanţul devine ţinta 
tuturor dorinţelor. 

Aceasta este situaţia în ceea ce mai rămîne din Imperiul de 
Răsărit în momentul în care Papa Inocenţiu III lansează ideea 
unei noi cruciade, predicată încă din 1198, şi la care se aso- 
ciază contele Flandrei, Balduin, şi fratele său, Henric, conte de 
Champagne Thibaut, ca şi un alt senior lombard, Bonifaciu de 
Montferrat, văr al împăratului Filip de Suedia, căruia i se şi 
încredinţează, de altfel, conducerea expediţiei. Adunaţi la 
Veneţia pentru a se îmbarca, cruciaţii hotărăsc să atace Egiptul, 
centru economic şi politic al puterii musulmane, pentru ca abia 
apoi s-o pornească spre Constantinopol. Mijloacele financiare, 
însă, lipsesc cu desăvîrşire şi, de aceea, pentru a-şi plăti trecerea 
pe corăbiile veneţiene, ei trebuie, mai întîi, să accepte să cuce- 
rească, în beneficiul republicii maritime, oraşul Zara de pe 
coasta dalmată, aparţinînd regelui Ungariei. Prim compromis al 
cruciadei în favoarea unei puteri temporale, care nu se va mul- 
ţumi, de altfel, doar cu acestă deturnare de la spiritul sacru ce-i 
condusese pînă atunci pe creştini. Ce era mai grav urma de-abia 

să se întîmple. Căci la Zara soseşte fiul lui Isaac II, răsturnat de 
fratele său, Alexie III, în 1195, care ccrc cruciaţilor să facă un 
ocol prin Constantinopol pentru a-i reinstala tatăl pe tron. Do- 
gele Dandolo îi încuviinţează cererea şi-i împinge pe toţi baro- 
nii occidentali către o aventură pe care o acceptă doar în virtutea 
sumelor uriaşe pe care tînărul Alexie IV promite să le ofere. în 
iulie 1203, armata cruciaţilor porneşte la asedierea capi- 
talei bizantine ai cărei locuitori, proaspăt detronatori ai lui 
Alexie III, deschid porţile împăratului exilat şi fiului său, deve- 
nit co-împărat. 

Repede, însă, populaţia Constantinopolului se va opune 
suveranilor impuşi dc cei pe care-i consideră mercenari latini. 
Isaac II şi Alexie IV sînt asasinaţi, cruciaţii alungaţi din oraş şi 
constrînşi să-l asedieze a doua oară, înainte de a-l lua cu asalt 
pe 13 aprilie 1204 şi să-l prade împărţindu-şi resturile Impe- 
riului. împărţire prin excelenţă favorabilă veneţienilor, care pun 
stăpînire pe principalele porturi şi pc majoritatea insulelor de 
pe calea care unea Adriatica cu Constantinopolul, ocupă trei 
cincimi din capitală şi obţin o scutire de taxe comerciale abso- 
lută în întregul Imperiu, ca şi monopolul, de altfel, al alegerii 
patriarhului. Restul teritoriului bizantin este aşezat sub semnul 
împăratului latin ales, Balduin de Flandra, încoronat la Sf. Sofia 
la 16 mai 1204, fiind compus din Thracia şi din teritoriile ce 
urmeză a fi recucerite în Asia Mică, acestea reprezentînd 
de-acum încolo domeniul imperial pe care sînt instalaţi baroni 
avînd principate şi domenii de importanţă inegală: Bonifaciu de 
Montferrat în Macedonia (regatul Thcssalonicului), Othon de la 
Roche - Atena şi Theba, familia Villchardouin - Peloponezul 
(Principatul de Ahaia) etc. Vestitul stat moştenitor al lui Con- 
stantin şi al marilor dinastii de basilci sc vede astfel umilit la 
condiţia de imperiu colonial şi regat feudal. Cît despre spi- 
ritul cruciadei, acesta era mult pervertit de evenimentele 
din 1203-1204. 

Sfîrşitul Cruciadei şi replierea occidentală 
în Levant 

în secolul al XlII-lea, în timp ce mongolii cuceresc Asia şi 
fac să dea înapoi puterea turcă selgiucidă, noi expediţii sînt 
organizate în încercarea de a salva ce se mai poate din aşezările 
latine în Pămîntul Sfînt. încercarea însă eşuează din lipsă de 
convingere religioasă, entuziasm şi chiar mijloace. Ultima ma- 
nifestare a fervorii populare apare în 1212 cînd, la apelul cîtorva 
profeţi luminaţi, mai multe mii de adolescenţi plecaţi din Franţa 
şi Germania iau drumul Ierusalimului. îmbarcaţi la Marsilia de 
neguţători fără scrupule, majoritatea dintre ei vor fi masacraţi 
sau vînduţi ca sclavi. 

După eşecul celei de-a cincea cruciade - hotărîtă în 1215 
de Conciliul de la Lateran apoi al celei de-a şasea (trans- 
formată de Frederic II în operaţiune diplomatică), o ultimă 
speranţă de a salva Orientul se mai întrevede odată cu cele două 
expediţii pe care le conduce regele Franţei Ludovic al IX-lea şi 
care provoacă o anume reînnoire a fervorii religioase a cru- 
ciaţilor. Ludovic cel Sfînt, însă, este făcut prizonier la 
Mansourah cu prilejul celei de-a şaptea cruciade (1248-1250) şi 
moare de ciumă la Tunis, în 1270, în cursul celei de-a opta 
cruciade. Abandonate doar propriilor lor resurse, aşezările creş- 
tine din Orient cad una cîte una. Ultima, Sf. Ioan din Acera, este 
cucerită în 1291. La această dată, Ciprul reprezintă sin- 
gura rămăşiţă a regatelor constituite în Orient de către baronii 
din Occident. 

Dacă a eşuat din punct de vedere militar, cruciada a între- 
ţinut, cu toate acestea, două secole de fructuoase contacte între 
Orient şi Occident. Pelerini şi negustori au adus din Asia Mică 
şi Pămîntul Sfînt gustul pentru stofe şi obiecte preţioase, prac- 
tica unor noi culturi (orez, bumbac, fructe exotice) şi cunoaş- 
terea unor noi tehnici: cîrma de etambot, busola, numeraţia. 
Moravurile ele însele vor fi uşor schimbate, gustul luxului, al 

hainelor scumpe, al vieţii uşoare luînd locul austerităţii şi duri- 
tăţii existenţei feudale. 

Reconquista şi Cruciada au distrus cu desăvîrşire orice 
dorinţă de reîntoarcere ofensivă a Islamului în Mediterana occi- 
dentală. Şi aceasta în clipa în care, în estul Europei, germanii îi 
resping pe slavi cu mult dincolo de limitele Imperiului. 


La periferia Europei creştine: 
expansiunea germanică şi instalarea 
de noi state 

în timp ce monarhiile naţionale se organizează în Occident 
şi Bizanţul luptă pentru a supravieţui, celelalte state europene 
încearcă şi ele să-şi creeze frontiere mai stabile şi un început de 
instituţii. în Europa de Nord, trei unităţi distincte îşi fac apa- 
riţia: Danemarca, care-şi extinde suveranitatea asupra malurilor 
meridionale ale Balticii pînă la Riga, intrînd pentru aceasta în 
conflict cu principii germani; Norvegia care reuşeşte să se elibe- 
reze de protectoratul danez şi-şi extinde dominaţia pînă în Gro- 
enlanda şi Islanda; Suedia, în sfîrşit, care cucereşte Finlanda şi 
se constituie, la rîndul său, într-un regat autonom, cu Stockholm 
drept capitală şi Uppsala centru episcopal. în toiul luptelor 
succesorale, adeseori sîngeroase, cele trei regate îşi creează 
instituţii proprii, avînd conştiinţa clară a ceea ce le dă origina- 
litate în sînul spaţiului european. între ele se leagă relaţii diplo- 
matice, pe care le distrug mai apoi conflicte provocate de pre- 
tenţiile hegemonice ale unora şi altora. Restul Europei nu are 
nici un fel de contribuţie la istoria lor, aşa cum nici ele nu 
influenţează evenimentele continentului. 

Nu acelaşi lucru se petrece şi cu ţările Europei Centrale şi 
Orientale. Aşezate departe de marile centre de civilizaţie ale 
Occidentului şi lumii mediteraneene, ele se reorganizează mai 
tîrziu, sub influenţă francă şi bizantină. Situate, însă, la avan- 

posturile Europei, în coasta continentului asiatic, cu imensele 
sale rezerve umane şi cu migraţii care sc năpustesc pe teritoriile 
lor, ele cunosc, la mijlocul secolului al XlII-lea, invazia mon- 
golă care perturbă începuturile unei firave organizării politice 
cu greu pusă pe picioare. Cel puţin, această invazie nu face să 
varieze aşezarea popoarelor care, în anul 1000, sînt, în linii 
mari, deja fixate. Dacă lăsăm deoparte statul ungar, instalat încă 
din secolul al X-lea pe malurile Dunării, Europa Centrală şi 
Orientală este domeniul slavilor şi situarea acestor triburi fixea- 
ză, în mare, leagănul diverselor state. Vom evoca aceasta în 
capitolul următor. 

Incepînd cu secolul al Xl-lea, domeniul slavilor cunoaşte, 
mai ales în partea sa septentrională, o presiune crescîndă din 
partea germanilor. Marii vasali ai împăratului au luat condu- 
cerea unei mişcări de colonizare care, în a doua jumătate a 
secolului al XH-lea, cunoaşte un spectaculos progres. Albert 
Ursul ocupă Brandenburgul în 1150, organizează ţara, defri- 
şează pămînturile şi pune bazele unor oraşe (Havelberg, 
Brandenburg). Henric Leul, duce de Saxonia şi Bavaria, cuce- 
reşte Liibeck-ul dc la Adolf dc Holstein (1158), apoi coloni- 
zează Mecklenburg şi Pomcrania occidentală. Teritoriile supuse 
slavilor sînt de îndată ocupate de colonişti veniţi din Franconia, 
Olanda, Holstein, Westphalia. Drangnach Osien continuă şi se 
accentuează în secolul al XlII-lea, cucerirea militară urmînd o 
pătrundere lentă a colonizării agrare şi luînd repede aspectul 
unei cruciade. 

întemeiat în Pămîntul Sfînt de cavalerii germani şi dc bur- 
ghezii oraşelor din Nord, încuviinţat în 1199 de Papa 
Inocenţiu III, Ordinul Teuton se angajează în 1211 în apărarea 
populaţiilor creştine instalate la frontierele Europei Orientale. 
Ordinul îl ajută pe Andrei al Ungariei în problemele sale cu 
vecinii nomazi, apoi răspunde chemării lui Conrad al Mazoviei 
care vrea să evanghelizeze Prusia. în 1 226, Frederic II îi con- 
cede toate teritoriile care vor fi cucerite de la păgîni, pentru ca, 
patru ani mai tîrziu, episcopii germani să lanseze o cruciadă 

permanentă împotriva popoarelor din Est. Timp de mai bine de 
o jumătate de secol, teutonii, care obţin, în 1237, alipirea unui 
alt ordin militar cuceritor (operînd mai la est), cavalerii Gladi- 
feri, se vor război astfel în teritoriile prusacilor, convertindu-i 
cu forţa, deposedîndu-i dc pămînturi în folosul coloniştilor 
germani, masacrînd populaţiile care nu se supun creştinării şi 
germanizării, întemeind sute de sate şi zeci de oraşe, printre 
care Thorn, Kulm, Elbing, Konisberg. La scurt timp, aban- 
donîndu-şi sediul la Veneţia, Marele Maestru al ordinului va 
veni să se instaleze la Maricnburg, conducînd, în virtutea ran- 
gului său de prinţ al Imperiului, un puternic stat monastic. 

Mai departe încă, în regiunile populate de baltici, călugă- 
rii-soldaţi se vor lovi, însă, dc rezistenţa letonilor, lituanienilor, 
estonilor, dar şi de influenţa suedezilor şi ruşilor. In 1242, teu- 
tonii cunosc o cumplită înfrîngere în faţa prinţului dc Novgorod, 
Alexandru Nevski (în bătălia de pe lacul Ciud). Cuceresc totuşi 
Curlanda, instalînd un castel la gurile Niemcnului: Memcl. Mai 
înainte, germanii întcmeiascră o serie întreagă de oraşe pe lito- 
ralul Balticii: Rostock în 1200, Wismar în 1228, Stralsund 
în 1234. în 1237, ci ocupă Stettin şi în 1238 Danzig, privind 
noul stat polonez dc accesul la marc. împreună cu Bremenul, 
Hamburgul, Liibeck, Revel şi Riga, aceste porturi reunite în 
Hansa deţin în secolul al XlII-lea o adevărată hegemonie co- 
mercială în Europa de Nord, controlînd, dc la Brugcs pînă la 
Bergen şi de la Londra la Novgorod, toate căile maritime domi- 
nate altădată de scandinavi. La acea dată, dacă Imperiul e în 
plină criză, influenţa germanică sc întinde pe o mare parte a 
Europei Centrale şi Orientale, lovindu-sc, însă, dc rezistenţa 
principatelor şi statelor aflate în formare de cîtcva secole deja, 
şi care sînt legate şi de lumea creştină. 

EUROPA LA APOGEUL 
„EVULUI MEDIU CLASIC 44 
(SFÎRŞITUL SECOLULUI AL XII-LEA - 
ÎNCEPUTUL SECOLULUI AL XIV-LEA) 


■ în secolul al XlII-lea se constituie în Occident două puternice 
monarhii. In Franţa , Capeţienii îşi extind autoritatea recucerind , 
în detrimentul regilor Angliei , o mare parte a teritoriului , fără 
însă a-i putea alunga din Guyenne şi nici să recucerească Flan- 
dra , aliată englezilor. Monarhia franceză îşi impune autoritatea 
marilor vasali şi se înzestrează cu instituţii care fac să renască 
noţiunea de stat . In Anglia , monarhia este constestată şi încă din 
secolul al XIII-lea y baronii şi prelaţii impun suveranului un con- 
trol al cărui instrument devine Parlamentul. 

■ Veche deja , lupta dintre Papă şi împărat cunoaşte noi eveni- 
mente: împăratul germanic Frederic II Hohenstaufen încearcă să 
reconstituie un puternic imperiu compus din Italia şi Germania. 
După moartea sa, însă, în 1250, Imperiul se prăbuşeşte în anar- 
hie: principii germani aşază putereă imperială sub tutelă. Italia 
scapă, deci. Imperiului, Papa intervenind întru aceasta şi pro- 
fitînd de ambiţiile rivale dintre prinţii europeni, precum Carol de 
Anjou , Rudolf de Habsburg sau Petru de Aragon, pentru a împie- 
dica reconstituirea unui puternic regat. Italia de Nord şi Centrală 
este, ea însăşi, sfîşiată de luptele dintre guelfi şi ghibelini. 

■ La periferia Occidentului creştin se nasc noi state: Boemi a 
Przemyslizilor, strîns legată de Germania, Polonia Piastilor, 

Ungaria ameninţată în secolul al XIII -lea de invazia mongolă, şi, 
la frontierele Imperiului Bizantin , sîrbii şi bulgarii care încearcă 
şi unii şi ceilalţi să domine Peninsula Balcanică . Pe de altă parte, 
principatele ruseşti rămîn supuse mongolilor cărora trebuie să le 
jure credinţă şi să le plătească tribut. 

■ Distrus de cruciaţi în 1204, Imperiul Bizantin este reconstituit 
de dinastia Paleologilor, pornind de la Imperiul de la Ni ceea, în 
Asia Mică, în 1261. 

■ Victorioasă asupra Imperiului, pretinzi nd să stabilească în 
Occident o teocraţie respinsă de suveranii naţionali , Biserica 
devine o putere temporală a cărei bogăţie aduce cu sine critici şi 
erezii - cele ale valdenzilor şi ale catarilor. Biserica replică prin 
încercări de reformă, prin represiune, dar şi prin crearea unor noi 
ordine (franciscani, dominicani... ). 


Secolul al XlII-lea este considerat, în mod tradiţional, ca 
secolul de apogeu al tradiţiei medievale europene: o epocă de 
echilibru şi de relativă stabilitate, care se caracterizează, mai 
ales, prin renaşterea statului, înflorirea societăţilor urbane, 
accelerarea marilor defrişări, dezvoltarea universităţilor, o epo- 
că simbolizată dc înălţarea marilor catedrale. Această imagine 
nu este falsă. Totuşi, ca nu trebuie să disimuleze nici progresele 
împlinite în secolele precedente, nici greutăţile sau calamită- 
ţile - războaie, foamete, sărăcie - care reprezintă fundalul vie- 
ţii populaţiei din Occident în acest secol privilegiat al Evului 
Mediu clasic. 


Capeţieni şi Plantageneţi 

în vestul continentului, regatul Franţei şi cel al Angliei 
sfîrşesc prin a se constitui în state monarhice vizînd să impună 
marilor vasali autoritatea suveranilor săi. 

Aceasta în contextul unui conflict aproape permanent între 
cele două dinastii domnitoare: Capeţienii şi Plantagencţii. 

în Franţa, prudentul şi vicleanul Filip II, care va primi 
supranumele de August ca aluzie la extinderea domeniilor sale, 
va profita de slăbirea adversarilor săi şi mai ales de conflictul 
dintre Plantageneţi, pentru a le distruge puterea pe continent, 
împotriva regelui Henric II (mort în 1 1 89), apoi a lui Richard 
Inimă-de-Leu (1189-1199), el nu reuşeşte să-şi creeze un 
avantaj. în 1198, chiar, regele Franţei, care, după bătălia de la 
Freteval, cu patru ani mai devreme, tebuise să fugă, pur şi sim- 
plu, din faţa adversarului său, părăsindu-şi arhivele şi tezaurul, 
este pus aproape în faţa capitulării. Nu scapă decît graţie păcii 
impuse de Papa Inocenţiu III şi abia la moartea lui Richard, ucis 
în 1199 în Limousin, în cursul unei acţiuni împotriva unui vasal 
rebel. Fratele şi urmaşul lui Richard (1199-1216), mediocrul 
Ioan I, numit mai tîrziu „Ioan Fără Ţară“, nu-1 mai poate 
împiedica pe Filip August să-şi însuşească o mare parte din 
domeniile sale continentale. Regele Franţei, care a obţinut, între 
timp, de la contele Flandrei, cedarea provinciilor Amiens, 
Vermandois şi Valois, cucereşte şi Normandia, Mâine, Anjou şi 
Auvergne. Ioan Fără Ţară nu mai păstrează decît regiunea 
Bordeaux, Bearn şi Comminges. 

Acest spectaculos şi rapid progres al puterii capeţiene îi 
nelinişteşte mult pe puternicii vecini ai lui Filip. O coaliţie se 
formează, ca atare, împotriva lui, formată din Ioan Fără Ţară, 
împăratul Otto IV şi conţii de Flandra, Boulogne, Olanda şi de 
Limburg, la care vin să se adauge şi alţi principi din Imperiu. 
Această coaliţie iese victorioasă pe mare la Damme, în 1213, 
dar este zdrobită pe uscat, la Bouvines, lîngă Tournai, la 27 iulie 
1214, Plantagenetul însuşi fiind bătut în Anjou de fiul regelui 
Franţei. în 1216, acesta va împinge ofensiva pînă la Londra şi 
dacă atunci coroana îi scapă lui Filip August, aceasta e pentru 
că Papa Ionocenţiu III se opune. La moaitea regelui Franţei, în 
1223, domeniul regal şi-a triplat suprafaţa, iar comitatul Flan- 
drei a trecut sub severa tutelă a suveranului capeţian. Urmaşul 
lui Filip, Ludovic VIII, nu domneşte decît 3 ani, dar el este cel 

ce pregăteşte alipirea la coroană a teritoriilor contelui de 
Toulouse, Raymond VI, acuzat de erezie de către Biserică. 

Lunga domnie a lui Filip II nu se traduce doar prin extin- 
derea teritoriului direct controlat de capeţieni. Aceasta este 
marcată şi de o întărire a puterii regale. Din ce în ce mai mult, 
suveranul caută să-şi mărească autoritatea asupra vasalilor şi să 
limiteze influenţa marilor feudali. El se sprijină întru aceasta pe 
burghezia oraşelor, favorizînd mişcarea de eliberare urbană şi 
obţinînd, în schimb, bani şi soldaţi pentru armata sa. Mai bo- 
gată, monarhia poate de acum încolo să-şi plătească funcţionari 
docili şi competenţi. Vechilor magistraţi însărcinaţi cu admi- 
ninistrarea domeniului şi care munceau cel mai adesea pentru 
a-şi umple propriile buzunare, le sînt substituiţi încetul cu înce- 
tul notarii regali (aşa-numiţii baillis , numiţi, în Sud, seneşali) 
care ridică impozitele şi fac dreptate în numele regelui. De 
asemenea, în timp ce sarcinile tradiţionale de la curte tind să 
devină pur onorifice sau să se reducă la o fundaţie domestică, 
regele începe să-şi aleagă sfetnicii din rîndul funcţionarilor de 
origine modestă, formaţi în spiritul dreptului roman, întru totul 
devotaţi persoanei sale şi care vor deveni agenţi zeloşi ai cen- 
tralizării monarhice. Justiţia regală progresează în defavoarea 
celei seniorale. Păstrat în Templu, la Paris, de către călugă- 
rii-cavaleri ai ordinului fondat în Pămîntul Sfînt, Tezaurul regal 
este alimentat şi de veniturile domeniului şi de drepturile senio- 
riale plătite de vasali, de taxe diverse, impozite prelevate bise- 
ricilor, impozite directe şi ajutoare diverse cerute cu prilejul 
războaielor sau cruciadelor, diferite expediente în sfîrşit, pre- 
cum taxa impusă evreilor. Acest embrion al finanţelor perma- 
nente permite monarhiei capeţiene să întreţină nu numai func- 
ţionari, dar şi o mică armată, ea însăşi permanentă şi compusă 
din cavaleri şi pedestraşi mercenari. 

La moartea lui Ludovic VIII (1226), tînărul său fiu, 
Ludovic IX, (care va fi canonizat de Biserică doar la cîţiva ani 
după moarte), nu are decît 12 ani. Regenţa este asigurată de 
mama sa, Blanche de Castilia, care are de îndată de înfruntat 

rebeliunea cîtorva mari vasali - mai ales pe cea a lui Thibaut de 
Champagne şi a lui Pierre Mauclerc, duce de Brctagne -, sus- 
ţinuţi de mici seniori din Vest şi de contele dc Toulouse, 
Raymond VII, care profită dc situaţie pentru a reintra în pose- 
siunea pămînturilor sale, alungîndu-i pe baronii din Nord. 
Rezultă de aici o lungă perioadă de anarhie, de pe urma căreia 
regele Angliei încearcă să profite pentru a-şi recupera, şi el, 
domeniile continentale. Energia şi simţul politic care o carac- 
terizează pe regentă permit coroanei Franţei să traverseze aceas- 
tă epocă fără mari daune, ba chiar să obţină promisiunea de 
a anexa comitatul de Toulouse (dacă din căsătoria fiicei lui 
Raymond VII cu fratele regelui, Alphonsc de Poitiers, nu s-ar fi 
născut nici o descendenţă). în 1234, cînd Ludovic IX, devenit 
major, îşi asumă personal răspunderile puterii (împărţită, încă, 
cu mama sa), situaţia este aproape restabilită, iar, în 1241, el se 
află chiar în fruntea unei armate care îl pune pe fugă, lîngă 
Saintes, pe regele Angliei, Hcnric III, debarcat în Franţa pentru 
a susţine revolta contelui de la Marchc. 

Joinville ne-a lăsat asupra lui Ludovic cel Sfint imaginea 
unui suveran înzestrat cu cele mai rare virtuţi morale şi cu o 
pietate profundă. Ducînd o existenţă foarte simplă, nu o dată îi 
primeşte pe cei săraci la masa sa sau îi îngrijeşte pe leproşi. în 
fiecare noapte se trezeşte pentru slujba religioasă şi, în fiecare 
vineri, se lasă biciuit în amintirea flagelării lui Hristos. în 1244, 
refăcut după o grea boală, el hotărăşte să ia crucea şi să se 
îmbarce, în august 1248, la Aigues-Mortes, port depinzînd de 
contele de Provenţa, a cărui moştenitoare s-a căsătorit cu fratele 
regelui, Carol, conte de Anjou. A şaptea cruciadă, predicată 
pentru a veni în ajutorul ultimelor aşezări latine ameninţate de 
turcii horezmieni, cunoaşte cîteva succese în Egipt, înainte de a 
fi complet distrusă de către musulmani. Făcut prizonier, apoi 
eliberat în contul unei foarte mari răscumpărări, Ludovic IX va 
petrece patru ani pe Pămîntul Sfint, înainte de a se reîntoarce în 
regatul său, înţelept administrat, în absenţa sa, de Blanche de 
Castilia, apoi, după moartea acesteia, în 1252, de Aphonse de 

Poitiers. Acest eşec nu-1 va descuraja pe Ludovic care, în 1270, 
se îmbarcă pentru Tunis, primă etapă a celei de-a opta cruciade. 
Deja bolnav şi sleit de puteri, el moare aici de ciumă. 

Acest suveran pios şi preocupat de soarta celor umili a 
fost, în acelaşi timp, şi un suveran autoritar, conştient de pre- 
rogativele coroanei, fără a-şi ştirbi atributele de om al păcii. El 
s-a gîndit mai puţin la extinderea domeniului său, cît la conso- 
lidarea a ceea ce dobîndiseră străbunii săi. Deşi învingător al 
regelui Angliei care atacase Poitou, el semnează, în 1259, cu 
rivalul său Plantagenet, Tratatul de la Paris. Ludovic IX renunţă 
prin acest tratat la anumite teritorii - Limousin, Perigord, 
Quercy -, în schimb, Hcnric III recunoaşte cuceririle făcute de 
Filip August şi se declară vasal principal (homme-lige) al rege- 
lui pentru ducatul Guyenne ( homme-lige , termen folosit pentru 
a desemna un vasal care, avînd mai mulţi suzerani, contractează, 
faţă de unul dintre aceştia, obligaţii prioritare). Dornic, de altfel, 
de a asigura pacea interioară a regatului, Ludovic cel Sfînt pune 
totul în joc pentru a împiedica, războaiele personale dintre se- 
niori şi interzice portul armelor nobililor ca şi ţăranilor. 

Ludovic mai vrea ca raporturile între supuşii săi să se afle 
sub semnul echităţii şi onestităţii. Veghează ca fiecare parte să 
poată, în caz de litigiu cu justiţia senior ală, face apel la tribu- 
nalul regelui şi-i place lui însuşi să împartă dreptatea. Bate noi 
monede de aur şi cere ca acestea să circule în regat „bine“ şi 
„cinstit“. în acelaşi timp, însă, întăreşte mecanismele admi- 
nistraţiei centrale. Sub domnia sa, fosta „curtc“ feudală începe 
să se împartă într-o cuite de justiţie, un Parlament şi o Curte de 
Conturi, însărcinată cu controlul finanţelor regale. 

După domnia lui Filip III cel îndrăzneţ (1270-1285), care 
primeşte drept moştenire domeniile contelui dc Toulouse, dar 
eşuează într-o expediţie împotriva regelui Aragonului, aflat în 
război cu unchiul său, Carol de Anjou, devenit rege al Siciliei, 
coroana capeţiană îi revine lui Filip IV ccl Frumos. Aces- 
ta adaugă, prin căsătorie, domeniului regal, comitatele de 
Champagne şi Brie şi anexează Lyon-ul şi comitatul Bigorre. 

Războinic vestit, care nu pregetă să plătească într-o bătălie cu 
preţul propriei sale persoane, ultimul mare capeţian „direct“ 
rămîne încă şi astăzi un personaj destul de enigmatic, autoritar, 
desigur, şi cinic, dar preocupat şi el de a face ordine şi de a 
aduce pace în regatul său. In timpul domniei sale, mai mult decît 
în timpul celei a lui Ludovic cel Sfînt, monarhia franceză tinde 
să joace în Europa rolul principal, înlocuind, în acest sens, 
Sfîntul Imperiu a cărui decadenţă se accentuează. 

Filip a ştiut să se înconjoare de sfetnici de marcă: Pierre 
Flote, Enguerrand de Marigny, Guillaume de Nogaret, „legiş- 
tii“, numiţi astfel pentru că erau experţi în drept roman. în 
virtutea acestei competenţe, ei au dedus numeroase lucruri, 
proclamînd faptul că „regele este împărat în regatul său“, ceea 
ce însemnă că nu recunoaşte nici o autoritate deasupra sa, fie ea 
temporală (împăratul) sau spirituală (Papa). Rezultă din aceasta 
un conflict aspru, la începutul secolului al XlV-lea, cu Papa 
Bonifaciu VIII, pontif autoritar, care ameninţase cu detronarea 
lui Filip, dar pe care acesta din urmă îl răpeşte la Anagni, în 
1303 ; 

în timp ce regele îşi impune autoritatea marilor vasali şi 
noţiunea de stat apare din nou, administraţia regatului continuă 
să se perfecţioneze. Notarii regelui ( baillis ) şi seneşalii sînt 
plătiţi şi supravegheaţi îndeaproape. Pentru a-şi crea o armată 
permanentă, regele încearcă să instituie un impozit periodic, 
fouage (impozit pe „foc“, per casă). Dar nevoile sale crescînde 
de bani îl obligă să caute noi şi variate soluţii: taxe pe averea 
clerului, negustorilor şi bancherilor evrei sau italieni, privaţi de 
bunurile lor, expulzaţi sau constrînşi sub ameninţare să verse 
trezoreriei sume considerabile, profituri realizate din variaţiile 
de valoare ale monedei etc. în 1307, Filip îl însărcinează pe 
Nogaret să-i aresteze şi să-i judece pe Templieri, cărora li se 
impută crime de necrezut, dar regele, de fapt, le pizmuie enor- 
mele bogăţii. Anumiţi fraţi, mărturisind sub tortură sau în faţa 
ameninţării cu arderea pe rug (54 sînt arşi de vii în 1310, prin- 
tre care şi Marele Maestru, Jacques de Molay), Filip obţine 

de la Papa Clement V suprimarea ordinului căruia îi con- 
fiscă bunurile. 

Lărgirea domeniului regal continuă cu dobîndirea regiu- 
nii Barrois, a unei părţi din Lorrena, a comitatelor Diois şi 
Valentinois, a Montpellier-ului, ca şi a Dauphine-ului, dăruit 
fiului regelui Franţei, al cărui simbol va deveni de-acum încolo. 
Şi totuşi, acestă concentrare a puterii militare capeţiene nu este 
nelimitată. In vechile principate feudale - Guyenne, Bretagne, 
Burgundia, Flandra - şi în posesiunile constituite în defavoarea 
principilor de sînge şi care şi ele se pot transforma în principate, 
puterea suveranului trebuie să concureze cu aceea a marilor 
feudali. 

Rivalitatea cu Plantageneţii, căreia Ludovic cel Sfînt cre- 
zuse că-i pusese capăt semnînd Tratatul de la Paris, izbucneşte 
din nou sub domnia lui Filip IV. Acesta nu reuşeşte nici să 
domine ducatul Guyenne, unde războiul reîncepe în 1293, nici 
să anexeze teritoriile contelui de Flandra, Guy de Dampierre, 
împins către o alianţă cu englezii de către burghezii oraşelor 
postavului, a căror prosperitate este legată de livrările de lînă de 
dincolo de Marea Mînecii. In 1302, garnizoana franceză de la 
Bruges este masacrată şi crema cavaleriei franceze este pusă pe 
fugă la Courtrai de miliţiile flamande. Doi ani mai tîrziu, armata 
regală repară înfrîngerea la Mons-en-Pevele, însă poporul fla- 
mand, care a demonstrat la Courtrai că vitejia şi hotărîrea „pie- 
tonilor“ putea să ţină piept grelei cavalerii a baronilor, nu 
este liniştit. 

Urmaşii lui Filip cel Frumos, Ludovic X (1314-1316), 
Filip cel Lung (1316-1322) şi Carol IV (1322-1328) cunosc 
dificultăţi financiare şi trebuie să facă faţă unei noi revolte 
feudale. De aceea, ei încearcă tot mai mult să se sprijine pe 
burghezii oraşelor, care, în schimbul subsidiilor care le sînt 
cerute, doresc să le controleze utilizarea. O criză politică se 
profilează astfel în clipa în care apar grave probleme economice 
şi sociale care vor afecta, în secolul al XlV-lea, cea mai mare 
parte a lumii occidentale şi în care problema dinastică se va 




192 


SERGE BERSTEIN, PîERRE MîLZA 


repune în discuţie. Carol IV fiind mort, fără moştenitor de sex 
masculin în linie directă, baronii au de ales între Eduard al 
Angliei, nepot al lui Filip cel Frumos pe linie maternă, şi Filip 
de Valois, văr al regelui defunct, pe care-1 desemnează, în cele 
din urmă, ca suveran, sub numele de Filip VI, invocînd, în 
justificarea alegerii lor, legea salică, care interzice orice succe- 
siune pe linie feminină („crinii nu torc niciodată 44 ). Din această 
hotărîre va decurge „Războiul de o Sută de Ani 44 . 

De cealaltă parte a Canalului Mînecii, foita şi prestigiul 
monarhiei atinseseră apogeul sub domnia lui Henric II şi la în- 
ceputul celei a lui Richard Inimă-de-Lcu. Dar deja cînd acesta, 
plecînd în a treia cruciadă, îi lasă fratelui său Ioan grija de a 
gira afacerile regatului, Anglia se prăbuşeşte într-o profundă 
dezordine. Cînd Ioan Fără Ţară îi urmează la tron lui Richard, 
omorît, în 1 199, după cum am văzut, în timpul asediului cas- 
telului unui vasal din Limousin, situaţia decade vertiginos. 
Noul suveran este un psihopat, crud şi dispreţuitor la adresa 
supuşilor săi. Pierderea celei mai mari părţi din teritoriile sale 
continentale, cucerite de Filip August, înfrîngerea sa de la 
La Roche-aux-Moines şi cca a aliaţilor săi coalizaţi la Bouvines 
în 1214, obligaţia la care este supus în 1213 de a recunoaşte 
suzeranitatea Papei (Inocenţiu III depunîndu-1), grelele impozite 
cu care îi copleşeşte pe englezi, toate acestea sfîrşesc prin a 
ridica împotriva lui aproape întrega populaţie a regatului. 

în 1215, prelaţi, seniori şi burghezi din Londra se unesc 
pentru a-i impune regelui semnarea unui document prin care se 
angajează să respecte privilegiile baronilor, ca şi libertăţile 
tradiţionale ale Bisericii şi oraşelor. Baronii şi prelaţii aleg 
25 dintre ei ca să-l supravegheze pc monarh şi să controleze 
ridicarea impozitelor. Acest document -, „Marea Cartă 44 - nu 
este nici pe departe revoluţionar, întrucît este în întregime întors 
către trecut şi încearcă să restabilească, în profitul seniorilor şi 
al clasei conducătoare a oraşelor, situaţia anterioară domniei lui 
Henric II. Aşa cum ni şe înfăţişează, el enunţă totuşi nişte prin- 
cipii - consimţirea la impozite, libertatea personală a supuşilor, 

judecată prin intermediul „pair“-ilor (cci care aparţin aceleiaşi 
categorii sociale) principii care se află la originea întregii 
evoluţii ulterioare a monarhiei engleze. La scara Europei şi a 
istoriei sale, documentul introduce pentru prima oară în Evul 
Mediu ideea că puterea unui suveran poate fi controlată de 
supuşii săi în mod permanent. în acest sens, „Marea Cartă 44 se 
află la baza unei culturi politice specifice, pe care Anglia o va 
face mai tîrziu să triumfe pe continent. 

Ioan Fără Ţară moare în 1216, atunci cînd lupta cu baronii 
tocmai reîncepuse, regele, sprijinindu-se pe ajutorul Papei Ino- 
cenţii! III, dorind să anuleze efectele Marii Carte. în timpul 
minorităţii tînărului Hcnric III (1216-1272), care nu are decît 
9 ani la moartea tatălui său, marii seniori îşi impun propria lege, 
iar cînd, în 1235, noul suveran ajunge la majorat, se vede obli- 
gat să confirme clauzele Cartei. Va căuta, la scurt timp după 
aceea, să se elibereze de aceasta. Înconjurîndu-sc de seniori 
poitevini şi provensali, el încearcă să sfarîmc rezistenţa nobi- 
limii engleze şi ridică, fără să o consulte, grele impozite. Rezis- 
tenţa este neiertătoare. Grupaţi în jurul unuia dintre ei, Simon 
de Montfort, unul din fiii conducătorului cruciadei albigenze, 
baronii îl constrîng pe Henric III să accepte „Prevederile de la 
Oxford“, care stabilesc controlul lorzilor în privinţa adminis- 
traţiei regale. De acum înainte, Marele Consiliu, compus din 
15 baroni aleşi de pair - ii lor, se va întruni de trei ori pe an, în 
timp ce regele nu poate preleva impozite fără ştirea lor. în 1265, 
Simon de Montfort, care a învins trupele regale şi a stabilit, 
timp de un an, o adevărtă „dictatură 44 , permite să intre în con- 
siliul numit deja Parlament, pe lîngă reprezentanţii înaltei nobi- 
limi, şi pe cei ai micii nobilimi, pe membrii clerului şi burghe- 
ziei orăşeneşti. Simon de Montfort este învins şi ucis un an mai 
tîrziu, însă Henric III, a cărui domnie se încheie în haos, nu va 
mai avea cum reveni asupra reformelor acceptate. 

Cu Eduard I (1272-1307), suveran priceput şi conducător 
de oşti de temut, coroana îşi recîştigă o parte din prestigiu. Noul 
rege încearcă să-şi mărească regatul cucerind teritorii vecine. 

Dacă nu reuşeşte în privinţa Scoţiei, el îşi stabileşte dominaţia 
în Irlanda, unde englezii s-au instalat încă din timpul domniei 
lui Henric II, şi reuşeşte să anexeze Ţara Galilor. Din cam- 
paniile dure, purtate în regiuni cu acces greu, împotriva parti- 
zanilor scoţieni şi galezi, englezii au învăţat lucruri care-i vor 
ajuta să-şi adapteze înzestrarea militară evoluţiei vremurilor, 
care pune, deja, în umbră rolul cavaleriei grele cuirasate. Ei 
adoptă armele adversarilor lor, în special arcul mare galez, şi 
pun un accent deosebit pe infanteria oraşelor şi comitatelor. 
Aceasta chiar în momentul în care cavaleria franceză se lasă 
zdrobită, la Courtrai, de către miliţiile flamande. Primele mari 
bătălii ale Războiului dc o Sută de Ani vor pune, de altfel, 
repede în valoare avantajul pe carc-1 prezintă pentru armatele 
Plantageneţilor aceste schimbări legate dc transformările 
sociale şi politice din timpul „Evului Mediu Tîrziu 44 

Eduard I are înţelepciunea de a nu-i înfrunta direct pe 
nobilii şi burghezii care populează acum Parlamentul. Sub dom-; 
nia sa, acesta se întruneşte regulat la Westminster şi-şi exercită 
fără greutate funcţia de controlor al fiananţelor şi al adminis- 
traţiei. La începutul secolului al XlV-lea, el se împarte în două 
camere: de o parte membrii de drept, prelaţi şi baroni, consti- 
tuind Camera Lorzilor, pe de altă parte membrii aleşi, repre- 
zentanţi ai micii nobilimi şi ai oraşelor, formînd Camera 
Comunelor şi transmiţîndu-şi părerile Camerei Lorzilor prin 
intermediul unui orator (speaker). Acest sistem nu numai că nu 
slăbeşte monarhia, ci îi asigură, dimpotrivă, un fundament şi un 
„consens 44 în rîndul elitelor, consens precar, desigur, dar carfc 
nu există în regatul rival capeţian. 

Eduard II ( 1 307-1 327) nu va şti să profite de această operă 
de redresare. Veleitar şi cheltuitor, guvcrnînd sub influenţa 
favoriţilor săi, el nu întîrzie să intre în conflict cu Parlamentul, 
respingînd reformele propuse şi văzîndu-se deîndată refuzat în 
privinţa subsidiilor sale regulate. în 1327, regina Isabela, prin- 
ţesă franceză, preia conducerea, alături dc amantul său Morti- 
mer, a unei expediţii militare care, pornită din Franţa, debarcă 

în Anglia şi constrîngc pc rege să abdice în favoarea fiului său. 
Suveran energic şi respectat, tînărul Eduard III reînnoadă cu 
politica bunicului său, punînd monarhia engleză într-o poziţie 
de forţă în momentul în care în Franţa se anunţă criza dinastică 
ce-1 va aduce pe tron pe Filip VI de Valois. 


Papa şi împăratul 

în timp ce Franţa şi Anglia devin, în cca de-a doua jumă- 
tate a secolului al XlII-lea, cele două principale puteri europene, 
Sfîntul Imperiu Roman Germanic se cufundă într-un declin din 
care nu-şi va mai reveni. înainte, cl strălucise cu Frederic II, 
ultimul dintre marii suverani Hohcnstaufen, strălucire cu totul 
deosebită, concentrată, de fapt, asupra domeniilor italiene ale 
împăratului german. 

Cînd, în 1 198, dispare împărăteasa Constanţa, văduvă a lui 
Henric VI, cea care îşi asumase regenţa minorităţii tînărului 
Frederic Roger, viitorul Frederic II, în vîrstă de numai 4 ani 
tronul Sf. Petru este ocupat de Inocenţiu III: un papă energic şi 
hotărît, mai mult decît toţi predecesorii săi, să facă să prevaleze 
funcţia de vicar al lui Hristos asupra puterii temporale a 
suveranilor. Pretenţiile sale depăşesc cu mult pe cele ale lui 
Alexandru III, pentru care regii nu aveau decît un exerciţiu al 
puterii delegat de Papă, dar care sc ferise să intervină în calitate 
de prinţ temporal. Proiectul pontifical de dominium mundi pare, 
în aceste condiţii, cu atît mai realizabil cu cît împărăteasa 
Constanţa îi încredinţează, înainte de a muri, tutela fiului său, 
ceea ce lasă cîmp liber noului Papă spre a conduce după bunul 
plac afacerile Imperiului. Legaţii săi în Germania îl impun pe 
candidatul său la tron: Otto IV de Braunschweig, împotriva lui 
Filip de Suabia, frate al împăratului defunct în 1201, iar apoi, 
după moartea celui din urmă şi excomunicarea lui Otto, plecat, 
în 1209, să cucerească regatul Siciliei, pe tînărul Frederic 

Roger, ales ca rege al romanilor, apoi ridicat la rang imperial în 
1215, sub numele de Frederic II. 

în tot acest timp, Inocenţiu III s-a comportat ca un adevărat 
şef al Creştinătăţii şi ca un suveran temporal dornic să-şi mă- 
rească statele susţinîndu-1 pc Filip August împotriva coaliţiei 
suscitate de Ioan Fără Ţară, cxcomunicînd suveranii rebeli, 
impunîndu-şi suzeranitatea celorlalţi (regilor de Aragon, de 
Castilia, ai Portugaliei, Ungariei, Suediei, Danemarcei, Polo- 
niei, Bulgariei şi Angliei), ancxînd statului pontifical Romagna 
cu Ravenna, regiunea Marchcs, Ancona şi fostul ducat Spoleto, 
lansînd, în sfîrşit, două cruciade: a patra, care va lî, după cum 
am mai spus, deturnată către Constantinopol, şi exepediţia 
împotriva albigenzilor. Conciliul dc la Lateran, din 1215, în 
cursul căruia el dispune de domeniile confiscate de la contele 
de Toulouse în beneficiul lui Simon de Montfort, marchează 
apogeul puterii sale. 

Inocenţiu III moare în 1216. Dar, încă din primul an al 
domniei sale, pupilul său imperial a arătat că nu se va dedica 
uşor planurilor pontifului roman. Destinul acestui Hohenstaufen 
este ciudat şi fascinant, căci, născut şi crescut în Sicilia, el nu 
vorbeşte limba străbunilor săi, dar stăpîneşte cu uşurinţă nu 
numai italiana şi latina, ci şi greaca, franceza şi araba. Fără să 
ignore Germania, el îşi concentrează atenţia asupra domeniilor 
peninsulare şi, mai ales, asupra moştenirii materne, Sicilia regi- 
lor normanzi, răscruce mediteraneană în care sc amestecă influ- 
enţele latine, greceşti şi musulmane din care voia probabil să 
compună sufletul unui Imperiu al Sudului. Pentru a sparge 
încercuirea la care erau supuse propriile sale state, Inocenţiu III 
avusese grijă ca, înaintea încoronării lui Frederic II, să-i smulgă 
acestuia coroana Siciliei atribuită foarte tînărului fiu al lui Fre- 
deric, Henric, cu obligaţia pentru suveranul Hohenstaufen, de 
a-1 emancipa pe acesta din urmă şi dc a renunţa, în ceea ce-1 
privea, la moştenirea siciliană. 

Această promisiune nu-1 împiedică pc Frederic să-şi insta- 
leze curtea la Palermo, capitală somptuoasă, în care acest literat 

înzestrat cu o imensă curiozitate intelectuală, poet şi filosof la 
vremea sa (el l-a citit pe Aristotel sub forma în care i-a venit 
prin Averroes), pasionat de matematică, de medicină, ştiinţele 
naturii, istorie, el atrage împrejurul său artişti, scriitori, medici, 
jurişti, gînditori veniţi din toate colţurile lumii mediteraneene, 
fie că sînt romano-catolici, fideli ai Bisericii greceşti sau musul- 
mani. Nonconformismul său, spiritul critic, şi toleranţa sa nu au 
întîrziat însă să fie speculate de duşmanii săi şi puse pe seama 
unei dereglări a spiritului care a făcut, din păcate, ca el să apară, 
în loc de prinţ al Renaşterii ivit în plin Ev Mediu, drept un 
necredincios şi un imoral. 

Deşi nu este cu totul necredincios, Frederic II nu este însă, 
fără îndoială, nici un catolic fervent şi, de aceea, acest umanist 
înainte de vreme nu se simte deloc chemat să ducă un război 
sfînt în ţară musulmană. în 1227, în clipa îmbarcării sale, la 
Brindisi, pentru cruciadă, şi lovit şi cl de epidemia care-i deci- 
mează baronii, el îşi amînă, pur şi simplu, plecarea, ceea ce-i 
aduce din partea lui Grigorc IX excomunicarea. în anul următor, 
un cruciat exclus din Biserica lui Hristos se îmbarcă pentru Sf. 
Ioan din Acera unde, preferind negocierea războiului, obţine de 
la musulmanii din Egipt un tratat care recunoaşte creştinilor 
posesiunea Ierusalimului şi a Locurilor Sfinte. 

Cu Papalitatea, raporturile se inversează repede. Frederic 
obţine, într-adevăr, din partea principilor, fără a rupe promi- 
siunea făcută lui Inocenţiu III, alegerea fiului său drept rege al 
romanilor, sub numele de Henric VII, restabilind astfel unitatea 
dinastică a tronului imperial şi a celui al Siciliei: ceea ce Papa 
va accepta, în cele din urmă, în 1240. Dc atunci, Frederic consa- 
cră Siciliei şi Italiei de Sud întregul său efort. Făcînd din insulă 
o monarhie centralizată, administrată riguros dc funcţionari 
competenţi, formaţi la Universitatea pe care o creează în 1224, 
supunînd-o unei stricte discipline, el elaborează Constituţiile de 
la Melfi (1231), care ameninţă cu pedeapsa cu moartea pe cei 
care ar fi continuat războaiele personale în regat. Pentru a-şi 
aplica politica, împăratul construieşte o reţea strînsă de fortăreţe 

şi drumuri, impunîndu-şi în întreg regatul vicarii şi ofiţerii. 
Rezistenţele feudale sînt uneori foarte puternice. în timpul şede- 
rii lui Frederic în Orient, Grigore IX profită de această absenţă 
pentru a pune mîna pe regat. Dar la întoarcere, împăratul îl 
recucereşte şi obţine, prin tratatul de la San Germano (1230), 
ridicarea excomunicării sale. 

Lucrurile se deteriorează atunci cînd, dornic să-şi asigure 
continuitatea între domeniile sale germanice şi cele din Italia de 
Sud, Frederic II începe să pună oraşele din nordul şi centrul 
peninsulei sub autoritatea agenţilor săi. Din nou excomunicat 
de Papă în 1239, el trebuie să ţină piept revoltei oraşelor toscane 
şi mai ales Ligii Lombarde, susţinută de suveranul pontif, care 
predică împotriva împăratului o adevărată cruciadă. Un război 
aproape permanent şi de o cumplită cruzime se instalează astfel 
în peninsulă, opunîndu-1 pe Frederic şi partizanii săi ghibelini 
cetăţilor guelfe şi Statului pontifical pe care-1 domină parţial 
suveranul Hohenstaufen. în 1241, Grigore IX convoacă un con- 
ciliu general la Roma, cu scopul de a-1 detrona pe împărat; 
acesta, însă, pune mîna pe corăbiile genoveze care-i transportau 
pe părinţii conciliari şi-i trimite în captivitate în Pouilles. Patru 
ani mai tîrziu, urmaşul lui Grigore IX, Inocenţiu IV, hotărăşte 
să-şi părăsească statele, reuneşte la Lyon un conciliu care pro- 
nunţă detronarea lui Frederic şi-şi trimite legaţii în Germania 
pentru a numi un nou rege al romanilor. în ciuda greutăţilor pe 
care le întîmpină în Italia de Nord, împăratul se pregăteşte să 
reia lupta, însă îşi află moartea în decembrie 1250. 


Declinul şi fărîmiţarea Imperiului Germanic 

Din duelul care a opus Papalitatea împăratului, acesta din 
urmă ieşea, deci, învins, incapabil de a-şi impune autoritatea în 
Italia de Nord, repede ameninţat în domeniile sale meridionale 
şi pradă ambiţiilor principilor germani. După moartea lui Fre- 
deric II care, în întregime absorbit de afacerile sale italiene, le 

acordase acestora principalele drepturi regale, edificiul imperial 
se prăbuşeşte în anarhie timp de un sfert de secol, acel sfert de 
secol care constituie ceea ce se numeşte „Marele Interregn 44 
(1250-1273). în timp ce fiul lui Frederic II, Conrad IV, apoi 
nepotul său, Conradin, se opun candidaţilor străini susţinuţi de 
Papă - contele Wilhelm de Olanda, Alfonso X al Castiliei, 
Richard de Cornwall -, Germania se transformă intr-un mozaic 
de state aproape independente: principate laice şi ecleziastice, 
state ale Cavalerilor Teutoni, oraşe libere ale Hansei etc. Cole- 
giul electoral care-1 desemnează pe regele Romanilor (candi- 
datul, deci, la titlul imperial), redus la şapte membri - arhi- 
episcopii de Koln, Meinz şi Trier, contele palatin al Rhinului, 
regele Boemiei, margraful de Brandenburg şi ducele de Saxonia 
ţine monarhia în tutelă şi-şi impune condiţiile candidaţilor. 

în 1273, Papa, îngrijorat de prelungirea vacanţei imperiale, 
îi determină pe marii electori germani să desemneze un prinţ a 
cărui modestă putere teritorială - nu posedă decît un număr mic 
de fiefuri în Elveţia şi în Alsacia de Nord - să nu-i neliniştească 
pe marii feudatari germanici: Rudolf de Habsburg. Acesta, în 
loc să încerce să reînnoade ambiţiile imperialiste ale dinastiei 
Staufen sau să-şi impună autoritatea asupra principilor, nu-şi 
foloseşte domnia decît pentru a-şi mări teritoriul în Austria, 
Styria şi Carniola în defavoarea regelui Boemiei, Otokar II. 
Altfel spus, asistăm la o recentrare a Imperiului, sau a ceea ce 
mai rămîne din acesta, în jurul ţărilor dc limbă germană şi la 
renunţarea din partea primului Habsburg care poartă coroana 
imperială la orice pretenţie la o monarhie universală. 

Rudolf de Habsburg nu va reuşi, de altfel, să obţină de la 
succesorul lui Grigore X consacrarea pc care-o reprezintă înco- 
ronarea imperială de către Papă, nici ca fiul său, Albert, căruia 
marii electori i-1 preferă pe Adolf de Nassau, să fie desemnat, în 
1292, ca rege al Romanilor. Abia în 1296, după ce-1 vor detrona 
pe Adolf, ei vor trece la alegerea lui Alhert de Habsburg. în 
1308, acesta este, însă, asasinat dc nepoţii săi şi înlocuit cu un 
prinţ a cărui modestă proprietate nu-i putea nelinişti pe principi: 

Henric, conte de Luxemburg, care nu va întîrzia, ca şi Hohen- 
staufen-ii altădată, să se dezintereseze de Germania pentru a 
relua visul italian. Momentul nu este încă propice pentru 
Habsburgi, de a asigura în mod durabil coroana imperială şi de 
a-i reda strălucirea pe care-o cunoscuse în vremea primilor 
Ottonieni, a lui Barbarossa sau a lui Frederic II. 

în timpul celei de-a doua jumătăţi a secolului al XlII-lea, 
Italia se desprinde complet de orbita germană. La sud, Papa 
Inocenţiu IV îşi găseşte, încă din 1253, sprijin în contele de 
Anjou şi de Provenţa, Carol, pentru a-i elimina pe urmaşii lui 
Frederic II, oferindu-i fratelui lui Ludovic cel Sfînt coroana 
Siciliei. în 1265, Carol răspunde chemării acestuia şi-i nimi- 
ceşte rînd pe rînd pe Manfred, fiul bastard al împăratului mort, 
lîngă Benevento (1266), apoi pe ultimul Hohenstaufen, 
Conradin, venit grabnic din Germania şi executat după înfrîn- 
gerea sa în faţa angevinilor la Tagliacozzo. Stăpîn al Italiei de 
Sud, Carol de Anjou încearcă să-şi extindă autoritatea şi asupra 
celorlalte părţi ale peninsulei. El sc instalează în Toscana şi la 
Roma, unde profită de o lungă vacanţă a Sfintului Scaun pentru 
a se face ales senator şi a pune sub tutela sa comuna romană. 
Visînd, ca şi regii normanzi, să domine Mediterana orientală, el 
se gîndeşte să restaureze, în profitul său, Imperiul latin al 
Constantinopolului. Imperialismul angevin a ridicat însă repede 
împotriva lui adversari de temut. în primul rînd, Papa Grigore X 
care, pentru a evita refacerea unei puteri comparabile cu cea a 
lui Frederic II, înlesneşte alegerea lui Rudolf de Habsburg la 
tronul imperial. Apoi îl favorizează pe regele de Aragon, 
Petru III, care va profita de masacrul ocupanţilor francezi la 
Palermo, la 30 martie 1282 (faimoasele Vecernii Siciliene), 
pentru a cuceri insula şi a se proclama rege al ei. Angevinii nu 
vor mai reuşi să-l urnească de aici, în ciuda cruciadei purtate 
împotriva Aragonului de regele Franţei, Filip III. La sfîrşitul 
secolului al XlII-lea, monarhia angevină, retrasă la Neapole, 
constituie încă o putere care intervine în întreaga Italie, bene- 
ficiind de sprijinul pontifical. 

Italia de Nord şi Italia Centrală rămîn în tot acest timp 
pradă luptelor care se dau între guelfi şi ghibelini. în principiu, 
primii sînt partizanii Papei, iar adversarii lor - cei ai împă- 
ratului. în realitate, lucrurile nu sînt atît dc simple. Guelfii sînt 
mai întîi campionii autonomiei municipale şi, chiar dacă s-au 
aliat cu Papa, ei nu împărtăşesc şi ambiţiile teocratice ale anu- 
mitor pontifi. De îndată ce Papa încearcă să-şi impună auto- 
ritatea în afara statelor sale şi pare hotărît să unifice Italia, ei nu 
ezită să-l abandoneze. Ghibelinii, la rîndul lor, se definesc mai 
degrabă în termeni de opoziţie între oraşele sau clanurile rivale 
din interiorul aceleiaşi cetăţi - opoziţie legată dc cele mai multe 
ori de străvechi lupte familiale -, decît în raport cu adeziunea la 
programul imperial. în Italia de Nord, cca mai mare parte a 
cetăţilor face parte din Liga Lombardă şi este duşmana dinastiei 
Staufen; în Italia Centrală, şi mai ales în Toscana, există oraşe 
guelfe (Florenţa, Lucea) şi oraşe ghibeline (Sienna, Pisa, Pis- 
toia), ostilitatea politică născînd aici rivalităţi economice; în 
fiecare dintre aceste cetăţi există clanuri guelfe şi clanuri ghi- 
beline, care practică între ele vendete şi exilări. în chiar sînul 
partidului guelf dominant există facţiuni rivale - Albii şi Negrii 
- care se exclud şi se combat. Dante Alighicri va trebui, după 
victoria Negrilor la Florenţa, să se exileze din oraşul său în 
1301 pentru a nu se mai întoarce acolo niciodată. 

în 1310, Henric VII de Luxemburg, pe care electorii ger- 
mani l-au desemnat cu doi ani mai devreme drept rege al roma- 
nilor, ia şi el drumul Italiei, la chemarea ghibelinilor. Dar, la 
Roma, el se loveşte de guelfi şi nu poate să fie încoronat împă- 
rat la Lateran decît în 1312, înainte cu un an de a muri, fără a fi 
reuşit să împace partidele. Papalitatea şi aliaţii săi italieni tri- 
umfa în urma unei lupte care va fi durat două secole şi jumătate, 
în timp ce în Germania puterea imperială începe să se des- 
compună. Oraşele imperiale şi nobilimea Imperiului dobîndesc 
privilegii care fac din ele adevărate entităţi autonome, putînd 
încheia între ele ligi şi acorduri de pace. Un astfel de exemplu îl 
reprezintă muntenii celor trei cantoane, Uri, Schwyz şi 

Unterwalden, care, în 1291, se unesc pentru a impune Habs- 
burgilor recunoaşterea tribunalelor lor locale, preludiu la ceea 
ce va deveni mai tîrziu Confederaţia elveţiană. 


La periferia Occidentului creştin 

Începînd cu secolul al Xl-lea, încadrarea în sînul Creşti- 
nătăţii a teritoriilor situate în estul Europei a continuat cînd în 
sfera de influenţă romană, cînd în cea a Bisericii Orientale, 
greutăţile Imperiului Bizantin, apoi dispariţia sa temporară, la 
începutul secolului al XlII-lea, neputînd dccît să defavorizeze 
pe a doua în detrimentul celeilalte. Ceea ce caracterizează, însă, 
în mod special evoluţia acestei părţi a continentului este lenta 
apariţie a unor noi puteri, a căror voinţă de independenţă şi ale 
căror ambiţii vin deseori în contradicţie cu cele ale imperiilor 
vecine. 

Aşa stau lucrurile cu Boemia, de exemplu. încă din epoca 
carolingiană, triburile cehe care se instalaseră în acestă zonă 
întreţineau relaţii cu lumea occidentală. Campaniile lui Carol 
cel Mare făcuseră din Boemia o anexă a ducatului de Bavaria şi 
adesea ea era inclusă în regulamentele succesorale ale moş- 
tenitorilor imperiali. 

în secolul al X-lea, însă, Boemia s-a desprins treptat de 
tutela germanică sub aripa ducilor „naţionali 44 - Przemyslizii 
(descendenţi ai lui Przemysl). în secolul al Xl-lea, aceştia din 
urmă reuşesc să-şi extindă autoritatea către est, înglobînd 
Moravia, apoi Silezia. Au intrat, astfel, în contact cu polonii 
care, în acelaşi timp, îi organizau pe slavii de pe Vistula. De 
aici, numeroase conflicte, fiecare dintre cele două „state 44 cău- 
tînd să-şi asigure controlul asupra celuilalt. Această stare de 
război permanentă între Boemia şi Polonia a fost speculată de 
împăraţii germanici, ei opunîndu-se sistematic creării unui mare 
regat al slavilor occidentali, a cărui existenţă le-ar fi putut 
ameninţa frontierele orientale. In 1004, Henric II este cel care, 

alungîndu-i pe poloni, îi reinstalează pe Przemyslizi la Praga. în 
1039, în schimb, Henric III îl salvează pe Cazimir al Poloniei de 
dominaţia ducelui de Boemia. 

9 

în schimbul unei vasalităţi general acceptate, împăraţii îi 
consideră pe ducii de Boemia ca pe nişte prinţi germani. Cehii 
trimit, ca atare, contingente armatei imperiale, asistă la dietele 
Imperiului şi participă la alegerile imperiale. Tributari ai unei 
înalte funcţii la curtea împăratului, ei primesc chiar, din mîinile 
lui Frederic Barbarossa, titlul regal. în 1158, Vladislav II se 
prevalează de acest titlu, ceea ce nu-1 împiedică pe imperialul 
său protector de a lucra cu sîrg la slăbirea noului regat, încura- 
jînd tendinţele separatiste ale Moraviei. 

în 1 197, profitînd de o luptă succesorală veche de 20 de 
ani între urmaşii lui Vladislav II, Henric VI impune o soluţie de 
partaj: Przemysl I, zis Ottokar, va domni peste Boemia, fratele 
său Wladislaw, peste Moravia. După moartea lui Henric VI, 
însă, criza din Sfîntul Imperiu va fi speculată de suveranii boe- 
mieni. Diverşii pretendenţi îi garantează lui Ottokar autonomia 
şi titlul regal, iar, în 1212, împăratul german Frederic II pro- 
mulgă o bulă de aur care, recunoscînd calitatea de prinţ german 
regelui Boemiei, îi asigură în mod solemn şi independenţa. în 
1222, îi va reveni şi Moravia. 

Or, acestă autonomie cu greu dobîndită, va fi folosită de 
regii Boemiei pentru a-şi exercita un rol tot mai important în 
sînul lumii germanice. Ei pot fi văzuţi intervenind activ în lup- 
tele care-i opun pe Frederic II şi pe adversarii săi, în timp ce 
germanii atraşi de privilegii speciale vin să se stabilească, nu- 
meroşi, în regat: negustori care monopolizează comerţul şi înte- 
meiază oraşe, clerici şi chiar seniori care acaparează înalte 
funcţii şi pămînturi dintre cele mai bogate. Într-atît îneît, dacă 
suveranii lor privesc către Germania, slavii din Boemia suportă 
din ce în ce mai greu adevărata colonizare germanică al cărei 
teatru este însăşi ţara lor. 

în 1230, regele Wenceslaw I se căsătoreşte cu o Hohen- 
staufen, fiica lui Filip de Suabia. Preocupat doar de obiectivele 

sale germanice, el nu face nici un efort pentru a se opune inva- 
ziei mongole care, în 1241, începe în Europa Centrală, lăsîndu-i 
pe fiii lui Gengis-Han să treacă prin foc şi sabie Moravia şi 
Ungaria. Criza de succesiune care urmează în Imperiu drept 
consecinţă a morţii lui Frederic II favorizează intrigile şi preten- 
ţiile la coroana imperială. Şi într-adevăr, în timpul perioadei 
numite a „Marelui Interregn 44 , regele Boemici, Ottokar II, este, 
fără îndoială, cel mai puternic prinţ german. Tulburările ger- 
manice i-au permis să ocupe Austria, Styria, Carinthia, Car- 
niola. Adăugate proprietăţilor Bocmiei şi Moraviei, aceste teri- 
torii constituie un real imperiu care-i justifică pretenţiile. Papa 
Grigore X, care vede în el un prinţ docil, supus Sfîntului Scaun, 
îi sprijină candidatura. Posesiunea minelor din Boemia îi asi- 
gură venituri nepreţuite. însă excesul puterii sale îi îngrijorează 
pe principii germani care îl preferă, cum am văzut, pe landgraful 
de Alsacia, Rudolf de Habsburg. în conflictul carc-i opune pe 
aceştia din urmă şi pe regele Boemiei, Ottokar iese învins, fiind 
ucis în 1279. Regatul său este dezmembrat, iar tînărul său fiu, 
Wenceslas, pus sub tutela unui senior germanic. în cîţiva ani, 
orgolioasele pretenţii ale regelui Bocmici s-au risipit şi, odată 
cu ele, autonomia, cu greu dobîndită, a statului ceh. 

Mai la nord, tot spre mijlocul secolului al X-lea, începe să 
se organizeze, sub ducii Micszko I (963-992) şi Boleslav cel 
Viteaz (992-1025), un stat polonez al cărui centru se situează în 
bazinul Vistulei, între Carpaţi şi Baltica. O lungă luptă, dusă de 
Boleslav împotriva împăratului Henric II, îi asigură indepen- 
denţa şi, dacă presiunea imperială îl obligă să renunţe la Boemia 
cucerită între 1003-1004, el sc consolează, atribuindu-şi, în 
1025, titlul de rege. 

Efemeră măreţie şi scurtă independenţă! Mediocrul 
Miezsko II (1025-1034) lasă să-i scape o bună parte din cuce- 
ririle tatălui său şi trebuie din nou să se recunoască vasal al 
împăratului. O vasalitate care salvează totuşi regatul de anexa- 
rea sa, proiectată de Bretislav de Boemia. Restaurat sub dom- 
nia lui Cazimir Renovatorul (1034-1058), regatul Poloniei se 

cufundă în cea de a doua jumătate a secolului al Xl-lea în anar- 
hie şi dezordine, fiecare provincie înccrcînd să-şi păstreze cu 
înverşunare particularitatea şi să se sustragă oricărei tentative 
centralizatoare. 

Domnia lui Boleslav III Gură-Strîmbă, care începe în 
1102, marchează ultimul efort al dinastiei Piast de a jugula 
tendinţele centrifuge care înving, în cele din urmă, în regat. 
Boleslav reunifică ţara, o măreşte cu Pomerania cucerită de 
împărat şi impune feudalilor autoritatea sa suverană. însă, 
împărţirea pe care el o hotărăşte între fiii săi, fiecare 
administrînd o provincie şi trebuind să recunoască suzeranitatea 
celui mai mare (,,senioratul“), nu duce decît la adîncirea 
separatismelor. Senioratul, titlu mai mult onorific decît real, 
trece de la un ducat la altul, fiecare prinţ gîndindu-se cum să-şi 
extindă mai bine domeniul în defavoarea vecinilor săi. 
Uzurpările şi războaiele civile se înmulţesc, în profitul deplin al 
seniorilor feudali avizi de independenţă. 

Această anarhie este cu atît mai gravă cu cît supravieţuirea 
însăşi a Poloniei este în joc. Lc vest, ea trebuie să se apere 
împotriva valului ameninţător al germanismului încarnat de 
ducele de Brandenburg. La începutul secolului al XlII-lea, 
acesta cucereşte litoralul baltic şi cursul inferior al Oder-ului. 
în 1226, ducele de Mazovia, Conrad, în luptă împotriva păgî- 
nilor din Prusia, face apel, am mai spus-o, la Cavalerii Teutoni 
care constituie un stat în zona de jos a Vistulei, împiedicînd şi 
aici accesul polonilor la mare. Strimtul coridor prin care regatul 
se mai află încă în contact cu Baltica riscă să fie şi el înghiţit de 
expansiunea germanică. Dacă mai adăugăm că şi ruşii cu litua- 
nienii devin ameninţători la frontirele estice ale Poloniei, putem 
înţelege gravele consecinţe pc care riscă să le comporte, în 
privinţa supravieţuirii regatului, incapacitatea prinţilor de a-şi 
impune autoritatea în faţa celei a marilor vasali. 

Cea mai solidă entitate statală în Europa Centrală, la înce- 
putul secolului al Xl-lea, o constituie monarhia maghiară. Rega- 
tul Sfîntului Ştefan a ştiut, într-adevăr, altfel decît vecinii săi, 

să se apere împotriva intervenţiilor Imperiului. Păstrîndu-şi 
astfel independenţa, regii Ungariei au putut să se consacre dez- 
voltării ţării lor. O ţară prosperă, îmbogăţită de un comerţ activ, 
a cărui frontieră a fost repede deplasată pînă la Carpaţi dă 
importanţă unor suverani activi care profită de greutăţile Impe- 
riului Bizantin pentru a-şi extinde teritoriul şi în ţările slave ale 
Balcanilor din apropierea coastei adriatice. încă din 1064, ungu- 
rii cuceresc Belgradul. Sub domniile lui Ladislau I (1077-1095) 
şi a nepotului său Coloman (1095-1 116), expansiunea continuă: 
Slovacia şi Croaţia cad în mîinile maghiarilor, graţie şi bine- 
voitoarei neutralităţi a împăraţilor Comneni care văd în ei nişte 
aliaţi de valoare împotriva micilor prinţi sîrbi mereu agitaţi 
în Balcani. 

Cu toate acestea, creşterea puterii maghiare în regiune îi 
nelinişteşte repede pe suveranii bizantini. Profitînd de disputele 
din sînul familiei domnitoare a lui Arpad, aceştia instigă un 
pretendent împotriva celuilalt şi încearcă să-i vasalizeze, ba 
chiar să absoarbă statul maghiar. Şi par pc punctul de a reuşi la 
mijlocul secolului al Xl-lea, însă moartea lui Manuel Comnenul 
şi domnia dezastruoasă a lui Andronic răstoarnă situaţia în pro- 
fitul suveranului ungar Bela III. Acesta reia bizantinilor teri- 
toriile pierdute în Balcani, îşi înzestrează regatul cu instituţii 
stabile şi se simte repede destul de puternic pentru a inter- 
veni în afacerile vecinilor săi, mai ales în acelea ale prin- 
ţului Kiev-ului. 

Astfel absorbit de ambiţiile sale externe, Bela III lasă să se 
dezvolte în Ungaria o puternică pătură de feudali care acapa- 
rează teritorii şi ciuntesc puţin cîte puţin drepturile regale. La 
moartea suveranului, în 1196, cei doi fii ai săi îşi dispută succe- 
siunea şi, pentru a-şi asigura fideli, împart pămînturi şi pri- 
vilegii. Victoria lui Andrei II este cea a unui monarh dezarmat 
în faţa nobilimii. Conjuraţiile se înmulţesc şi, în 1222, nobilii 
unguri, grupaţi în jurul fiului suveranului - Bela, îi impun o 
„Bulă de Aur“, adevărată renunţare a regelui - asemănătoare 
„Marii Carte“ engleze - în faţa pretenţiilor seniorale. Bela IV, 

venit pe tron în 1235, încearcă zadarnic să repare situaţia la care 
a contribuit din plin. 

în 1241, în plină dezordine interioară, intervine şi invazia 
mongolă, Bela străduindu-se din răsputeri să opună o armată 
feudală care să-l combată pe invadator. Cînd, în sfîrşit, reuşeşte 
s-o facă, mongolii sînt deja bine instalaţi pc Dunăre şi nimicesc, 
pe 11 aprilie 1241, armata regelui Ungariei. în timp ce acesta 
din urmă aleargă după ajutor din partea Austriei, copleşindu-1 
pe împărat cu cereri de ajutor, ca şi pe papă şi pe suveranii 
occidentali, mongolii ocupă ţara. Oraşele sînt incendiate, fortă- 
reţele distruse, populaţiile umilite sau masacrate. La începutul 
lui 1242, Bela IV trebuie să se refugieze în Croaţia, urmărit de 
duşmanii săi de-a lungul litoralului dalmat. Doar moartea lui 
Ogodai Han şi conflictele care urmează între şefii mongoli îl 
salvează in extremis pe Bela şi regatul său. 

în paralel cu constituirea statelor polonez şi ungar, are loc 
şi aceea a statului sîrb. Pînă la începutul secolului al X-lea, 
prinţii care domnesc aproape permanent asupra triburilor de 
sîrbi instalate între Adriatica şi Dunăre - de la Vlastimir şi pînă 
la Paul Branovic - sînt vasali ai împăratului bizantin şi istoria 
lor este indisociabilă de cea a Imperiului de Răsărit. Serbia 
autonomă nu începe să se desprindă, la începutul secolului 
al X-lea, decît din cauza tulburărilor care afectează Peninsula 
Balcanică. Lupta între Bizanţ şi Simion al Bulgariei îi deter- 
mină pe cei doi adversari să-i introducă pc sîrbi în sfera lor 
de influenţă. 

Rînd pe rînd, bizantini şi bulgari impun sîrbilor suverani 
care le sînt favorabili. în războiul pe care Vasile II îl duce 
împotriva lui Samuel, prinţul Vladimir din Diocleea (sau Zeta) 
este pentru basileu un aliat de preţ, ceea ce are drept consecinţă 
anexarea principatului său Bulgariei. Victoria, însă, a Bulgaroc- 
tonului pune lucrurile la punct. Trebuie aşteptat anul 1135 
pentru a-1 vedea pc prinţul sîrb de Zeta, Ştefan Voislav, aducînd 
independenţa poporului său, respingînd protectoratul bizantin, 
ca şi expediţiile punitive lansate de împărat, reuşind chiar să-şi 

mărească principatul. La moartea sa, în 1052, micul stat Zeta 
este prima ţară slavă din Balcani care a ştiut să devină inde- 
pendentă faţă de Bizanţ. Ea va duce de acum încolo împotriva 
fostului său protector o politică activă, susţinînd sau deter- 
minînd veleităţile de independenţă ale Bulgariei vecine. Prinţul 
Mihai, chiar, cel care conducea principatul de la moartea lui 
Ştefan Voislav, îl încoronează pe fiul său, Constantin Bodin, în 
1072, ca ţar al bulgarilor. 

în 1077, acelaşi Mihai primeşte dc la Roma, a cărei opo- 
ziţie faţă de Bizanţ este totală de la schisma din 1054, coroana 
regală. Sub Constantin Bodin, care-i urmează, domnind între 
1080 şi 1101, o nouă etapă începe: regatul sîrb profită de lup- 
tele care opun Imperiul de Răsărit normanzilor şi de poziţia sa 
excentrică în Balcani pentru a-şi alipi Raska vecină, care va 
deveni centrul de greutate al Serbiei şi baza expediţiilor sale 
împotriva Bizanţului. 

Moartea lui Constantin Bodin îi oferă Imperiului grec un 
moment de pace de care va profita Alexie Comnenul pentru a 
agrava rivalitatea care se naşte între cei doi poli ai regatului 
sîrb: Zeta şi Raska. în primele două treimi ale secolului 
al XH-lea, Serbia se vede din nou supusă Bizanţului şi pradă 
revoltelor neîncetate care fac din hegemonia greacă o hege- 
monie precară. Manuel Comnenul nu face decît să reprime 
revoltele „Marilor Jupani“ din Raska. Revolta condusă de Şte- 
fan Nemanja în 1166 este astfel reprimată sîngeros de Manuel, 
dar cînd Andronic Comnenul îi urmează, în 1181, se declan- 
şează o cumplită insurecţie care, cu sprijinul lui Bela III al 
Ungariei, va aduce războiul pe întregul teritoriu al Imperiului. 
Sîrbii profită pentru a-şi lărgi teritoriul în defavoarea Impe- 
riului: valea Moraviei, Zeta şi o parte din coasta adriatică trec 
sub dominaţia lor. 

La moartea sa, în 1 196, Marele Jupan Ştefan Nemanja lasă 
un stat sîrb puternic, localizat în nord-vestul Peninsulei Bal- 
canice, care se va împotrivi, cu ajutor bulgar, oricărei tentative 
de recucerire a Bizanţului. După căderea Constantinopolului în 

mîinile cruciaţilor în 1204 şi împărţirea rămăşiţelor Imperiului 
între veneţieni şi baronii occidentali, urmaşul lui Nemanja, 
Ştefan II, primeşte din partea Papei coroana regală (L217). 
Doi ani mai tîrziu, el primeşte de la Niceea permisiunea de 
a crea în Serbia un arhiepiscopat autocefal. La sfîrşitul seco- 
lului al XlII-lea, regatul sîrb al Ncmanizilor devine o putere 
balcanică. 

Soarta Bulgariei, în ciuda trecutului său glorios, seamănă 
cu cea a Serbiei. Zdrobirea de către Vasile II a Imperiului lui 
Samuel nu a pus capăt şi dorinţei de independenţă a nobilimii. 
Moartea Bulgaroctonului, exacţiunile fiscale ale guvernului 
bizantin şi stîngăciilc comise faţă de autorităţile religioase bul- 
gare au suscitat în 1040 o revoltă generală împotriva grecilor, 
înăbuşită în anul următor, dar care pune în lumină eşecul efor- 
turilor de asimilare întreprinse de basileu. 

Trebuie, însă, aşteptată prăbuşirea puterii bizantine în 
Balcani, care urmează morţii lui Manuel Comnenul, pentru a 
vedea reconstituindu-se un adevărat stat bulgar. La sfîrşitul 
secolului al XlII-lea, doi fraţi de origine nobilă bulgară sau 
valahă, Assan şi Petru, sprijiniţi de sîrbi şi unguri, îi ridică pe 
boieri cu ajutorul cumanilor veniţi din stepele Rusiei. Soldaţii 
lor invadează Moesia, distrug nordul Thraciei şi pătrund în 
Macedonia. Assan este îndată încoronat ţar, iar campaniile lui 
Isaac II, chiar dacă îi obligă pe bulgari să evacueze Thracia 
şi Macedonia, nu pot împiedica naşterea unei Bulgarii 
independente. 

După o perioadă confuză, care vine după moartea lui 
Assan I, în 1196, şi cea a lui Petru în anul următor, coroana îi 
revine ţarului Caloian, fratele lor, în care Bizanţul va găsi un 
adversar de temut. In 1204, el reuşeşte să obţină de la Papalitate 
recunoaşterea titlului său imperial. Pînă la moartea sa, în 1207, 
el întăreşte dominaţia asupra nord-estului Peninsulei Balcanice, 
combătînd Imperiul Latin şi Regatul Thessalonicului, aşa cum 
combătuse şi Bizanţul. 

Odată cu domnia lui Ioan Assan II, Imperiul bulgar 
cunoaşte o impresionantă extindere. Ţarul nu se gîndeşte deoît 
la cum să exploateze ostilitatea dintre latini şi greci pentru a-şi 
asigura coroana Constantinopolului. înmulţindu-şi intrigile şi 
intervenţiile, el nu va reuşi totuşi să devină stăpînul metropolei 
bizantine dar, instalat în Thracia şi Macedonia, el constituie, 
pînă la moartea sa, în 1241, un pericol permanent pentru Impe- 
riul de la Niceea. Dispariţia sa, coincizînd cu invazia mongolă, 
marchează prăbuşirea puterii bulgare. Distrusă de invadatori, 
Bulgaria este supusă tributului. Fiii minori ai lui Ioan Assan sînt 
neputincioşi în faţa revenirii în forţă a bizantinilor şi Ioan III 
Vatatzes nu face nici un efort pentru a recuceri teritoriile 
pierdute. 

Disputele interne absorb toate energiile bulgare pînă la 
sosirea la putere a unui Nemanid, Constantin Tich, care dom- 
neşte între 1257 şi 1277, întărind legăturile bulgaro-sîrbeşti. In 
1280, cumanul Gheorghe I Terter devine ţar, după ce-1 va fi 
detronat pe protejatul Bizanţului, Ioan Assan III. Carol de Anjou 
va găsi în el un aliat sigur împotriva grecilor. La sfîrşitul seco- 
lului al XlII-lea, cea mai marc parte a Peninsulei Balcanice 
scapă definitiv din sfera de influenţă bizantină. 

Mai la est, moartea lui Iaroslav cel Marc, în 1 054, deschide 
pentru Rusia o perioadă de confuzie şi o anarhic care se va 
prelungi pînă la invazia mongolă din 1224. Unitatea teoretică, 
realizată, un moment, de Kiev, apare repede ca artificială, 
împărţirea teritoriilor între descendenţii prinţilor duce la apari- 
ţia unei multitudini de principate, iar titlul de Mare Prinţ 22 , 
rezervat celui mai mare frate din familie, nu este mai încărcat 
de semnificaţii decît cel de „senior 44 în Polonia. Războaiele 
civile se înmulţesc şi principatul sfîşiat este o pradă uşoară 
pentru barbarii nomazi ai stepelor: polovţienii şi cumanii. Se 
pare că, începînd cu secolul al Xll-lea, a vut loc o importantă 
mişcare migratoare îndreptată în special către nord-est, între 
cursurile superioare ale fluviilor Volga şi Oka, şi către Galiţia, 
apoasta punîndu-i pe ruşi în contact cu polonii. 

Din cele aproape 60 de principate care se nasc atunci, 
cîteva nume se disting prin importanţa lor. Principatul Kievului 
cunoaşte, pînă în 1157, o anume preponderenţă în raport cu 
celelalte, suveranii săi purtînd numele de Mari Prinţi. Unul 
dintre ei, Vladimir II Monomahul (1113-1125) apare, chiar, la 
un moment dat, ca stăpîn al întregii Rusii. Dar dezordinea care 
urmează morţii sale face să sc prăbuşească toate visele măreţe 
ale Kievului. Acest principat îşi păstrează, pentru o bună bucată 
de vreme, supremaţia asupra principatului nordic Suzdal, al 
cărui principe dinastic, Andrei Bogoliubski, cucereşte Kievul în 
1169 şi încearcă să organizeze un stat unitar, transmisibil din 
tată în fiu. Intrega sa viaţă, el va lupta zadarnic pentru a-şi 
realiza ţelul. Mai există, pe lîngă numeroasele principate moşte- 
nitoare ale Rusiei - Kiev şi Suzdal -, oraşe comerciale care se 
organizează în republici autonome: cel mai prosper, Novgo- 
rodul, devine şi el un principat, al cărui suveran, Alexandru 
Nevski, îi bate pe suedezi pe Neva, în 1240, şi pe Teutoni pe 
gheaţa lacului Ciud, doi ani mai tîrziu. 

Această ţesătură de micro-state nesigure şi fluctuante, 
mongolii lui Gengis Han o cuceresc fără nici o greutate înce- 
pînd cu 1224. în 1237, Riazan este luat cu asalt. în anul următor, 
mongolii intră în Moscova şi pradă tot nord-estul Rusiei. în 
acelaşi timp, detaşamente întregi dc cavalerie supun la sud-est 
triburile nomade ale polovţienilor şi cumanilor. în 1240, prin- 
cipatele din sud cunosc, la rîndul lor, invazia. Kiev-ul este 
cucerit şi, odată cu el, întregul teritoriu populat de ruşi intră sub 
dominaţie mongolă. 

Refluxul acestora din urmă în a doua jumătate a secolului 
al XlII-lea, chiar dacă eliberează Europa Centrală, nu mar- 
chează pentru Rusia sfîrşitul dominaţiei Hanilor. Stabiliţi pe 
malul Mării Negre, mongolii Hoardei de Aur continuă să-şi 
exercite protectoratul asupra totalităţii principatelor ruseşti. Un 
tribut anual, plătit de fiecare prinţ, materializează aceste legă- 
turi de vasalitate şi, la fiecare schimbare de domnie, noul suve- 
ran trebuie să meargă în ţara mongolă pentru a-i aduce Hanului 

omagiul datorat oricărui suzeran. Nici un prinţ rus nu scapă de 
această dură dominaţie, nici măcar Alexandru Nevski, a cărui 
victorie asupra Teutonilor şi Gladiferilor devine simbolul rezis- 
tenţei ruse împotriva năvălitorilor. Pînă la distrugerea Hoardei 
de Aur de către Ivan III la sfîrşitul secolului al XV-lea, mongolii 
vor rămîne arbitrii situaţiei în această parte a Europei. Sub 
protectoratul lor se va elabora, în timpul ultimelor secole ale 
Evului Mediu, naţiunea rusă. 


Şi Bizanţul? 

Marele brigandaj latin din 1204 nu a pus definitiv capăt 
Imperiului Bizantin. In faţa lui Balduin şi a principatelor franca 
prea slabe pentru a-şi extinde dominaţia în Asia Mică, mai 
multe state greceşti s-au constituit pc malul sudic al Mării 
Negre şi în Anatolia. Din cele două principate întemeiate dp 
nepotul lui Andronic Comnenul, cel al lui David, din jurul 
Heracleei din Pont, a dispărut repede. Al doilea, însă, al cărui 
suveran, Andronic, se proclamă basileu la Trapezunt, va rezista 
asalturilor tuturor vecinilor săi şi-şi va păstra independenţa pînă 
în 1461, practicînd un comerţ activ şi extinzîndu-şi autoritatea 
de la Sinope şi pînă la Caucaz, ca şi asupra mai multor oraşe 
comerciale în Crimeea, Cherson şi pînă la malurile Mării Azov. 

în partea europeană a cx-Impcriului Bizantin, latinii, deci- 
maţi de atacurile bulgarilor, n-au putut împiedica formarea unui 
alt principat grec, în Epir. Aflat în fruntea sa, despotul Mihai 
Anghelos, care menţine vechile instituţii, sc declară indepen- 
dent de Imperiul din Niceea, instalîndu-şi capitala la Arta şi 
sprijinindu-se pe o biserică greacă autonomă. Urmaşul său, 
Teodor Anghelos, începe foarte curînd lupta împotriva latinilor, 
în 1216, el îl face prizonier şi-l elimină pe împăratul de la 
Constantinopol, Robert de Courtenay, întors de la Roma (via 
Epir) unde a fost încoronat dc Papă şi, în 1222, cucereşte 
Thessalonicul. Nu-i trebuie nimic mai mult pentru a se pror 

clama basileu cu ajutorul tuturor episcopilor greci din Europa şi 
pentru a obţine ungerea din partea patriarhului de Ohrida. în 
1230, însă, atunci cînd devine stăpîn al Adrianopolului şi ame- 
ninţă pe faţă fosta capitală imperială, cl este crunt bătut de 
bulgarii lui Ioan Assan şi trebuie să renunţe să restaureze, în 
propria-i persoană, puterea bizantină. 

Recucerirea se efectuează, în cclc din urmă, pornind de la 
cea mai importantă parte a statelor sale - Imperiul Niceei, sta- 
bilit în Asia Mică, dc pc malurile Egeei (Smirna) şi pînă la 
cele ale Mării Negre -, sub domnia lui Theodor I Lascaris 
(1204-1222). Bine apărată de triplele sale ziduri, aşezată în 
mijlocul unei bogate regiuni irigate şi la întretăierea marilor căi 
comerciale, Niceea serveşte drept refugiu preoţilor şi funcţio- 
narilor care trebuie să părăsească, în 1204, Constantinopolul. 
Luptînd pe două fronturi, împotriva turcilor la est, înfrînţi la 
Iconium de Theodor, dar şi împotriva latinilor la vest, Imperiul 
de la Niceea se impune repede ca putere regională. Sub Ioan III 
Vatatzes (1222-1254), puterea centrală se întăreşte în defa- 
voarea nobililor, în timp cc basileul intervine activ în Europa, 
susţinîndu-1 pe Frederic II împotriva Papei şi aliaţilor săi, con- 
ducînd el însuşi o campanie împotriva bulgarilor cărora le preia 
Thracia şi Macedonia, cucerind mai apoi Thcssalonicul şi des- 
potatul Epirului. Cînd moare, în 1254, aureolat dc un imens 
prestigiu şi dc o marc fervoare populară, doar Constantinopolul, 
Grecia şi insulele mai sînt încă în mîinile latinilor. Dar nu 
pentru multă vreme. în 1 259, Mihai Paleologul, care preia pute- 
rea în Niceea, înfrînge la Pclagonia, în Macedonia, o puternică 
armată de coaliţie, pentru ca, mai tîrziu, pc 25 iulie 1261, cu 
ajutorul genovezilor care i-au acordat sprijinul flotei lor în 
schimbul a multiple privilegii în toate oraşele Imperiului şi în 
Marea Neagră, să intre fără luptă în Constantinopol, de unde 
ultimul împărat latin, Balduin II, fuge şi unde este încoronat în 
Sfînta Sofia sub numele de Mihai VIII. 

Timp de mai bine de 20 de ani, Mihai VIII va trebui să 
lupte împotriva coaliţiei latinilor, bulgarilor şi urmaşilor despo- 

tului din Epir. în 1281, alianţa de la Roma, în persoana papei 
Martin IV, a veneţienilor şi a lui Carol de Anjou, cărora li se 
adaugă bulgarii şi sîrbii, pun grav în pericol viitorul Imperiului 
restaurat. „Vecerniile Siciliene 41 , însă, şi intervenţia aragoneză 
în Italia de Sud îndepărtează pericolul şi permit restului Impe- 
riului Bizantin să supravieţuiască pc cele două maluri ale 
Bosforului, în ciuda disputelor interioare, a luptelor sociale şi a 
presiunii constante exercitate asupra frontierelor sale dc tur- 
bulenţii săi vecini. 


Biserica: putere temporală şi contestată 

Victorioasă asupra împăratului germanic în interminabila 
luptă pe care a dus-o împotriva acestuia în dorinţa de a face să 
prevaleze propria sa viziune despre dominium mundi, înco- 
ronînd şi detronînd suverani şi prinţi după bunul său plac sau în 
funcţie dc preocupările sale spirituale şi temporale, profitînd de 
slăbiciunile patriarhatelor din Orient şi de înaintarea către est a 
creştinismului roman, reprezentată, în sfîrşit, de cîteva perso- 
nalităţi remarcabile - un Inocenţiu III, un Grigore X sau un 
Bonifaciu VIII -, Papalitatea s-a comportat în secolul al XlII-lea 
ca o adevărată putere europeană. Desigur, ea n-a avut numai 
succese. N-a reuşit să relanseze cruciada, nici să restaureze 
unirea Bisericilor din Occident şi Orient, nici, mai ales, să 
impună tuturor teoria sa despre tcocraţia pontificală. Regii 
Franţei au refuzat mereu să aducă omagiu pontifului roman, 
opunînd doctrinei sale pc aceea a regelui „împărat în regatul 
său 44 . Pentru a fi făcut un pas mai mult în conflictul ce-1 opunea 
lui Filip cel Frumos, Bonifaciu VIII a trebuit să îndure, în 1303, 
umilinţa de la Anagni. Şi totuşi, în clipa în care „marele secol 44 
al Evului Mediu ia sfîrşit, prestigiul instituţiei pontificale 
rămîne considerabil. Eforturile făcute de către pontifi în dome- 
niul legislaţiei canonice şi al administraţiei fac din statele lor o 
adevărată monarhie centralizată, care întîmpină, de altfel, ace- 

leaşi dificultăţi ca şi omoloagele lor laice în privinţa dotării cu 
o fiscalitate permanentă. Ceea ce-i îndeamnă la a recurge la tot 
felul de expediente imaginate de clericii Curiei pentru a umple 
trezoreria Sf. Petru, expediente precum „cruciada 44 , predicată 
pentru acoperirea afacerilor politice fără nici o legătură cu cele 
spirituale şi uneori îndreptate împotriva creştinilor (Frederic II 
sau regele Aragonului). 

Bisericii în asamblul său şi marii mase a fidelilor, mira- 
culoasa îmbogăţire a societăţii occidentale, sub efectele com- 
binate ale marilor defrişări, dezvoltării comerţului şi renaşterii 
urbane, ridică o nouă problemă: cum să-ţi afli izbăvirea într-o 
lume în care preocupările materiale, banul, ocupă un loc atît de 
important? Peste tot, într-adevăr, gustul cîştigurilor şi-al luxului 
este la modă. El se opune fundamental idealului de sărăcie 
şi caritate care fusese pînă atunci cel al Bisericii. în curînd, 
aceasta se vede contaminată, şi ea, de pofta de bani. Ea posedă 
imense domenii, strînge impozite, participă la activităţi comer- 
ciale. Numeroşi creştini, cei însufleţiţi adesea de cea mai pro- 
fundă credinţă, consideră că mesajul lui Hristos este trădat de 
opulenţa clerului şi de spiritul de dominaţie al prelaţilor. Ei îşi 
doresc o revenire la simplitatea Bisericii dc la început şi aspiră 
la o viaţă mai pură, făcută din sărăcie şi din dispreţul pentru 
lucrurile materiale. Manifestările cele mai caracteristice ale 
acestui fenomen apar cu pregnanţă în oraşele Italici dc Nord şi 
în Sudul Franţei, acolo unde îmbogăţirea a fost mai rapidă şi 
unde diferenţele de avere sînt foarte evidente. 

în faţa ostilităţii prelaţilor, unii călugări şi laici vin să 
critice în mod făţiş organizarea clerului, apoi diverse puncte ale 
doctrinei Bisericii, mai exact utilizarea anumitor taine. Ei sînt 
atunci consideraţi drept eretici, excomunicaţi de Biserică şi 
repede urmăriţi. Mişcările eretice, numeroase, după cum am 
văzut, în sînul Bisericii greceşti şi aceasta dc multă vreme, 
încep să se manifeste în Occident încă de la începutul secolu- 
lui al Xl-lea, deopotrivă în Franţa de Nord (Orleans, Arras, 
Chalons-sur-Marne), în Acquitania, în Germania şi Lombardia. 
în cursul secolului al XH-lea, mai ales, ele iau amploare şi se 

înmulţesc. Printre primii eretici, cei mai importanţi sînt dintre 
discipolii reformatorului italian Arnaldo dc Brescia, sugrumat 
şi ars la Roma în 1 155, şi cei ai bogatului negustor lyoncz Pierre 
Valdes (sau Valdo). Creată către 1170, secta Sărmanilor din 
Lyon se opune ierarhiei catolice proclamînd că toţi credincioşii 
virtuoşi pot acţiona ca şi cum ar fi preoţi. Condamnaţi de Con- 
ciliul de la Verona, în 1 184, fidelii lui Valdes sc împart în mai 
multe facţiuni: cea care se instalează în Sudul Franţei şi se 
opune Catharilor şi care va fi recuperată de predicile Sf. Domi- 
nic. Cealaltă ramură trece în Italia, apoi în Europa Centrală, 
unde este vînată de autoritatea bisericească. 

Mai periculoasă pentru Biserica romană este erezia cathară 
(= „purii 44 ). Ea fost introdusă în Germania mai întîi, apoi în 
Nordul Franţei, în Lombardia, în Italia Centrală şi în Catalonia. 
De aici, ea trece în Languedoc şi în regiunea Albi, găsind un 
teren favorabil pe domeniile contelui de Toulousc. Pentru 
cathari (sau albigenzi), idealul dc sărăcie este dublat de un refuz 
al oricărei taine şi al autorităţii Bisericii de la Roma. Ei pun, 
mai ales, sub semnul întrebării ideea unui Dumnezeu unic şi 
cred - înnodînd cumva cu tradiţia maniheismului oriental - în 
existenţa unei lupte permanente între principiul binelui şi divi- 
nitatea răului. Toleranţa lui Raymond VI lc va permite să-şi 
organizeze, în Lauragais, o adevărată Biserică, cu şase epis- 
copate şi comunităţi conduse dc elita „perfecţilor 44 susţinuţi de 
aristocraţia locală. 

în faţa acestui val de erezii, apărarea Bisericii se operează 
la trei nivele. în primul rînd prin reforme care sînt opera mai 
multor concilii, mai ales al celui de la Lateran, în 1215. Apoi 
prin represiune. Contele dc Toulousc pcrmiţînd ereziei cathare 
să se dezvolte pe pămînturilc sale, unde un legat pontifical este 
asasinat în 1208, Papa Inocenţiu III predică o cruciadă împotriva 
catharilor. Condusă de Simon de Montfort, o armată de mici 
seniori ai Franţei dc Nord invadează Languedoc-ul şi-l pradă, 
masacrîndu-1. Războiul durează mulţi ani şi nu ia sfirşit decît la 
intervenţia regelui Franţei, Ludovic al VUI-lea, care supune 
regiunea. Bunurile lui Raymond VI îi revin, astfel, lui Simon de 

Montfort, apoi regelui Franţei în virtutea Tratatului de la Paris 
(1229). Toate acestea nu distrug însă erezia. Pentru a o stîrpi, 
Biserica se foloseşte de un tribunal special, Inchiziţia, plasat 
sub directa autoritate a reprezentanţilor Papei şi avînd sarcina 
de a-i urmări şi condamna pe eretici. Numeroşi vor fi cei arun- 
caţi în închisoare, torturaţi şi, în cele din urmă, arşi de vii. 

Crearea ordinelor de cerşetori constituie a treia direcţie a 
politicii adoptate de pontifii romani pentru a face faţă doc- 
trinelor şi practicilor eretice. Rămînînd credincioşi învăţămin- 
telor Bisericii, fondatorii acestor ordine se străduiesc să pună în 
practică idealul de sărăcie care-i însufleţeşte pe mulţi dintre 
credincioşi. Începînd cu 1210, Papa Inocenţiu III încuviinţează 
regula de sărăcie pe care Francisc Bernadone (1 182-1226) - fiu 
al unui bogat postăvar din Assisi, care renunţă la toate bunurile 
sale pentru a trăi ca sihastru o viaţă de rugăciune şi cerşetorie - 
o transmite cîtorva dintre discipolii săi: Fraţii Minori. Conştient 
de forţa curentului care, în sînul populaţiei creştine, înclină 
către întoarcerea la puritatea şi simplitatea primelor timpuri ale 
creştinismului, şi conştient şi de pericolul prin care trece Bise- 
rica de a-şi vedea credincioşii cei mai ardenţi alunecînd către 
revoltă şi erezie, Papa se străduieşte să canalizeze şi să recupe- 
reze un număr de aspiraţii şi iniţiative, foarte puţin diferite, la 
început, de cele ale catharilor sau ale altor secte apărute atunci 
în Italia, precum Patarin-ii, Sărmanii Lombarzi sau „Umiliţii“ 
din Milano. 

Naşterea şi avîntul rapid al franciscanismului se înscriu 
deci în politica de recucerire spirituală întreprinsă la începutul 
secolului al XlII-lea de Papalitatea romană. Destinaţi sărăciei, 
franciscanii - începînd cu însuşi fondatorul lor, din care legenda 
a făcut un ascet complet rupt de lume - sînt în egală măsură şi 
misionari, a căror acţiune vizează rcînsuflcţirea şi întărirea 
credinţei fidelilor. După moartea Sf. Francisc, în 1226 (el este 
canonizat doi ani mai tîrziu), comunitatea pe care el a înteme- 
iat-o se transformă repede într-un ordin centralizat, ierarhizat şi 
strîns legat de Sfintul Scaun. La sfîrşitul secolului al XlII-lea, el 
comportă mai mult de 1500 dc casc repartizate în 34 de pro- 

vincii aflate în toate colţurile lumii creştine, c in Italia pînă în 
Irlanda, din Portugalia pînă în Scandinavia. Influenţa: sa este 
uriaşă, preluată de cea a călugăriţelor franciscane sau clarise, şi 
de cea a celui de-al Treilea Ordin al Penitenţilor, care adună 
împreună laici asociaţi în numele acţiunii misionare. El este, în 
acelaşi timp, împărţit între „spirituali" - zeloşi ai unei sărăcii 
absolute şi apropiaţi de ideile lui Ioachim din Flora (Gioacchino 
da Fiore) - călugăr cistercian a cărui operă despre Trinitate 
fusese condamnată la cel de al IV-lea Conciliu de la Lateran, în 
1215 -, şi „conventuali", partizani ai îmblînzirii regulii. 

Contemporană cu iniţiativa Sf. Francisc, se impune şi cea 
a canonicului spaniol Dominic Guzman. în 1215, după ce tra- 
versează Languedoc-ul în timpul unei misiuni şi constată pro- 
gresele ereziei cathare, el obţine de la Ioccnţiu III să-i confirme 
comunitatea pe care tocmai o instalase la Toulouse pentru a-i 
converti pe cathari prin predici. Începînd cu 1220, ordinul 
dominican îşi constituie primele structuri, cu un magistru gene- 
ral căruia i se supun toţi „fraţii predicatori" şi cu un capitul 
general care, reunit anual, elaborează regulile ordinului şi con- 
trolează aplicarea lor. Această regulă este cea a canonicilor 
Sf. Augustin: ea acordă un loc larg rugăciunii şi impune călu- 
gărilor obligaţia sărăciei şi a cerşetoriei. Folosiţi în lupta împo- 
triva ereziei cathare, mai întîi ca predicatori care, altfel decît 
franciscanii, caută mai mult să convingă decît să emoţioneze, 
apoi ca instrumente privilegiate ale Inchiziţiei, dominicanii nu 
întîrzie, şi ei, să se împrăştie în întreaga Europă. Se cunosc 500 
de case la sfîrşitul secolului al XlII-lea, principalele centre 
aflîndu-se în oraşele universitare - Paris, Oxford, Bologna, 
Koln, Toulouse, Roma, Madrid, Segovia -, acolo unde erudiţia 
fraţilor predicatori şi calitatea învăţăturii lor reuşesc să mono- 
polizeze catedrele facultăţilor. Începînd cu mijlocul secolului, 
cei mai iluştri profesori ai creştinătăţii - suabul Pierre de 
Tarentese, cel care va deveni Papa Albert cel Mare, napolitanul 
Toma d’Aquino - sînt dominicani. 

Născute, ca şi monahismul oriental, din dorinţa de a reveni 
la izvoarele creştinismului originar, ordinele de cerşetori apar, 

în plin Ev Mediu clasic, ca o armă spirituală, întru totul devotată 
instituţiei pontificale şi consacrată sarcinii sale dc recucerire a 
spiritelor înspre ortodoxia romană. De la Poverello din Assisi şi 
pînă la tribunalele Inchiziţiei, unde-şi vor afla loc repede fraţii 
„minori 44 şi „predicatori 44 , distanţa este uriaşă. Cu franciscanii şi 
dominicanii, Papalitatea dispune de un instrument de temut de 
convertire, de care nu se va sfii să se folosească în tot timpul 
secolului al XlII-lea şi, mai departe chiar, pentru a-şi menţine şi 
întări influenţa în Europa creştină. 




Capitolul 7 


CIVILIZAŢIA EUROPEANĂ 
ÎNTRE SECOLELE XI-XIII 


■ Fărîmiţată politic , Europa este totuşi , începînd cu secolul al 
Xl-lea, locul unui vast amestec de po poare , datorat mi graţiilor , 
cruciadelor , pelerinajelor şi acţiunii clericilor sau negustorilor. 

■ Principalele puncte centrale ale acestei firave identităţi sînt 
şcolile monastice , apoi , începînd cu secolul al XlI-lea, cele epis- 
copale. Acestea din urmă dau naştere universităţilor , corporaţii de 
studenţi şi profesori , i« general ecleziastici sau aspiranţi la acest 
statut , corporaţii adesea opuse autorităţilor ecleziastice şi laice. 

■ în jurul universităţilor se produce o schimbare , o reînnoire a 
gîndirii prin redescoperirea autorilor antici — şi mai ales a lui 
Aristotel. Problema împăcării mesajului evanghelic întemeiat pe 
Revelaţie cu logica aristotelică reprezintă esenţa scolastică , 
ilustrată de Abelard , Albert cel Mare şi mai cu seamă de 
Toma d 9 Aquino . 

■ Începînd cu secolul al XII-/ea, în şcolile publice , se dezvoltă 
cunoaşterea limbilor „ vulgare “ şi, plecînd de la acestea , o anume 
literatură profană triumfă în Franţa odată cu romanul „de 
curte“, ilustrat de Chretien de Troyes. In secolul al XlII-lea, 
această linie se prelungeşte în simbolismul Romanului Tran- 
dafirului al lui Guillaume de Lorris sau în satira lui Jean de 
Meung. Pe lîngă această literatură aristocratică , se naşte şi o 
literatură burgheză - cronicile lui Robert de Clari , ale lui 
VUlehardouin, Joinville , relatînd evenimentele vremii - şi o poezie 

realistă şi satirică (Romanul Vulpii). Marea capodoperă , însă, a 
Evului Mediu în limbă vulgară rămîne opera italianului Dante 
Alighieri , Divina Comedie. 

■ Arhitectura, şi ea, se înnoieşte: în secolul al Xl-lea, se naşte în 
Europa arhitectura „ romană **, rezultat al influenţelor romană , 
bizantină, şi al puternicelor tradiţii locale, în timp ce în oraşe se 
înalţă catedralele „gotice**. Născută în Ile-de-France, în centrul 
domeniului capeţi an, această artă regală, care încearcă să com- 
bine elanul mistic şi construcţia raţională, va fi imitată în întrea- 
ga Europă monarhică. 


Am văzut că imaginea unei Europe „feudale 44 , compusă din 
micro-societăţi închise în ele însele, trăind aproape autarhic şi 
organizate într-o rigidă piramidă, consecinţă a unei paralizii 
aproape complete a schimburilor, era în foarte mare parte 
mitică. Sub această formă caricaturală, ea nu a existat cu ade- 
vărat niciodată, nici măcar în vremea sumbrelor atacuri sarazine 
şi normande, cînd, după renaşterea carolingiană, autoritatea 
suverană s-a farîmiţat într-un mozaic de centre investite cu 
putere, în fond slabe şi contestate. Această imagine este cu atît 
mai puţin corectă înccpînd cu secolul al Xl-lea, cînd oraşele 
devin polul dezvoltării economice şi culturale. 

Sigur că, pînă la începutul secolului al XlII-lea, tendinţa 
generală este cea de împrăştiere, cel puţin în plan politic. Doar 
din secolul al XH-lea, şi încă mai mult în secolul al XlII-lea, 
odată cu reînnoirea noţiunii de stat şi cu acţiunea cîtorva suve- 
rani (Capeţienii, Plantageneţii, Hohensatufen-ii) de unificare a 
domeniilor lor şi de creare a unui embrion de administraţie, 
supunîndu-i, în acelaşi timp, pe marii feudali autorităţii lor, abia 
atunci, deci, „balcanizării feudale 44 îi urmează o regrupare de 
teritorii şi de popoare înzestrate cu o anume coerenţă (etnică, 
lingvistică, religioasă). Dar nici atunci, „naţiunile-state 44 pe 
cale de a se naşte nu vor putea şterge particularităţi locale 
persistente. 

Toate acestea favorizează, în multe domenii, organizarea - 
relativă, desigur, dar totuşi efectivă a societăţilor Europei 
creştine. Intr-o vreme cînd stătu l-naţiune modern, cu frontierele 
sale rigide, cu limba sa fixă şi impusă minorităţilor supuse, cu 
specificitatea sa instituţională şi identitară, nu există încă, indi- 
vidul se află dependent de mediul său, înconjurător imediat - 
clan, familie, seniorie, parohie, cetate etc. - şi pluteşte într-un 
universalism care, deşi manifest mai ales la elite, se hrăneşte 
din dubla referinţă imperială şi creştină. în acest sens, există - 
conştient sau inconştient - un fenomen care ar putea fi calificat 
astăzi drept „transnaţional* 4 şi care face ca închiderii aparente a 
lumii feudale să i se suprapună structuri de schimb, de contact, 
de amestec, care dau societăţii occidentale creştine o relativă 
unitate. 

Agenţii acestui amestec de popoare, limbi, culturi şi men- 
talităţi, nu sînt numai clericii. Migraţiile au contribuit şi ele, ca 
şi deplasările de populaţii care însoţesc marile defrişări şi colo- 
nizarea spaţiilor pînă atunci puţin populate. Războaiele, la rîn- 
dul lor - şi sînt numeroase -, mai ales cele care iau aspectul 
unor cavalcade îndepărtate şi încă şi mai mult Cruciadele, devin 
adevărate expediţii „multinaţionale**, adunîndu-i pe baronii 
veniţi din toate colţurile Europei pentru a combate sub acelaşi 
semn simbolic, cel al apartenenţei lor la Creştinătate. Şi negus- 
torii participă la această vastă mişcare, reunindu-se în tîrguri 
sau întîlnindu-se în îndepărtatele filiale comerciale pe care 
companiile lor le instalează în cele patru colţuri ale continen- 
tului, şi chiar mai departe. Pe toate marile drumuri terestre ale 
Occidentului medieval, ei se lovesc mereu de alţi itineranţi, 
pelerini, călători pe lungul drum către Roma, Ierusalim sau 
Saint-Jacques-de-Compostelle. 

Este, însă, evident că, între toţi aceşti vectori de omoge- 
nizare, cei mai puternici sînt cei care ţin de universalismul 
creştin: clericii în majoritatea lor şi, în mod deosebit, repre- 
zentanţii ordinelor religioase (comunităţi ierarhizate, strîns 
legate de Sf. Scaun şi a căror organizare transcende limitele 

statului, senioriei şi clivaj ele etnice sau lingvistice). Din rîndul 
lor apar acei producători de cultură care sint „universitarii 44 
Evului Mediu. 


Şcoli şi universităţi 

între „renaşterea carolingiană 44 şi dezvoltarea universi- 
tăţilor în secolul al XlII-lea, releul de transmisie al ştiinţei are 
loc în primul rînd prin intermediul şcolilor monastice, apoi 
episcopale. în secolul al X-lca, la vremea cînd ţările vestului, 
european suportau din greu invaziile scandinave sau musulmane 
- mănăstiri jefuite, biblioteci arse, maeştri şi clerici alungaţi -, 
cultura şi studiile şi-au găsit refugiu în Imperiu şi au beneficiat 
de protecţia împăraţilor ottonicni. Otto I a reluat după propriile 
sale principii programul şcolar al lui Carol cel Mare şi a des- 
chis, şi el, o „şcoală 44 a Palatului. Otto III l-a avut drept pre- 
ceptor pe cel mai mare erudit al timpului, pe Gerbert d’ Aurillac 
(viitorul Papă Silvestru II). Graţie lor, mănăstirile Impe- 
riului rămîn mari centre intelectuale, asemeni celor de la 
Sankt-Gall în Suabia, Corvey în Saxonia, Gembloux şi Lobbes 
în Lotharingia. 

Reînnoirea monastică din secolul al Xl-lea este însoţită de 
un avînt la fel de spectaculos al şcolilor care se constituie în 
cadrul marilor abaţii benedictine şi clunisiene. Unele dintre ele 
îşi păstrează pînă în secolul al XH-lca o puternică influenţă: este 
cazul abaţiei de la Cluny şi al foarte bogatei sale biblioteci, cel 
al abaţiei Bec în Normandia, unde se întîlnesc Sf. Anselm, Yves 
de Chartres şi călugărul italian Lanfranc, cel care va deveni 
după cucerirea Angliei de către normanzi, arhiepiscop de Can- 
terbury, cazul apoi, al abaţiei de la Monte-Cassino, al celor 
din regiunile morave, din Liege, al abaţiilor Sf. Victor şi 
Sf. Genevieve din Paris, unde au predat Guillaumme de 
Champeaux şi Abelard. în mare, însă, asistăm, la jumătatea 
secolului al XH-lea, la declinul şcolilor monastice. Sînt semnele 

timpului: accentul pus de către reformatorii cistercieni asupra 
meditaţiei şi rugăciunii, ca şi asupra muncii manuale, i-a detur- 
nat pe călugări de la studii, în timp ce tinerele generaţii urbane 
părăsesc instituţiile monastice, aşezate prea departe de oraşe şi 
dispensatoare ale unui învăţămînt tradiţional. 

De atunci, şcolile episcopale vor fi cele cărora vîntul le va 
bate de la pupa. Instalate în oraşe, ele existau şi pc vremea lui 
Carol cel Mare, însă se dezvoltă abia începînd cu secolul 
al Xl-lea, triind contingente întregi de clerici ce vin din cele mai 
diverse medii. Magiştri şi elevi sînt împreună itineranţi, elevii 
urmîndu-i pe cei dintîi în deplasările lor de-a lungul Europei, 
trecînd din oraş în oraş în ritmul cererilor care sînt cu atît mai 
mari cu cît renumele magistrului e mai vestit. Această cele- 
britate aduce, de altfel, şi succesul şcolilor episcopale: Fulbert 
la Chartres, Raymond de Sedirac la Toledo, Berenger la Tours, 
Anselm şi Abelard la Paris şi Laon etc. 

Aceste şcoli orăşeneşti sînt puse sub autoritatea episco- 
pului care-i numeşte şi revocă pc profesori şi alege din capitlul 
catedralei un discipol însărcinat să controleze ortodoxia învăţă- 
mîntului şi moralitatea elevilor şi magiştri lor. Programul de 
studii continuă să se bazeze, ca pe vremea carolingiană, pe cele 
şapte arte liberale, grupate în două „cicluri 44 : trivium (gramatică, 
retorică, dialectică) şi quadrivium (aritmetică, geometrie, teorie 
muzicală, astronomie). Învăţămîntul magistral se reduce la o 
lectură a textului, comentat de magistru şi discutat de către elev. 
Puţin cîte puţin, între şcolile episcopale operează o specializare: 
se studiază dialectica şi filosofia cu precădere la Paris, dreptul - 
la Bologna, medicina - la Salerno şi Montpellier, retorica la 
Orleans, teologia la Laon, aritmetica la Chartres, astronomia şi 
matematica la Toledo. 

Studenţii, care frecventează în număr din ce în ce mai 
mare, în secolul al XH-lea, şcolile episcopale, nu sînt numai 
discipoli entuziaşti ai marilor maeştri, avizi să cunoască şi să 
facă descoperiri intelectuale. Deşi cei mai mulţi se îndreaptă 
către un statut clerical, există, printre ei, şi tineri turbulenţi, ale 

căror afirmaţii şi conduită indignează adesea autorităţile şi pe 
reformatorii Bisericii, începînd cu Sf. Bernard însuşi. Ei suportă 
foarte greu autoritatea episcopului, mai ales cînd acesta vrea să 
reformeze moravurile, controlîndu-le faptele şi gesturile. De 
aici rezultă o mişcare de emancipare care se conturează în sînul 
comunităţilor pe care le constituie cu magiştrii lor la începutul 
secolului al XlII-lca şi care coincide cu înfiinţarea corporaţiilor. 
„Universităţile* 4 devin, într-adevăr, asociaţii de studenţi şi de 
profesori vizînd eliminarea tutelei episcopului, ba chiar une- 
ori şi a celei laice (staroste regal la Paris), pentru a apăra, în 
schimb, independenţa şi privilegiile comunităţii şcolare. Ele 
profită, întru aceastea, de foarte marca lor coeziune, manifestată 
mai ales cu ocazia grevelor, şi de sprijinul unei Papalităţi care 
află astfel un mijloc suplimentar de a face ca autoritatea sa să 
învingă în faţa puterilor locale. 

Mişcarea începe încă de la sfîrşitul secolului al XH-lea. 
La Paris, în 1194, Papa Celestin III acordă corporaţiei stu- 
denţeşti primele sale privilegii. La acea dată, magiştrii şi ele- 
vii începuseră să părăsească curtea interioară a catedralei, 
preferîndu-i pantele colinei Sainte-Genevieve sau abaţia 
Sf. Germain-des-Pres: ei considerau apăsător controlul exercitat 
de agentul episcopal, cancelarul, căruia-i revine dreptul exclu- 
siv de a conferi gradele (mai ales licenţia docendi , licenţa de 
învăţămînt). în 1200, în urma unei înfruntări între burghezi şi 
studenţi, urmată de intervenţia starostelui şi a santinelei care a 
făcut mai mulţi morţi printre cei dintîi, regele Filip August 
trebuie, sub ameninţarea grevei, susţinută de profesori, să pună 
să fie dărîmate casele burghezilor responsabili de încăierare şi 
să impună starostelui să-şi ceară scuze Universităţii. Aceasta, 
oficial recunoscută de Papă în 1209, primeşte, şase ani mai 
tîrziu, din partea legatului Robert de Cour^on, primele sale sta- 
tuturi, fixînd regulile de alegere a magiştrilor, regulile disci- 
plinare şi obiectele de învăţămînt. Trebuie aşteptat, însă, pînă în 
1231 pentru ca, în urma unor noi incidente grave, urmate şi de 
secesiunea universitarilor de la Orleans, Universităţii de la 

Paris, sustrasă deja jurisdicţiei episcopului, să i se acorde, prin- 
tr-o bulă a lui Grigore X ( Parens scientarum ), dreptul de a se 
organiza singură şi monopolul acordării gradelor. 

Naşterea altor universităţi are loc după aceeaşi schemă. La 
Oxford, emanciparea are loc între 1230 şi 1240, după ce Ino- 
cenţiu III va fi aşezat tînăra universitate engleză, apărută sub 
domnia lui Ioan Fără Ţară şi ameninţată de dominaţia lui 
Henric III, sub protecţia Sfîntului Scaun. La Bologna, şcoala 
episcopală pe care au reprezentat-o în secolul al XH-lea jurişti 
precum Irnerius şi Graţian, devine universitate (în 1219) în 
urma unui conflict care o opune nu autorităţii ecleziastice, ci 
celei comunale. Nu toate universităţile se nasc în urma unei 
rebeliuni împotriva puterii. Cea de la Napoli este întemeiată, 
în 1224, de Frederic II, cu scopul de a rivaliza cu cea de la 
Bologna, oraş guelf, şi de a furniza regatului Siciliei funcţionari 
cu o înaltă calificare. Altele au fost create la iniţiativa Bisericii, 
cu scopul de a combate sau preveni întoarcerea la erezie - este 
cazul universităţii din Toulouse, întemeiată în 1229, după cru- 
ciada cathară - sau cu scopul de a instala citadele ale civilizaţiei 
creştine în plin teritoriu recucerit de la sarazini: la Salamanca, 
Valladolid, Valencia în Spania sau Coîmbra în Portugalia. 

înzestrate cu statuturi şi organizate după modelul altor 
corporaţii, universităţile scapă, ca şi clericii, jurisdicţiei obiş- 
nuite a suveranului sau oraşului. Membrii lor se grupează în 
„naţiuni“, care, la originea lor, îi adună pe studenţii veniţi din 
aceeaşi ţară (la Paris se adunau „naţiunea 44 franceză, normandă, 
picardă şi engleză). Învăţămîntul, care se practică în latină, se 
ordonează în două cicluri şi este asigurat de Facultăţi, în mare 
nu mai mult de patru: Artele (ştiinţe şi litere), Decretul (drep- 
tul), Teologia şi Medicina. Cărţile sînt rare şi scumpe, iar stu- 
denţii, care deseori trebuie să-şi plătească singuri magistrul, 
au greutăţi în a-şi duce viaţa de pe o zi pe alta. Cu atît mai mult 
cu cît studiile sînt foarte lungi (cel puţin 8 ani pentru un doc- 
torat în teologie). Studenţii alcătuiesc, ca atare, o lume turbu- 
lentă, foarte pestriţă şi foarte legată de privilegiile şi libertăţile 

sale. Cu scopul de a le asigura un acoperiş şi o existenţă ceva 
mai senină, mai conformă statutului ecleziastic căruia cei mai 
mulţi i se dedică, întemeietori pioşi deschid pe proprie cheltu- 
ială colegii în care sînt primiţi studenţi bursieri. Astfel se pre- 
zintă colegiul fondat în 1257 la Paris de Robert dc Sorbon, fiul 
unui ţăran devenit magistru de teologie şi cleric al Sf. Ludovic. 

Cît despre magiştri, ci sînt ecleziastici, foarte ades Fraţi 
Predicatori sau Fraţi Minori, precum franciscanul Francis Ba- 
con, profesor la Oxford, sau dominicanii Toma d’Aquino şi 
Albert cel Mare, canonizaţi amîndoi de Biserică. Magiştri şi 
studenţi, toţi călătoresc mult. Albert cel Mare va fi profesor la 
Regensburg, apoi la Strasbourg şi la Koln, înainte de a preda la 
Paris* unde lecţiile sale au un asemenea succes îneît trebuie să 
le facă în aer liber, într-o piaţă care-i poartă numele: Piaţa 
Maubert (de la Magister Albertus). De-a lungul celei de-a doua 
jumătăţi a secolului al XlII-lea, magiştrii seculari de la Univer- 
sitatea din Paris sc opun vehement dominaţiei ordinelor cerşe- 
toare asupra învăţămîntului universitar. Ei le reproşează cu 
precădere faptul că se dezinteresează dc problemele materiale 
care se ridică înaintea magistraţilor şi că se comportă în mod 
voit ca nişte spărgători de grevă. Va fi nevoie de intervenţia 
regelui Franţei, Ludovic al IX-lca, şi de cca a Papei pentru 
ca aceşti călugări regulari să obţină în cele din urmă cîştig 
de cauză. 


Filosofla şi teologia 

Dezvoltarea universităţilor favorizează şi reînnoirea ide- 
ilor şi cunoştinţelor. Această reînnoire profită de contractele 
restabilite cu Orientul şi cu lumea greacă, prilejuite de cruciade 
şi de marile călătorii de afaceri, ca şi de progresul instrumen- 
telor de exprimare. Latina, limbă universală, vorbită, citită şi 
scrisă de clerici, capabilă să redea toate nuanţele gîndului, îşi 
regăseşte puritatea atunci cînd, foarte departe deja de dialectele 

populare, nu mai poate fi contaminată de acestea. Ea 
beneficiază în plus şi de înnoirea studiilor clasice episcopale. 
Ovidiu, Vergiliu, Lucian, Horaţiu, Cicero şi Seneca sînt studiaţi 
aici şi analizaţi, comentaţi şi admiraţi nu numai ca modele 
exclusiv stilistice, ci şi pentru conţinutul operelor lor. Clericii 
secolelor al XH-lea şi al XlII-lea acordă, de altfel, o foarte mare 
importanţă calităţii discursului şi scrierilor lor. Chiar şi Sf. 
Bernard, căruia îi cunoaştem dispreţul faţă de modelele antice, 
îşi redactează predicile şi tratatele după regulile retoricii 
savante. 

Marea noutate a vremii o reprezintă renaşterea logicii, şi, 
în mod particular, a dialecticii. Pînă la mijlocul secolului al 
Xl-lea, filosofia rămîne un simplu exerciţiu de subtilitate a 
minţii. In şcolile episcopale, sînt comentate texte de inspiraţie 
platoniciană, pagini din Seneca, Boethius sau John Scotus. Este 
un joc al minţii, total rupt de preocupările religioase. De 
Dumnezeu te aproprii prin dragoste, credinţă, cunoaşterea 
scrierilor sacre, dar nu prin raţiune. Or, acest lucru se schimbă 
la sfîrşitul secolului al Xl-lca, nu pentru că în sfîrşit clericii 
încep să discute esenţa revelaţiei, ci pentru că, în dorinţa de a o 
aprofunda, apare grija faţă de meditaţia raţională a dogmei. 
Aristotel are întru aceasta un mare rol: cel al tratatelor de logică, 
traduse de Boethius, care aşteaptă ca, odată cu Reconquista şi 
Cruciada, să pătrundă în Occident şi traducerile şi interpretările 
arabe ale filisofului grec - cea a lui Avicenna (980-1037) şi mai 
ales cea a lui Averroes (1 126-1198). 

Aristotel fundamenta cunoaşterea lumii doar pe raţiune. 
Cum să conciliezi aceasta cu doctrina creştină care se bazează 
esenţial pe credinţă? Aceasta este întrebarea pc care şi-o pune 
începînd cu secolul al XH-lca Thierry de Chartres. „Filosofia, 
spune el, este dragostea de înţelepciune, iar înţelepciunea este 
desăvîrşita înţelegere a adevărului care există, înţelegere care 
nu poate fi obţinută decît dacă iubeşti. 44 înainte de a ajunge aici, 
însă, se trece la făurirea instrumentului de înţelegere sub forma 
raţionamentului dialectic. în lectura cărţilor sfinte şi a scrierilor 

Părinţilor Bisericii, Sf. Anselm şi discipolii săi (Anselm de 
Laon, de exemplu), introduc o parte de reflecţie personală, 
care se adaugă glosei, anume comentariului literal al textului. 
Aceasta este originea scolasticii: cînd, în privinţa unei probleme 
ridicate de un text apar contradicţii, logicii îi revine (şi deci 
raţiunii) misiunea de a concilia tezele în discuţie. In această 
perspectivă, dialectica trebuie, în mod esenţial, să explice şi să 
confirme conţinutul revelaţiei, fie că e vorba de existenţa lui 
Dumnezeu, de Sfînta Treime sau dc alte articole ale dogmei 
examinate, de exemplu, de Sf. Anselm. 

Se crede că metoda scolastică a fost repede considerată ca 
un pericol de către cei care, din sînul Bisericii, privilegiind 
demersul mistic, spiritualitatea Bisericii primitive şi cuvîntul 
sacru al Vechiului Testament, al Părinţilor greci şi al Sf. Augus- 
tin, privilegiază, în fond, credinţa necondiţionată în detrimentul 
raţiunii dialectice. Este cazul lui Hugucs de Saint-Victor şi încă 
şi mai mult al lui Bernard de Clairvaux care, la Conciliul de la 
Sens, în 1 140, va cenzura anumite propoziţiuni considerate prea 
îndrăzneţe ale lui Pierre Abelard şi-l va obliga, în 1148, la 
Conciliul de la Reims, pe un alt magister parizian, Gilbert de La 
Poree, să retracteze. 

Abelard nu era nicicum revoluţionar în materie de teologie 
şi cu atît mai puţin un eretic. „Nu vreau să fiu Aristotel, scria 
el, astfel îneît să fiu separat de Hristos.“ Dar mai mult decît 
Sf. Anselm, el aşeza logica aristotelică în centrul gîndirii teo- 
logice, estimînd că raţiunea trebuia să lumineze credinţa şi 
opunînd, în opera sa Sic eî non (da şi nu), autoritatea autorităţii. 
De la încrederea acordată raţiunii şi pînă la repunerea în ches- 
tiune a anumitor dogme, drumul de parcurs nu era nesfirşit. Fără 
a ajunge chiar acolo, Abelard era, totuşi, cu mult deasupra 
ideilor timpului său. Filosofia sa constituie o încercare de lămu- 
rire şi o critică raţională a ideilor primite care, asemeni moralei 
umaniste şi individualiste, nu putea să nu intre în conflict cu 
tendinţele dominante ale epocii. Aceasta este cauza, alături de 
drama personală pe care i-a adus-o iubirea pentru frumoasa 

Heloi'se, virulentelor atacuri şi persecuţiilor la care l-au supus 
adversarii săi. In 1121, Conciliul de la Soissons a ordonat ca 
Introducere în teologie , lucrarea sa, ce conţinea un număr de 
afirmaţii puţin ortodoxe despre Sfînta Treime, să fie aruncată în 
flăcări. Mai apoi, cel care, la 23 de ani, fusese vedeta studen- 
ţilor de pe colina Sainte-Genevieve, undc-şi deschisese propria 
şcoală în care tria clientela magistrului său Guillaume de 
Champaux, va rătăci timp de 20 de ani din mănăstire în mănăs- 
tire, pînă cînd, condamnat încă o dată de Conciliul de la Sens, 
est,e primit de Petru Venerabilul în abaţia sa de la Cluny, unde 
va şi muri în 1 142. 

în secolul al XlII-lea, scolastica se instalează în centrul 
gîndirii teologice şi aceasta sub influenţa magiştrilor proveniţi 
din ordinele cerşetoare. Alexandru de Hales (1190-1245), călu- 
găr franciscan englez care a predat la Paris filosofia şi teologia, 
a fost unul dintre primii care foloseşte traducerile arabe din 
Aristotel, fără a se putea prea mult desprinde de gîndirea augus- 
tiniană. Albert cel Mare (1193-1280), provenit dintr-o familie 
nobilă suabă, provincial din ordinul dominican şi magister la 
Regensburg, Strasbourg, Koln şi, în cele din urmă, la Paris, îşi 
petrece o parte din viaţă reconstituind ansamblul filosofiei aris- 
totelice, conspectînd lucrările arabilor şi rabinilor care aduse- 
seră în Occident traduceri din filosoful grec. S-a străduit, apoi, 
să facă acest material accesibil clericilor şi să-l folosească - în 
Summa theologiae , către 1270 - în favoarea dogmei creş- 
tine. Discipolul său, dominicanul Toma d’Aquino - devenit 
Sf. Toma d’Aquino în 1323 - va face, însă, ca Aristotel şi co- 
mentatorii săi arabi să intre în gîndirea teologică occidentală. 
Fiu al unui senior înstărit din sudul Latium-ului, predestinat 
unui venit bogat, Toma, ca şi Francisc din Assisi, se rupe de 
mediul său şi renunţă la bunurile sale pentru a deveni domi- 
nican, apoi student la Paris şi Koln, în sfîrşit, profesor, tot la 
Paris şi în diferite oraşe ale peninsulei. 

Autor al Summei theologica şi al Summei împotriva gen- 
tililor rămase, amîndouă, neterminatc, dar amîndouă încercînd 

să rezume întreaga cunoaştere umană, Sf. Toma se preocupă de 
stabilirea unei distincţii fundamentale între credinţă şi raţiune, 
între exigenţele inteligenţei creştine şi contribuţiile gîndirii 
antice. Filosofia este domeniul gîndirii raţionale şi tot ceea ce 
ţine de natură este demonstrabil doar prin resursele sale. Teo- 
logia, în schimb, se bazează pc revelaţii. Există, aşadar, între 
ele o separare absolută? Există, oare, cumva, un „dublu ade- 
văr“, aşa cum o lasă să sc înţeleagă anumite afirmaţii ale lui 
Averroes? Toma gîndeşte altfel, el consideră, dimpotrivă, că 
există o armonie între credinţă şi raţiune şi că, dacă a doua 
trebuie să se subordoneze celei dintîi, fiecare îşi arc, totuşi, 
locul şi funcţia sa, cunoaşterea adueîndu-i „doctrinei sacre“ atît 
o metodă de judecată, cît şi presupoziţii fundamentale pri- 
vindu-1 pe Dumnezeu, apoi omul şi lumea. 

Era tot prea mult pentru conservatorii strictei ortodoxii 
augustiniene. In 1277, anumite formulări ale lui Toma d’Aquino 
asupra unităţii formale a individului uman, asupra întîietăţii 
inteligenţei în actul voluntar, au fost condamnate de către epis- 
copul Tempier şi de Facultatea de teologic. Scrierile averroiş- 
tilor, precum Siger de Brabant, sînt şi ele condamnate, tendinţa 
în ultimul sfert de veac al XlII-lca fiind aceea de a relansa 
augustinismul, sub influenţa franciscanului Duns Scot 
(1266-1308), în timp ce tradiţia mistică, al cărei principal 
reprezentant aparţine tot ordinului Fraţilor Minori, italianul 
Giovanni Fidanza, continuă să sc menţină. Sf. Bonaventura 
(1221-1274), profesor la Paris alături de Sf. Toma d’Aquino şi 
autor al unui Itinerar iu a I sufletului către Dumnezeu , descrie 
aici etapele şi instrumentele spirituale cu ajutorul cărora omul 
poate spera să se înalţe către creator. 

Progresul logicii şi al dialecticii, la fel ca şi aplicarea 
gîndirii aristotelice la examinarea textelor sfinte şi a scrierilor 
Părinţilor Bisericii, fundamente, pentru secole de-acum înainte, 
ale gîndirii teologice occidentale, nu trebuie să pună în umbră 
reuşitele în domeniul ştiinţific, fie că c vorba de zestrea antică, 
reintrodusă în Occident graţie traducătorilor arabi şi evrei ai 

tratatelor de matematică, fizică, astronomie, alcătuite de greci 
(Universitatea din Toledo a jucat, în această privinţă, un rol 
considerabil), fie că e vorba dc practicile medicale predate la 
Salerno sau de locul acordat metodei experimentale de către 
englezii Robert Grosseteste şi Roger Bacon. Acesta din urmă, 
mai ales, a deschis calea experimentării ştiinţifice într-al său 
Opus majus , redactat între anii 1268-1276. Născut în 1214, 
student la Oxford, apoi la Paris, intrat în ordinul franciscan, el 
îşi începe cariera, ca şi alţi tineri magiştri ai timpului, stu- 
diindu-1 pe Aristotel. El renunţă, însă, mai tîrziu şi la filosofic şi 
la teologie în favoarea ştiinţelor, formulînd legile reflexiei şi 
fenomenul de refracţie, punînd în lumină erorile calendarului 
iulian şi punctele slabe ale sistemului lui Ptolemeu. 

Dacă secolul al XlII-lea nu a inventat „summac-le“ care să 
reunească nu numai ansamblul cunoştinţelor teologice, ci tota- 
litatea cunoaşterii, el a fost deosebit dc prolific în opere de acest 
gen, cea mai completă şi mai celebră dintre aceste „enciclo- 
pedii 4 fiind Speculum Majus , „Marca Oglindă 44 , a domini- 
canului francez Vincent de Beauvais (1190-1264). Ea cuprinde 
trei tratate: Oglinda naturala , Oglinda doctrinală şi Oglinda 
istorică , completate, mai tîrziu, cu o a treia, operă a unui conti- 
nuator al lui Vinccnt de Beauvais ( Oglinda morală ), în care se 
află rezumată întreaga cunoaştere omenească a vremii văzută 
dintr-o perspectivă ce vizează să integreze cunoştinţele unei 
viziuni creştine asupra lumii. 


Literatură profană şi literatură burgheză 

Începînd cu secolul al XlII-lea, în Occident are loc o puter- 
nică difuzare a culturii literare. Dezvoltarea afacerilor impune 
noilor elite să ştie să citească, să scrie, să socotească, să se 
exprime în mai multe limbi - începînd cu franceza care, la 
vremea respectivă este limba folosită de negustori - impune, 
deci, ca ele să primească o instruire adaptabilă nevoilor 

momentului. Această instruire este asigurată în şcoli publice, 
independente de influenţa clerului. Ea este asigurată în limba 
„vulgară", ceea ce contribuie la fixarea graiurilor „naţionale" şi 
face să pălească hegemonia latinei, redusă, la mijlocul seco- 
lului al XlII-lea, la două spaţii principale: învăţămîntul supe- 
rior şi liturghia. 

Două fapte majore merită a fi subliniate. In primul rînd, 
întîietatea pe care o exercită, în domeniul literelor profane, 
literatura franceză. Franţa este atunci ţara cea mai populată şi 
cea mai prosperă din Europa, ţara în care se întretaie şi intră în 
contact oameni de afaceri veniţi din cele patru puncte cardinale 
ale continentului. Este ţara care şi-a exportat elitele cavalereşti 
către Spania, Italia de Sud, Anglia, Pămîntul Sfînt, Moreea etc. 
şi a cărei capitală, Parisul, devenită centrul intelectual cel mai 
important al Occidentului, atrage magiştri şi mulţimi de studenţi 
provenind chiar din marile universităţi străine. 

A doua trăsătură a acestei literaturi medievale clasice este 
declinul speciilor pur cavalereşti în favoarea romanului zis 
„curtenesc“ şi a poeziei lirice. Cîntecele de gestă nu dispar, 
desigur, de la o zi la alta din orizontul cultural al lumii feu- 
dale, deci nici din Franţa, unde genul a atins apogeul în secolul 
al Xll-lea. Formulele sale, însă, uzate, nu se mai reînnoiesc, 
autorii mulţumindu-se, cel mai adesea, să reproducă în mai 
multe sau mai puţine cuvinte modele din trecut. Huon de 
Bordeaux , operă omonimă de la începutul secolului al XlII-lea, 
scapă puţin conformismului genului, în afara Franţei însă, tra- 
diţia epică se menţine, traducînd temperamente „naţionale“ deja 
afirmate, fie că e vorba de Spania, de Portugalia sau de regiunile 
germanice. Compus către 1200, în Germania de Sud, „Cîntecul 
Nibelungilor“ preia şi structurează, în jurul temei morţii lui 
Siegfried şi a răzbunării Kriemhildei, străvechi legende nordice 
importate în ţara francă şi germană în secolul al Vl-lea. Perso- 
najele eroice pe care această epopee le pune în scenă nu repro- 
duc, în mod stereotip, modelele franceze, dar nici nu se elibe- 
rează de spiritul vremii: Siegfried şi Gunther sînt războinici de 

valoare, nu nişte primitivi care ignoră frumoasele maniere ce 
triumfa, la acea oră, în romanul curtenesc. 

De la mijlocul secolului al XH-lca, publicul îşi îndreaptă 
preferinţele către literatura de curte, aşa cum s-a dezvoltat ea în 
ţările de limbă d’oc , în jurul marilor feudali sau simplilor cas- 
telani avînd gustul rafinat a ceea ce ţine de spirit. Schimbarea 
intervine mai întîi la nivelul formei, odată cu înlocuirea epopeei 
cîritate de către opere citite cu voce tare şi rimate. Temelor 
militare care dominau primele cîntece de gestă li se adaugă, tot 
sub influenţă languedociană, teme privind natura şi iubirea. Cu 
Alienor de Aquitania, soţia lui Ludovic al VH-lea, apoi a lui 
Henric Plantagenetul, această nouă literatură pătrunde pe dome- 
niul regal francez, apoi în Imperiul angevin şi în Anglia nor- 
mandă. Fiicele lui Alienor, Alicc-de-Blois şi, mai ales, Mărie, 
contesă de Champagne, protectoare a lui Chretien de Troyes, 
contribuie mult la difuzarea acestei literaturi în Franţa de Nord. 

în timp ce tradiţionalul cîntec de gestă cunoaşte puţin cîte 
puţin influenţele timpului, cu romanul curtenesc înfloreşte un 
nou gen, mai bine adaptat preocupărilor vremii şi evoluţiei 
mentalităţii aristocratice. Inspiraţia celtică, care transpare în 
legendele bretone şi în cele trei mari teme narative, a lui Tris- 
tan, a Graalului şi a lui Arthur - şef al rezistenţei bretone împo- 
triva invadatorilor saxoni din secolul al Vl-lea -, se amestecă 
cu modelele epice ale antichităţii, împrumutate mai ales de la 
Vergiliu şi Ovidiu. Printre poeţii care s-au afirmat în literatura 
curtenească, trebuie menţionat Benoît de Saint-Maure, protejat 
al lui Alienor şi autor al Romanului Troiei , compus în 1165 şi 
punînd în scenă eroi antici transformaţi în cavaleri viteji, Mărie 
de France, ale cărei Lais - mici nuvele poetice - folosesc mult 
legendele bretone, Gautier d’Arras şi, mai ales, Chretien de 
Troyes (~1 135-~1 1 85). Acesta din urmă, protejat de Mărie, 
contesă de Champagne, apoi de Filip de Alsacia, conte de Flan- 
dra, începe prin a copia în stil antic, traducînd Arta de a iubi şi 
Metamorfozele lui Ovidiu. Alegîndu-şi, apoi, din tradiţia celtică 
subiectul pentru operele sale Tristan şi Isolda şi Eric şi Enide , 

el va continua cu operele sale dc căpătîi: Yvain sau cavalerul cu 
leul (~1177), Lancelot sau cavalerul cu şareta , pc care o va 
termina compatriotul său Geoffroy de Lagny, Perceval sau 
Povestea Graalului , de asemenea, ncterminată. Eroii sînt, în 
aceste opere, cavaleri curajoşi, hărţuiţi, precum Lancelot, între 
dragoste şi aventură, sau angajaţi, precum Perceval, într-6 
asceză mistică care simbolizează căutarea Graalului, pocal con- 
ţinînd sîngele lui Hristos. Prin faptul că recurge la imaginar, 
prin arta sa de a lega o intrigă şi dc a-şi pune în sc mă perso- 
najele cu o psihologie complexă, Chretien de Troycs este ade- 
văratul fondator al tradiţiei romaneşti care începe să se afirme 
în Europa şi chiar dincolo dc frontierele sale. Prin eleganţa şi 
limpezimea stilului său, Chretien dc Troycs contribuie, în plus, 
la triumful francianei - dialect din lle-de-France - asupra altor 
graiuri din regat. 

La începutul secolului al XIIMea, literatura aristocratică 
cunoaşte o nouă transformare, consecinţă a schimbărilor care 
afectează mentalitatea şi gustul unui public mai modem, mai 
grijuliu faţă de realitatea concretă, mai aproape de universul 
intelectual al burgheziei şi clerului, şi, deci, de concepţia creş- 
tină despre cavalerism şi metodele scolastice. Odată cu Roma- 
nul trandafirului , al lui Guillaumc de Lorris, compus către 
1230, libertatea curtenească se desăvîrşeşte într-un simbolism 
voit didactic, ba chiar moralizator, şi în alegorie. Aproape 50 de 
ani mai tîrziu, Jcan de Meung îi va compune o continuare, într-o 
perspectivă cu totul diferită, amcstecînd preocupările enciclo- 
pedice cu satira feroce a moravurilor şi superstiţiilor vremii. El 
îşi bate joc de morala curtenească şi de cultul femeii, neagă 
superioritatea nobilimii dc sînge şi pune raţiunea în centrul 
viziunii sale despre lume. Odată cu cl, literatura trece către o 
nouă etapă care anunţă criza secolului al XlV-lea şi îndrăzneala 
timpurilor moderne. 

Pînă atunci, însă, în timp ce literatura dc curte continuă să 
producă opere de calitate în Spania, Catalogna, Portugalia, Ger- 
mania (cu minnesănger- ii: Heinrich von Morungcn, Reinmar 

von Haguenau, Walter von Vogelweide), în oraşele italiene şi 
la curtea Siciliei, publicul curţilor seniorale contribuie la succe- 
sul unui alt gen literar, cel al poeziei lirice. Occitania încetează, 
în secolul al XlII-lea, să mai fie un centru de gravitaţie, cen- 
tru care glisează către nordul Franţei, unde se afirmă mai ales 
Thibaud IV, conte de Champagne şi autor al unei opere în 
întregime consacrate iubirii, şi Adam din Halle, poet stabilit la 
început la Arras, apoi la curtea napolitană a lui Carol de Anjou, 
căruia îi datorăm frumoase motete şi rondeluri, ca şi cîteva 
prime încercări de teatru medieval (Jeu de la Feuillee , Jeu 
de Marion). 

Semn al timpurilor, relativul declin al literaturii curteneşti 
este însoţit, în secolul al XlII-lea, de o dezvoltare foarte accen- 
tuată a literaturii burgheze. Epopeci imaginare, plină de înalte 
fapte de arme, de eroi pasionaţi şi mistici, i se substituie o 
literatură de actualitate: ceea ce am numi astăzi „istoria timpului 
prezent“, în sensul în care autorul naraţiunii a fost martorul 
evenimentelor pe care le relatează. Acesta este cazul a doi cro- 
nicari ai celei de-a patra cruciade: Robcrt dc Clari, mic nobil 
din regiunea Peronc, a cărui măruntă personalitate se ascunde 
îndărătul principalilor actori ai expediţiei, şi, mai ales, Geoffroy 
de Villehardouin, autor al unei Cuceriri a Constantino pol ului, 
alcătuită în 1210, autor care a fost unul dintre cei mai importanţi 
protagonişti ai evenimentului, ceea ce nu-1 împiedică să se pună 
în scenă cu cea mai mare discreţie. Opera lor dovedeşte un simţ 
foarte ascuţit al realului şi o grijă pentru actualitate care mai 
apare şi în Istoria lui Ludovic ce! Şfînt , scrisă în ultimii ani 
ai regimului (între 1300-1309) dc către Joinville, seneşal de 
Champagne, care-1 însoţise, cu o jumătate de secol mai devre- 
me, pe regele Franţei în cea de-a şaptea cruciadă şi care face 
din figura sa o imagine desigur idealizată, dar plină de o since- 
ritate naivă şi dc o mare bunătate. 

Cu Romanul vulpii , în secolul al Xll-lca, înving gustul 
realităţii şi folosirea limbii vulgare, asociate vervei satirice care 
caracterizează întreg acest ansamblu de 27 de poeme căruia îi 

este cunoscut doar un singur autor - Pierre de Saint-Cloud. 
Aceste poeme combină tradiţia populară cu povestirile fabu- 
liştilor antici (Esop şi Fedru), pun în scenă animale victime ale 
viclenei perversităţi a vulpoiului (Renart): Isengrin lupul, Noble 
leul, Tibert pisica, Baudouin măgarul etc. Romanul vulpii va 
continua, în secolul al XlII-lea, cu Renart de Bestourne al lui 
Rutebeuf, Le Couronnement de Renart şi Renart le nouvel ale 
lui Jacquemart Gelee din Lille (1288) şi, mai tîrziu, Renart 
le contrefait. Zugrăvirea caracterelor cedează puţin cîte puţin 
locul satirei politice şi chiar religioase, anticlericalismul îndrep- 
tat mai ales împotriva ordinelor religioase semănînd cu cel aii 
lui Jean de Meung, în a doua paite a Romanului trandafirului. 

Detaliul realist, glumele pline de veselie, ironia antife- 
ministă şi anticlericală, satira aplicată eticii curteneşti carac- 
terizează şi cele cam 150 de fabliaux- uri care s-au păstrat, 
alături de „chantefable“ - alternanţă de versuri asonantice des- 
tinate a fi cîntate şi de bucăţi de proză -, compuse în a doua 
jumătate a secolului al XlII-lca şi consacrate poveştii unei idile 
adolescentine, contrariate, dar terminîndu-se în mod fericit: 
Aucassin şi Nicolette, prima producţie a unui gen reprodus fără 
încetare pînă în zilele noastre. 

Fără îndoială, însă, e că marea capodoperă literară a Evului 
Mediu, scrisă în limba vulgară - în speţă italiana -, rămîne 
puternic marcată de spiritul religios. Este vorba dc Divina 
Comedie a florentinului Dante Alighieri (1265-1321). Odată cu 
Dante, Italia dă secolului al XlII-lea european şi umanităţii 
întregi una dintre gloriile sale universale cele mai strălucite. 
Dante provine dintr-o familie burgheză guelfa moderată - il 
popolo vecchio care i-a înlocuit în fruntea Republicii pe 
aristocraţii feudali. Discipol al lui Brunetto Latini, a cărui 
Comoară , scrisă în franceză, a fost compusă pentru instruirea 
conducătorilor cetăţilor italiene, el este în acelaşi timp poet - 
Vita nuova, publicată între 1291 şi 1293, cîntă dragostea sa 
pentru Beatrice Portinari, pe care-o iubeşte de la nouă ani şi 
care moare în 1290 scriitor politic (el scrie De Monarchia 

pentru împăratul Henric VII, de la care aşteaptă permisiunea de 
a se întoarce la Florenţa de unde l-au alungat guelfii „negri 44 , 
partizani intransigenţi ai Papei, în 1302), savant ( Qnaestio de 
aqua et terra) şi filosof, format de gîndirea aristotelică şi de cea 
a lui Toma d’Aquino. 

Scrisă în exil, probabil între 1307 şi 1321, Divina Comedia 
(adjectivul „divin 44 , apărut doar în secolul al XVI-lea, spune 
mult despre admiraţia postumă de care s-a bucurat Dante) rela- 
tează, în 100 de cîntece, de 130-140 dc versuri fiecare, odiseea 
poetului „pierdut, în plin drum al vieţii 44 în pădurea întunecată a 
păcatului, salvat de întîlnirea cu Beatricc şi înfăptuind un peri- 
plu mîntuitor în lumea cealaltă, condus mai întîi de Vergiliu, 
{Infernul şi Purgatoriul ), apoi de Beatrice însăşi {Paradisul). 
Dincolo de acest itinerar simbolic, subiectul operei este univer- 
sul în totalitatea sa: binele şi răul, frumosul şi urîtul, umanul şi 
inumanul, sublimul şi trivialul, individualul încarnat în propriul 
destin al poetului şi universalul, raţionalul şi supranaturalul, pe 
scurt, tot ceea ce compune realitatea lumii, căci totul este semn 
de la Dumnezeu. Toate acestea transccnd, din punctul de vedere 
al formei, genurile literare, amestecînd autobiografia şi istoria, 
filosofia de cea mai înaltă calitate cu polemica cea mai acerbă, 
politicul şi religiosul, într-o limbă poetică de o forţă şi- de o 
luminozitate extreme. Unul dintre marile texte ale aventurii 
omeneşti, fondator al identităţii culturale „italiene“ şi imagine a 
Creştinătăţii medievale la apogeul său, echivalent, dacă am 
putea spune, prin armonia şi profunzimea sa, al capodoperelor 
arhitecturii şi sculpturii gotice. 


De la roman la gotic 

Imaginea bine cunoscută, popularizată de cronicarul Raoul 
Glaber, a „unei albe mantii dc biserici 44 acoperind întreaga Creş- 
tinătate la începutul secolului al Xl-lea, nu trebuie să inducă în 
eroare, E adevărat că, în contextul progreselor economice şi 

spirituale care definesc această perioadă, occidentalii au fost 
cuprinşi de o febră a construcţiilor, însă arta „nouă 44 , născută, în 
multe privinţe, la „comandă socială 44 şi sub semnul fervorii 
religioase a populaţiilor creştine, nu a apărut din neantul tim- 
purilor barbare. Ea îşi află, dimpotrivă, rădăcinile într-o lungă 
tradiţie, căreia îi preia gusturile şi tehnicile. 

Primul val este acela al arhitecturii şi dccoraţiunilor 
„romane 44 Arheologii şi istoricii secolului al XlX-lea au cali- 
ficat cu acest epitet arta Occidentului creştin în epoca feudală, 
pentru a marca cum trebuie înrudirea cu monumentele con- 
struite în vechiul Imperiu Roman, tot aşa cum se vorbeşte de 
limbi romanice pentru a desemna dialectele derivate din latină, 
după ce suportă şi influenţele „barbare 44 în fond, însă, dacă 
influenţele romane sînt evidente - întîlnite în planul construc- 
ţiilor, în folosirea boitei, a arcurilor pe coloane şi a frontoanelor 
triunghiulare, folosirea absidei şi a ornamentelor arhitecturale 
clasice - ele nu sînt nici pe departe singurele. 

Arta bizantină, de remarcat în centrul Imperiului sau în 
prelungirile de la Ravenna şi Italia de Sud, cu edificiile sale cu 
cupole şi cu caracterul hieratic şi chiar ţeapăn al decoraţiunilor 
sale, arta musulmană, descoperită în Spania Reconquistei şi pe 
Pămîntul Sfînt, i-au inspirat mult pc arhitecţii şi artiştii romani. 
Mai trebuie ţinut cont şi de foarte vechile tradiţii locale - în 
Franţa, de exemplu, arta plină de realism şi vervă a artizanilor 
gali. în ţările Imperiului, din Lorrena şi pînă în Boemia şi din 
Africa pînă în Polonia, începînd cu a doua jumătate a secolu- 
lui al X-lea, se dezvoltă o arhitectură ottoniană care prezintă 
deja numeroase trăsături comune cu romanicul şi care este moş- 
tenirea directă a artei carolingiene. 

Primele manifestări ale unei arhitecturi romane originale - 
caracterizată prin bolta de pietre ajustate, meţinute de o piatră 
mai groasă, înfundată cu forţa, cheia de boltă - apar aproape în 
acelaşi timp, la sfîrşitul secolului al X-lea şi începutul secolului 
al Xl-lea, în Catalogna, Lombardia şi Lorrena. De aici ele se 
extind în tot Occidentul creştin, punctul de convergenţă situ- 

îndu-se în Burgundia şi Auvergne, adevărate leagăne ale „marii 
arte romane 44 . Condiţiile sînt atunci favorabile creării de bise- 
rici noi, mai spaţioase şi mai bine construite: înmulţirea comen- 
zilor venite din partea prinţilor puternici (Wilhelm Cuceritorul 
şi soţia sa Mathilde, contele de Anjou Foulque Nerra etc.), 
a episcopilor şi comunităţilor religioase, mîna de lucru nu- 
meroasă, progresele realizate în tehnica tăierii pietrei, mai buna 
folosire a animalelor de tracţiune pentru a transporta încărcă- 
turi importante. 

Incepînd cu 1050, noutăţile hotărîtoare în structura şi 
decorarea edificiilor se generalizează. Planul bisericilor romane 
combină planul „sirian 41 , în formă de cruce, cu o navă centrală, 
tăiată de transept, deseori mărginită dc naosuri laterale şi uneori 
de un vestibul acoperit: narthexul. Dincolo de transept, o absidă 
semicirculară ades împărţită în absidiole adăpostind capele de 
jur împrejur, conţine corul şi altarul. Cînd biserica adăposteşte 
sfinte relicve - ceea ce este fracvent -, acestea sînt, în general, 
conservate într-o criptă subterană, amenajată sub cor. 

Printre problemele tehnice care se ridicau în faţa arhi- 
tecţilor romanici, cea mai importantă era accca a acoperişului. 
Structurile din lemn ale bisericilor preromane prezentau grave 
riscuri de incendiu. Au fost înlocuite cu bolţi din piatră în plin 
arc, a căror tehnică este împrumutată de la romani. Greutatea, 
însă, a bolţii îl obliga pe arhitect să construiască ziduri joase, 
groase, cu rare deschideri de mici dimensiuni. Pentru a com- 
pensa inconvenientele acestei tehnici care condamna biserica 
romană la a rămîne un edificiu îndesat şi prost luminat, începînd 
cu secolul al Xl-lea vor fi adoptate soluţii variate: juxtapunerea 
mai multor cupole, bolţi în umbrar susţinute de arcuri cc du- 
blează bolta, bolţi cu linii de intersecţie a două suprafeţe, şi 
unele şi altele sprijinindu-se pe coloane robuste, pe ziduri con- 
solidate de puternici contraforţi etc. 

Arhitectura aceasta nouă, apărută aproape în acelaşi timp 
în regiuni foarte îndepărtate unele de altele, s-a răspîndit repede 
în Franţa - mai ales în Burgundia, Poitou, Auvergne, Provenţa, 

Languedoc în Italia şi în Spania de Nord, apoi în Anglia şi în 
regiunile germanice. în secolul al Xll-lea, specimene ale acestei 
arhitecturi pot fi aflate şi în Scandinavia, Ungaria şi în statele 
latine din Levant. Influenţa tradiţiilor locale, varietatea mate- 
rialelor de construcţie (piatra de rîu în regiunile calcaroase ca 
Burgundia sau Ile-de-France, granitul în Masivul Central, cără- 
mizile în Languedoc şi Lombardia), multitudinea nevoilor, 
explică marea diversitate a artei romane. Sînt de remarcat, de 
exemplu, bisericile şi mănăstirile foarte simple, cu linii pure şi 
austere, ridicate de călugării cistercieni, şi marile biserici de 
pelerinaj, mai ales cele care mărginesc principalele itinerarii 
conducîndu-i pe pelerini la Santiago de Compostella. Aşezate, 
în general, în plină cîmpie, precum Biserica Conques, constru- 
ită între Rouergue şi Causses, sau biserica Sf. Nectarie din 
Auvergne, ele joacă rolul dc adăpost la capătul unei etape şi 
posedă vaste galerii în care, noaptea, se întind rogojini pentru 
culcare. Cînd e vorba de punctul terminus al vreunui pelerinaj, 
atunci există alt fel de galerii, de mari dimensiuni, destinate şi 
procesiunilor solemne în faţa relicvelor sfinţilor. 

Trebuie subliniate cîteva particularităţi regionale: edificii 
cu cupole în vestul Franţei, mari biserici normande, rhenane şi 
scandinave cu turnuri de faţadă şi cu clopotniţă (Jumieges,- 
Worms, Lund), biserici fortificate în Languedoc şi Provenţa, 
acolo unde face ravagii pirateria musulmană, mari nave în 
umbrar în bisericile din Auvergne. 

Cît despre decoraţiunile romane, acestea sînt total depen- 
dente de învăţămintele credinţei creştine. Pentru oamenii din 
popor, pentru ţărani, mai ales, ei constituind imensa majoritate 
a credincioşilor, biserica reprezintă o imensă carte cu poze, din 
care se învaţă istoria sfintă şi care rezumă principalele învă- 
ţăminte ale Bisericii. Artizanilor, însă, care lucrează la deco- 
rarea edificiilor romane, le place să reprezinte şi scene de viaţă 
cotidiană. Sculpturi superbe într-un stil foarte pur, adesea naiv, 
împodobesc portalurile şi capitelurile coloanelor romane. Ziduri 
şi coloane erau pictate sau acoperite cu tapiserii, uneori cu 

mozaicuri, însă frescele murale au fost foarte rar conser- 
vate, ca la Saint-Savin-sur-Gartempe (Vienne), Auxerre sau 
Berze-la- Viile (Burgundia). Mai rămîn însă numeroase piese de 
orfevrerie din acele vremuri: cruci, calicii, carcase menite a 
adăposti relicve, făcute toate din metal preţios încrustat cu 
pietre şi email. 

în cursul secolului al XH-lea, în Franţa de Nord se dez- 
voltă un nou tip de construcţie religioasă, calificată drept 
„gotică“ sau „barbară“, în timpul Renaşterii, în semn de dispreţ 
faţă de operele medievale. în comparaţie cu bisericile romane, 
adesea construite în jurul mănăstirilor aflate în locuri retrase, 
edificiile gotice se ridică, dimpotrivă, în oraşe. Pe măsură ce 
oraşele îşi măresc dimensiunile, ele impun şi biserici, primării, 
hale capabile să adăpostească nu numai populaţia cetăţii, ci şi 
locuitorii împrejurimilor vecine care vin zilnic la piaţă sau 
iarmaroc. Cele mai frumoase construcţii gotice sînt catedralele 
pe care episcopii le-au înălţat în centrul oraşelor, pentru a subli- 
nia rolul dominant al religiei creştine. 

Noua arhitectură se naşte în Ile-de-France, în jurul Pari- 
sului, pe domeniul regal al Capeţienilor. Prototipul este abaţia 
Saint-Denis, transformată, începînd cu 1122, la iniţiativa aba- 
telui Suger, consilier al lui Ludovic al VH-lea, şi înzestrată cu 
un narthex, cu un transept şi un cor în boltă cu ferestre duble în 
ogive. Procedeul este cunoscut arhitecţilor romani, dar folosit 
pînă atunci (de exemplu, la catedrala Durham, în Anglia) într-o 
perspectivă pur decorativă. Nu este o întîmplare. Această artă, 
pe care contemporanii o vor boteza opus francigenum (lucru 
francez), este o aită regală, care se dezvoltă în clipa în care se 
afirmă monarhia capeţiană şi cînd unitatea teritorială a Franţei 
se desăvîrşeşte. Dintr-o perspectivă identică, îmbinînd pro- 
gresele tehnicii cu cele ale administraţiei regale şi cu conceptele 
teologice ale momentului, ea va înflori şi în Anglia regilor 
normanzi, în regatele spaniole ale Reconquistei, în regiunile 
Germaniei de Mijloc şi în Scandinavia. Leagănul ei rămîne însă 
Bazinul parizian, unde sînt înălţate între mijlocul secolului 




244 


SERGE BERSTEIN, PîERRE MîLZA 


al XH-lea şi sfîrşitul secolului al XlII-lea perlele rare 
ale arhitecturii religioase gotice: Sens (1130-1168), Paris 
(1153-1250), Senlis (1153-1240), Rouen (1145-1307), Laon 
(1160-1200), Reims (1211-1300), Soissons (1177-1320), 
Chartres (1194-1260), Beauvais (1250-1300) etc. 

Istoricii artei medievale au renunţat astăzi să mai defi- 
nească stilul gotic printr-o referinţă exclusivă la formele arhi- 
tecturale şi, mai ales, la criteriile tehnice considerate, în mod 
absolut, ca specifice acestui stil: arcul frînt sau „ogiva“, des 
folosite în epoca romană, bolta situată pe întretăierea ogivelor, 
apărută la sfîrşitul secolului al Xl-lea în Anglia şi nefolosită 
sistematic în epoca gotică, arc-butantul, esenţial în echilibrul 
maselor, dar a cărui descoperire este posterioară lui 1 1 80. Ceea 
ce distinge goticul de roman este mai degrabă spiritul care 
însufleţeşte întreaga producţie artistică dc la mijlocul secolului 
al XH-lea şi pînă la sfîrşitul secolului al XV-lea: un amestec 
armonios între elanul mistic şi raţional care, inspirat de corn 
strucţia filosofilor şi teologilor, se traduce printr-un echilibru al 
volumelor, un avînt către înalt al edificiului, o adevărată pădure 
de piatră înălţată către cer (32 m la Paris, 37 m la Amiens, 48 m 
la Beauvais), deschiderea către lumina zilei graţie dimensiunilor 
ferestrelor, substituirea simbolisticii romane cu un decor în care 
reprezentarea figurii umane ocupă un loc important şi se apropie 
de modelele clasice. 

Această prezenţă a umanului nu este legată doar de meta- 
fizica vremii. Este, în egală măsură, şi produsul osmozei care se 
produce în secolele al X-lea, între populaţia cetăţii şi acest loc 
al sociabilităţii şi comunicării între indivizi care este catedrala. 
In navă sau naosurile laterale, poporul citadin circulă, mănîncă, 
doarme, ba uneori îşi introduce şi animalele. Aici se dau întîlniri 
de afaceri. Breslele care au finanţat şi realizat o parte din lucrări 
(zidari, dulgheri, sticlari etc.) îşi ţin adesea aici reuniunile. Con- 
struirea edificiului, întinsă pe mai multe generaţii, se face cu 
ajutorul maselor citadine ale locuitorilor întregului ţinut, folosi- 
ţi la căratul grinzilor şi pietrelor din pădure sau carierele vecine. 

Sculptura gotică a cunoscut şi ea un secol de profundă 
evoluţie. Primele programe iconografice sînt încă asemănătoare 
tradiţiei romane. Puţin cîte puţin, însă, artiştii substituie multi- 
tudinii de flori şi animale care definesc decorul roman, o artă 
centrată pe uman, la început reprezentat impersonal, într-o per- 
spectivă mai degrabă didactică decît emoţională, apoi cu o grijă 
pentru emoţional, pentru exprimarea realităţii, respectînd regu- 
lile care dau operei de artă caracterul său clasic: decenţă în 
exprimarea sentimentelor, eleganţă şi claritate a trăsăturii, 
armonie a compoziţiei etc. Intre 1260-1280, această tendinţă 
triumfa, cu nuanţe de la o ţară la alta, în faţadele şi interioarele 
marilor catedrale din Franţa de Nord, din Rhenania, Anglia, 
Spania şi Italia centrală: lui Hristos-rege din timpanele romane 
îi urmează Hristos al durerii, surprins în momentul crucificării, 
în timp ce o parte tot mai mare a programului iconografic este 
ocupată de viaţa Fecioarei (Bunavestire, Vizitarea) şi a sfinţilor. 

Grafica şi artele minore evoluează în acelaşi sens, dar cu o 
oarecare întîrziere. Dacă trebuie să aşteptăm secolul al XlV-lea 
pentru a asista la înflorirea unei picturi cu adevărat gotice, arta 
vitraliului, favorizată de locul important pe care arhitectul i-1 
acordă în iluminarea edificiului, cunoaşte, în schimb, un for- 
midabil avînt. Sticlăria pe care Sugcr o aşează de jur împrejurul 
galeriilor de la Saint-Denis, apoi programele realizate la 
Chartres, Bourges şi Paris (Sfînta Capelă) fac în curînd şcoală 
în întreg Occidentul şi contribuie la aceeaşi operă didactică ca 
şi sculpturile portalurilor. Acelaşi lucru se întîmplă cu mini- 
aturile şi orfevreria, mai lente, însă, în desprinderea lor de 
modelele romane. 

Tansformările pe care tehnica şi stilul gotic le-au impus 
construcţiilor religioase se regăsesc şi în numeroase edificii 
civile, fie că e vorba de o arhitectură militară (fortificaţiile de 
la Carcassone sau Provins), de palatele regale sau princiare 
(Luvrul lui Filip August, Caste I del Monte al lui Frederic II), de 
primării sau alte palate comunale sau de locuinţele burghe- 
zilor bogaţi. La sfîrşitul secolului al XlII-lea, în spaţiul care se 

întinde din nordul Angliei şi pînă în Sicilia şi de la Andalusia 
pînă la malurile Balticii şi în Polonia, opus francigenum este pe 
cale să devină arta Creştinătăţii occidentale. Apogeul său coin- 
cide cu cel al Europei medievale: o Europă care în curînd va 
cunoaşte din plin consecinţele lungii şi dureroasei crize a seco- 
lului al XlV-lea. 




Note şi comentarii 

1 „Legiştii" (de la etimonul latin tex, legis = lege) erau spe- 
cialişti în drept roman, formaţi, cu începere din secolul al Xll-lea, la 
marile Universităţi europene. Ca membri ai Consiliilor regale, atît în 
Franţa, cît şi în Anglia sau în Peninsula Iberică, ei şi-au pus com- 
petenţa cîştigată la dispoziţia statului monarhic, constituind astfel nu 
numai primul embrion de birocraţie în Europa, dar fiind, totodată, şi 
cei dintîi autori şi apărători ai ideii de suveranitate regală, pe care - 
deşi mulţi dintre ei erau membri ai clerului - au justificat-o siste- 
matic împotriva teoriei theocratice şi universaliste pontificale (v. în 
acest sens, inter alia Histoire de France , sous la direction d’Andre 
Burguiere et Jacques Revel. L 'Etat et ses pouvoirs , par Robert 
Descimon, Alain Guery, Jacques Le Goff, Pierre Levşque, Pierre 
Rosanvallon, Paris, Editions du Seuil, 1989). 

2 Cuvîntul „temporal" (de la tempiis , temporis ) are în Evul 
Mediu o conotaţie religioasă şi se referă la tot ce ţine de lu- 
mea materială sau de Universul vizibil, în opoziţie cu „spiri- 
tualul" - domeniul prin excelenţă al Bisericii romane - a cărui sferă 
era divinul. 

3 în realitate, avarii şi bulgarii nu au ocupat niciodată o re- 
giune numită „cîmpia Dunării": dacă primii s-au stabilit, în secolul al 
Vl-lea (568), în Panonia, înlocuindu-i aici pe longobarzi şi gepizi 
(după ce, în prealabil, pustiiseră Dobrogea), ceilalţi se vor aşeza 
definitiv la sud de Dunăre, unde vor întemeia un stat propriu (în anii 
679-681). Autorii se gîndesc probabil la teritoriul din jurul gurilor 
Dunării, ceea ce este altceva (V. şi infra , n. 4 şi ,6 ). 

4 v. nota precedentă şi 1 6 . 

5 De fapt, această presupusă translaţie lexicală, ca şi filiaţia 
dintre huni şi maghiari (acreditată ulterior) sînt pur ipotetice. 

6 Principalul izvor istoric invocat, alături de aşa-zisa Le x 
Ribuaria , pentru a proba existenţa francilor „ripuari" este geograful 
anonim din Ravenna, care aminteşte, către anii 475-480, de o regiune, 
Francia Rinensis, locuită de o parte a acestei populaţii (numită de 
autor francii renani). în opinia lui F. Beyerle, ripuarii nu au constituit 
niciodată un trib sau o ramură distinctă a francilor (mai bine zis nu au 
purtat acest nume). Studiind Lex Ribuaria cercetătorul german a arătat 
că aceasta nu reprezintă un cod distinct de Lex Salica (aparţinînd 
franci lor salieni), ci numai o simplă variantă a ei, mai tîrzie. Termenul 
„ripuari“ (în forma corectă ri boari) este menţionat, de fapt, pentru 
prima dată, în anii 726-727 în Liber Historiae Francorum (compusă 
la St.-Denis, în primul sfert al secolului al VlII-lea), fiind aplicat 
locuitorilor din partea dreaptă a Rinului, din regiunea cuprinsă între 
Koln şi Bonn (cf. Lucien Musset, The Germanic Invasions. The 
Making of Europe ( A D 400-600 ), The Pennsylvania State University 
Press, 1975, p. 69-70, 226, care oferă asupra acestei chestiuni infor- 
maţile cele mai complete; v. şi ediţia în limba franceză: Les Invasions. 
Les vagues germaniques , Paris, 1965. De asemenea, Louis Halphen, 
Les Bar bar es. Des grandes invasions aux conquetes turques du XI e 
siecle , 3 eme edition, Paris, 1936, passim). 

7 O prejudecată tenace, a cărei origine rămîne obscură, dar 
care se reflectă de mai multe decenii în periodizările convenţionale ale 
medievalităţii, prezente în toate manualele şcolare şi universitare, 
ataşează anului 476 dubla (dacă nu chiar tripla) semnificaţie de mo- 
ment al căderii Imperiului Roman de Apus, de sfîrşit al Antichităţii şi 
de început al Evului Mediu. Or, după cum au demonstrat multe din 
cercetările din ultimii ani, o asemenea interpretare (inspirată - e bine 
să nu uităm acest lucru - de o perspectivă esenţialmente factuală sau 
evenimenţială asupra istoriei), chiar dacă nu este întrutotul lipsită de 
justificări, nu rezistă unei analize atente a faptelor. E adevărat că 
dificultăţile crescînde ale unei guvernări unitare şi tendinţele cen- 
trifuge din imperiu deveniseră, începînd cu secolul al Ill-lea, îndea- 
juns de serioase, pentru a-i determina pe împăraţi, cu începere de la 
Diocleţian, să atribuie sistematic responsabilitatea administrării Orien- 
tului şi Occidentului unor persoane diferite. Acest sistem pare a fi cui- 

minat la moartea lui Theodosius J (395) prin numirea a doi succesori, 
Arcadius în Răsărit şi Honorius în Apus şi, mai tîrziu, prin hotărîrea - 
adoptată după promulgarea Codului Theodosian în 438 - ca edictele 
publicate de unul din împăraţi să nu se aplice automat în posesiunile 
celuilalt decît cu încuviinţarea expresă a acestuia. Cu toate acestea, se 
cuvine să distingem aici între realitatea de fapt şi realitatea ideii. Chiar 
dacă unitatea de facto a Imperiului a cunoscut, după secolul al III-lea, 
o erodare sistematică, ajungînd două veacuri mai tîrziu aproape for- 
mală, în mentalitatea epocii Imperiul continua să fie unul singur, 
aşa-zisul partaj din 395 nefiind conceput ca o divizare politică, ci 
numai ca o distribuire a puterii în cadrul aceluiaşi sistem de orga- 
nizare. Din acest unghi, actul din 476 dobîndeşte înţelesul mai curînd 
al unei reveniri la o situaţie mult mai veche, de unitate a conducerii, 
decît al unei „prăbuşiri 44 . Depunerea lui Romulus Augustulus de către 
Odoacru nu a afectat ci, dimpotrivă, a întărit autoritatea împăratului 
de la Constantinopol, în condiţiile în care şeful germanic - trimiţînd 
însemnele imperiale în răsărit - a recunoscut astfel preeminenţa aces- 
tuia asupra provinciilor apusene, acceptînd, totodată, din partea lui 
Zenon titlurile de patriciu şi magister inilitiim per Italiam care, din 
punct de vedere juridic, îl transformau în funcţionar imperial. Pro- 
cedînd în acest mod, Odoacru nu numai că restabilea de fapt unitatea 
puterii, dar se şi conforma unui tip de conduită specific tuturor regilor 
germanici, care vedeau în cel ce guverna la celălalt capăt al lumii 
romane singura autoritate în măsură a încarna în chip legitim ideea 
imperială. Inutil de a mai adăuga că, în acea epocă, actul său nu a avut 
nici un impact semnificativ, fiind, din contra, perceput ca restabilind o 
legitimitate periclitată de îndelungatele conflicte şi uzurpări anterioare 
(cf. J. B. Bury, The Invasion of Europe hy the Barharians , New York - 
London, 1967, p. 167-173; A. H. M. Jones, The Decline of the Ancient 
World , Longman, 1978, p. 125-126; Ferdinand Lot, La Fin du Monde 
anticjue et le debut du Moyen Age , Paris, 1951, passinr, Roger 
Remondon, La Crise de l'Empire roman. De Marc Aurele a Ana sta se. 
Paris, 1970; p. 225-228 şi passim. De asemenea, N. Iorga, Evoluţia 
ideii de libertate. Ediţie îngrijită, studiu introductiv şi note de Ilie 
Bădescu, Bucureşti, Ed. Meridiane, 1987, p. 147-148 şi Lucien 
Musset, op. cit., p. 27-28. Pentru izvoarele care relatează episodul din 
476, cf. inter alia lordanes, Getica , ed. G. Popa-Lisseanu, Bucureşti, 
1939; idem in Fontes Historiae Daco-Romaniae, II, Bucureşti, 1970; 

Iordanes şi-a redactat opera la mijlocul secolului al Vl-lea, după 
Historia Gothorwn scrisă de Cassiodorus, astăzi pierdută). 

8 Lucrurile s-au petrecut, de fapt, invers, iniţiativa campaniei 
din Italia aparţinîndu-i nu lui Teodoric, ci împăratului Zenon, îngri- 
jorat deopotrivă de veleităţile de independenţă manifestate de Odoa- 
cru în Italia, la scurtă vreme după evenimentul din 476 şi, pe de altă 
parte, de prezenţa din ce în ce mai ameninţătoare a ostrogoţilor în 
Peninsula Balcanică, care reclamau din partea autorităţilor imperiale 
noi concesii teritoriale (în virtuta foedusului din 470 cu romanii, care 
le garantase instalarea în Moesia inferioară). Pentru a orienta nemul- 
ţumirile crescînde ale ostrogoţilor într-o direcţie folositoare propriilor 
scopuri, împăratul i-a cerut lui Teodoric - numit magi ster militum , 
consul şi patriciu - să se îndrepte spre Italia, ceea ce acesta a şi făcut 
în 488-489 (cf. Gabriel Fournier, L ’ Occident de la fin du V e siecle ă 
la fin du IX e siecle , Paris, 1970, p. 24, 27; Lucien Musset, The Ger- 
manic Invasions..., p. 45-47). 

9 Termenul de „catolic^ (cat hol icos = universal) folosit aici 
de autor pentru a-i desemna pe creştinii din partea de apus a Impe- 
riului (în cazul de faţă din Italia) în raport cu ostrogoţii arieni (tot 
creştini, dar eretici) a devenit de uz curent abia în secolul al Xl-lea, 
după Marea Schismă din 1054, numindu-i astfel pe toţi credincioşii 
de obedienţă religioasă romană în opoziţie cu cei de rit „ortodox" 
(orthodoxos = calea, învăţătura dreaptă), afiliaţi Bisericii răsăritene. 
Pînă atunci, însă, ambele cuvinte ( catholicos şi orthodoxos) au servit 
concomitent la caracterizarea susţinătorilor adevăratei doctrine, în 
contextul controverselor dogmatice de după secolul al III-lea d. Hr. 
Primul dintre cele două adjective a fost întrebuinţat pentru întîia dată 
în secolul I d. Hr. de Sf. Ignatius din Antiohia pentru a evoca pleni- 
tudinea, universalitatea Bisericii creştine. Cel de-al doilea a sfîrşit prin 
a se singulariza în vocabularul religios mai cu seamă după eveni- 
mentul din 1054, fără a i se cunoaşte însă autorul (care, probabil, nici 
nu există) (cf. Alfred Bertholet, Dicţionarul religiilor. Ediţie în limba 
română de Gabriel Decuble, Ed. Universităţii „Alexandru Ioan Cuza“, 
Iaşi, 1995, p. 80; Jean Meyendorff, Biserica ortodoxă ieri şi azi. Tra- 
ducere de Cătălin Lazaruca, Ed. Anastasia, 1996, p. 5-8; Timothy 
Ware, The Orthodox Church , Penguin Books, 1964, p. 19-26). 

10 Pentru secolul al Vl-lea, termenul de „bizantin 44 (de la nu- 
mele vechii colonii greceşti Byzantion, întemeiată pe locul viitoarei 
capitale a Imperiului de Răsărit); utilizat de autor pentru a desemna 
structura politică din Orient şi pe conducătorul acesteia, este impro- 
priu, de vreme ce, prin modul de organizare, prin mentalitate şi spirit 
universal, dimensiunea romană a Imperiului rămîne încă, în această 
vreme, aproape intactă. Se consideră că elenizarea Imperiului de Răsă- 
rit şi restrîngerea acestuia la teritoriile care ulterior vor face parte fie 
din stăpînirea sa permanentă, fie din zona sa de influenţă (bazinul 
răsăritean al Mării Mediterane, Peninsula Balcanică, Asia Mică, zona 
pontică şi Siria) înregistrează o cotitură decisivă odată cu secolul 
al Vll-lea, la capătul mai multor decenii de războaie civile şi de con- 
fruntări cu duşmanii din afară (perşi, avari, slavi, arabi), prin insta- 
urarea dinastiei Heraklizilor (de la numele fondatorului, Heraklius 
610-641), a cărei politică de reforme instituţionale a pus definitiv 
capăt universalismului roman tradiţional. Procesul de grecizare şi 
orientalizarea Imperiului se va încheia un secol mai tîrziu (cf. Louis 
Brehier, Vie et mort de Byzance , Paris, 1969, p. 51 sqq\ Robert 
Fossier, Le Moyen Âge. Tome I, Les mondes nouveaux , Paris, 
1986, p. 181 sqq, 283 sqq\ Georg Ostrogorsky, Geschichte des 
Byzantinischen Staates , C. H. Beck’sche Verlagsbuchhandlung, 
Miinchen, 1940, p. 52 sqq). 

1 1 Mai corect spus este că regele franc s-a convertit la creş- 
tinismul de rit roman (v. supra , n. 9 ). 

12 V. supra. , n. ,0 . 

13 „Recomandarea 44 sau „închinarea 44 (de la cuvîntul de origine 
latină commendatio) este forma primară a omagiului vasalic de mai 
tîrziu care constituie, la rîndul său, alături de jurămîntul de credinţă şi 
investitură , primul dintre cele trei momente ale ritualului de intrare în 
vasalitate, aşa cum s-a cristalizat acesta în secolele X-XII. Primele 
menţiuni despre „recomandare 44 datează, după unele opinii, din seco- 
lele VI-VII, în Spania vizigotă şi într-un document din Galia mero- 
vingiană intitulat Formularul lui Marculf, dar fixarea definitivă a 
obiceiului pare a fi avut loc în a doua jumătate şi la finele secolului 
al VlII-lea, cînd semnalările documentare se înmulţesc. Iniţial, „reco- 
mandarea 44 nu comporta nici o influenţă religioasă, ceea ce i-a deter- 
minat pe unii autori să considere că ceremonia ar avea o origine 

germanică. Persoana care se „recomanda 44 , îngenuncheată, cu capul 
descoperit şi fără arme, îşi punea mîinile împreunate ( immixtio 
mamn/m) în cele. ale protectorului al- cărui dependent urma să devină, 
recunoscîndu-i-se astfel supus (mai precis, „omul său 44 ) şi rostind o 
scurtă declaraţie de fidelitate. Semnificaţia ceremonialului - evocat de 
documentele vremii prin sintagmele in vasatico se commendare per 
manus şi in manus {mani bus) se commendare - era aceea a unei 
abandonări complete în mîinile seniorului (traditio personae). El înso- 
ţea acordarea „beneficiului 44 (forma premergătoare „feudului 44 de mai 
tîrziu), fiind reînnoit periodic. Prin transformarea sa în omagiu - 
proces încheiat, potrivit lui Marc Bloch, în secolul al Xll-lea, dar, 
după opinia lui Ferdinand Lot, mult mai devreme, la mijlocul secolului 
al Vlll-lea - ceremonialul „recomandării 44 (devenit, în noile circum- 
stanţe istorice şi ca urmare a asocierii sale cu cele două momente 
menţionate mai sus, un ritual) a rămas neschimbat, cu excepţia săru- 
tului pe gură ( osculum ) schimbat de cei doi parteneri ca o garanţie 
suplimentară a legăturii astfel create (cf. Marc Bloch, Feudal So- 
ciety , voi. I, The Growth ofTies of Dependence. Translated by L. A. 
Manyon, The University of Chicago Press, 1970, p. 146, 151, 162 (v. 
şi ediţia în limba română, Societatea feudala, voi. 1, Formarea legă- 
turilor de dependenţă. Traducere de Cristina Macarovici. Postfaţă 
de Maria Crăciun, Cluj-Napoca, Ed. Dacia, 1996, p. 161-175); 
Franţois-Louis Ganshof, Feudalism , 3 rd edition, Harper and Row 
Publishers, s. a ., p. 26-27, 72-74 (v. şi ediţia originală în limba fran- 
ceză, Qu’est-ce que la feodalite?, Bruxelles, 1957); Robert Fossier, 
Histoire sociale de FOccident medieval , Paris, 1970, p. 99; Joseph R. 
Strayer, Dana C. Munro, The Middle Ages, 395-1500 , 4 llî edition, New 
York, 1959, p. 114, sqq\ Joseph Calmette, La Societe feodale , Paris, 
1927, p. 30-31; Ferdinand Lot, Histoire du Moyen Âge , T I,, Les 
destinees de l’Empire en Occident de 395 ă 768 , Paris, p. 666; 
Jacques Le Goff, Ritualul simbolic al vasalităţii in idem, Pentru un 
alt Ev Mediu. Valori umaniste în cultura şi civilizaţia Evului Mediu. 
Studiu introductiv, note şi traducere de Maria Cârpo v, voi. II, Bucu- 
reşti, Ed. Meridiane, 1986, p. 175-254; Radu Manolescu, Societa- 
tea feudală în Europa apuseană , Bucureşti, Ed. Ştiinţifică şi 
enciclopedică, 1974, p. 239-241. Potrivit lui Jean-Pierre Poly şi Eric 
Bournazel, immixtio manuum nu constituia o parte a ceremonialului 
„recomandării 44 , ci o formă între multe altele de intrare în dependenţă, 

în vigoare la franci {mare franci co)\ cf. La mutation feodale, X c -XII e 
siecle , Paris, 1980, p. 107-108). Pentru transformarea „recomandării" 
(„închinării") în omagiu, v. infra , în text. 

14 De la numele dat de cuceritorul Peninsulei Iberice muntelui 
care străjuieşte partea de nord a strîmtorii: Djebel Tarik (Gib-al-Tarik) 
(cf. Robert Fossier, Le Moyen Âge , voi. 1. p. 209). 

1 5 De origine latină (de la maneo , ere , mansi, mansnm = a 
rămîne, a dăinui, a persista) şi avînd drept echivalent, în teritoriile 
germane din Răsărit, în Danemarca, Suedia şi în Anglia, noţiunile 
de huba (bufa), bool , hacteny , respectiv hide, termenul de „manşă" 
începe să fie întrebuinţat în acestă formă odată cu secolul al Vll-lea în 
regiunile unde va înflori mai tîrziu civilizaţia carolingiană, pentru a 
desemna celula de bază a civilizaţiei rurale medievale. Administraţia 
imperială a folosit „manşa" ca unitate principală de prelevare a impo- 
zitelor şi de recrutare militară. încorporată ulterior (după secolul 
al X-lea) marelui domeniu sau senioriei, „manşa" a devenit o pose- 
siune funciară condiţionată, constituind baza în conformitate cu care 
erau repartizate obligaţiile seniorale ale ţăranilor dependenţi. Struc- 
tura ei era deosebit de complexă. Dacă, la început, ea nu cuprindea, 
potrivit unor autori, decît locul de casă, ulterior noţiunea s-a extins, 
ajungînd să se aplice deopotrivă grădinii înconjurătoare, loturilor 
dispersate de pămînt arabil şi dreptului de participare la exploatarea 
terenurilor aflate în folosinţă comună. Existau mai multe categorii 
de „manşe", în funcţie de statutul juridic al posesorilor: libere 
(ingenuile\ servile şi lidile (aparţinînd celor eliberaţi), dar această 
corespondenţă a devenit, treptat, din ce în ce mai vagă, sfîrşind prin a 
nu mai constitui o regulă. Ele erau ereditare şi - teoretic - indivizibile, 
ceea ce nu excludea, însă, partaj urile şi - implicit - riscul major al 
pulverizării prin succesiune, care s-a accentuat simţitor după seco- 
lele XI-XII, impunînd regimului seniorial reajustări din ce în ce mai 
ample. întinderea „manşelor" era variabilă: dacă cele ingenuile , bună- 
oară, puteau urca pînă la 1 0 ha fiecare, cele servile erau mai restrînse 
(în jur de 7 ha), fiind, totodată, grevate şi de obligaţii numeric supe- 
rioare (cf. Robert Boutruche, Seigneurie et feoda/ite , 1, Le premier 
âge des liens d'homme ă homme. Paris, 1959, p. 78-83, 105-112; 
Recueils de la Societe Jean Bodin pour TEtude Comparee des 
Institutions, IV, Le Domaine , Wetteren, 1949, sqq; Georges Duby, 

L ' economie rurale et Ja vie des campagnes dans 1’ Occident medieval 
(France, Angleterre, Empire, IX e -XV e siccle), voi. 1, Paris, 1977, 
p. 94-101, 214-217; Robert Latouche, The Birth of Western Economy , 
New York, 1972, p. 74-77; Guy Fourquin, Histoire economique de 
TOccident medieval , Paris, 1969, p. 60). 

16 în realitate, deşi a făcut parte o perioadă din stăpînirea 
bulgară, nu Dobrogea a constituit centrul de greutate al primului hanat 
întemeiat în 681 de Asparuh la sud de Dunăre, ci nord-estul Bulga- 
riei actuale, unde cuceritorii şi-au stabilit, de altfel, şi prima capi- 
tală (la Pliska). în noile condiţii, Imperiul bizantin a continuat, totuşi, 
să păstreze importante capete de pod în regiune, cum ar fi litoralul 
pontic, gurile Dunării etc. (cf. Stelian Brezeanu, O istorie a Impe- 
riului bizantin , Bucureşti, 1981, p. 52-53; Dicţionar de istorie veche 
a României (Paleolitic - sec. X ), sub conducerea Prof. univ. dr. doc. 
D. M. Pippidi, Bucureşti, Editura Ştiinţifică şi Enciclopedică, 1976, 
p. 115-116). 

17 Acest eveniment este în întregime ipotetic, fiind, de fapt - 
cum se întîmpla frecvent în Evul Mediu - rodul unei interpretări 
ulterioare, apărută la finele secolului al Xl-lea (cînd s-a produs, de 
altfel, şi canonizarea regelui Vaik-Ştefan), simultan cu acreditarea 
ideii despre misiunea apostolică încredinţată prin pretinsa coroană 
regelui maghiar de Papalitate şi în contextul fervoarei religioase sus- 
citată de Cearta pentru Învestitură (1075-1122) şi de propaganda în 
favoarea primei cruciade, evenimente care, slăbind considerabil Impe- 
riul, au dat Bisericii romane posibilitatea de a-şi impune influenţa în 
noile state formate în jurul anului 1000 în Europa Centrală (Polonia şi 
Ungaria). După cum au demonstrat cercetările întreprinse de istoricii 
maghiari încă din prima jumătate a acestui secol, diploma pontificală 
menită să consfinţească înmînarea aşa-zisei coroane este un fals din 
secolul al XVIl-lea, în timp ce coroana propriu-zisă - care s-a păstrat 
pînă astăzi - este, de fapt, de origine bizantină, reprezentînd o dia- 
demă de sebastocrator trimisă în aceeaşi perioadă regelui maghiar de 
împăratul Mihail Vil (1067-1078), într-un moment în care, confruntat 
cu adversitatea vecinilor săi din Balcani, imperiul grec se străduia 
să-şi îmbunătăţească relaţiile cu noul stat creştin apărut în Europa 
dunăreană (cel mai relevant pentru detaliile şi demonstraţia completă 
a chestiunii este studiul - astăzi clasic - al lui G. I. Brătianu, Byzance 

et la Hongrie. A propos du recent cirticle de M. Fr. Doi ger, „Revue 
Historique du Sud-Est Europeen“j XXII, [1945], p. 147-157). 

18 Astăzi este un fapt aproape cert că cele dintîi formaţiuni ale 
slavilor de răsărit au fost, dacă nu direct înfiinţate de varegi, în orice 
caz încadrate din punct de vedere politic şi dominate economic o bună 
bucată de timp de aceştia. Pe lîngă argumentele documentare (con- 
ţinute în Crohica lui Nestor), în acest sens pledează şi dovezile ono- 
mastice, cum ar fi, bunăoară, consonanţa evident germanică a numelor 
primilor cnezi ai Novgorodului şi Kievului (Oleg, de la Helgi , Igor de 
la Ingvar , Olga de la Hei ga etc., fără a mai vorbi de Rurik , miticul 
fondator al Novgorodului) şi denumirea însăşi, de mai tîrziu, a popo- 
rului şi ţării: Rusia (de la cuvîntul de origine scandinavă Rus \ men- 
ţionat pentru prima dată în anul 839 în Analele de la Saint Bertin. Este 
oarecum interesant - şi, desigur, picant - de observat aici că numele 
de „ruşi“ a fost dat de populaţiile fino-ugrice din nordul Rusiei actuale 
mai întîi suedezilor , care au apărut pe coasta orientală a Mării Baltice 
cu începere din secolul al IX-lea, principalul argument lingvistic în 
sprijinul acestei filiaţii fiind denumirea actuală a acestui popor nordic 
în limbile finlandeză şi estoniană: ruotsi , respectiv rootsi. Treptat, 
odată cu asimilarea elementelor de origine scandinavă de către slavi, 
termenul Rus ' a început să fie aplicat teritoriilor şi etnicului încadrat 
odinioară de varegi (cf. Lucien Musset, Les invasions: le second 
assaut contre V Europe chretienne (VII e -XI c siecle). Paris, 1965, 
p. 261-266: O. Halecki, Borderlands of Western Civilization. A His- 
tory of East and Central Europe , New York, 1952, p. 33-34; G. I. 
Brătianu, La mer Noire. Des origines a la conquete ottomane , 
Munchen, 1969, p. 146 sqq şi ediţia în limba română: Marea Neagra. 
De la origini pînâ la cucerirea otomana. Traducere de Micaela 
Spinei. Ediţie, studiu introductiv şi note de Victor Spinei, voi. I-1I, 
Bucureşti, Ed. Meridiane, 1988). 

19 Capitlurile erau corporaţii de preoţi aparţinînd unei cate- 
drale episcopale sau unui colegiat, trăind, cu începere din secolul 
al IX-lea după model monastic, într-o comunitate proprie (vita cano- 
nica ), independentă de episcop. Numele vine de la obişnuinţa de a citi 
zilnic în timpul meditaţiilor comune, cîte un capitol din canon (cf. 
Alfred Bertholet, op. cit., p. 76). 

20 Noţiunea de „fief 4 sau „feud 44 - cu sensul predominant de 
posesiune funciară ereditară, condiţionată de îndeplinirea serviciilor 
vasalice - derivă din vechiul cuvînt franc fehit-od şi, prin extensie, din 
gennanicul Vieh, înseamnă iniţial „vite 44 (bogăţia prin excelenţă a 
populaţiilor migratoare). In formele sale lexicale consacrate (feos/feus 
- cea dintîi formă latinizată, apărută la finele secolului al IX-lea în 
sudul Burgundiei - feodum, feudum, fevum), „feudul 44 sau „fieful 4 - s-a 
substituit „beneficiului 44 carolingian în condiţiile cînd acesta - care 
fusese pînă atunci viager, nu neapărat corelat cu sistemul relaţiilor 
de dependenţă personală şi fără o conotaţie materială specifică - a 
devenit ereditar, a fuzionat definitiv cu vasalitatea şi s-a identi- 
ficat cu precădere (dar nu exclusiv) cu posesiunea funciară (cf. 
Franţois-Louis Ganshof, op. cit., p. 106-117; Joseph Calmette, op. 
cit., p. 19-22; Marc Bloch, op. cit., voi. J-Il, pcissim). 

21 Dreptul de comandă (bannus) reprezintă o expresie care 
rezumă în Evul Mediu puterile sau atribuţiile seniorului în raport cu 
cei ce se aflau pe domeniul său. Aceste atribuţii - deopotrivă fiscale 
(perceperea taxelor datorate de şerbi), economice (impunerea mono- 
polurilor seniorale, stabilirea condiţiilor de desfăşurare a tîrgurilof 
anuale pe domeniu, impozitarea circulaţiei şi desfacerii mărfurilor), 
militare şi juridice - erau atît de largi, încît se identificau, practic, cu 
puterile exercitate în mod normal de orice autoritate publică. Nu 
există, printre specialişti, un acord cu privire la originea acestor drep- 
turi (care nu figurează în documentele epocii înainte de seco- 
lele IX-X), mai precis, în legătură cu modul lor de transfer din sfera 
unică şi impersonală a Statului în aceea privată şi locală. O primă 
teorie - aceea a suveranităţii - consideră că aceste atribuţii sînt con- 
substanţiale dreptului medieval de proprietate, derivînd automat din 
stăpînirea pămîntului. Potrivit altui punct de vedere, dreptul de co- 
mandă ar fi rezultatul unor uzurpări succesive sau al unor concesiuni 
forţate din partea autorităţii centrale carolingiene, din ce în ce mai 
neputincioasă în a-şi apăra prerogativele în condiţiile dramatice ale 
ultimelor invazii (sarazine, maghiare şi normande). Indiferent, însă, de 
adevăr, important de reţinut este faptul că personalizarea şi divizarea 
în plan local a acestor puteri se află la originea pluralismului şi diver- 
sităţii teritoriale vest-europene, care constituie una din caracteristicile 
cele mai profunde ale civilizaţiei medievale în această perioadă (cf. 

Robert Boutruche, op. cit., p. 114-117; Joseph Calmette, op. cit., 

p. 61-66). 

22 Denumirea corecta a titlului, în conformitate cu specificul 
terminologiei social-politice slave în Evul Mediu (care, în treacăt fie 
spus, nu este originală, ci de sorginte avară, germanică etc.), este 
cneaz ( mare cneaz). 

